Den uforbederlige bibliotekar 


Niels Jensen 


Teatret 


Skanningen er udført efter et privat eksemplar. 
Google skan findes på: Hathi Trust. 
Om tidsskriftet, se også Dansk Forfatterleksikon: 


https://danskforfatterleksikon.dk/1850tit/0188/sknr188033.htm 


Aargang I -XXX, 1901-1931. 


Udarbejdet 2024 af Niels ]ensen 


SVERRE ERE —= SFS FSERSEEr 
ERE ETT S reg 
SONS Sr E gt SÆL 
Re: Sl JE Øg Sa nes 8) > Mads 

= EN SIR: 2 ==; 
me" SE « Skt ». = ROS , 

Ren: K (i NS5= See 
sæ — 


5975 "SEES 


XI. AARGANG: 1911—1912 


REDAKTØRER: CARL BEHRENS oG VICTOR LEMKOW 


. KØBENHAVN 
TIDSSKRIFTET «TEATRET»s FORLAG 
VICTOR LEMKOW 


MARTIUS TRUELSENS BOGTRYKKERI, KØBENHAVN. 
KLICHÉER: WENDT & JENSEN, KØBENHAVN. 


" INDHOLDSFORTEGNELSE 1911—1912 


Side 
Peter Nansens Tatodukhions 5 rese skred tree sted 1 
C. C. Clausens: Elna Jørgen-Jensen ss. sorg re 5 
Poul Nielsen: «Teatret»s Scenefotografering......... 10 
Sven .Lange:.Svar.til. Hr.-Peter Nansen. :. .…....4. 14 
Sæsonens: Begynddis es serekh nd 15 
Gustav "Hetsch: Det kgl. Teater, «Mme Butterfly» .... 22 
Sophus "Michaélis: Nansen-Forestillingen...........- 25 
J. Henningsens-Det køl. Teater, «Taifinsis 2 seursrets 29 
Peter Nansen: «Den danske Scribers; streger 38 
Dagmarteatret, «Den ukloge Jomfru» ............... 42 
M. Sødring: Emil Poulsen 5245: ss; ss 42 
Carl Behrens:. Det kgl. Teater, «Julius Cæsar>...... 46 
Sven Langes Replik: 188550 see ERNST 51 
Peter Nansen: DUPIIK. 14 ske ned veed 51 
Folketeatret; + Barrikadens 5. sion ener 51 


Den stumme Kunst, Bidrag af Sven Lange, Louis v. Kohl, 
August Blom, Johannes Nielsen, Christian. Gul- 
mann, Johannes Poulsen, Johan Knudsen, Anton 


Melbye, Vi. Gik stAlE Ad rer rene seer 53 
December-Fores tillige 5 sorterer myrer ER 58 
Fru Lily: Lamprecht i «MS Butterfly ss 61 
Carl Behrens: Dansk historisk Teatermuseum ...... 62 
Fru Anna Blok aner se de RENEE ERR DER 66 
Peter: Nansens Teatrene elter Jul, 2453 69 
Alfred. Tojft:. Anders: de Wa tang smeden 72 
Sophus Claussen: Herman. Bang i Paris..........…. dd 
Andreas Winding: «I Kongens Fred» og andre Premiérer 82 
Børge Janssen: Eventyret om Jens Larsen Nyrop ... 86 
Victor . Lemkow: Det kgl. Teater, «Grev Bonde og 

Hans HS se 0 TES RR ra DRE TERE 90 
Hjalmar Christensen: Nationaltheatret, «Jeg vil værge 

MIE IDAS 00 adressen ERE RE SE ERNE 92 
ENO ER ss gns DEERE RER Er SEERE 95 
Peter Nansen: Til «Scenekunstens Fremme»........ 98 
Carl Behrens: Dansk Komedie. .:2..42107 skade 102 
Gustav Hetsch: Opera-Betragtninger. sanser 106 
Johannes Nielsen: «Scenekunstens Fremme» ...... — 110 
Axel Henriques: Det kgl. Teater, «Indenfor Murene> 114 
Carl. Béhtens: Gammelt og Nyt 00022 50k vee 117: 
Peter Nansens clertretsRets rl anse måne 122 
Teatrenes Foraar 2.2. sd 00 jSEN AAND >-35450 fx BONES ENENEE: 124 
Carl. Behrens: Sceneinstruktør Julius Lehmann...... 128 
Albert Gnudtzmann: Forfatternes Arving............ 130 
Klassisk or moderne: KOMEDIE 5. ad oe ens aner 131 
Bolirnonvilles: FROSILAS snor ked ERR SENESTE 135 
Victor Lemkow: Dagmarteatret, « Bjærg-Eyvind og hans 

Khans: HS Fa 505 ars av GE fua ANE Fer TET Eee KE 138 
Sten Drewsen: Peter Nansens Succes i Tyskland.... 142 
sEt lykkeligt Ærteskabde 3 ears beg de mee Fere 143 


Henry Moritz: Lidt om Max Reinhardt............. 146 


Side 
Carl Behrens: Gerhart Hauptmann-Spil ............ 149 
Otto Jacobséns: Forestillinger 2,400 så fat ge uke 152 
Edvard Brandes: Pariserteatrene i Sæsonen 1911—1912 154 
cSommerrevyen.: 1012505 ribs Pr ARE AG 159 
Dét kgl Teater, «Figaros Bryllups 1180 ads sne 162 
Det -kgl, "Teater; «Den ;gamle- Skov ss isse 164 
Otto Rung: "Dagmarteatret, «Hævnen» .............. 165 
Aarhus Teater; «Tidens: Mandy 5532 ssgsrerersnee 167 
«SKUEPLADSEN > 

Robert Neiiendam: En tysk Forfatters Indtryk af Det 
kol. Teater 97300 sas HESS Ear Era 11 
Keate MUSEE 5, L0E ale sea ker 2 FR Nan re her aner RET 68 


Et Brev fra Wilh. Haack, meddelt af Chr. Behrend.. 76 
Fru Heiberg og «Costumecomitéen», ved Edvard Ager- 


[Yo 75; AERRERERTE SEERNE REST SE NRER ERE SEES SE ERE EEN ERE RE Lig 
BULE HER 25140 Fad soner enten Ten REE er 111 
Teaterhistorisk. Litteratur 5 career OR IRSsE 160 
Det ny Teaters: UdSMYKDINE 52.56050 Ve ate feer sees 168 


FRA TEATRETS. FORTID 
ved Arthur Aumont 
VIIL: Til. G..N. Røsenkildes Karakteristik. 0058 20 


FRA UDLANDETS TEATERVERDEN 
Side ssp selen 28. 36. 44. 88. 111. 136. 144 


OPERA- OG MUSIK-SÆSON 


SENER SENERE 11. 20, 28. 44. 68. 76. 88. 111. 136 
KOSTUMER 

SÅS SER mg smeden .…. .36. 67. 96. 144. 160. 168 
SÆSONEN 

Førsteopførelser 1911—12. 

STE da sas SR or 12. 36. 68. 76. 111. 136. 160 

«TEATRET» 
Meddelelser til Abonnenterne. 
STÅR hes RE VASKER ES 12. 28. 76. 104. 136. 144. 160. 168. 


BILLEDER 


DET KGL. TEATER Side 
Elna Jørgen] ens 35 ss ester Aloe 6 
USE BUSAN 3 ks 0 enn Aber sErRREE SALSA SEES 21 
EF ETAS tre ae NEDE ae ae re nere 30 
Olaf Poulsen i «Nei... ss 37 
JUST seen eee one BEES. 45 
Lily Lamprecht i «Mme Buer 55 sange men gå 61 
Anna Bloch i «Den kære Familie»... 66 
Ingeborg Larsen i «Den kære Familie>.…………. 67 
«Grev Bonde og hans Hus»... 89 
ES Lane re rer str an ek SEERE ser 96 
Jean de Er een 7 mere sne ME suse 97 
«Den flyvende Hollænder». 106 
BON FAD re go suser seg by ERNE BMA RAE 111 
sIndenfor Mirenees 50k kRr an 114 
«Sankt Hubertusfesten >... 122 
<Advokat Path 4 54 sun es ÆRES ÆRE Es 126 
EDER GE g er 25 lord sen svar sed El 129 
BEBOS BEER 5 ce KER dl Se ES SE ET 161 
Der gamle SKS, ro ene se MAR MEE 163 
DAGMARTEATRET 
SAS REDR FO SEITE) ea PERRRERRRSENRESRRERERNEERRSEESRERRS RE 2 
«En .Bryllupsaften» ss 26 
<Et lykkeligt Ægteskab» seen 2l 
Ten ukloge Jons 5, 4 erem ger d ads 38 
«Den kære. Quist... ses 70 
«Hyrdinden og Skorstensfejeren >... 105 
REESE oe se rs tr gnaer aen 110 
«Prinsen af Homburg» sus 118 
«Tvillingerne fra Brio sseogesgker ads ed See 127 
EDER EP" ganske VISE. i indse ske SEE 133 
«Bjærg-Eyvind og hans Hustru»... 137 
SLS EG > ts sete RERESRN REED SE REENED DES ENERE ER 166 
FOLKETEATRET 
MEE BES ere n ks sisal 18 
Bartikadene essere nd esse sne le 52 
«Det lykkelige Skibbrud» esse 60 
«T Kongens Fr 54 2 nens ds lean eee 81 
«Landsbyens Magdalene» 100 
TAN SDE orme sin trend MEE lo ass aANn 721 
CASINO 
Edith Psilander i «Dengsemand» 67 
DET NY TEATER 
En BER ya ende mer SEE Raun nd nås bleer LÅN 13 
«Kongens Hjærte» sen 59 
SNOET SE DAR 5 sole sm ede ENDE 83 
Nikon eher: skere Free se nn ED rue rr er 95 
HRK Ven Es oe rss rss ENES EN 120 
FREDERIKSBERG TEATER" 
Ella Gregers i «Sommerrejsen» 96 


NØRREBROS TEATER Side 
Sommeren yen 1 5 rer væb Rak se LS 159 
CENTRALTEATRET 
Gerda Krum-Juncker i «Den moderne Eva. IIS 


PROVINSERNES SCENER 


Dagny Grunert i «Carmen»... 76 
Otto Jacobsens Forestillinger 55 nad anesn 152 
«Tidens Mand» paa Aarhus i BEY TS Resen RER nss ANER EN 168 
KONCERTER 
Sigrid Arnolds an ae rage ae en rs 12 
USE ES 10" RENEE REDE SERENE RE DERES 12 
SEE SE SE SEE REDER REE RSER  SE SE 12 
Lisa og Sven Scholander 20 
EDGE ERE NAR SEBBE SNE SENE SES 28 
Feder MØNS te bel Eee eo ELISE 44 
Me HA EL bon do Åse se ere En TE 68 
An dens, BREDT eN 5 ro ren er Eee ar sd DE 68 
GET OMI SE 7 7 5 El 88 
ES Aa ss Eee een SN an. 88 
Ea DIES En ons Ea Nee 88 
rn re REESE SDReRE SSL Fr250E TERRE SØREN 112 
Alexander SAL 117 1:45 RANESERE ESSEN NONSENS SEN 112 
FILMSTEATRE 
Fra Panoptikonteatret. ES Eee RERERE SEERNE REn 53 
Fransk Kunstfilm … DS aRØT DEL. EET ERE SEND VENE 54 
ra ie er re me 55 
TEATERHISTORIE 
Fotograf Georg Lindstrøm 10 
Fra Dansk historisk Teatermuseum 62 
Herman BAR Bj. to beds use EB r SEE EEN aen Er 78 
Jens: Larsen NYD sS sal rn ren EeN es ene. 87 
ELERS SE SEE NESS ESSEN 128 
Bournonvilles: ROS ar 733.., 3i vs sa ea 135 
Det ny Teater, Interiører. 0 168 


UDENLANDSKE SCENER 
Anders de VARE saae see Ven Fler el er: 72 


LERET EEG) SREBRRENE BRL SE SEERE SE SEER 144 
ES TNS SEE ra El EET 144 
pa SEL SLS TELE LEE MSN ESS ES ESS REESE SEES SEERE ENSEREER 145 

«Gabriel Schillings Flucht» paa Goethe Theater, Lauch- 
SEERE rs rr ste ar dn Area NE BELLE NE 149 
Får Pais SER Er stede ne sager aan 153 
Mlle. Jeanne BEDE ESSEN 160 
Nelly Market fra Operaen, Stockholm 168 
BILAG Før Side 


Johanne Dybwad i «Bjærg-Eyvind og hans Husttuz… 1 


Så SLA AND CY 
9” SR. ARS 
REST ba Ca ren £ 
DE æ& N ler SOREN 


rr or 


mi == 
> så 


INTRODUKTION 


[EN nys begyndte Sæson har alle Mulig- 
heder. Der var i Foraaret Omvæltning 
z over hele Linjen. Kun det gamle be- 
et] rømte Statsskilderhus blev staaende 
uforandret. Hr. Liebman, den charmante Bange- 
buks, forsvandt. Den aldrig forknytte Landsoldat 
Hr. Lindstrøm forsvandt og Casinos provisoriske 
og vimse Direktion ligesaa. Og Hr. Johannes 
Nielsen, den berømte Debutant-Forskrækker, gik 
ind i den lidt mærkelige Sammensmeltning, som 
fik det gammelmodige Navn «Foreningen til 
Scenekunstens Fremme» (det 18de Aarhundredes 
Borger-Vel højsalig Ihukommelse). Pæne Folk 
var det, der lavede denne fædrelandske Sammen- 
smeltning af Dagmarteatret og Folketeatret, og 
pænt saa det ud, at Hr. Ådam Poulsen som ungt 
Kongs-Emne vilde gribe det gamle med dobbelt 
Professorat smykkede Dagmarteater-Scepter, un- 
der hvilket han havde tjent sine Ridder-Sporer. 
Næsten altfor pænt saa det ud, at Det kgl. Teater 
saa beredvilligt lod ham gaa. 

Teatrene efter Udgangen af forrige Sæson 
mindede om Paris efter Bartholomæus-Natten 
(hvis man kan stole paa Merimée og andre Sag- 
kyndige). 

Men i vore Dage foregaar Slagtning paa en 
human Maade. Og Teatrene gik ny og foryngede 
og skinnende og lyslevende ud af Blodbadet. 

Ny Kapital, nye Ærgerrigheder, ny Energi tog 
fat. Og ingen tænkte mere paa Hr. Neergaard, 
den fæle Teaterslagter, der, smausende i Blod, 
svang Skattekniven for at bade den i nyt Blod. 

Eftertryk forbydes 


Vi Mennesker er Gud være lovet sangvinske. 
Og Teaterdirektører er fødte under en lystig og 
letsindig St. Monaco-Stjerne. 

Snusfornuftige Mennesker spørger: Hvor er 
det dog muligt, at der stadig er ny Kapital parat 
til fallerede Teatre? 

I Virkeligheden er Forklaringen saare simpel. 
Det er altid meget let bagefter at se de Fejl, en 
Teaterledelse har gjort. Og det er endnu lettere 
at regne ud, at hvis de og de Fejl ikke var 
begaaede, vilde Teatret, istedetfor at give Un- 
derskud, have kunnet yde et meget stort Over- 
skud. 

Altsaa: Jeg har saa og saa mange Tusind 
disponible (særlig stor Kapital behøves ikke); 
jeg sætter dem i et Teater; jeg begaar ikke mine 
Forgængeres Fejl, og jeg tjener saa let som ingen- 
ting 50 eller 100 Tusind paa en Sæson. Glim- 
rende Forretning. 

Messieurs & Mesdames, Spillet begynder. 
Gør Deres Indsats. 

Rødt eller Sort? 

De holdt paa Folkekomedie, min Herre. 
Skade, det var Operette man vilde have. 

De holdt ogsaa paa Folkekomedie. Om vi 
nu kunde være fri! Hvad i Herrens Navn skal 
vi med Folkekomedie baade her og dér? 

Rødt eller Sort? 

Romantik. Maa vi være her! 

Norsk Lystspil. Tusind holdt, Tusind igen, 
Gaar lige 0 p op. 


Dansk Lystspil. Værs'artig. Ved Gud, De 

Eystejn (Olaf Fønss) 


Sigurd: Forstøder Du mig nu, Eystejn, saa rejser jeg straks, eller 
det er straks forbi — for jeg holder det ikke ud — sig 
mig derfor et godt Ord, Eystejn, Broder, Du skal — Du 
tør ikke andet se paa mig! 


Georg Lindstrøm phot. 


Sigurd (Adam Poulsen) 


«Sigurd Jorsalfar», III. Akt, 1. Afdeling 


vandt, Hr. Doktor, men lad os nu se Deres 
næste Udspil. 

Teaterspil er det morsomste i Verden. Der er 
Folk, der laver Systemer til at sprænge Banken 
i Monte Carlo. De er absolut ikke letsindigere 
end Teaterdirektører, der sidder paa deres Kon- 
tor og laver et Lotteri, hvori de tror der ingen 
Nitter er, 

Man har filosoferet om, hvorvidt det vilde 
gaa bedre, hvis der ingen Presse og Kritik var. 
Gud skal vide, at Kritiken ofte er rædselsfuld 
(present company excepted), men det komiske er, 
at Teatrene, naar de endelig en Gang bliver fri 
for Kritik, selv engagerer en. Og selvfølgelig 
øver en af Teatrene engageret Kritik absolut 
ingen anden Virkning end at mistænkeliggøre 
Publikum. 

Kritiken er vist ogsaa snarest for lempelig 
hertillands. Har vi overhovedet en Kritik? Man 
tvivler, naar man ser, hvad Pressen Gang efter 
Gang tolererer af Dilettantisme og Middelmaadig- 
hed, hvad den ovenikøbet ikke blot tolererer, 
men skænker Lovord og udnævner til Kunst. 

En gammel Herre som undertegnede studser 


undertiden over den Mangel paa Forskel, Kri- 
tiken gør, mellem de faa virkelige Talenter og 
de mange blot vel dresserede Aktører, hvor 
man hele Tiden mærker Instruktøren trække i 
Snorene. 

Man kan naturligvis ofte med Rette være 
uenig om f. Eks. en Fru Anna Blochs Udførelse 
af en Rolle. Men. man kan dog aldrig underkende 
den Energi, den Kunstudfoldelse, hun har sat ind 
paa Opgaven. Man staar overfor en Præstation. 

Og man griber sig selv i at spørge, hvorfor 
en Dame som Fru Bloch, en saa nidkær og om- 
hyggelig Kunstnerinde, saa sjældent benyttes ved 
et Teater, hvor de fleste kvindelige Kræfter ellers 
er saa spæde og saa ganske manglende den Kul- 
fur, man er vant til at kræve af Det kgl. Teaters 
Kunstnere. 

Sagen er ikke afgjort med at sige, at Fru 
Bloch tilhører en Teaterkunst, der er ifærd med 
at forældes. Der kan være lidt om det. Fru 
Bloch blev den typiske Repræsentant for den 
i Detailler omtænkte Scenekunst, som hendes 
Mand, Prof. William Bloch, førte frem til en 
Fuldkommenhed, der ikke kan overtræffes. 

Det var en Realisme, som først og fremmest 
vilde være Realisme. Det gjaldt om at efterligne, 
til de mindste Enkeltheder, Naturen. Ingen har 
f. Eks. pudset Næse saa naturtro som Fru Bloch, 
ingen har, midt i en Kærlighedsscene, snøftet 
Saa samtidigt pudsigt og rørende som hun. 

Maaske gik hun for vidt. Navnlig fordi Teatret 
blev ved at give hende de ganske unge Roller. 
Der var ingen Udvikling mulig. 

Men Du store Gud — hvor kan man ikke 
sidde og længes efter Fru Blochs Kultur, naar 
man nu ser en Forestilling paa Det kgl. Teater. 

Heldigvis faar man oftere Lejlighed til at glæ- 
des over Hr. Jerndorffs Kultur. Hr. Jerndorff har 
maaske det Fortrin for Fru Bloch, at han lige- 
som ikke tilhører en bestemt afgrænset Periode, 
en bestemt Stil. Hr. Jerndorff er ren og skær 
Kultur. Han fik ikke Geniets Naadegave. Men 
han udviklede gennem Aarene en Teknik, som 
meget faa har Magen til. Og hans medfødte 
Smag, hans sikre Sans for den gyldne Mellem- 
vej, lod ham aldrig skeje ud. Han fulgte stadig 
ungdommelig ivrigt med Tiden, han holdt sig 
aandeligt frisk og modtagelig. Han blev Typen, 
den fuldkomneste vi herhjemme har set, paa den 
fornemme Skuespiller, hvem det altid er en Vel- 
behagelighed at se og høre. Saadan som de gamle 
fine Skuespillere ved et traditionsrigt og dog altid 
moderne Teater som Théåtre Frangais er. 

Det er fristende i en Teater- Artikel i vore 
Dage ikke at tale om den nye Generation Poulsen 
(desværre er Repræsentanten for Slægtens ældre 
Generation Hr. Olaf Poulsen ikke ivrig efter at 
lade høre nyt fra sig — naa, det vilde være 
utaknemmeligt ikke at nøjes med det, han har 
givet), det kribler ogsaa i En ikke at nævne den 
Poulsen'ske Konkurrent til Publikums Yndest 
Hr. Reumert jun. 

Men der gaar ingen Vej udenom. Disse tre 
unge Herrer, de to Poulsen'er og den ene Reu- 
mert, beskæftiger til den Grad alle Teatersind, at 
det vilde føles som Skaberi ikke at nævne dem. 

De to af dem, Hr. Johannes Poulsen og Hr. 
Poul Reumert, er elskede og beundrede, fordi 
de har den nye Generations Tone og Væsen. 
Dette er i første Instans deres Charme. Og 
paa det kan man leve en Generation — saaledes 
som f. Eks. afdøde Carl Wulff blev uhyre popu- 
lær paa at fremstille Typen paa en Københavner 
(og en københavnsk Pariser) fra Tredserne og 
Halvfjerdserne. 

Hr. Johannes Poulsen har dog uomtvisteligt 
Stof i sig til den store Skuespiller. Der er mer 

Georg Lindstrøm phot. 
Sigurd (Adam Poulsen) Eystejn (Olaf Fønss) 


Sigurd: Aldrig skal jeg glemme, hvad min Broder har gjort 
for Landet — og hvad han i Dag har gjort for mig! 


«Sigurd Jorsalfar», III. Akt, 2. Afd. 


end Mode-Tone over ham. Han har først og 
fremmest en instinktmæssig Evne til at sætte en 
Figur op, rent billedligt. Hvis en Udlænding saa 
en Samling Fotografier af ham i hans forskellige 
Roller, vilde han ikke et Øjeblik tøve med at 
erklære ham for en af Kunstens største. Vi, der 
har set, hvordan Hr. Johannes Poulsen under- 
tiden, lidt for ofte, lader sig nøje med Anslaget, 
selve den ydre Opsætning, vi glæder os over 
denne vegt-brutale Energi, der giver mesterlige 
Glimt, men sjældent har Udholdenhed til at føre 
en stor Rolle igennem. Der er lidt for megen 
Fodboldsport i hans Kunst. Et rask og behæn- 
digt Spark, en velsendt Bold. Og saa en ligesom 
lidt træt Venten paa den næste Bold, som der 
kan gøres Effekt med. 

Mon Det kgl. Teater ikke i Aar overdriver 
sin Kærlighed til ham? 

Han burde have 3-4 virkelige Opgaver for- 
delte over Sæsonen. Han burde plejes og op- 
drages. Han synes at være en af de lykkelige, 
for hvem alt gaar let og nemt. Han er snarere 
en af de nervøst energiske, der pludselig kan 
sprænges. 

Hr. Adam Poulsen sprænges ikke saa let. Han 


er ikke nervøst tids-præget. Hans Fremstillinger 
af moderne unge Mænd virker mere almengyl- 
dige, de har mere Tradition over sig fra tidligere 
Slægtleds Idealer, og han tiltaler ved sin fanatiske 
Dyrkelse af en Kunst-Art, der syntes skrinlagt. 
Det lyder allerede som en gammel Historie, det 
ligger dog ikke mere end knap ti Aar tilbage, at 
han, da han og Broderen debuterede sammen, 
straks blev den forgudede, fordi han var saa 
smuk, og fordi hans Stemme mindede saa meget 
om den højtelskede Faders. Siden har han 
trukket det tunge Læs. Og holdtes der nu en 
Afstemning over, hvem af de to Brødre der var 
den bedste, vilde Hr. Johannes Poulsen faa 
mindst de ni Tiendedele af Stemmerne. 

Det kunde dog tænkes, at Hr. Adam Poulsen 
ved at fastholde sin Stædighed — og ved at slaa 
af paa den paa visse Punkter — en skønne Dag 
kunde præstere en fuldt saa helstøbt Figur som 
Broderen. Han gaar sikkert altid til sine Op- 
gaver med en Trofasthed, som langt overgaar 
Broderens. Men han arbejder ofte for tungt. 
Og han har faaet den stygge Vane ligesom at 
smage paa den fædrene Klang i sin Stemme, og 
Friluftsteatret har ladet ham udvikle i de store 
Opgaver et lidt for atletisk Forhold til Kunsten. 

Hr. Poul Reumert! 

Maaske — maaske ikke. 

Vi, der mindes, hvor charmant hans Fader 
var som ung, da han paa Folketeatret spillede 
Elskerroller sammen med den smukke Fru Maria 
Miller, og som ogsaa mindes, med hvilket Held 
han debuterede paa Det kgl. Teater i Edgard 
Høyers den Gang anonyme Lystspil I Ravne- 
krogen — vi vil gerne se Tiden lidt an. 

Hvad man allerede nu med Sikkerhed kan 
sige, er, at han ikke maa blive «sødere» end 
han er. Han er ikke «sød», som Skuespillere 
var det i gamle Dage. Han er jo slet ikke yndig 
og smuk, men han er moderne sød, d. v. s. at 
han lidt for koket tilkendegiver, at der under 
hans flabede Væsen skjuler sig et henrivende 
Sindelag. 

Man bliver let snakkesalig, naar man kun en 
Gang imellem udtaler sig om noget, der har Ens 
Interesse. Men Teatrets Plads er jo begrænset. 

Hvor besynderligt — spørger man —, at saa 
faa Anmeldere opdagede Replik-Ægtheden i Fru 
Olga Otts Portnerens Datter. Stykket var bygget 
over en altfor gammel Teater-Læst, men saa 
minsandten om der ikke Gang efter Gang eks- 
ploderede en Replik, der var hentet lige ud fra 
Livet og gik lige ind i det store Publikums Hjerte. 


Og hvor underligt utaknemmeligt, at Kritiken 
ikke syntes at forstaa det store Arbejde, Her- 
man Bang udførte, da han bragte et virkeligt 
Ensemble ud af den noget tilfældige Trup, Hr. 
Ivar Schmidt i Hast havde kunnet samle sammen. 
Et Teater som Det kgl. Teater klarer sig med sit 
sammenspillede Personale uden megen Instruk- 
tion. Det er let dér at vinde en Iscenesætter- 
Sejr. Men det grundlæggende Sammensvejsnings- 
Arbejde, der var udrettet i De smaa Landstry- 
gere, gøres kun af det store Talent. Saa kan man 
forøvrigt henfalde til Beklagelse over, at det ikke 
er vore litterære Scener, der lægger Beslag paa 
Bangs Evner. 

Mine Damer og Herrer! Spillet begynder. 
Gør Deres Indsats. Sort eller rødt? Casino eller 
Det ny Teater? Det kgl. Teater eller «Foreningen 
til Scenekunstens Fremme»? 

Hr. Neergaard haaber huldsaligt paa Succes 
for samtlige Scener. Han holder Skatteskraberen 
forventningsfuldt mod dem alle. 


FØRE FPS 


ELNA JØRGEN-JENSEN 


SESÅJET er ikke ualmindeligt, naar en berømt 
å ff] Mand en Aften første Gang er Gæst 


S terer et Par Herrer eller Damer; der 
al tidligere Tid har personligt Bekendtskab til 
den nye Gæst. Omtrent saadan maa det for- 
staas, naar jeg, der overfor Balletten er en ganske 
almindelig Herre fra Parkettet, i dette Teaterfag- 
blad skriver om Solodanserinde Elna Jørgen- 
Jensen. 

Jeg har haft den Lykke at kende hende alle- 
rede i mange Aar. Og naar jeg siger: Lykke, 
er det ikke en af disse Konversations-Kompli- 
menter, som vi Mænd har saa let ved overfor 
en indtagende Dame. Jeg mener Ordet, og det 
fuldtud. Der er Mennesker, som man føler det 
som en Lykke at kende og være sammen med, 
fordi de bringer Lys og Glæde, Smil og Til- 
fredshed med sig, saa snart de træder ind i 
Stuen, eller blot man møder dem paa Gaden 
og faar en Hilsen af dem. Saadan et lille præg- 
tigt Menneske er Elna Jørgen-Jensen. 


— 5 — 


Ved en Festforestilling, som Louiseforeningen 
i 1907 gav paa Folketeatret, dansede Ballettens 
Ungdom, Frkn. Grethe Ditlevsen, Elna Laues- 
gaard, Britta Petersen og Emilie Smith «De fire 
Aarstider». Elna Lauesgaard var da Vinteren. 
Jeg ved ikke, hvem der har fordelt Aarstiderne, 
eller efter hvilke Regler Fordelingen har fundet 
Sted. Men havde det været en Psykolog, der 
havde delt ud, hav- 
de han saa vist gjort 
Elna Lauesgaard til 
Foraaret. 

Thi Foraaret var 
hun, og Foraaret er 
hun selv nu, da hun 
er en ældre gift Kone 
paa 21 Aar med sin 
førstefødte paa Armen 
og er avanceret op til 
den Solodanserinde- 
værdighed, som er 
Afslutningen paa en 
dansk Danserindes 
Avancement. Der er 
over hende en Ynde 
saa fin og hvid, saa 
spæd og sart som over 
disse det tidlige For- 
aars hvide Blomster, 
der synes saa sarte 
og dog er saa modige 
overfor Foraarskulden 
og Nattefrosten. 

Saadan virker hun 
paa Scenen, og saadan 
er hun i Livet. Derfor 
har hun saa let ved at 
sejre baade der og her. 
Hun er selv et lykke- 
ligt, harmonisk Men- 
neske. Der er ingen 
Afgrund mellem Livet i Dagslyset og Dansen i 
Rampeskæret, som hun maa sætte over med en 
sjælelig Saltomortale. Gulvet i hendes Hjem 
og Scenegulvet gaar i ét. Hun danser, fordi hun 
holder af at danse, fordi det er hende en naturlig 
Form for Væren, fordi det stikker hende i Be- 
nene og i Hjertet. Kunsten er kun den selvfølge- 
lige Forlængelse af Hverdagen. Hun dansede, 
da hun lige kunde gaa, naar der kom en Lire- 
kassemand i Gaarden, og hun danser i Takt 
med Kapellets Rytme, fordi hun føler sig fri og 
lykkelig derved. Lykken er ikke noget tilfældigt 


og lunefuldt, som Godtfolk gerne tror, og de 
mindre lykkelige oftest trøster sig ved. Lykken 
er altid fortjent, den kommer indefra, fordi man 
er født til den. Undertiden ogsaa for de kloge, 
fordi de selv vil det og derfor fortjener det. 
Hun har ikke behøvet at ville. Hun hører til 
de fødte. Slægt og Venner har holdt af hende, 
fra hun var ganske lille, fordi hun selv lykkelig 
bredte Lykke og For- 
aar om sig. Og saadan 
er det blevet ved. Sel- 
ve Livet har holdt af 
hende. Og naar man 
ser saa mange slaa 
deres Liv i Stykker, 
varmer det at se et lil- 
le, lykkeligt og tappert 
Menneskebarn forme 
sit Livi Lys og Glæde. 

Hun kom ind paa 
Det kgl. Teaters Bal- 
letskole, da hun var 
syv Aar. Og som Bal- 
letbarn kom hun tid- 
ligt ind paa Scenen. 
Hun var kun otte Aar, 
da hun dansede i El- 
verhøj. Og allerede 
da hun var ti Aar, lag- 
de en Kritiker Mærke 
til hende. Hun spil- 
lede Billedhuggerens 
Barn i Gioconda, og 
den forudseende Kri- 
tiker spaaede, at «hun 
utvivlsomt sad inde 
med Fremtidsmulig- 
heder». Hun dansede 
en lille Dans i Amor 
og Balletmesterens 
Luner, hun fik forskel- 
lige smaa Taleroller, sang endog en Gang et 
lille Parti, Hanochs, i Kain. Kom forøvrigt nu 
og da frem i første Plan, naar der var Sygdom 
mellem de ældre Danserinder. 

Og fik saa sin egentlige Debutrolle i Februar 
1907 som den gode Fe i Balletten Harlekins 
Millioner, Feen, der bringer Lykken, der hjæl- 
per Harlekin og Kolumbine over Farerne og 
Vanskelighederne. Og hun sejrede selv ved sin 
Ungdom og ved sin Ynde, sit Barnesmil og sin 
gratiøse Dans. 

Men sin egentlige Sejr vandt hun dog først 


Ernst Schneider, Berlin, phot. 


Elna Jørgen-Jensen (Privatbillede) 

«Den lille Havfrue» «Harlekins Millioner» 


ELNA JØRGEN-JENSEN 


Aaret efter, da hun dansede Pierrettes Parti i 
samme Ballet, denne nydelige og muntre Pier- 
rette, der i sin Dans og sin Mimik skal give 
Udtryk for saa mange Stemninger fra Skæmt 
til Skræk, fra Koketteri til Vrede. Det er en 
Rolle, der virkelig stiller Fordringer, baade til 
den rent tekniske Kunnen og til Udtryksevnen. 
Og hun slog til. Hun viste, hvad hun havde 
lært paa vor Balletskole, hvor der arbejdes saa 
energisk med den egentlige Danseundervisning. 
Og af sit eget lagde hun til en Karaktiserings- 
evne, en Mimik, hvori Ballettens Elever ikke 
faar den samme forberedende Uddannelse som 
Skuespillets. Hun havde Pierrettes kaade, glade 
Ansigt, hun dansede med Lyst 


franske Parlamentarikere og fremmede Journa- 
lister. Hun har spillet Komedie i «Studenter- 
foreningen» og været en af de unge Piger i 
Bjørnsons Naar den ny Vin blomstrer. — Og 
i Fjor blev hun Solodanserinde. 

Hun er nu som Danserinde fuldt udviklet, 
Hun kan alt, hvad hun skal. Hendes Teknik 
kan til sine Tider endog være forbløffende. 
Alle Sindstilstande spejler sig let og tydeligt paa 
hendes bevægelige Ansigt. Der er over hendes 
Dans og hele hendes Person den flagrende 
Lethed, den spillende Livfuldhed, som er Ner- 
ven i al Balletkunst. Men først og frem- 
mest indtager hun ved sin Gratie, sin lyse 

Ynde; den er som Foraarets, 


ogFrejdighed og fandt mimiske 


sprød og slank, kydsk og 


Udtryk for den Følelsesskala, 
som Rollen spænder over. 

Fra da af havde hun sin 
Plads i den Ungdom, det 
Foraar, der i disse sidste | 
Aar har givet vor Ballet en 
saa fremskudt Stilling paa Det 
kgl. Teater. Den megen Tale, 
man tidligere har hørt om, at 
Balletten burde jages ud af 
National-Scenen som en Va- 
rietékunst, er nu forstummet. 
Disse tre-fire unge Kvinder 
har med deres Ynde, deres 
Talent og deres Ungdom, 
erobret hele København paa 


forjættende. 
Men hun, der med sine 21 


som en lille Balletpige kan 
drømme om, er tillige ærger- 
rig. Hun vilvidere. Hun vil nu 
prøve paa ogsaa at underlægge 
sig Ballettens Nabokunst, Pan- 
tomimen, der har Stumheden 
fælles med Balletten og den 
samme stærktudviklede Mimik 
som Skuespillet. Hun vilspille 
Fru Price de Planes Rolle som 
Pjerrette i Arthur Schnitzlers 
Pjerrettes Slør, denne moder- 


Scenen og i Selskabslivet, 
hvilken sidste Erobring jo er 
specifik københavnsk. Det er (—— 
fuldkommen berettiget, naar 
Brygger Carl Jacobsen fæstner deres gratiøse 
Ungdom i Brøndfigurenes varende Form. Og 
det er symbolsk. Brønden er jo i Byen Kilden, 
den vældende, den stigende, den evige, uudtøm- 
melige Ungdoms Sindbillede. 

Siden da har Elna Lauesgaard, — eller som 
hun nu hedder Fru Elna Jørgen-Jensen — danset 
Søkadetten Edward i Fjernt fra Danmark, hun 
har danset i Slowankaen i Kermessen i Briigge, 
været med i Den lille Havfrue, været Karen i 
Gustav Uhlendorffs Bondegildet og Andrea i 
Livjægerne paa Amager. Hun har i 1909 sam- 
men med Frk. Grethe Ditlevsen og Herrerne 
Richard Jensen og Uhlendorff vundet Sejre for 
vor Ballet i Berlins Komische Opera, hvor hun 
bl. a. optraadte i Brudefærden i Hardanger. 
Hun har ved private Forestillinger danset for 


Aar har vundet alle de Sejre, 


ne, tragiske Pantomime, hvor 


Newland, phot. den stakkels Pjerrette, som 
Elna Jørgen-Jensen til Prøve | 


elsker Pjerrot, skal giftes med 
Harlekin, og hvor omtrent lige 
saa mange Rædsler læsses 
påa hendes spinkle Skuldre som i den græske 
Tragedie. 

Maaske læses dette først, efter at hun har 
spillet Rollen, naar Resultatet er der. Og man 
skal i alt Fald lige saa lidt spaa i Teaterkunst 
som i Politik. Man kan kun haabe ud fra det 
utvivisomme Anlæg for Mimik og det afgjorte 
dramatiske Talent, som hun har vist i sine 
Balletroller. Og ud fra det Ønske om, at det 
maa gaa godt, som man nærer overfor de Menne- 
sker, der har fortjent Lykke, fordi de saa ofte 
har bragt andre den. 

i «Brudefærden i Hardanger» 


Ernst Schneider, Berlin, phot. 


«TEATRETS» SCENEFOTOGRAFERING 


&) ORINDEN Generalprøvens Begyndelse har Foto- 
y ; graf Lindstrøm anbragt sit Fotografiapparat paa 
33 | en Forhøjning nede i Midten af Parkettet, og 
LG) et helt Batteri af Magniumspatroner er som en 
Fre Herse hejst op foran Tæppet, foreløbig højt op over 
Sceneaabningen. 

Regissøren modtager Skuespillerne og Skuespillerin- 
derne, efterhaanden som de kommer ned paa Scenen, med 
Meddelelsen om, at der skal fotograferes efter Akten — 
en Meddelelse, som ikke kan siges at blive modtaget med 
Begejstring; denne Fotograferen i Mellemakten bevirker 
jo, at der bliver mindre Tid til Omklædning og til Hvile, 
nervøs er man i Forvejen, og det kan godt ske, at der falder 
en og anden gnaven eller utaalmodig Bemærkning. Regis- 
søren bliver saa ogsaa utaalmodig — han har jo absolut 
ikke noget med den Sag at gøre, og skal 
han oven i Købet have Vrøvl og Ubehage- 
ligheder, saa — 


Naa, men det ordner sig jo alligevel; 
Tæppet falder efter Akten og bliver straks 
taget op igen, Magniumsbatteriet bliver «op- 
gaaet» d: sænket, Ledningen sat til, de op- 
trædende Kunstnere gaar paa Plads, og naar 
alting er klart, brænder Hr. Lindstrøm Patro- 
nerne af — et blændende Lyn, et mægtigt 
Bum! Skuespillerne farer ud af Scenen, hver 
til sit, Fortæppet bliver opgaaet igen, en 
hvidlig, stinkende Røg bølger frem og fylder 
Rummet — Billedet er taget, og i næste 
Nummer af Teatret kan man se Resultatet. 

Det er som Regel fortræffeligt. 

Uden at krænke de indsigtsfulde Penne, 
som Redaktionen i Aarenes Løb har forstaaet 
at samle om sig, tør man vel nok hævde, at Teatrets 
lykkelige Skæbne først og fremmest skyldes Hr. Lind- 
strøms Fotografier. 

Da det første Nummer udkom for ti Aar siden, var der 
næppe mange, som turde spaa det ny Foretagende nogen 
lang Levetid. Der var jo tidligere gjort Forsøg, men intet 
af Forsøgene havde haft Held med sig. Men Heldet fulgte 
Teatret, og ved nu at blade de ti udkomne Aargange igen- 
nem, forstaar man saa dejlig hvorfor. Det kan jo være 
meget morsomt at læse om Skuespillerne, men endnu 
morsommere er det dog at se Billeder af dem, og her 
har vi dem jo allesammen — her er den og den — og 
oven i Købet i Dekorationerne — i det Stykke og i det 
Stykke — det er her, det hele! Det kan ikke nægtes, 
saadan en Teaterbilledbog har vi aldrig haft før. Publikum 
er tilfreds og holder Teatret, Direktørerne er ogsaa tilfredse, 
fordi Teatret er en udmærket Reklame for dem, hvad det 
ogsaa er for Skuespillerne — notabene, hvis ikke ulykke- 
ligvis en af de indsigtsfulde men mindre omsigtsfulde 
Penne tager fejl af Situationen og giver sig til at kritisere, 
For saa er det mindre gunstigt, og de frygteligste Kompli- 
kationer vil kunne opstaa derved. — 


Og som kulturhistorisk Dokument — hvilken Lækkerbid- 
sken vil Teatret ikke blive for Fremtidens Dramaturger! — 

Der sidder vel nok et eller andet Sted i en stille Gade 
en — sagtens lidt ældre — Ynder af Skuespilkunst i en 
hyggelig — sagtens lidt gammeldags — Stue med en Del 
Billeder af forlængst afdøde Skuespillere og Skuespiller- 
inder paa sine Vægge eller i sine Gemmer — et enkelt 
Maleri, mere eller mindre godt, men uerstatteligt — Kob- 
bere, mere eller mindre gode, men sjældne — Tegninger 
og Litografier; paa Hylderne i Reolerne staar der gamle 
Bøger med Stik af Datidens Mestre, forestillende de store 
hedengangne dramatiske Kunstnere, undertiden en hel lille 
Scene af et eller andet gammelt Stykke, eller Glædesfester 
og Sørgefester paa Teatret — 0. s. v. 

Han synes ikke om disse nymodens Skuespiller-Foto- 
grafier. Ganske vist, han har ogsaa i sin 
Samling en Del Fotografier af ældre, dra- 
matiske Kunstnere, men de skriver sig fra 
den Tid, da man netop var begyndt at foto- 
grafere, og saa er det kun Billeder af de 
allerbetydeligste Kunstnere eller i hvert Fald 
af saa ejendommelige Personligheder, at de 
tilhører Historien. Nu er det jo Gud og 
Hvermand, der lader sig fotografere i alle 
mulige Stillinger i hver ny Rolle — ikke at 
tale om Postkortene! Det er jo slet ikke til 
at overkomme for en Samler. Og han ved 
heller ikke rigtig — rent principielt — hvad 
han skal sige til et Tidsskrift som Teatret. 


Disse Fotografier! Men alligevel — natur- 
ligvis — han holder det, nyder det og gem- 
mer det. 


Fotograf Georg Lindstrøm 


Og om hundrede Aar vil der i Stuer, 
som til den Tid er blevet gammeldags, sidde en og 
anden — lidt ældre — Ynder af Skuespilkunst og glæde 
sig over et fuldstændigt Eksemplar af Teatret som et af 
de sjældneste og morsomste Værker i hans Samling. 

Ja, saadan vil det gaa. 

Men foreløbig er Teatret et ægte Barn af vor egen 
Tid, spillevende, aktuelt, til Nytte og Glæde for alle 
interesserede Parter: Publikum, Kunstnere, Teaterdirek- 
tørerne og — Teatret selv. 

Dets Eksistens er ikke blot betinget af, men tillige 
sikret ved Muligheden af at bevare et godt Forhold til 
de tre førstnævnte Interessenter; det er lykkedes at holde 
Balancen i ti Aar, og vi vil sikkert have Fornøjelsen af 
at se den gode Forstaaelse bevaret langt ud i Frem- 
tiden. 


== 


EN TYSK FORFATTERS INDTRYK 
AF DET KONGELIGE TEATER 1797 
ved Robert Neiiendam 


I sin Alderdom udgav den tyske For- 
fatter Dr. Garlieb Merkelsine Erindringer 
(Darstellungen und Charakteristiken aus 
meinem Leben, Riga, 1839—40), hvori 
han giver følgende Skildring af vort 
Nationalteater i Aaret 1797; som ung 
havde han en kort Tid været Sekretær 
hos Finansminister Schimmelmann i 
København. 


Danmark havde dengang to Teatre: 
det store Kongelige i København, og et 
mindre i Odense paa Fyn, men om det 
sidste forsikrede man, at det knap nok 
fortjente Omtale. Det eneste Musernes 
Højalter, hvor dansk Tale lød!), syntes 
mig heller ikke meget beundringsvær- 
digt. Af Ydre var Skuespilhuset stateligt 
og smagfuldt, og Salen var rigt smykket 
med Guld. Den var rummelig og havde 
tre Rækker Loger under Galleriet. Par- 
terret blev kun besøgt af Mænd; men 
i Parkettet sad Damer og Herrer ved 
Siden af hinanden. I de faa Stykker, jeg 
saa, var Dekorationerne meget middel- 
maadige. 

Om Skuespillerne fortalte man mig, 
at de, som viste Talent og som opførte 
sig agtværdigt, hyppig blev modtagne i 
det ansete Selskab; derimod stod Skue- 
spillerinderne omtrent under den gamle 
Bansættelse, og deres Ærbarhed skal 
have retfærdiggjort det. De yngre, sagde 
man, blev underholdt af en eller anden 
«Fornem», som de gamle engang vare 
blevne det; ja, man nævnede mig blandt 
disse en Jomfru S., der havde seks Børn, 
ogsomikke fandt detstødende, naar man 
spurgte om hendes Families Befindende. 

Om der var særlige Talenter i Per- 
sonalet, ved jeg ikke. Jeg har ikke hørt 
nogen stærkt rose, men vel Klager over, 
at Gage og Roller blev fordelt efter 
partisk Protektion, og at unge Talenter 
uden Beskyttere blev holdt nede for at 
de aldrende kunde bevare deres Ry og 
Værdighed. Da der ikke fandtes andre 
Scenertil de unges Udvikling, gik mange 
Talenter tabt for Kunsten. De unge 
Skuespildigtere stod i en ligesaa ulyk- 
kelig Stilling. Man hjalp sig igennem 
med gamle Stykker og Oversættelser. 

Den første Aften, jeg var i Teatret, 
begyndte Forestillingen med «Manden 


1) Paa Odense Teater spillede ofte tyske Selskaber. 


paa fyrretyve Aar>"), derefter fulgte en 
saakaldt «Underholdning». Denne sidste 
bestod af Dans. Der hoppede to Hold 
Dansere og Danserinder ud fra Kulis- 
serne, gjorde nogle koreografiske Be- 
vægelser og trak sig derefter til Side. 
I Stedet for kom en Danserinde og en 
Danser i norsk Bondedragt til Syne og 
gav sig til at udføre en norsk Folkedans. 

Hun var net paaklædt og dansede 
med indtagende Gratie; men han fik 
ogsaa levende Bifald, endskønt hans 
Hovedydelse var, at klaske sig paa Hof- 
terne og med krumbøjet Hoved, som 
en Tyr, og fremadstrakte Hænder, som 
vilde han værge sig imod Fald, at snurre 
saa hurtigt rundt, at hans Frakke, der 
forestillede en Faarepels, stod som et 
Tøndebaand omkring ham. Sandsynlig- 
vis hørte det med til Folkedansen, men 
smagfuldt fandt jeg det ikke. Figuran- 
terne gjorde igen nogle Ture og for- 
svandt. Tæppet gik op,og man gav «Den 
honette Ambition> af Holberg. Man lo 
og applauderede meget. Da jeg ikke 
forstod, hvad man sagde, faldt Tiden 
mig lang. Deraf kom det uden Tvivl, at 
Fremstillernes Tale og Spil mishagede 
mig. Den danske Taletone har noget 
gurglende, som man let vænner sig til 
i Selskaber, og som endda kan lyde 
henrivende gennem en smuk Mund, fra 
en følelsesfuld, kvindelig Stemme, men 
som ikke er velgørende fra Scenen. 
Nogle Aftener senere hørte jeg et Synge- 
stykke «Viinhøsten>»”). Jeg hørte yndige 
Melodier, men Ordenes Lyd i Sangene 
gjorde .et endnu mindre behageligt Ind- 
tryk paa mig end i Talen. 

Af Kedsomhed betragtede jeg Loger- 
nes Publikum. Blondineroveralt! Runde 
Kinder med rolige Miner og blide Udtryk 
i Øjnene. 

I en stor særlig dekoreret Loge til 
højre for Skuespillerne lagde jeg Mærke 
til noget paafaldende. Indeni den syntes 
kun at være en Dame og en sortklædt 
lille Mand med en Stjerne paa Brystet. 
Under Forestillingen var han meget op- 
mærksom, men fniste bestandig. Ved 
Aktens Slutning sprang han op og gik 
hurtig frem og tilbage i Logen. En Stol 
stod ham i Vejen, han hoppede over 
den. Damen), der samtidig med ham 
havde rejst sig, og med Ryggen vendt 
mod Publikum, syntes at tale til ham, 


1) Uden Tvivl den 5. Oktober 1797. «Manden 
paa fyrretyve Aar», Komedie i én Akt af Kotzebue. 

2) «Viinhøsten eller Hvem fører Bruden hjem», 
Syngestykke i tre Akter, Musiken af Kunzen, 
Teksten af Ihlee. 

3) Formodentlig Overhofmesterinden som havde 
det Hverv at ledsage den sindssyge Kong Christian 
den Syvende i Teatret. 

skød Stolen til Side, men han trykkede 
sin Haand mod hendes Bryst og tvang 
hende frem mod Balustraden, som vilde 
han styrte hende ud over den. Da et 
Par Skikkelser i samme Øjeblik blev 
synlige i Baggrunden, slap han Taget 
og fortsatte sin Gang frem og tilbage, 
leende over Damens tomme Forskræk- 
kelse. 

«For Guds Skyld — hvem er den 
Mand?> hviskede jeg til en Bekendt, 
som jeg var gaaet paa Komedie med. 
«Hys», svarede han, «se ikke der hen. 
Han tager det let ilde op. Deter Kongen». 

Nej, jeg saa ikke mere derhen. Jeg 
saa nogle Øjeblikke slet intet omkring 
mig. Saa dybt havde Synet af den ulyk- 
kelige Mand grebet mig... 


OPERA- OG MUSIK-SÆSON 


Baade Nord og Syd for København 
har Signora Maria Labias Navn i de 
senere Aar været nævnt med Beundring. 
Det var derfor kun at vente, at den ita- 
lienske Sangerinde ogsaa en Dag vilde 
blive vor Operagæst. Paa Stockholms 
kgl. Opera vandt hun, der tilhører en i 
Italien kendt Kunstnerslægt, sin egent- 
lige Berømmelse. Da Gregor dernæst 
engagerede hende til sin Komische 
Oper i Berlin, fortryllede hun en Ver- 
densbys Øre. Her sang hun bl. a. Ho- 
vedpartiet i Dalen med en Storslaaethed, 
som gør denne Præstation uforglemme- 
lig for enhver, der hørte den. 

Signora Labia raader over et ypperligt 
Sceneydre — hun illuderer f. Eks. fuldt 
ud som Spanierinden Carmen, der for- 
øvrigt meget mod hendes eget Ønske 
blev hendes første københavnske Parti. 
Hendes Stemmes Sølvklang og hendes 
Sangmetodes elegante Verdenssnit hæ- 
vede hende højt over vort eget Carmen- 
Ensemble, der trænger til at blive bygget 
op igen helt fra Grunden af. Hun gav 
Forestillingen Glans — som en fremmed 
Fugl, der var kommen susende og bru- 
sende ud fra den store Sangens Verden — 
fra Carusos og Farrars Verden. 

Men ogsaa en anden Sangerinde har 
naaet indenfor den københavnske Hori- 
zont — en gammel Kending Fru Sigrid 
Arnoldson, den fejrede svenske Teno- 
rists Datter, der har erobret evropæisk 
Navnkundighed i en Række franske 
Opera- comique- og italienske Syngespil- 
Partier. Paa sin nye nordiske Turné op- 
traadte Fru Arnoldson først paa Operaen 
i Stockholm, hendes Fødeby, hvor hun 
som altid tiljubledes og denne Gang 
hædredes af Kong Gustaf med Udnæv- 


Reutlinger, Paris, phot. 


Sigrid Arnoldson 


nelse til Kgl. svensk Hofsangerinde, 
en sjælden Titel, der, saavidt vides, 
for Tiden ikke bæres af nogen anden 
Sangerinde. 

I København fremtraadte Fru Ar- 
noldsons elegante og kolibri-kvidrende 
Sangkunst nu som før kun i Koncert- 
sal-Format. Hendes Mignon er des- 
værre afden Grund vedbleven atvære os 
ukendt, skønt hun efter den uforglemme- 
lige Van Zandt synes at være den ypper- 
ligste evropæiske Fremstillerinde af 
dette gamle, men i en dramatisk Kunst- 
nerindes Hænder altid taknemmelige og 
kærkomne Parti. Men Fru Arnoldson 
opnaaede til Gengæld at indlede denne 
Vinters Koncerter af fremmede Vokalso- 
lister med sin kultiverede Kunst, som 
har forstaaet at bevare Stemmens kolo- 
rerede Farveskala. 

Wassili Safonoff svigter heller ikke 
dette Efteraar København, hvor han for 
et Par Aar siden som en ukendt Storhed 
kom, saa og sejrede. Han vil dirigere 
hele to Orkesterkoncerter, af hvilke den 
ene, som allerede finder Sted Mandag 
den 2den Oktober, vil bringe Tschai- 
kowskys 4de Symfoni. Safonoff er den 
fødte Musikfeltherre. Som Orkesterleder 
gør han netop det Indtryk, Generalen 
maa efterlade i Spidsen for sin Hær: 
Koldblodighed og Viljestyrke. Han river 
Hæren med sig, stimulerer den til kunst- 
nerisk Angreb, og Sejren tilfalder ham 
og hans kække næsten uden Sværdslag. 

En General — eller maaske rettere 


Wassili Safonoff 


en Hypnotisør. Hans musikalske Hyp- 
nose, der i lige Grad indspinder ydende 
som nydende i et Klangens Tryllenet, gør 
hele hans Fremtoning til en eksklusiv 
Skikkelse i moderne Musikliv. I Kø- 
benhavn er han bleven et af de Navne, 
der virker som en Fanfare. Tilhørere 
strømmer navnlig til for at lytte til hans 
kongeniale Fortolkning afTschaikovsky. 


FØRSTEOPFØRELSER 1911—1912 


19. August. CASINO: Portnerens Dat- 
ter, Skuespil i 4 Akter af Olga Han- 
sen-Ott. 

1. September. FOLKETEATRET: Bar. 
nets Ret, Skuespil i 3 Akter af Fru 
Emma Gad. 

2, September. DAGMARTEATRET: 
Kærlighed og Venskab, Komedie i 
3 Akter af Hr. Peter Egge. 

6. September. DET KGL. TEATER: 
Hvo som elsker sin Fader—, Lystspil 
i 3 Akter af Hr. Julius Magnussen. 

8. September, DAGMARTEATRET: 
Sigurd Jorsalfar, Skuespil i 3 Akter 
(or 2 Akt 1.2 Afdl.) af Bjørn- 
stjerne Bjørnson. Musiken af Ed. 
Grieg. 

9. September. CASINO: Menneske- 
børn, Lystspil i 4. Akter af Walter 
Christmas. 


Ernst Schneider, Berlin, phot. 
Maria Labia 


23. September. FOLKETEATRET: Med 
i Dansen —, Skuespil i 3 Akter af 
Hjalmar Bergstrøm. 


Udgiver: Victor Lemkow 
Redaktion: CARL BEHRENS og VIcTOR LEMKOW 
Ekspedition: København, St. Strandstræde 19 

Telefon 8338— 8358 


XI. Aargang udgaar med 20 Hefter. 
I Sæsonmaanederne Oktober—Maj ud- 
kommer der 2 Hefter om Maaneden, i 
-Sommermaanederne Juni — September 
1 Hefte om Maaneden. Af Hefterne er 
nogle paa 12 Sider, nogle paa 8 Sider, 
og med Hefte 20 følger et Kunstbilag 
til Abonnenterne. 

Teatret vil som sædvanlig bringe 
utallige Billeder fra vore Sceners Ny- 
opførelser med ledsagende Tekst af 
Landets kendteste Skribenter, blandt 
hvilke Forfatteren Peter Nansen ligesom 
i Fjor har tilsagt sit særlige Medarbej- 
derskab. I Hefterne vil ligeledes findes 
Rubriker for Teaterhistorie, Teaterlitte- 
ratur, Teatermoder og — som en Ny- 
hed — Musik. 

Abonnementsprisen er 50 Øre pr. 
Hefte, Prisen for enkelte Hefter er der- 
imod 75 Øre. 

Abonnement, der er bindende for 
hele Aargangen, kan tegnes, og Prøve- 
hefte leveres gennem enhver Boglade, 
eller ved Henvendelse til Teatrets Eks- 
pedition. 

Grev de Larzac (Martinius Nielsen) Georginette (Ella Ungermann) 


Larzac: En gammel Filosof har engang sagt: De Mænd, der elsker Kvinderne for meget, bliver 
straffet med, at de aldrig hører op med at elske dem. 


Georginette: Ja, der ser De. 
Larzac: Jeg synes bare ikke, det er nogen Straf; det er jo en Belønning, en dejlig Belønning. 


«En Fa'er», III. Akt. 


ANT UTEN 


SVAR TIL HR. PETER NANSEN 


PE kunde ønske at supplere Hr. Peter 
' Nansens Teaterbetragtninger i dette 
' Tidsskrifts sidste Hefte paa enkelte 
" Punkter. De trænger — forekommer 
det mig — til at samles under en bestemt Syns- 
vinkel, til at forlænges ud i nogle Konsekvenser, 
som maaske kan interessere. 

Direkte Polemik opfordrer de ikke til. En 
Undtagelse maa jeg dog gøre overfor den ele- 
gante Forfatters en Smule storsnudede Bemærk- 
ninger til Teaterkritiken i Almindelighed. Han 
bebrejder den en altfor stor Lemfældighed og 
skriver: «En gammel Herre som jeg studser 
undertiden over den Mangel paa Forskel, Kri- 
tiken gør, mellem de faa virkelige Talenter og 
de mange blot vel dresserede Aktører, hvor 
man hele Tiden mærker Instruktøren trække i 
Traadene>». 

Bemærkningen synes mig ikke umiddelbart 
slaaende, — men selv om den var det, kan der 
vel findes en naturlig Undskyldning for, at Kri- 
tiken behandler sceniske Begyndere, der gør 
deres Bedste, men endnu famler sig frem ved 
Instruktionens Hjælp, med Overbærenhed eller 
i al Fald uden Haardhed. Vi er dog alle Men- 
nesker — selv om vi ikke alle er Skuespillere! 
Lad os ikke tage Teatret mere højtideligt, end 
det kan gøre Fordring paa. 

Og forresten: Hvis ovennævnte «gamle Herre» 
kan huske saa langt tilbage som til dengang, da 
han var en ung Herre — mon han da ikke 
kan mindes, at hans tunge Hverv som Teater- 
anmelder stundom formildedes og blev let at 
bære, naar han var blid i sin Dom? 

Jeg vil tro det. Vi er alle Syndere. 


Lad os ikke tage Teatret for højtideligt! Nan- 
sen gør det just heller ikke i sin Artikel — han 
spøger frimodigt med vore altid vaklende Scene- 
huse og med de Bestræbelser, der fra borger- 
venlig Side blev gjort i Sommer for at stive 
dem økonomisk af; han smiler skeptisk og spysk, 
naar han tænker paa vore mest populære Scene- 
ynglinges Fremtid. Men for ham er Scenen 
selv — i sin Abstraktion — endnu stadig et 
sandt Kunstens Tempel, et Slags Gudehus i 
sin Art. 

For mig er den det ikke mere. Gud skal 
vide, at jeg har elsket Teatret saa hedt som 
nogen, og at ingen kan være mere taknemmelig 
end jeg stadig er, naar jeg fortrylles og illuderes 


af dets Virkemidler. Men har man nu i en Snes 
Aar med opmærksomme Øjne fulgt dets Ud- 
vikling ikke alene her men ogsaa i Europas 
store Byer, forekommer det mig, at man med 
uomgængelig Nødvendighed maa se, at den 
mere og mere skiller sin Vej fra den Udvikling, 
som Kunsten ellers bevæger sig frem ad — at 
den mere og mere tager sin egen Retning og 
sin egen Fart. 

Og denne Retning er just ikke hen imod 
det højtidelige — og denne Fart er stor! 

Skal man kæmpe mod Udviklingen? Kan 
det nytte at kæmpe imod den? Endnu mere: 
er det berettiget at kæmpe imod den? 

Jeg har troet det saa fast som nogen. Men 
saa længe man lever og ser, skal man lære — 
og sandt at sige tror jeg det ikke længer. 

Lad os se et Øjeblik paa vort eget Teaters 
Udvikling. Paa Trods af Holberg og Oehlen- 
schlåger fik det først sin egentlig store nationale 
Blomstring gennem Heibergs og Hertz” Scene- 
stykker. Og hvorfor? Fordi disse snille Skri- 
benter i en Grad som ingen før hertillands 
forstod at udnytte alle Scenens Virkemidler til 
Brug for deres Værk: alt det, der lever og 
faar Betydning i Rampelyset, mens det i sig 
selv er betydningsløst og dødt, det hele Register 
af Romantismens pseudo-poetiske Tryllemidler. 
Og Teatret gottede sig under disse flinke Folks 
Behandling og levede i Herlighed — indtil den 
litterære Komedie (Ibsen) trængte sig ind over 
det og bemægtigede sig det. Da blev dets Mine 
sur og lukket for en Stund. 

Kan dette undre? Ibsens Teater er i Virke- 
ligheden Teatret kontrært, fordi alt hos Ibsen 
vender indad, mens - Teatrets Væsen helt og 
holdent er udadvendt. Hans Teknik og Erfaring 
skaffede ham nogle sceniske Sejre, men hans 
Poesis mystiske Blomst skimtedes stedse sjæld- 
nere i Rampelyset. 

For Teatret var han en Fandens Plage. Ikke 
alene belyste hans Værk dets Væsen paa en 
ondskabsfuld og drillende Maade — men den 
Prestige, han nød, tvang det til at tage Hensyn 
til den saakaldte Litteratur, der dukkede op 
allevegne og masede sig frem til Brædderne. 
Hvad havde den der at gøre? Og hæftigt søgte 
Teatret at befri sig for denne besværlige Inva- 
sion og finde sit eget Væsen paany. 

I denne Brydning staar vi endnu. Teatret 
frigør sig mere og mere fra Litteraturen — 


44 — 


men har ikke rigtig fundet sig til Rette i nye 
Former: 

Herfra stammer, efter mit Skøn, det meste 
af vor Misére. 

Og Forvirringen breder sig. Det gode Pub- 
likum har Mistillid til den litterære Komedie, 
fordi Teatrene som oftest spiller den for grovt — 
og lukker sig derfor inde om Aftenen med sine 
Bøger og sin Kunst. Det brede Publikum har 
Mistillid til den folkelige Komedie, fordi Teatrene 
som oftest ikke spiller den grovt nok — og gaar 
derfor i Biografteatre og Varieréer. Forfatterne 
har Mistillid til Teatrene, fordi de snart spiller 
deres Stykker for grovt, snart for fint — og 
skriver derfor Romaner eller Biografkomedier. 
Og Teaterdirektørerne har Mistillid til Forfat- 
terne, fordi deres Stykker ikke trækker Hus, 
enten de saa er litterære eller folkelige — og 
hengiver sig derfor i planløs Iver til det drama- 
tiske Lykkespil, som Hr. Nansen saa yndefuldt 
har skildret. 

Men Teatret selv finder jo nok sit Væsen 
engang paany — efter alle disse Trængsler. Det 
prøver sig frem og former sig paa forskellig Vis 
ude i de europæiske Fornøjelsescentrers over- 
kultiverede og unaturlige Atmosfære — og ogsaa 
herhjemme har vi skimtet enkelte af Dyrets Tegn. 
Et af dem er et Stykke som Gardeofficeren, som 
Dagmarteatret forleden opførte, og som bemæg- 
tiger sig Scenen i en elegant baglæns Kolbøtte 
og saa” ned paa Publikum med gnistrende Øjne 
og et ukysk Smil, der pirrede og indtog det. Et 
andet Tegn er et Fænomen som Centralteatret, 
der er anlagt paa at samle de overblaserede og 
de helt naive Tilskuere i én døvende og beru- 
sende Virkning af Glans og Gøgl. 

Teatret finder nok sit Væsen igen — men 
lad os ikke tage det for højtideligt! 

Og nu Skuespillerne? 

Nansen nævner to, som «der ingen Vej gaar 
udenom»: Hr. Johannes Poulsen og Hr. Poul 
Reumert. Og han siger om dem, at «de er 
elskede og beundrede, fordi de har den nye 
Generations Tone og Væsen». 

Det er netop Sagen! 

Men hvoraf ses det vel? 

Det ses — efter mit Skøn — just deraf, at 
de begge og hver paa sin Vis er i Færd med 
at følge Teatret i dets Bevægelse bort fra Litte- 
raturen, i dets Søgen efter sit egentlige Væsen 
i nye Former. 

Ingen af dem kan spille det, som vi en Tidlang 
har vænnet os til at kalde moderne Komedie, 


men som vi vist nu snart maa til at kalde for- 
ældet Komedie: ingen af dem kan spille Ibsen, 
ingen af dem kan give Udtryk for et stærkt 
nuanceret Sjæleliv af den Art, som den litterære 
Skuespildigtning har søgt at fremstille. Men de 
er begge store Scenetalenter, fødte til Scenen, 
til Kostumerne og Maskerne, til Sminken og 
Parykken. De lever et naturligt Liv i Rampens 
unaturlige Lys — men er iøvrigt saa forskellige 
som Dekadence og Sundhed. 

Men Teatrets Væsen har Brug for begge 
Dele, og — for at holde os til de nye Former 
deraf, som vi har set et Glimt af herhjemme: 
hvor blændende vilde Hr. Johannes Poulsen 
ikke have virket som Gardeofficeren i Molnårs 
hektiske Komedie — og hvor straalende Hr. 
Poul Reumert i Centralteatrets Lykkeland! 


8/7 "Bey 


SÆSONENS BEGYNDELSE 


AE to første Maaneder af Sæsonen var 
triste. Et gammelt Teater, Casino, 
bukkede under, som det synes paa 
brrrer Grund af eksempelløs Uforstand i Le- 
delsens Planer, og et nyt, Centralteatret, be- 
hagede ikke. Samtidig begyndte Forlystelses- 
skatten, og straks efter den 1ste Oktober bekendt- 
gjorde Teaterdirektørerne gennem Interviews, 
hvilke store Tab Skatten forvoldte dem. Lad os 
haabe, at det har været for tidligt at tale om 
denne usympatiske Lovs Virkninger ti Dage 
efter dens Ikrafttræden. 

Imidlertid arbejder Teaterdirektørerne paa at 
styrke deres Repertoire og Personalernes Sam- 
menspil. Især Dagmarteatret har været energisk 
og har allerede fremført en Række nye Skue- 
spil, hvis Scenelykke kulminerede med Molnårs 
Gardeofficeren (omtalt og afbildet i «Teatret», 
X. Aarg. Side 178); medens Folketeatret bragte 
et nyt Skuespil af Hjalmar Bergstrøm, Med i 
Dånsen —: 

Hr. Bergstrøm hører til de gode Dramatikere, 
der ikke arbejder for Døgnet i Dag og Teater- 
besøget i Morgen. Hans Stykkers Handling er 
Dagliglivets, og hans Replikker falder let og na- 
turlig som Menneskers Tale nu engang er inden- 
for Hjemmets fire Vægge. 1 Med i Dansen — 
er saaledes Konflikten mellem den socialt idea- 
listisk tænkende Mand og hans Hustru, der kun 

Georg Lindstrøm phot. 


Grev de Larzac (Martinius Nielsen) Charmeuil (Leo Tscherning) Jean (Gerhard Jessen) 
Jean: Fader! 
Charmeuil: Hm! Undskyld, men.... > 
Larzac: Nej... det er jo mig. «En Fa er», II. Akt 


Jean: Aa, om Forladelse, jeg … det vilde jeg ogsaa hellere have. 

Lehmann (Wm. Bewer) Ella (Bodil Ipsen) 


Georg Lindstrøm phot. 


Vendel (Albr. Schmidt) 


«Med i Dansen», II. Akt 


higer efter at være med i Livets Dans, saa sand- 
synlig og naturlig, at Stykket netop ved sin 
Ligefremhed vinder Tilskuernes udelte Interesse. 
Og Hr. Johannes Nielsens Spil! Ja, hvor ofte er 
hans Betydning ikke blevet omtalt, og hvor ofte 
vili Fremtiden ikke ogsaa Fru Bodil Ipsen blive 
berømmet. 

Det ny Teater synes at ville lægge særlig 
Vægt paa Stykker, hvis Indhold ikke kræver 
Tilskuernes Eftertanke, og hvis Udstyr til Gen- 
gæld kan gøre Indtryk og fryde Øjet. Det fran- 
ske Lystspil En Fa'er gaar i en frisk og behændig 
Oversættelse let over Scenen. Professor Mar- 
tinius Nielsen gør den største Lykke i en af disse 


Charmeurroller, som Publikum finder klæder ham 
uimodstaaeligt, og Hr. Leo Tscherning synes ved 
Spil og Maske at skulle blive paa Vesterbro- 
scenen lige saa afholdt og populær som gamle 
Zinck var det i Nørregade. Om Frøken Unger- 
manns Debut lader sig kun fastslaa, at hun er 
udenfor det sædvanlige, en lille Selvstændighed, 
der nok kan minde svagt om Fru Bloch. 

Skulde det nu alligevel i Sæsonens Løb knibe 
lidt for et eller andet af Privatteatrene, maa det 
haabes, at Skylden ikke denne Gang skal heftes 
paa Kritikernes Penne, skønt Fru Emma Gad 
ikke har kunnet forholde sig rolig, men atter 
har ladet Stridsluren gjalde. 


Vendel (Albr. Schmidt) 
Meinert: Jeg kommer nok til Ulejlighed — 


i mit eget Hjem! «Med i Dansen 


Meinert (Johs. Nielsen) 


Ånd 


Georg Lindstrøm phot. 


Ella (Bodil Ipsen) 

Spredte Smaabidrag 
til Belysning af den danske Skueplads” Forhold 
og Personer, ved Arthur Aumont. 


VIII, Til C.N.Rosenkildes Karakteristik: 
Jeg har aldrig løjet mig syg. 


Det har flere Gange i denne Sæson 
været min uheldige Lod at føle min 
ellers vedvarende Sundhed afbrudt ved 
Upasselighed, som i den Grad har været 
hæftig, at jeg navnlig i Preciosa sidst") 
udenfor Kulisserne ikke kunde staa paa 
mine Ben. Det saa den største Del af 
Skuepladsens Vedkommende; de har før 
set det, f. Eks. baade da Aprilsnarrene 
første Gang gik”) og sidst da Det lykke- 
lige Skibbrud gik”). Det har imidlertid 
ikke været i Stand til at hæve mig over 
den Beskyldning i nogles Øjne, at jeg i 
Mandags") skal have løjet, da jeg meldte, 
at jeg ikke kunde spille [Henrik] i Kong 
Salomon og Jørgen Hattemager forme- 
delst et Hold i Ryggen. Jeg havde det 
imidlertid i den Grad, at jeg Kl. 10, da 
jeg var gaaet ud for at gaa paa Klaver- 
Prøve paa Recensenten og Dyret, og 
senere Kl. 11 maatte gaa hjem igen. 

Jeg har aldrig løjet mig Upasselighed 
paa. Men denne Bevidsthed kan kun 
berolige mig i Henseende til Snakken 
og Mumlen af Uvedkommende paa min 
Bag; skulde mine høje Foresatte fatte 
en saa ugunstig Mening om mig, at jeg 
stolende paa deres Overbærenhed tillod 
mig ligesom at ville ved fræk Spasen 
med Sygeligheds Foregivende liste mig 
fri for Tjeneste, saa vilde jeg anse Sta- 
ven brudt over mig i Henseende til 
al videre Lykke i min Stilling. Jeg an- 
moder derfor mine ædle høje Foresatte 
at værdige dette Spørgsmaal en Smule 
Opmærksomhed: Hvorfor skulde jeg 
lyve mig fri den Gang? I Aftes f. Eks. 
havde jeg al billig Adkomst til at være 
fri for Gribskov [i Apotekeren og Dok- 
toren]. Chefens Ønske, at jeg en Gang 
endnu maatte gøre Partiet, var Befaling 
for mig. Ingen har hørt mig gøre mind- 
ste Ophævelse derover, men herhjemme 
véd hele Huset, om jeg var i den Til- 
stand, at jeg med Rolighed og Lyst 
kunde vove mig til denne for mig for- 
færdelige Rolle. 

Hvorledes jeg i Dag er i min Side 
og min Hals — jeg kan knap tale — 
det berører jeg ikke for andet end for 
at henføre mine Foresattes Opmærk- 


1) 18. Sept. ”) 10. Okt. 3) 11. Okt. 4) 16. Okt. 


somhed paa hint Spørgsmaal: Hvorfor 
skulde jeg vel melde mig løgnagtig syg 
i Mandags? Jeg har aldrig løjet mig 
syg og skal vist altid søge ved Tjenst- 
agtighed at bevise at hver Beskyldning 
af denne Art er — hvad anden Fejl og 
Svagheder, som kræver Overbærelse, jeg 
end maatte findes skyldig i — for haard. 
Kbhn. 19. Okt. 1826. Ydmygst 
Rosenkilde. 
Til Direktionen for 
Den kongelige danske Skueplads. 


Lisa og Sven Scholander 


OPERA- OG MUSIK-SÆSON 


Det er nu snart 18 Aar siden, at 
Sven Scholander første Gang kom til 
København og straks besejrede alle med 
sine Viseforedrags sprudlende Liv. Der 
var elskværdigt Humør over hans Frem- 
og Optræden — noget, der dannede en 
udpræget Modsætning til den sædvan- 
lige fine Koncertsals-Stil. Straks det, 
at han forandrede Pladsfordelingen i 
Palæets mindre Sal og anbragte sig 
selv midt i Publikum, var noget nyt. 
Og naar han saa tiltalte de Damer 
og Herrer dernede, smaasnakkede med 
dem, overlod dem selv Valget af Eks- 
tranumre, saa fik hans Soiréer dette 
intime Præg, som kan virke saa ind- 
tagende — man følte sig snarere som 
Ven af Huset end som En af Publikum, 
der har betalt sin Billet. 

Stemmen var visselig i Miniaturfor- 
mat, men gav sig heller ikke ud for 
mere og behandledes desuden med det 


== 


fineste Musikinstinkt. Foredraget var 
letløbende, nuanceret og pointeret, Lu- 
then føjede sig villigt og smagfuldt ind 
under hans Fingres Greb, og enten 
han med ypperlig Sprogbehandling sang 
sine gamle franske Viser eller han med 
gratiøst Lune lod Bellmans Skikkelser 
genopstaa af den Forglemmelse, hvori 
de var nedsunkne herhjemme, var og 
blev han en Charmeur. 

Charmeur er Scholander den Dag 
i Dag, da han er paa Vej mod de 60, 
har vundet Berømmelse endog ved det 
tyske Kejserhof, og understreger sin 
Alder ved at have sin Datter med som 
Koncertfælle. Stemmen er ikke bleven 
større med Aarene, men sit Repertoire 
har han dog udvidet saa meget, at der 
altid ved Siden af de gamle Glansnumre 
findes enkelte nye Viser paa hans Pro- 
gram. Efterlignere har han fundet i rigt 
Maal baade herhjemme og i sit Fædre- 
land, men Efterlignerne har føjet den 
grove Understregning til Scholanders 
fine Streg, der trods al Forretningssans 
viser ham som Kunstneren, der har 
Aner at slægte paa og er stolt af dette. 

Populær er Scholander i København 
som faa fremmede — han ejer netop 
den Form for bestikkende svensk Elsk- 
værdighed, som ingen dansk kan mod- 
staa. Og det skælmske Blink i hans 
Øje er nu som før det samme — selv 
om Stemmen endnu mere skulde nærme 
sig det intime Format, vil dette Blink og 
de smaa Samtaler paa Tomandshaand 
længe kunne vedligeholde det gode For- 
hold imellem den farende Sanger fra 
Stockholm og hans danske Venner. 

.… En anden Kending fra de svundne 
Aar har de sidste Uger atter bragt frem 
paa Koncertpodiet: Frk. Elisabeth Dons. 
Stille gled hun for nogle Aar siden bort 
fra Det kgl. Teaters Ensemble — der 
faldt ligesom Glemsel over hendes 
Navn, indtil hun nu pludselig atter 
bragte sig i levende Erindring ved sin 
Sangs Sjælfuldhed og Ægthed. I vor 
nyere Operakunst markerer Frk. Dons en 
ganske særlig fremskudt Plads. Hendes 
Kunst har en hel anden Farve, end vi 
nu er bleven vant til — dens Accenter 
er mere lidenskabelige, dens dramatiske 
Form mere plastisk og storslaaet end 
hos hendes Efterfølgere. 

Mon Frk. Dons alligevel ikke en Dag 
skulde beslutte sig til at tage sin sce- 
niske Gerning op paany? Med vokalt- 
dramatiske Fremstillinger som Azucena 
og Amneris til Baggrund, vilde hendes 
Tilbagevenden til Scenen betyde en 
Begivenhed i vort ellers saa begiven- 
hedsfattige Teaterliv. 

Cho-cho-san (Tenna Frederiksen) 


Cho-chøo-san: Den dø med Ære, 
som ej længer kan leve med Ære! 


«Mre Butterfly», III. Akt 


DET KGL. TEATER: 


AN har ofte Anledning til at undre sig 
over Operakomponisternes Valg af 
Tekstbøger. Den «japanske Tragedie», 
ne" som d”Hrr Illica og Giacosa (efter 
d&Hrr J. L. Long og D. Belasco) har sammen- 
tømret til Grundlag for Puccinis Mme Butter- 
fly, er visselig ikke noget Mesterværk.  Alle- 
rede af den Grund, at der i de 3 Akter saa 
godt som ingen Ting sker — en nysselig lille 
Geisha forlades af en Amerikaner, der har giftet 
sig med hende «paa Tid», og berøver sig Livet 
af Sorg derover, efter at hun har taget rørende 
Afsked med sit og hans 
Barn. Og desuden fordi 
Katastrofen, da den omsider 
indtræder, ikke synes os 
europæiske Tilskuere nød- 
vendig, men ganske vilkaar- 
lig hidført af Librettisterne. 

Man forstaar imidlertid 
meget godt, at netop denne 
Tekst maatte virke tiltræk- 
kende paa netop denne 
Komponist. Just dens svage 
Sider gav ham Lejlighed 
til at præsentere sig fra den 
fordelagtigste Side. Tosca 
viste jo, at Puccini ikke er 
Musikdramatiker i den store 
Stil, at de stærke Liden- 
skaber og Fremstillingen i 
Toner af ydre Begivenhe- 
der ikke ret ligger for ham. I denne japanske 
Kærligheds-Idyl med tragisk Udgang kunde han 
derimod tilfredsstille sin Trang til Intimitet, til 
minutiøs Milieu-Skildring og Udmaling af det 
aparte-yndefulde. 

Det er først og fremmest Miliew'er, der fængs- 
ler i denne Opera. Det kgl. Teater har rigtigt for- 
staaet dette og lagt Vægt derpaa. Iscenesættelsen 
er mønsterværdig og omhyggelig, og — saavidt 
den, der aldrig har været i Japan, kan dømme 
derom, — danner den en ligesaa ægte japansk 
som smuk og stemningsfuld Ramme om Hand- 
lingen. Og Komponisten har indset det, da han 
i sin Musik anbragte Tyngdepunktet ikke dér, 
hvor det egentlig dramatiske — efter 2 Akters 
vidtløftige Forberedelser — indtræder, men dér, 
hvor det drejer sig om at vække Stemninger, 
barnligt muntre eller stille vemodige, skildre 
Farvespillet i Sjælelivet og Landskabet. 


Cho-cho-san (Tenna Frederiksen) 


«Mre Butterfly » 


«MME BUTTERFLY» 


At Puccini ikke vilde byde os ægte japansk 
Kolorit i sin Musik, er en Selvfølge; det vilde 
ikke have været til at holde ud at høre paa! 
Men man kunde have ventet, at han vilde have 
taget sig det mindre let med at stedfæste den end 
ved at — laane fra de verdenskendte Operetter, 
hvis Handling ogsaa foregaar i Japan: Mikadoen 
og Geisha. Det virker stilløst grelt i Sammen- 
hængen og underligt inspirationsfattigt. 

Tilbage bliver den Del af hans Partitur, hvor 
han er «sig selv», — og det er da heldigvis det 
allermeste. Nu kan det ikke nægtes, at han 
efterhaanden er stivnet i en 
vis Manér; han har sin be- 
stemte Form for Kantilene, 
sine stereotype Vendinger, 
sine indgroede harmoniske 
Overgange, der gaar igen 
fra Værk til Værk. Hvor 
man end hører hans Musik, 
er man paa det rene med, 
at den er af ham. Og han 
udtrykker sig ikke i «But- 
terfly» væsentlig anderledes 
end f. Eks. i Bohéme. Men 
maaske har han ikke i no- 
gen afsinetidligere Operaer 
modelleret sine Temaer med 
mere sirlig Omhu og spredt 
en sødere, mere pikant Vel- 
lugt over sit Orkester end 
netop her i dette Partitur. 
Det smægtende, — mange af os Nordboere vil 
kalde det: sentimentale, — der ligger paa Bun- 
den af hans Kunstnernaturel, har her faaet Lov 
til at udfolde sig i fuldt Flor. Som paa Scenen 
er der i hans Musik et Drys af hvide Blomster. 

Som Erstatning for de store, monumentale 
Opbygninger, der ikke er hans Sag, og for hvilke 
der i Mme Butterfly heller ikke er synderlig 
Brug, faar vi saa meget mere af det delikate 
Miniatur-Arbejde, hvori han er en Mester — i 
Replikbehandlingen, i Illustrationen til en stum 
Scene, i den hastige Karakteristik af en Person. 
Det bliver Mosaik, men det har i al sin Knap- 
hed, i sin «lille Form», et Farvespil, der er af 
en egen Ynde og ofte af en overraskende Virk- 
ning, påa én Gang fin og pirrende, 

Puccini er en saa aandrig Komponist, at 
han formaar at gøre selv de Banaliteter interes- 
sante, som han ikke sjældent viser en kedelig 

Goro (Lars Knudsen) 


Georg Lindstrøm phot. 
Pinkerton (Niels Hansen) 


Tilbøjelighed til at lade gaa med i Købet. Og 
han er saa meget Virtuos, navnlig i Orkester- 
behandlingen, at han kan dække over for let 
fundne Idéer ved en ejendommelig farveprægtig, 
til Tider helt flimrende Instrumentation, i hvil- 
ken han dog aldrig glemmer, at Klangen skal 
virke varm og blød og indsmigrende; thi ellers 
vilde det højstærede Publikum ikke svømme hen 
i den Rørelse, han har tiltænkt det, og som det 
overalt i Verden saa gerne vil hengive sig til. 
Et Eksempel paa, hvad han i den Henseende kan 
naa, er det nydelige lille Stykke intim Kabinet- 
Kunst i Slutningsscenen af 2. Akt. 

Under Kapelmester Rung giver det kgl. Kapel 
alle Puccinis fine Pasteltoner deres rette Valør 
og hans Rytmik det rette Pikanteri. Det er en 
lige saa stor Glæde at lytte til denne Orkester- 
klang som at betragte Scenens japanske Eks- og 
Interiør. Begge Steder har man det Milieu, 
der er Aftenens Hovedudbytte. Titelrollen stil- 
ler det Krav, som er umuligt at opfylde for en 
normal Opera-Sangerinde, der skal kunne synge 
og spille som Tragédienne i Slutningen af Vær- 
ket: at hun i dets Begyndelse skal være i Stand 

Suzuki (Margrethe Lendrop) 


«Mme Butterfly » 


es) KER 


til at illudere som 15-aarig! Hverken Fru Ulrich 
eller Frk. 7enna Frederiksen honorerede selv- 
følgelig dette Krav, men begge ydede bortset 
herfra højst talentfuld og værdifuld Kunst. Fru 
Lendrop gav som Madame Butterflys Kammer- 
pige et nyt Bevis paa, at hendes Intelligens og 
dramatiske Instinkt tillader hende at skabe en 
selvstændig interessant Skikkelse af selv Figurer 
i andet Plan. Hr. Niels Hansen svang med Let- 
hed sin Tenor op i det høje Leje og sang over- 
hovedet helt italiensk, men havde til Gengæld 


vanskeligt ved at illudere som Marineofficer. 
Og Hr. Albert Høeberg var ligesaa stilfærdig 
sympatetisk i Konsulens Parti, som Hr. Lars 
Knudsen anstrengte sig i sin Rolle: Ægteskabs- 
mægleren; men den Kumpan hører jo ogsaa til 
Operetten i Operaen. 


20. 10. 1911. 


Cho-cho-san: Kom her, giv ham Din Haand. 
Sharpless: De smukke, blonde Lokker! 
Sig mig, hvad Du hedder! 

Cho-cho-san (Emilie Ulrich) Sharpless (Albert Høeberg) 
«Mre Butterfly», II. Akt 


NANSEN-FORESTILLINGEN 


NAVNET gjorde Aftenen festlig. Hvem vilde 
| ikke gerne lade sig fortrylle af denne 
NG Mester for stilistisk Elegance, den eneste 
kaSA 4] nulevende maitre de plaisir — og tillige 
maitre d”ironie — i dansk Digtning, der siden 
hans Blomstrings Dage mer og mer er gledet 
over paa de litterære Transtøvlers ramtduftende 
Bondemuld. 

Menuen, men ikke Anretningen var af ham 
selv. Han havde desværre ladet Maden besørge 
pr. Kogekone og nøjedes med for egen Reg- 
ning at servere en Kop The til Begyndelse. 
Men af den ægte Nansenské Aroma og skænket 
op i det tynde gennemsigtige Porcellæn, der 
vejer saa kildrende let i Haanden. 

En Bryllupsaften er jo en lillebitte Apéritif 


af et Proverbe, en spæd og gratiøs Bagatel af 
en dansk Musset. 

Men Dagmarteatrets Udførelse var ikke til- 
strækkelig Mussetsk, ikke let og legende nok. 
Brudeparret skulde have virket ganske ungt og 
ganske forelsket. Og den forstyrrende Husnisse 
af en Tjenestepige behøvede egentlig ikke at 
tænkes saa haandfast og robust, som hun blev 
det i den forøvrigt meget morsomme Fru Ma- 
thilde Nielsens Lignelse. 

Bagefter, da Stegen serveredes, mærkede man 
jo rigtignok straks, at den forfinede Gourmand 
ikke selv havde staaet for Tillavningen. Alle 
de gode Repliker og vittige Ræsonnementer var 
vel nok skaaret ud af Et Hjem og som Spække- 
flæsk plantet ind i Dramatiseringen som i en 


mee ER 


Klara (Clara Wieth) Johan (August Liebman) 


Marie: Gud, hvor Herren og Fruen gjorde mig bange! 
Jeg havde saamæn nær tabt Teen. 


Dyreryg, men denne selv røbede unægtelig en 
noget grov og fersk Kvalitet, trevlet i Kødet og 
med altfor meget Mel i Saucen. Det var ikke 
fransk Køkken, men ordinær københavnsk Koge- 
kone-Anretning. 

Nansens lille Mesterværk af en Fortælling 
taaler ikke denne sceniske Forgrovelse. Den 
knappe, skælmske og sarkastiske Tone i hans 
Foredrag anslaar en helt anden Stemning end 
den, der slog Tilskueren i Møde fra dette Farce- 
Milieu, hvor til at begynde med Mogensen og 
hans Kone opfører en rigtig trivielt larmende 
Skændeduet om Middagsmaden. Hvad blev der 
i disse «gemytlige» Trekant-Situationer af Nan- 
sens festlige og ironiske Idyl, af de mange smaa 
underfundige Trin i den erotiske Udvikling, af 
Forfører - Fremskridtene, de mangfoldige smaa 
Overgange i det kvindelige Sinds Behagelyst, 
Bedrag og Selvbedrag? Hvor var den blide og 
fortryllende fiffige Nancy bleven af — «Hebe, 
den yndefulde huslige Gudinde, der stilfærdig 
vandrer med Læskedrikken mellem de tørstige 
Guder»? Nu er hun bleven til en altfor sprælsk 
og koket Pjankedorte, der hopper fra det ene 
Skød til det andet og kysser og «knuselsker» 
med altfor glubsk Appetit. 

Marie (Mathilde Nielsen) 


«En Bryllupsaften» 


Paa lignende Maade er Fortællingens øvrige 
Personer scenisk understregede og forgrovede. 
Det nytter jo ikke, at næsten alle Bogens kaade 
og ironiske Repliker er lagt dem paa Tungen, 
naar det ikke sker paa det rette Sted i Sammen- 
spillet og Udviklingen. Nansens faste og over- 
legne Kunst viser sig i Bogen i den kløgtige 
Finhed, hvormed han kæder de smaa Hændelser 
og Episoder sammen, belyser dem med smaa 
Stumper Samtaler og Breve, indtil han fører 
sine Personer derhen, hvor han vil, saa at Læ- 
serne kan kigge ind i «Trekanten»s tragikomiske 
Perspektiv, der kun er morsomt, saalænge man 
selv kan agere Husven, men vækker blandede 
Fornemmelser, naar man skal finde sig i Tre- 
kanten under eget Tag — med mindre man da 
som den altid lyksalige Mogensen kan glæde 
sig ved Uvidenhedens guddommelige Tryghed. 

Et lykkeligt Ægteskabs anonyme Dramatisør 
har haft Øjet aabent for de satiriske Pointer i 
Et Hjem og betonet dem kraftigt. I Stedet for 
nogen egentlig Handling faar man da Udsigt til 
Trekantens idelige Rekonstruktion, hver Gang 
Nancy, der saa fortræffeligt kører med Tospand, 
er forfængelig nok til at ville prøve at køre 
med tre. Og sidste Akt, der ellers er saa ube- 


2. fee 


hjælpsomt paaklistret, reddes ved den Skaal for 
Utroskabs-Symbolet, «Faster Ane», som de to 
hjempermitterede Elskere særdeles højlydt drik- 
ker med hinanden. 

Komik for Ironi, højrøstet Humør for erotisk 
Skælmeri. En fin og smidig Fleuret brugt som 
Huggert. 

Udførelsen var derefter. Fru Bodil Ipsen 
spillede særdeles livfuldt og med et ret voldsomt 
Koketteri, men hun havde intet af den fine og 
forslagne Charme i Nansens Nancy. Hr. Adam 
Poulsen var til at begynde med en lidt for 
stoltserende Don Juan, men ironiserede bedre. 
Hr. Ring er jo Virtuos i blaaøjet Troskyldighed. 
Og Hr. Liebman spillede brillant Farce som 
den idiotiske Elsker. 

— Da man forsøgte at klappe Nansen frem, 
oplyste Adam Poulsen meget rigtigt: Forfatteren 
er her ikke. Han er med alle sine fortryllende 
Egenskaber i Bogen Et Hjem. Og forresten 
har han jo selv skrevet /udiths Ægteskab. 
Der vel kunde være en Opgave for et litterært 


Teater. 


Martin (August Liebman) 
Nancy: Jeg var bange for at komme for sent til at hente Dig. 


«Et lykkeligt 

Jermer (Adam Poulsen) Marie (Antoinette Winding) 
Nancy (Bodil Ipsen) Mogensen (Johs. Ring) 


Alle: Højt fra Træets grønne Top! 


«Et lykkeligt Ægteskab», III. Akt 

Jermer (Adam Poulsen) Mogensen (Johs. Ring) 
Nancy (Bodil Ipsen) 
Ægteskab», IV. Akt 


FRA UDLANDETS TEATERVERDEN 
Burgtheater i Wien har lidt et nyt 
Tab. Mitterwurzer, Sonnenthal, Lewin- 
sky og Kainz er blevne fulgte i Døden 
af en Kunstner, der — uden fuldt at 
være deres Ligemand — dog paa sit 
bestemte Omraade var en Mester: Ernst 
Hartmann. Siden 1864 havde han til- 
hørt Burgtheater, og som en grundig 
dannet Skuespiller, der aldrig vovede sig 
udenfor den Grænse, som var trukket 
for hans Evner, naaede Hartmann en 
ganske urokkelig Position ved den for- 
nemme Scene, Han bar et Renæssance- 
Kostume som ingen anden — Kendere 
berømmer især hans Mercutio, Benedict 
og Petrucchio hos Shakespeare — men 
han var ogsaa uforglemmelig som Prins 
Henrik, og selv naar man saa ham i et 
moderne Epigonlystspil fra hin samme 
glansfulde Renæssance, maatte man 
beundre hans Elegance og Evne til 
uanfægtet at beherske Scenen. 

Som erklæret Elsker i utallige Roller 
var han fri for al Manierisme, som ægte 
Burgtheater-Støtte skyede han end ikke 
den mindste Opgave. Aftenen før den 
Nat, da en pludselig Død bortrev ham, 
havde han spillet Prosper Block i Sar- 
dous kendte Lystspil Et farligt Brev, faa 
Aftener efter skulde han have kreeret 
en lille Rolle i Arthur Schnitzlers nye 
Tragikomedie Das weite Land. Ernst 
Hartmann faldt da paa Valpladsen, 
endnu ingen Veteran af Sind, opfyldt 
af Fremtidsplaner, et æggende Forbil- 
lede for den sceniske Ungdom omkring 
ham, en Charmeur, der udstraalede 
Elskværdighed, Humor, Gemyt, men 
ogsaa kunde farve sin muntre Tale 
med en blid Melankoli. 

Das weite Land, der spilledes første 
Gang paa Burgtheater, Lessingtheater og 
vist en halv Snes andre tyske Scener 
Lørdag den 14de Oktober, er et ægte 
Wiener-Stykke, hvor et psykologisk Pro- 
blem er udformet med digterisk Dybde. 
Selv om man kun kender Skuespillet 
gennem Læsning, kan man glæde sig 
over dets faste dramatiske Bygning og 
over Replikens levende Menneskelig- 
hed. Det er et betagende Værk med 
herlige Roller for store Skuespillere. Og 
da derer Dyrtid paa saadanne som paa alt 
andet i Danmark, faar vi ikke Schnitz- 
lers Stykke at se herhjemme — vi har 
jo Østergade og Vestergade og megen 
anden gammel Ragelse at trøste os med. 

Derimod behøver vi ikke at være be- 
drøvede over, at Hermann Sudermanns 


nyeste Vers-Tragedie Der Bettler von 
Syrakus gaar vor Dør forbi — den flet- 
ter ingen nye Laurbær i Sudermanns 
Digterkrans, han, den stadig uberegne- 
lige, der hvileløs flakker om fra den graa 
Oldtid til den mest moderne Nutid, men 
hverken hist eller her synes «at sætte 
Livet ind» paa sin Digtning. Den ny 
engagerede Cleving spillede Hovedrol- 
len med stor Dygtighed, og blandt Da- 
merne nævner Kritiken med Ros Helene 
Thimig — den nydelige Fremstillerinde 
af Lisbeth ved Montanus-Opførelsen i 
Lauchstedt i Sommer. 

I Paris har Herrerne de Caillavet og 


Rude Hilfling, Christiania, phot. 
Percy Grainger 


de Flers faaet et nyt Lystspil Primrose 
spillet paa Théåtre Frangais. Dialogen 
synes at eje samme underfundige Vid 
som i Firmaets andre elegant byggede 
Stykker, men det nye som det gamle 
er og bliver dog kun — «en Duft». De 
huskes efter Opførelsen kun i de aller- 
svageste Konturer. 


OPERA- OG MUSIK-SÆSON 


København er bleven fattig paa Or- 
kesterkoncerter — paa den Art store 
repræsentative Musikaftener, Henrik 
Hennings for snart en Menneskealder 
siden startede og som bragte en blæn- 
dende Række berømte Kunstnernavne 
til vor Hovedstad. Disse Aftener, hvor 
Johan Svendsen i sin Manddoms Glans 
førte Taktstokken over det kgl. Kapel, 

vil staa uudslettelige i Mindet hos en- 
hver, der overværede dem. Vi erindrer 
dem nu med Vemod og Savn. Det kgl. 
Kapel er ophørt at være en koncert- 
givende Institution i vor By til ubodelig 
Skade for dens Musikliv, som derigen- 
nem gaar tabt af den Fornyelse, der 
saa haardt tiltrænges. Naar man f. Eks. 
tænker paa, at Hofkapellet i Dresden 
aarlig afholder 12 Symfonikoncerter paa 
Operaen med Programmer, hvor nyt og 
gammelt broderligt forliges, naar man 
ser, at ikke alene paa Den kgl. Opera 
i Stockholm, men endogsaa paa Natio- 
nalteatret i Christiania hører en Række 
Symfonikoncerter til Sæsonens faste 
Bestanddel, bliver vort eget Kapels for- 
sigtige Tilbageholdenhed, der nu kun 
brydes af en tilfældig Velgørenheds- 
koncert, des mere beklagelig og ufor- 
staaelig. En Personlighed med Initiativ 
burde rykke Kapellet op af dets Dvale. 

Men indtil dette sker, maa vi være 
glade, naar f, Eks. Hr. Louis Glass 
stiller sig i Spidsen for et saa stort og 
velinstrueret Orkester som ved Tone- 
kunstnerforeningens Koncert forleden 
og gør os bekendt med en af Anton 
Bruckners Symfonier — denne her- 
hjemme lidet dyrkede, kun i Ny og 
Næ spillede Symfoniker, hvis mærke- 
lige Produktion første Gang naaede 
København gennem et privat, nu opløst 
Selskab — «af 14de Marts». Det im- 
posante Værk med dets fuldttonende 
Finale interesserede Publikum, men 
dettes Faatallighed var et sørgeligt Vid- 
nesbyrd om Københavns Nedgang som 
Musikby. 

.…+ En Nedgang, der dog mere spores 
gennem svigtende Besøg selv ved ce- 
lebre Opførelserend gennem en Aftagen 
i Koncerternes Antal. Ogsaa til Novem- 
ber Maaned har en Række Solister meldt 
deres Komme — blandt disse maa i 
første Række særlig mærkes den au- 
stralske Pianist Percy Grainger, hvem 
Edvard Grieg i sine sidste Leveaar lærte 
at skatte i saa høj Grad, og som nylig 
i Christiania har spillet sig en fuldstæn- 
dig Sejr til over det lidt træge norske 
Musikpublikum. 


Abonnenternes Opmærksomhed hen- 
ledes paa, at Teatret ikke udkommer den 
l4de og I5de, men den første og tredje 
Fredag i hver Maaned. 

Alle Clichéer til «Teatret» udføres i 
Wendt & Jensens Reproduktionsanstalt, 
Farvergade 10, København. 

DET KGL. TEATER: «TAIFUN» 


Da Taifun's Opførelse paa Det kgl. Teater har givet Anledning til en Diskussion om Forfatterens og Skuespillernes 


Kendskab til Japanere og deres Væremaade, 


har Redaktionen bedt den herværende japanske Konsul, Hr. Etats- 


raad J. Henningsen, om at udtale sig, og har haft den Glæde at modtage nedenstaaende Redegørelse for Skuespillet. 


JETTE besynderlige eksotiske og til en vis 
| Grad parodiske Skuespil, hvis drama- 
| tiske Handling foregaar i Paris mellem 
2 Japanere, hvoraf der jo, som bekendt, 
lever smaa Kolonier i alle Evropas større Ho- 
vedstæder, hvor de studere europæisk Kunst, 
Videnskab, Politik, Handel og Industri, er til- 
syneladende skrevet af en Mand, der kun kender 
lidet til Japanerne af Selvsyn. Tendensen i 
Stykket er aabenbart at fremmane det gule Spø- 
gelse, som under Navn af «den gule Fare» 
dukkede op for en Række Aar siden, og som 
gaar igen rundt omkring med længere eller 
kortere Mellemrum, navnlig efter at det er blevet 
aktuelt ved den russisk-japanske Krig. 

Det er den samme Tanke i dramatisk Form. 
Kun at Japaneren nu har taget Kineserens Plads. 
Bag Personerne skimtes to Menneskeracer, vidt 
forskellige i det Indre som i det Ydre, staaende 
uforstaaende og fjendtlige lige overfor hinanden, 
fordi de tænker ud fra forskellige Forudsætninger 
og handler efter forskellige Motiver, samtidig 
med at de frygter hinanden uden at ville tilstaa 
det, og uden at denne Frygt i Grunden bunder 
andetsteds end i Ubekendtskab med hinandens 
Kultur og nationale Karakter, der afføder en mis- 
troisk Tvivl om hinandens Hensigter og Maal. 
Østen og Vesten symboliseres i Skikkelse af 
en japansk Samuraj-Ætling paa den ene og en 
degenereret fransk Kvindetype paa den anden 
Side, hvoraf den sidste er malet med grelle ud- 
flydende Farver, den første med et saadant Skær 
af Fremmedartethed og Originalitet over sig, at 
den overraskede Tilskuer tager Billedet for tro- 
værdigt, i Grunden uden noget fyldestgørende 
Bevis for dets Ægthed. Men han rives med 
af denne Fremmedartethed og af Handlingens 
Voldsomhed gennem de to første Akter, og han 


tvinges gennem den sære Kamp mellem den 
gule Mand og den hvide Kvinde til at forbavses 
over, at den Urkraft, som han mere aner end ser 
hos Østerlændingen, efterhaanden undergraves 
og tilsidst besejres af Evropæerindens kunstige 
Perversitet, indtil den menneskelige Lidenskab 
sprænger alle Grænser og fører til selve Tyfo- 
nen, Hvirvelstormen, der knuser begge med sin 
uimodstaaelige Voldsomhed. 

Eftersom Handlingen skrider frem, kommer 
man uvilkaarlig til at genkalde i Erindringen 
de mærkelige Egenskaber hos Japaneren, som 
man har hørt og læst om. Man mindes de Prin- 
cipper, hvorpaa den japanske Nations Liv har 
været bygget, og hvorpaa det endnu hviler, der 
kan sammenfattes i Sætningen: «Individet be- 
tyder intet, Samfundet alt». Derfor er det en- 
hver Borgers første Pligt at lade sine personlige 
Interesser, uden Undtagelse, vige for det almene 
Bedste. Man skylder sit Fædreland alt, ogsaa 
Livet. Japaneren docerer ikke alene disse Prin- 
cipper, men han lever og dør efter dem. De har 
været det japanske Folks Ledestjerne gennem 
mange Aarhundreder. Slægt efter Slægt er det 
blevet indprentet Børnene i Hjemmet og i Sko- 
lerne, at Fædrelandskærlighed og Loyalitet mod 
Kejseren er enhver Japaners første Pligt. Indtil 
disse to Begreber er blevet Nationens egentlige 
Religion, som han tilhører, uden Hensyn til om 
han forresten er Shintoist, Buddhaist eller selv 
Kristen. Hvor det gælder Japans Ære og Frem- 
gang, maa alle Hensyn vige. Formue, Familie, 
Livet, alt ofrer Japaneren uden Tøven og uden 
Bagtanke paa Fædrelandets Alter. Det er dette, 
der gør ham til Verdens tappreste Soldat og 
lydigste Borger. Og det er den samme Religion, 
Fanatisme om man vil, der lyder i Hustruens 
og Familiens Farvel til den bortdragende Rekrut, 


— 00 — 


der gaar i Krigen med en Begejstring og en 
Villighed til at kæmpe og — dø, som intet Side- 
stykke har i Evropa: 

«Kom tilbage til os, om Du kan, men kun 
med Ære og som Sejrherre. Dø uden Frygt, 
hvis Kejseren forlanger det. Vi vil savne Dig, 
men vi vil ikke sørge over Dig, hvis Du falder 
påa Ærens Mark. Bansai Nippon!» 


Stykkets Handling, der i og for sig er ret 
banal, og paa sine Steder lider af indre Brist 
og Usandsynligheder af en iøjnefaldende Art, 
interesserer i Grunden mere ved det Perspektiv, 
der oprulles for Tilskueren, end ved hvad der 
i Virkeligheden foregaar for 
hans Øjne. Han skimter, 
om end i en noget taaget 
Form, Omridsene af det 
gule Spøgelse. Selve det 
opstillede Problem «hvem 
er den stærkeste, den gule 
eller den hvide?» løses ikke 
for ham. Han faar højst en 
Anelse om de Kræfter, der 
gærer paa den anden Side 
Jorden: Sammenholdet, Be- 
slutsomheden, Offervillig- 
heden og Fædrelandsbe- 
gejstringen — Kræfter, som 
maaske en Gang i Frem- 
tiden virkelig vil komme til 


i Fædrelandets Interesse. De er rede til at 
beskytte, hjælpe og forsvare ham, indtil hans 
Hverv er endt og Rapporten, hvad nu end denne 
maatte betyde, er endelig afsluttet, og afsendt til 
sit Bestemmelsessted, formodentlig et eller andet 
Ministerium i Japan. 

Dr. Tokeramo saavelsom de andre Japanere 
lever og klæder sig som Europæere, blander sig 
mellem Pariserne og adopterer disses Sæder og 
Skikke, ialtfald saa længe de maa leve imellem 
dem. Men naar deres Dagværk er endt, samles 
de til Hvile og Rekreation hos Tokeramo, og her 
mindes de deres altfor fjerne Fødeland (hvoraf 
hver af dem uden Tvivl har hos sig en lille 
Æske med Jord, som, hvis 
han dør borte fra Japan, 
lægges i hans Kiste) ved at 
lægge Europæerens Maske 
tilside, bytte hans Dragt 
med den hjemlige Kimono, 
dekorere Værelset med Ka- 
kimonos, Skærme og Blom- 
ster, ganske som de vilde 
gøre det hjemme, og saa 
tage Plads paa Hug paa 
Straamaatter paa Gulvet, 
drikke deres Te, indhylle 
sig i Cigaretrøg, og drøm- 
me sig tilbage for en stakket 
Stund i den opgaaende Sols 
dejlige og aldrig glemte Mo- 

at betyde en gul Fare for Thérése (Gudrun Houlberg) Tokeramo (Nic. Neiiendam) derfavn. Saa drejer Sam- 


Europa, og bevirke en For- 
skydning af Magten fra Vest 
til Øst, der kan komme til at 
foregaa i Former og under 
Betingelser, som vi den Dag i Dag ikke engang 
er i Stand til at danne os et bevidst Begreb om. 

Et Dusin Japanere kommer sammen i Paris 
hos Dr. Nitobe Tokeramo, der af sin Regering 
er betroet en vigtig hemmelig Mission, saa vigtig 
og hemmelig, at Publikum, og ogsaa de andre 
Japanere, ikke engang indvies i dens Art eller 
Maal, men det overlades til enhver at drage sine 
egne Slutninger om dette Punkt. Japanerne, med 
Undtagelse af deres to ældste: Toyu Yoshikawa 
og Iyeyasu Kobayashi, som synes at udøve et 
Slags Tilsyn med Tokeramo, uden at dette dog 
bestemt konstateres, véd kun, at det drejer sig 
om Affattelsen af en vis Rapport af en saadan 
Vigtighed, at de alle betragter det som deres 
Hverv og Pligt at staa Vagt om den Mand, hvem 
et saa ærefuldt og betydende Værk er betroet 


Thérése: Jeg har saa længe gerne villet lære Dem at 
kende, De er saa interessant. 
Tokeramo: Aa, jeg beder — nej, jeg er som alle Japanere. 


«Taifun», I. Akt 


talen sig om Hjemmet og 
hjemlige Forhold. Her for- 
tæller den unge Samuraj, 
Hironari, Digteren og Adels- 
manden, der fornylig er kommen fra Japan, op- 
muntrende Smaahistorier om japanske Bedrifter 
og Gerninger. Han mindes sin Broder, Solda- 
ten, der nylig var bleven gift, og som fristes af 
sin Kærlighed til at forlade sin Post og vende 
tilbage til sin Brud, blot en eneste Nat. Men 
inden han gaar fra hende igen, indser han 
sin Forbrydelse imod Fædrelandet og Kejseren. 
Han dræber hende med sin Daggert, for ikke 
oftere at fristes, vender tilbage til sin Pligt og 
melder sig som Frivillig første: Gang, der til- 
byder sig en Lejlighed til at dø, for at sone sin 
Brøde ved at offre sit Liv. 

Tokeramo skildres som den afslebne, beher- 
skede, taalmodige og intelligente, men ogsaa in- 
tolerante og hensynsløse Orientaler, stolt indtil 
Overdrivelse af sit Land og sit Folk og hemme- 

Tokeramo (Nic. Neiiendam) Yoshikawa (P. Andersen) 
Hironari (Johs. Poulsen) 


Kobayashi (Dr. Mantzius) 


Georg Lindstrøm phot, 


Momotaro (Edv. Bichner) 


Tokeramo: Nippon! Nippon! Ofte saa føler jeg det, som om dets . 
PP PR s «Taifun», I. Akt 


Magt allerede naar helt her hen. Jeg føler, at vi er dets 
første Soldater i fremmede Lande og fremmede Byer. 


ligt seende ned paa det Europa, som han lader 
sig belære af, men hvis Materialisme og Selv- 
iskhed han foragter som liggende langt under 
det Niveau, hvorpaa den japanske Samuraj kan 
være bekendt at bevæge sig. Han har gjort 
Bekendtskab og indledet et Kærlighedsforhold 
med en ung, letlevende Pariserinde, som han 
forelsker sig i med alle sine stærke og længe 
underkuede Sanser. Han, hvis første Kærlighed 
hun er, smittes af hendes degenererede Laste- 
fuldhed, og kommer under hendes ødelæggende 
Indflydelse. Hun paa sin Side giver sig hen 
til den forelskede Japaner af Nysgerrighed og 
Perversitet. Den «grimme gule Mand» frister 
hende ved sin Fremmedartethed, sin Umiddel- 
barhed og sin Voldsomhed, endskønt hun i 
Grunden væmmes ved hans Kærtegn og hader 
ham paa Bunden af sit lille franske Hjerte. 
Grusom, skadefro og vildskudt, som hun er, 
gribes hun af en pervers og ubetvingelig Lyst 
til at underkue og ydmyge denne eksotiske El- 
sker, som hun ikke kender, og ikke forstaar. 
Hun irriteres af hans overlegne Ro, driller og 
piner ham, og er rasende over, at han ikke slaar 
hende eller jager hende bort. Hun gennemroder 
hans Skuffer og Gemmer i hans Fraværelse af 


Nysgerrighed og Trods, netop fordi han har 
forbudt hende det, og da hun kommer paa det 
rene med, at han gemmer paa en eller anden 
vigtig Hemmelighed, som hun ikke maa indvies 
i, gaar hendes Bestræbelser ud paa at fravriste 
ham denne, koste hvad det vil, for derved yder- 
ligere at fastslaa sit Herredømme over ham og 
være ond imod ham, skønt hun instinktmæssig 
aner Faren derved. Hun bedrager Tokeramo 
med en fransk Elsker, en moderne noget hava- 
reret Forfatter, der paa sin Side aner, at hun 
staar i Forhold til en af Japanerne, uden at vide, 
hvem af disse det er. For at udfinde dette, gør 
han Japanernes Bekendtskab, men kan ikke af- 
holde sig fra at fornærme dem ved at angribe 
og forhaane deres Moral, Religion og Karakter, 
hvad dog alt preller af mod Japanernes Ro og 
Overlegenhed, indtil han ogsaa besudler deres 
Fædreland og Nation. For et Øjeblik bringes 
Tokeramo ud af Ligevægt, men han undskylder 
Franskmanden med, at han er Japanernes Gæst 
og derfor uangribelig og uansvarlig. 

Kampen mellem de to Hovedpersoner, Eu- 
ropæerinden og Japaneren, er en psykologisk 
Studie af Rang. Hun benytter sig af sine giftige 
Vaaben: Sanseligheden, Forstillelsen og Løgn- 

Julie Laurberg & Gad phot. 
Frk. Gudrun Houlberg i «Taifun», I. Akt 

agtigheden, for at naa sit foreløbige Maal: Hem- 
melighedens Erobring; dog længe viser det sig 
virkningsløst og alt preller af mod hans uforstyrre- 
lige Rolighed og Pligtfølelse. Hendes første An- 
greb mislykkes. Efter en noget vovet Scene, hvor 
Tokeramo dysses i en Sanserus i hendes Arme, 
men hvoraf han vaagner i Tide, da hun trium- 
ferer for tidligt og lader ham ane hendes Hen- 
sigter, skærpes hendes "perverse Erobringslyst 


endnu yderligere ved den uventede Modstand, 
og hun bringer sine Kærnetropper i Ilden. Hun 
spiller den forurettede Forelskede, kaster sig i 
Tokeramos Arme, græder og tilstaar, at hun har 
bedraget ham, men kun af Fortvivlelse over hans 
Kulde. Det er til Trods for alt ham, og kun 
ham, hun elsker og vil tilhøre nu og for hele 
Fremtiden. 

Japaneren vakler, hans Selvbeherskelse og 
Klogskab svigter ham. Han kan ikke undvære 
hende. Hun har ham denne Gang. Pint af 
Jalousi, gjort vanvittig af Lidenskab, erklærer 
han sig for overvunden med Ordene: «Jeg er 
ikke længer Herre over mig selv. Du er den 
stærke, jeg den svage. Jeg har ikke nogen Vilje. 
Gør ved mig, hvad Du vil». Hun triumferer 
endelig, skyder ham fra sig og rejser sig med et 
Sæt. Hendes Øjne lyser ondt. Hendes Megære- 
Natur slaar ud i Flammer. Hun slynger den 
forstenede og forfærdede Tokeramo en Bunke 
Skældsord i Ansigtet. Hun siger ham, at hun 
aldrig har elsket ham, at hun hader og afskyr 
ham, altid har hadet og afskyet ham, og er 
led og ækel ved ham, «gule væmmelige Abe», 
som han er. 

I samme Nu vaagner Samurajen i Japaneren 
endnu en sidste Gang. Æresfølelsen og Stolt- 
heden, den uhørte og uventede Krænkelse af 
hans Race og hans Nation, vinder Magt over 
Brynden i Manden, og halv vanvittig af Raseri 
og Skam kaster han sig over hende, og kvæler 
hende bag et Gardin. 

Saa, og egentlig først saa, begynder den 
japanske Del af Skuespillet. Tokeramo kalder 
Japanerne til sig gennem Telefonen, og de træ- 
der øjeblikkelig sammen til en Slags Velfærds- 
komité under Ledelse af Kobayashi. Hvad er 
der nu at gøre? Tokeramo er endnu ikke fær- 
dig med sit Arbejde i Japans Tjeneste. Ingen 
anden end han kan fuldføre det. Fædrelandets 
Tarv gaar frem for alt. Tokeramo maa reddes for 
enhver Pris. En anden maa paatage sig Skylden 
og lide Straffen for Forbrydelsen. Hvem vil det? 
Alle som én melder Japanerne sig, og hver af 
dem gør Fordring paa at kunne bedst undværes. 
Det er her den samme Aand, som besjæler de 
japanske Soldater, naar hele Regimentet melder 
sig, naar der kaldes Frivillige frem til at gaa i 
Spidsen for Angrebet og kaste sig ned paa Fjen- 
dens Pigtraadshegn, for at deres efterstormende 
Kammerater kan benytte deres gispende Legemer 
som Trinbrædt. Den 19-aarige Hironari anfører 
som sin Berettigelse til Hvervet, at han kun er 

kommen til Europa «for sin Fornøjelses Skyld», 
og at Japan og Kejseren ikke har betroet ham 
nogen Mission, som forsømmes ved hans Død. 
Ingen af dem betragter det som et Offer, han 
bringer — det falder dem intet Øjeblik ind —, 
men som en Ære, der vises dem, om der gives 
dem Lejlighed til at tjene Fædrelandets Sag. 
Hironari melder sig til Politiet som Morderen, 
tiltales og findes skyldig, til Trods for at Toke- 
ramo i sidste Øjeblik erklærer, at det er ham, 
der har myrdet sin Elskerinde. Hans Tilstaaelse 
betragtes af Dommerne som en List, for at frelse 
den Anklagede, der, som de har faaet at vide af 
Kobayashi, tilhører en fornem gammel japansk 
Familie. Japanerne gaar paa Skrømt med hertil 
og lader som om de anstrenger sig for at skyde 
Tokeramo ind i Hironaris Plads, og Komedien 
lykkes. De dumme Europæere narres! 

Men Tokeramos Saga er endt. Savnet af den 
dræbte Elskede, Angeren over at have myrdet 
hende, og ikke mindst Selvforagtelsens Pinsler 
martrer og dræber ham. Besmittet af Europas 
degenererende Indflydelse føler han sig forladt 
af Fædrenes Aand. Hans Stolthed, hans Ro og 
hans Selvbeherskelse er tabt. Han er ikke længer 
Japaner, og han vil ikke være Europæer. For 
sidste Gang samler han sine Landsmænd hos 
sig og meddeler dem, at han har gjort sin Pligt. 
Hans Arbejde er endt, den Mission, som var 
ham betroet, er udført, og Rapporten mangler kun 
nogle afsluttende Sider. Den gamle Kobayashi 
modtager Papirerne af hans Haand, hvorefter 
Tokeramo dør, dræbt af det Europa, som har 
overvundet ham, og Stykket ender med nogle 
Ord af Kobayashi om, at Døden betyder intet — 
alle skal dø engang —, men hvad det gælder for 
en Japaner er at gøre sin Pligt selv i Døden. 

Forfatteren gør her Brud paa alle japanske 
Traditioner. Han burde have ladet Tokeramo 
dø som en Japaner for sin egen Haand, og ikke 
som en elskovssyg Europæer af Anger og Over- 
anstrengelse. Hans Landsmænd vilde have fun- 
det det i sin Orden om han, for sidste Gang 
Japaner, havde valgt den eneste Udvej, som efter 
deres Mening stod ham aaben, da han havde gjort 
Brud paa de uskrevne Æreslove — Bushida —, 
som enhver Samuraj er opdraget til at kende og 
lyde, og som han er bunden ved fra Fødslen 
til Døden. 

Denne Olla potrida af et Folkeskuespil og et 
Melodrama er i Grunden langt mere europæisk 
end japansk, mere romantisk og naivt end nøg- 
tern og praktisk. Fremfor alt: Tokeramo er 

Frk. Ingeborg Larsen i «Taifun>», II. Akt 

ingen ægte Japaner, men kun et Surrogat for 
en saadan, skabt i en slavisk Hjerne, impræg- 
neret med tysk Sentimentalitet og fransk Kvinde- 
kærhed, blandet med en Brutalitet, der paa sine 
Steder frastøder og ødelægger Virkningen af den 
rent intellektuelle Nydelse, som man dog føler 
ved at se og høre disse fremmedartede og allige- 
vel kendte Japanere træde frem i Belysning af de 
Egenskaber og Egenheder, der er deres Styrke 

som Nation og Begrænsning som Individer. Man 
interesserer sig ikke saa meget for det, der fore- 
gaar, som for det, der symboliseres og paa en 
Maade forudsiges: de gules frygtede Invasion i 
det gamle, udlevede Europa, hvor deres ubryde- 
lige Sammenhold, deres kolde Ligegyldighed og 
hyklede Ro og deres utalte og utallige Masser 
maaske engang i vore Efterkommeres Tid vil 
fuldbyrde den Mission, som man føler, at disse 
smaa, sorthaarede og skævøjede Østerlændere 
kun er Forløbere for i vor Tid. 

Melchior Lengyels Taifun stiller store For- 
dringer til Skuespillerne, og kun ved en hel For- 
staaelse af Forfatterens Tanke og en paa alle 
Punkter, og for alles Ved- 
kommende, fuldkommen 
Udførelse, der forudsætter 
et indgaaende Kendskab til 
alle de fremmedartede De- 
taljer i Karakter og Figur- 
tegning, kan der dækkes 
over de mange aabenbare 
Brøst, hvoraf Intrigen og 
de optrædende Skikkelser 
lider. 

Man fik under Udførel- 
sen af Stykket paa Det kgl. 
Teater et uvilkaarligt Ind- 
tryk af, at en saadan For- 
staaelse og Kendskab mang- 
lede. Ved at se alle disse 


lange Kimonos, som Regel af Silke, ensfarvede 
og i rolige Kulører, højst med et. lille Vaaben- 
mærke, af Størrelse som en Tokrone, paa Ryg- 
gen. De vilde ligesaa lidt tænke paa at møde i 
Maskeradekostumer, som Europæerne vilde det 
ved lignende Lejligheder. 

Endnu besynderligere var det dog, at Japa- 
nerne paa Scenen — eller i alt Fald nogle af 
dem — talte med et Slags Accent. Thi man 
maa dog vel gaa ud fra, at de, i alt Fald naar 
de er mellem sig selv, taler japansk, og hvad 
menes der saa med Accent'en? Ikke at tale om, 
at den unge fornemme Hironari, Samuraj og 
Digter, der forresten blev fremstillet under en 
Maske, der vistnok aldrig 
har været set andetsteds 
end i et Vokskabinet, syn- 
ger til europæisk Guitar- 
Akkompagnement og «ko- 
tover» som en Kineser. Det 
kunde ligesaa lidt falde en 
japansk Gentleman ind at 
synge i et Selskab, som en 
Europæer at staa paa Hove- 
det. Til at synge og danse 
engagerer han Geishas, og 
de spiller ikke paa Guitar, 
men paa den trestrængede 
«Samisen». Saadanne Smaa- 
ting, som at Japanerne sand- 
synligvis vilde drikke Te af 

abelignende Karrikaturer Renard-Beinsky (Holger Hofman) Kobayashi (Dr. Mantzius) japanske hankeløse Tekop- 


bevæge sig omkring i de 
mærkeligste forvredne Stil- 
linger, forstaar man ikke, 
at dog de fleste, om ikke alle de agerende, 
maa have set Japanere paa vore Gader og 
Stræder og bemærket, at de klæder og be- 
væger sig ganske paa samme Maade som vi 
andre: med Hovedet op og med Benene ned, 
og — at de har Lommer i deres Frakker og 
Benklæder. Japanere af de Klasser, der frem- 
stilles her, gaar virkelig ikke omkring den hele 
lange Dag i bøjede Knæ og med krummede Rygge, 
ÅArmene hængende slapt ned og Hænderne med 
Inderfladerne drejet udefter, som en Samling syge 
Gorillaer. Heller ikke klæder de sig i broderede 
spraglede kinesiske Ma-Kua-tzu (Ridejakker), naar 
de kommer sammen selskabeligt. Denne «Legen 
Japan» tog sig nydelig ud paa Det kgl. Teater — 
et fangende artistisk Tableau —, men det var 
ikke japansk! Naar Japanerne klæder sig i deres 
nationale Dragt, bærer de selvfølgelig japanske 


Renard-Beinsky: Jeg taler gerne om Kvinder; det er det eneste, 
der interesserer mig her paa Jorden. 

per,ikkeaf danske eller fran- 
ske ditto; at de ikke hænger 
deres «Kakimonos» op paa 
Væggene til dagligdags; at de ikke hilser ved som 
Kineserne at kaste sig næsegrus til Jorden, men 
ved at bøje sig dybt, idet de gnider Hænderne 
langs Laarene og samtidig suger Vejret haardt 
til sig; at de aldrig søger at virke med et Væld 
af Blomster, men højst med en enkelt Blomst i 
en artistisk Vase, — alt dette er det maaske over- 
flødigt at bemærke, men det er som bekendt ofte 
de smaa Midler, der frembringer de store Virk- 
ninger, og dette gælder ikke mindst for denne 
mærkelige Nation af fødte Kunstnere og intuitive 
Skønhedselskere. 

Julie Laurberg & Gad, phot. 
Frk. Ingeborg Larsen i «Taifun», I. Akt 
KOSTUME: MAGASIN DU NORD 


Det kan ved første Øjekast synes 
underligt i et Stykke som Melchior 
Lengyels Taifun, der saa udelukkende 
beskæftiger sig med Japanere, at hente 
Stof til en Kostumeomtale, især da 
Forfatteren ikke fremfører en eneste 
kimono-raslende lille Japanerinde. Men 
Stykkets to europæiske Kvinder er i 
deres Klædedragter saa overdaadigt ud- 
styrede, at de fordrer en særlig Omtale. 
De to Kvinderoller tillader saadan Eks- 
travagance i Klædedragten, at Enkelt- 
hederne i Kostumerne bliver af Inter- 
ÉSsÉ. 

Frk. Ingeborg Larsen bærer i første 
Akt en elfenbensfarvet Spadseredragt, 
besat med Frynser i samme Farve, 
Nederdelen slidset lidt op foran. Trøjen 
i Kimono-Facon med sort Fløjlskrave. 
Hatten sort Fløjl med Esprit, dertil 
sorte Silkestrømper og Fløjls-Sko. An- 
den Akts Toilette er af cerise Chiffon- 
Ninon over hvidt Silke med Fløjlskant 
forneden og Staalbesætning. Lille graa 
Silkehat med store cerise Fjer. 

Frk. Gudrun Houlberg har i første 
Akt et lilla Liberty- Kostume, ganske 
enkelt, med lilla Fløjls-Indsats paa Ne- 
derdelen og Trøjen med et lille Skød. 
Hatten af lilla Fløjl med en tofarvet 
Pleureuse i lyserødt og graat. 


FRA UDLANDETS TEATERVERDEN 


Om Max Reinhardt har der i de 
sidste Par Maaneder verseret mangfol- 
dige Rygter. Han var snart scenetræt, 
snart hovedstadstræt, eller han higede 
mod endnu større Forhold, han den 
rastløse, der som et Meteor dukker op 
nu i Minchen, nu i Budapest, derpaa 
i Stockholm og London — kun ikke i 
København, hvor der efter Hans von 
Bilows Udsagn, der ikke senere er 
blevet dementeret, er megen Kritik og 
faa Penge. Navnlig det sidste! 

Men allerbedst som Rygterne var i 
fuld Gang, tonede Reinhardt selv frem 
igen, og paa Deutsches Theater iscene- 
satte han Gozzis dramatiske Eventyr 
Turandot, en Gang oversat i Jamber af 
selve Schiller, nu derimod bearbejdet 
af den unge Digter Vollmoeller. 

Max Reinhardts Iscenesættelse fej- 
rede, efter Kritiken at dømme, en ny 
Triumf i denne Komedie om Kina. 
Udstyrelsen var grotesk kinesisk, Fy- 
siognomierne etnografisk nøjagtige, hele 
Tonen nøje stemt efter Eventyrets For- 
dringer, Spillet friskt og livfuldt. Ende- 
lig havde selve Busoni komponeret Mu- 
siken, der dog mere er Koncertmusik 
end Teatermusik, selv om den ejer 
mange Fortrin. Men den vakte ikke 
altid den Stemning, der kræves, og den 
forhalede paa enkelte afgørende Punkter 
Handlingen paa en ret uheldig Maade. 
Der hvilede over hele Opførelsen et 
burleskt Præg — Reinhardt havde ind- 
stillet sitIscenesættelses Instrument paa 
en ny Maade. Men alle gode Aander 
bevare os for de smaa Reinhardt'er! 

Otto Ernst er mødt op med et nyt 
Stykke — ogsaa hans en Tragikomedie 
som Arthur Schnitzlers, ogsaa hans 
spillet paa Burgtheater og en Mængde 
andre tyske Scener. En tysk Dramatiker 
kan saaledes paa en og samme Aften 
opleve flere Premiérer end en dansk 
Forfatter opnaar i et helt langt Liv. Otto 
Ernst er herhjemme bedst kendt som 
Oversætter til Plattysk af Holger Drach- 
manns Sømandshistorier og som For- 
fatter af det satiriske Lystspil Flachs- 
manns Skole, Folketeatret opførte for 
en halv Snes Aar siden, og hvori den 
nuværende Direktør Emil Wulff viste, 
hvor god Komedie han kunde spille. 
Siden da har Otto Ernst været lidet 
heldig som Dramatiker, men derimod 
naaet en stor Succes med sine to Ro- 
maner om Asmus Semper. 

Hans nye Stykke Die Liebe håret 

nimmer auf er ret overfladisk. Hand- 
lingen er ensformig bygget, selv om For- 
fatteren sætter alle mulige Teaterkneb 
i Bevægelse. Han benytter ikke alene 
Højtysk, men to-tre Dialekter, han lader 
Svirescener afløse af pudsige Familie- 
optrin, han anvender Musik baade for 
Klaver og Violin, han parodierer og 
harcellerer,laderTragikomedien rumme 
de grelleste Kontraster, blander Kløgt og 
Taabelighed til et eneste stort Sammen- 
surium. Figurerne bliver under disse 
Omstændigheder episodiske og ikke 
Karakterer, og Stykket mest af alt et 
Bevis paa, hvor voldsomt Otto Ernst 
formaar at rumstere paa en Scene med 
samtlige Teatermidler. 

Fra Burgtheaters Opførelse medde- 
les et lille Træk: Hr. Korff spillede en 
Kellner, der næppe nok har en halv 
Snes Ord at sige. Dette i Kraft af den 
rosværdige Hustradition, at selv de 
største Kunstnere overtager de mindste 
Roller, naar derved Helhedsvirkningen 
forøges. 

Et udmærket Eksempel ogsaa for 
andre Teatre! Et udmærket Eksempel 
især for danske Kunstnere, der ikke 
bør glemme, at de betydeligste Virk- 
ninger ofte kan opnaas selv i de Roller, 
som Digteren slet ikke har kælet for. 
Tænk paa Schrams uforglemmelige Ra- 
delzier i Pernilles korte Frøkenstand! 


FØRSTEOPFØRELSER 1911—1912 


6. Oktober. DAGMARTEATRET: Gar- 
deofficeren, Komedie i 3 Akter af Hr. 
Franz Molnår, oversat af Hr. Carl 
Behrens. 

7. Oktober. DET NY TEATER: En 
Fø'er, Lystspil i 3 Akter af G. A. 
de Caillavet og Robert de Flers, over- 
sat af Paul Sarauw. 

7. Oktober. CASINO: Gildets Hemme- 
lighed, Skuespil i 4 Akter af August 
Strindberg. 

15. Oktober. DET KGL. TEATER: Mme 
Butterfly, Opera i 3 Akter af Giacomo 
Puccini. Teksten af L. Illica og G. 
Giacosa, oversat af Hr. Einar Chri- 
stiansen. 

24. Oktober. DAGMARTEATRET: Et 
lykkeligt Ægteskab, Lystspil i 4 Ak- 
ter. Dramatisering af Peter Nansens 
Fortælling «Et Hjem». 

28. Oktober. DET KGL. TEATER: Tai- 
Fun, Skuespil i 4 Akter af Melchior 
Lengyel, oversat af Hr. Kaare Borch- 
senius. 

Hertuginden (Ellen Rindom) Hertugen af Charance (August Liebman) Héléne (Bodil Ipsen) 
Hertugen: Du skal i Kloster! Du skal lystre! Du skal paa dine Knæ bede Dine Forældre om Tilgivelse. 


«Den ukloge Jomfru», I. Akt 


«DEN DANSKE SCRIBE» 


KUR det forbi med Teatrene? Teatrene i 
gammeldags Forstand, saadan som den 
kære rødkindede og barnlige Sven 

Lange elskede dem, indtil han op- 
dagede, at den stygge Henrik Ibsen havde for- 
dærvet dem for ham. 

Stakkels skuffede Idealist, der nu i Despe- 
ration forkynder Centralteatret og den ungarske 
Czardas som det eneste forløsende. 

Hvor sødt det minder om de gamle naive 
Dame-Noveller, hvor Baron Raoul i Fortvivlelse 
over, at Comtesse Mathilde ikke har villet bøn- 
høre ham, kaster sig ud i de vildeste Udskej- 
elser: 


Eftertryk forbydes. 


Stygge, fæle Ibsen, det har Du paa din 
Samvittighed. Du gjorde Teatret litterært, føj, 
føj! Men Teatrets Væsen er Gøgl. Altsaa Cen- 
tralteatret og de ungarske Støvler og Sving i 
Skørterne og Johannes Poulsen som Dame- 
komiker. 

Før Henrik Ibsen var der Gang i de un- 
garske Støvler. Det begyndte allerede med So- 
Fokles og Eurypides. Det var det samme lystige 
Gøgl, Shakespeare fornyede med Hamlet og 
Othello og Romeo og Julie. Det gik videre over 
Moliére og Holberg til Corneille, Racine, Goethe, 
Schiller og Oehlenschlåger. Siden kom Pudsen- 
magere som Dumas fils, Augier 0. s. V., indtil 


vi endte i det Kaos, som den altfor litterære 
Ibsen og hans stakkels vildledte og voldførte 
Efterfølgere, Strindberg, Hauptmann, Edv. Bran- 
des o. m. a. skabte. Hvis dette ikke er den himmel- 
blaaeste Strømpe-Kritik, hvad er det da? 

Selvopgivelse? Kærligheds-Trods? Et nyt 
Schillersk Røver-Drama i Galgenhumor-Stilen? 

For os, der er saa gamle, at vi mindes, med 
hvilken Spænding hvert nyt Drama af Ibsen 
ventedes, og som oplevede den Kamp, det vakte 
— Henrykkelse og Begejstring hos de Unge, 
Vrede, Forargelse hos de Gamle — for os lyder 
det mindre blasfemisk end komisk, naar den lys- 
blaaøjede Digter af Samson og Dalila daterer 
Teatrets og Skuespilkunstens Forfald fra Ibsen. 

Mon ikke, kære rare fa- 
natiske Sven Lange, Sand- 
heden snarere skulde være 
den, at Teatret er kommet 
i Forfald, fordi den drama- 
tiske Litteratur, der fulgte 
efter Ibsen, ikke har for- 
maaet at sætte Sindene saa 
stærkt i Svingning, som 
den gamle Mester forstod 
det? — 

Efter enhver stor Bevæ- 
gelse med høje Bølger og 
stærk Brydning følger en 
Reaktion. 

Mon ikke netop Hen- 
rik Ibsen og Bjørnson og 
Strindberg og Dumas fils 
og delvis Edv. Brandes var 
Teatret, saadan som Tea- 
tret er og maa være i dets rigeste Udfoldelse? 

Mon ikke den dramatiske Litteraturs Opgave 
er at sætte Samtiden og Samtidens store Spørgs- 
maal ind paa Scenen, at fæstne i Typer Sam- 
tidens Mennesker, at fæstne i Konflikter de 
Spørgsmaal, de Kampe, de Overvejelser for og 
imod, som er enten Dagens, Øjeblikkets, Nuets, 
eller som er almengyldige for alle Tider? Og 
mon ikke al stor dramatisk Litteratur derved 
efterhaanden bliver Folkeskuespil? Saadan som 
Holbergs, Oehlenschlågers, Schillers, Moliéres, 
Shakespeares, Bjørnsons og Ibsens Stykker er 
blevne det? For ikke at tale om Sofokles, hvis 
Antigone i en ikke altfor blændende Udførelse 
i Sommer henrev et københavnsk Dyrehave- 
Publikum til forholdsvis begejstret Bifald. 

Mon Centralteatrets Repertoire eller den 
drevne Ungarers Stykker om blot tyve, tredive 


Héléne (Bodil Ipsen) Armaury (Adam Poulsen) 


Armaury: Kære, kære Héléne! at jeg virkelig har Dig igen. 


«Den ukloge Jomfru», II. Akt 


Aar med Held vil kunne præsenteres paany? 
Mon Lykkeland, Millionen og Gardeofficeren 
vil faa et Liv efter dette? 

Tror den gudhengivne Sven Lange for Alvor, 
at Hr. Molnår eller Hr. Paul Sarauw, hvor 
habile de end er, vil overleve Henrik Ibsen? 

Nej, Gu' gør han ikke nej. Men Sven Lange 
er utaalmodig, Sven Lange er selvfølgelig, delvis 
med Rette, skuffet over, at man endnu ikke har 
forstaaet, hvor udmærket en Digter han er. 

Jeg husker et Møde mellem Sven Lange og 
Henrik Ibsen. Det var ved Festen for Ibsen 
paa Hotel d”Angleterre, da han fejrede sin 
70 Aars Fødselsdag. Jeg havde den Ære at 
præsentere Lange for Ibsen. Jeg sagde: «Jeg 
véd ikke, Dr. Ibsen, om De 
kender Sven Lange, som 
er en af vore betydeligste 
yngre Digtere, og som og- 
saa har skrevet udmærkede 
Skuespil?» Ibsen saa venligt 
og granskende paa Lange og 
svarede: «Skulde jeg ikke 
kende Sven Lange? Han 
er jo Danmarks Scribe!» 

Det var jo altid saadan 
med Ibsen, at man ikke 
vidste, om han sagde sine 
Venligheder som banal Høf- 
lighed eller som bevidst 
Ondskabsfuldhed. Jeg tror, 
at Sven Lange i Øjeblikket 
syntes, at Ibsen var ond. 

Jeg vilde i Langes Sted 
have tænkt over, om der 
ikke kunde være en Gnist af instinktmæssig 
Forudanelse i den gamle Sandsigers Ord. 

Lange er splittet og usikker (maaske derfor 
netop indtagende og interessant) som faa. Han 
har en glødende Kærlighed til Teater som til 
al Kunst. Mest dog til Teater. Og han har 
bejlet til dette Teater med al den sjældne men- 
neskelige Finhed og Forstaaelse, han raader over. 
Men det medfødte Haandelag har han ikke haft. 
Først lidt efter lidt har han tilegnet sig noget 
af det. Og han har manglet den usvigelige Tro 
paa sig selv, uden hvilken man ikke sejrer eller 
ialfald ikke sejrer saa hurtigt. 

Hans Samson og Dalila var hans Haanskrig 
mod Teatret. Den Artikel, han skrev i dette 
Tidsskrift, kommenterer Skriget. 

Digteren i Samson og Dalila forraades af 
sin Hustru, der er Skuespillerinde. Hun er 

Gaston (Svend Rindom) 
Gaston: Jeg vidste ikke af, at De hjalp Deres Mand. 
Fanny: Jo, jeg kan lidt Stenografi, og saa kopierer 
jeg af og til hans Indlæg. 

Fanny (Betty Hennings) 

ikke blot Skuespillerinde. Hun er selve Teatret. 
Hun er ikke blot Skøge, men hun er det Tempel, 
som idealistiske Skuespil-Digtere fantaserede om 
at bygge deres Kunst, men som, fordi Scenens 
Væsen er og bliver Leflen med et mangeho'det 
Publikums tarvelige Tilbøjeligheder, altid til 
Syvende og sidst vil afsløre sig som et Bordel. 

Omsat i mere dannede Ord: den ungarske 
Czardas og Promenoir-Teatret. 

Den gamle Mester sagde: Den danske Scribe. 
Vi'er med dette Ibsen'ske Ord allerede langt 
borte fra Desperationen i Samson og Dalila. 
Vi nærmer os nu de danske Digtere, Hertz og 
Heiberg, som Lange i sit Svar påa min sidste 
Artikel udnævnte til at have skabt vort Teaters 
store nationale Blomstring, og som han, stadig 
lidt Ibsen-paavirket, kalder snille istedetfor snilde. 

Jeg skal være den første til at give Lange 
Tilslutning, naar han vil forklare Nutidens Ung- 
dom, at der ingen Grund er til at kimse ad 
Heiberg og Hertz. Selvfølgelig er en dramatisk 
Digtning som deres fuldt berettiget. Scenen har 
Plads ikke blot for den dystre Alvor, men ogsaa 
for den yndefulde Leg. Og Publikum har Ret 
til Latter saavel som til Graad. Tilmed har Hei- 
berg skrevet det eneste virkelige Festskuespil, 


dansk Teater ejer, nemlig Elverhøj, der kun er 
kommet i Miskredit, fordi Det kgl. Teater i den 
sidste Menneskealder har jasket det af i et stedse 
uslere Udstyr og en stedse sløvere Udførelse. 
Og Hertz har skrevet Svend Dyrings Hus, der 
blev det umiddelbare Forbillede for den Ibsen'ske 
Ungdoms-Digtning. Han har tilmed skrevet Amors 
Genistreger, med hvis skælmske jomfruelige Ynde 
Sven Langes Prosa-Vaudeville De Umyndiges 
Røst er saa nær i Slægt. 

Ibsen ligesom anede det hin Festaften paa 
Hotel d”Angleterre. Han har maaske virkelig 
kendt Langes første dramatiske Forsøg og gen- 
nem disse fornummet hans Usikkerhed. Han 
har forstaaet, at denne snille og fine, men svage 
Digter maaske en Dag vilde knække sammen 
under sine høje Bestræbelser for at blive en 
af Scenens Største, og at hans Skuffelse kunde 
bringe ham til at udnævne det meget berettigede, 
men altid sekundære til det egentlige, det eneste. 
M. a. O. kassere al den store dramatiske Littera- 
tur til Fordel for Scribe, den behændige, elegante, 
overfladiske, altid sejrende Tekniker. Men Lange 
skal ikke have Lov til, fordi han er skuffet og gal i 
Hovedet, uimodsagt at forkynde Selvopgivelse 
for de Unge, der tror paa ham og holder af ham. 


Eee") RER 


Gaston (Svend Rindom) Fanny (Betty Hennings) Armaury (Adam Poulsen) 
Fanny: Forstaar De da ikke, Menneske, at naar jeg i et Øjeblik som dette kan 
sige til Dem: «Lad dem gaa med Fred —» saa er det, fordi Sandheden 
er der. Ingen Synd, som skyldes Kærligheden, fortjener Døden. 

Héléne (Bodil Ipsen) 

De Unge skal overhovedet ikke regne altfor 
alvorligt med, hvad Lange siger. Han er en 
uklar og usikker Paradoksmager. Og det stikker 
ham, hvis han er i daarligt Humør, at fare ud 
i den vildeste Reaktion. 

Gudskelov følger han kun sjældent selv de 
Paroler, han udsteder. Han har hidtil næsten 
altid været god nok, naar han arbejdede paa 
egen Haand. 

Men han har en drilsk Lyst til at forvirre 
Begreberne. Eller maaske tror han selv i Øje- 
blikket paa, at han har Ret. 

De Unge skulde dog nødig tro, at Hjer- 
tets Gerningers, En Martyrs, De stille Stuers, 
Kvindelykkes Digter, samtidig med at han sætter 
A. H. v. Kohls Det store Skød udenfor den 
Litteratur, der kan bedømmes, for Alvor mener, 
at det, dansk dramatisk Litteratur skal stræbe hen- 
imod, er at lære frække Effekter af den ungarske 
Czardas og en smart Restauratørs Promenoir- 
Farcer. 


ek, Pace 


E: S. 

Det gaar vist ikke altfor godt paa Teatrene — 
foreløbig. Mon ikke Grunden simpelthen skulde 
være, at de har altfor lidt af virkelige Begiven- 
heder. Løb Teatrenes Repertoire igennem. Hvad 
har der, oprigtig talt, været andet end Julius 
Magnussens Hvo som elsker sin Fader-, Drama- 
tiseringen Et lykkeligt Ægteskab efter Under- 
tegnedes Fortælling Et Hjem samt Bergstrøms 
Med i Dansen-? De to første Stykker havde 
Held, fordi de var en Smule ovenud, det tredje 
var lige paa Nippet til at blive Succes, fordi 
det rørte ved noget af det, der beskæftiger vore 
Dage. Stort og betydeligt var intet af dem. Men 
forøvrigt? Ja, selvfølgelig trækker Der var en- 
gang- Hus i nyt Udstyr og med Hr. Johannes 
Poulsen som Prins af Danmark, skønt baade 
hans Fader og Liebman var bedre. Og Operaen 
giver atter i Aar de mange Penge, skønt Herold 
er borte. Tænk, at Danmark er blevet et saadant 
Opera-Land! Og saa har vi endda -i det ganske 
Land kun en Tredjedel af en Opera. Vi eks- 
porterer nu Operister i mindst samme Mængde 
som Mejerister. 

Men altsaa — hvad mere? Kan man for Alvor 

vente anspændt Teater-Interesse i en økonomisk 
vanskelig Tid for Nyindstuderinger af Et Sølv- 
bryllup, Den indbildt Syge, Fætter Georg, Fald- 
gruben, Den glade Enke, De smaa Landstrygere, 
Samfundets Støtter, Syvsoverdag, Karen, Maren 
og Mette, Østergade og Vestergade, Greven af 
Luxemburg 0. s. v.? 

Hvor er det Nye, det Friske, det Over- 
raskende, det, der atter, saadan som Ibsens 
Stykker i sin Tid gjorde det, samler den store 
Almenheds Interesse om Teatret? 

Aldrig har et Talent som Sven Lange haft 
bedre Chancer. Og saa pludselig slaar han hele 
Spillet over Ende. PN. 

19. Nov. 1911 


DAGMARTEATRET 


Den ukloge Jomfru 


ZoN ØRST nu er det lykkedes københavnske 
SM Scener at fremføre to Stykker fra den 
SENE højst interessante Parisersæson 1909- 
Sa) 1910. Folketeatret spiller Paul Bourgets: 
La Barricade og Dagmarteatret Henry Batailles: 
La Vierge folle. Begge Stykker har indgaaende 
været omtalt i Teatret (IX. Aarg. Side 145 om); 
det maa derfor i Anledning af Den ukloge 
Jomfru være nok her igen at pege paa, hvor 
vanskeligt vi Nordboere har ved at finde os til 
Rette i de moderne franske Ægteskabstragedier. 
Er det de store Ord, der gør det? Er det, 
fordi vi finder Replikerne mere tirade-højtidelige 
end egentlig karakteriserende Dramaets Personer? 
Og er det, fordi vi, der er opfødt med Ibsens 
borgerlige Skæbnetragedier, ikke rigtigt kan føle 
for disse franske Grevinder og Millionærer? 
Med andre Ord: Skulde Skylden for, at disse 
Stykker, der gør saa uhyre Lykke i Paris, ikke 
helt slaar igennem her i Danmark, ligge i, at 
de er Teater, Teater, Teater, og ingen sand 
Genspejling af det Liv, vi lever, og derfor vil 
genkende paa Scenen for at gribes? 

Den ukloge Jomfru synes skrevet med stærkt 
Henblik paa de Rollehavende, og disse har 
sandelig intet at beklage sig over. Heller ikke 
vi kan andet end have Lovord for Dagmar- 
teatrets Udførelse: Fru Ipsens Ungpigeskikkelse 
interesserede fuldt saa meget som Fru Hennings” 
overbærende Hustru. Og Hr. Adam Poulsens 
Forelskelse klang lige saa ægte og følt som Hr. 
Liebmans Vrede og Forbitrelse. De ydede 
alle fire større Skuespilkunst, end vi for Tiden 
er vant til herhjemme. 


EMIL POULSEN 


i Anledning af Redaktør Carl Behrens Bog, Emil Poulsen, 
et Kunstnerbillede (Det Schønbergske Forlag), sender Hr. 
Kontorchef M. Sødring Teatret nedenstaaede Erindringer. 


JoM et Led i den af Det Schønberg'ske 
| Forlag udgivne Serie Mennesker er 
E det foreliggende Mindeskrift om den 
afdøde Kunstner fremstaaet. 

Det er da naturligt, at Forfatteren har lagt 
Hovedvægten paa at skildre Emil Poulsens Per- 
sonlighed og derigennem hans sceniske Virk- 
somhed — ikke omvendt gjort sig til Opgave 
at analysere hans sceniske Fremtræden i de 
kunstneriske Skikkelser, han har skabt, og kun 
ladet Mennesket danne Baggrunden. 

Det er jo ogsaa en vanskelig, for ikke at sige 
umulig Opgave, at give Efterverdenen den rette 
Forstaaelse af, hvorledes en fremragende Skue- 
spiller i det enkelte har virket, hvorledes hans 
Spillemaade var. Løsningen af denne Opgave 
er herhjemme forsøgt af Dr. Edv. Brandes i 
hans bekendte Værk Dansk Skuespilkunst, hvor 
unægtelig Doktoren i mangt og meget har naaet 
særdeles smukke Resultater. Alligevel ligger 
det i Sagens Natur, at den sceniske Kunstners 
Ejendommelighed gaar med ham i Graven. Vi 
maa være glade, hvis det kan lykkes en Slægt- 
ning, en Ven eller Beundrer at give en Skildring 
af den henfarne, som atter stiller ham levende 
frem i Erindringen for den Generation, som 
udgjorde hans hengivne Publikum. 

Naar man har læst Carl Behrens" lille Bog 
til Ende, tror jeg, at man vil erkende, at han 
har naaet det Maal, han har sat sig. Har man 
kendt Emil Poulsen fra de unge Aar, da han 
debuterede paa den gamle Scene paa Kongens 
Nytorv, og har man fulgt ham indtil det Øjeblik, 
da Budskabet kom om hans Død, vil man ved 
Læsningen af Bogen og de mange Træk, hvor- 
igennem Forfatteren belyser sin Helt, føle gen- 
vakt hos sig en Række Minder om den udmær- 
kede Kunstner. 

Særdeles smukt skildrer Forfatteren Emil 
Poulsens Drengeaar og Ungdom. Han dvæler 
ved den unge Filologs Tilbageholdenhed og 
Generthed. Ja, det er vistnok — jeg har i mine 
Drengeaar hørt meget herom af min til Teatret 
knyttede Slægt. De to Brødre Poulsen blev 
modtaget med aabne Arme — ja, til Emil blev 
der ligefrem gjort Kur — af Teatrets gamle 
Kunstnere. Men Emil Poulsen var uimodtagelig 
for Kuren. Ganske stille og faamælt stod han og 
lod sig kurtisere. Mange troede en Overgang, 

at det var af Beregning. Men Carl Behrens har 
sikkert Ret i, at det var hans Natur. 

Kun overfor Børn kunde den unge Emil 
Poulsen være indladende. Jeg har selv erfaret 
det. Det skete i Vinteren 1867—68 jævnligt, at 
jeg, der dengang var en halv Snes Aar gammel, 
en bestemt Aften om Ugen ved Ni-Tiden paa 
Vej fra Danseundervisning passerede Hjørnet af 
Østergade og Kongens Nytorv. Med mine Sko 
under Armen fartede jeg afsted. Ikke én men 
flere Gange hændte det da, at en ung Mand med 
Hatten trukket ned over Ørerne skød hen paa 
Siden af mig, og en klar Stemme sagde venligt 
«Godaften». Han kiggede opmærksomt paa mig 
gennem sin Lorgnet og begyndte at snakke 
eller rettere sagt at spørge. Vi fulgtes saa ad 
til Skoubogade, hvor han sagde Farvel, idet 
han svingede med sin Hat — en Manøvre, der 
aabenbarede mig hans høje hvide Pande og 
krøllede Haar. Det var Emil Poulsen, som jeg 
formodentlig havde lært at kende enten ovre 
paa Teatret eller i mit Hjem. 

Jeg har senere i Livet mindet Kunstneren 
om disse vore Vandringer nedad det taagede, 
halvmørke Strøg, hvor det var som om Emil 
Poulsen følte sig som en anden — let og fri 
for al Tvang. — 

Carl Behrens omtaler Fru Heibergs store 
Interesse for og Indflydelse paa den unge Skue- 
spiller — en Interesse, der senere gik over til 
det Venskabsforhold, hvorom Emil Poulsen saa 
smukt har fortalt i sit bekendte Foredrag. Vist 
er det, at Emil Poulsen skyldte Fru Heiberg 
Tak for mangt og meget i sin kunstneriske Ud- 
vikling — ikke mindst derved, at hun virkede 
paa hans lidt tunge Natur som et Incitament. 
Dette stod ogsaa Emil Poulsen ganske klart. 
Halvandet Aar før sin Død omtaler han i et 
Brev til mig «den ejendommelige Fortryllelse, 
der var ved en Samtale med Fru Heiberg!» 
Fru Heiberg havde en egen — jeg fristes til at 
sige chevaleresque — Maade at behandle Her- 
rerne paa, og syntes hun om en ung Mand, 
forstod hun at vise ham det paa saa fin og ind- 
tagende Vis, at hun godt kunde gøre ham lidt ør 
i Hovedet. Naar Fru Heiberg saaledes under- 
tiden, kort før Tæppet skulde gaa op, bragte 
den unge Emil Poulsen en lille Buket Blomster, 
var det hende sikkert bevidst, at en saadan Op- 
mærksomhed fra hendes Haand virkede paa 
Kunstneren som et Glas Champagne. 

Det var netop dette .Champagnebrus, som 
kunde være over Emil Poulsens Fremstillinger 


i de yngre Aar. Istaagen fra Henrik Ibsens 
senere Produktion var endnu ikke brudt frem. 
Carl Behrens, der ikke selv kan have set Kunst- 
neren i hans første Ungdom, drager for øvrigt 
korrekt Linien i hans Kunstnerliv og glemmer 
ikke nogen af de Roller, hvorved Kunstneren 
oprindelig slog igennem. Behrens fremhæver 
hans Talent for den komiske Karakterfremstilling 
og gør rigtigt opmærksom paa hans «Evne til at 
karikere med en saadan Elegance, at Kunstens 
Grænse ingensinde bliver overskredet». 

Det er for øvrigt ikke blot fra Emil Poulsens 
tidligste Fremstillinger, at man kan hente Eks- 
empler paa denne hans Karikeringsevne. Hvor 
han kunde faa Brug for den, naaede han egentlig 
videst. Man erindre f. Eks. Hertugen af Sept- 
monts og Hjalmar Ekdal. Carl Behrens mener, 
at Emil Poulsen i sin Fremstilling af Hertugen 
var paavirket af sine Indtryk fra Coquelins Her- 
tug paa Théåtre Frangais. Dette synes mig ikke 
rigtigt. Emil Poulsens Hertug var langt dristigere 
end Coquelins. Denne sidste, der udførte Rollen 
uden særlig Maske, accentuerede først og frem- 
mest Adelsmanden — Emil Poulsen Vibrionen, 
der skulde slaas ned. Jeg er tilbøjelig til at 
foretrække Emil Poulsens Opfattelse. 

Et morsomt Minde bevarer jeg fra Emil 
Poulsens Udførelse af Hertugen. Bag mig sad 
den Aften, jeg saa Dumas” Skuespil, en jydsk 
Rigsdagsmand med sin unge Datter. Idet Her- 
tugen traadte ind, graa i Ansigtet og hele Skik- 
kelsen mærket af Udsvævelser, hørte jeg Rigs- 
dagsmanden paa bredt Jydsk sige til Datteren: 
«Er det Bertran de Born? Nej! Er det Ambraa- 
sius? Nej! Og det er dog den samme!» 

Det var en folkelig Kompliment til Skuespil- 
lerens Evne til at omskabe sig. I saa Henseende 
kom Emil Poulsen en Tid af sit Liv Phister nær. 

Igennem hele Carl Behrens” Bog synes man at 
skimte en rød Traad: Emil Poulsen var Student 
fra den klassiske Tid og Filolog. Med Rette! 
Kærligheden til den klassiske Kultur prægede 
Emil Poulsen som Kunstner og som Menneske. 
Paa den hvilede hans Sikkerhed og Stilfuldhed 
som paa et Fundament af Granit. 

Ja, det er mange gode Minder, som vækkes 
ved Carl Behrens” sympatetiske Skildring af sin 
Svigerfader. Men jeg maa inskrænke mig til at 


henvise til selve Bogen. | 


FRA UDLANDETS TEATERVERDEN 

Ved at rette Blikket mod Nord bliver 
man opmærksom paa, at i Kristiania 
spilles Holberg paa Nationalteatret, me- 
dens Det kgl.Teater i Sæsonens første 
Trediedel helt har forbigaaet sin Grund- 
lægger, skønt Olaf Poulsen dog har væ- 
ret til Disposition lige siden Oktober. 
Nationalteatret, der for et Par Aar til- 
bage, med Professor Will. Bloch som 
hidkaldt Iscenesætter, bragte en saa 
god Erasmus Montanus-Forestilling med 
Stub-Wiberg, har nu opført Den Stundes- 
løse, hvormed Det kgl. Teater havde lidet 
Held ved den sidste Genoptagelse. Old- 
fux lykkedes f. Eks. ikke for Hr. Olaf 
Poulsen. Efter den norske Kritik at 
dømme har Hauk Aabel, hvis Snild i 
Erotik ingenlunde vilde behage det kø- 
benhavnske Publikum, spillet den Hol- 
berg'ske Pudsenmager efter de bedste 
Phister-Forbilleder, og Stormoens Viel- 
geschrei har opnaaet de Lovord, der 
herhjemme hverken kunde skænkes 
Schrams eller Helsengreens Forsøg. 
Mon ikke Dr. Mantzius, der kun som 
ganske ung kom til at spille Rollen en 
eneste Gang — hin mindeværdige Jubi- 
læums-Aften den 3die December 1884, 
da Phister fremmanede sin Oldfux for 
en ny Slægt — nu som moderne Kunst- 
ner burde genskabe denne Figur? Og 
vilde det ikke være en glimrende Op- 
gave for Hr.Johannes Poulsen at vise os 
en rigtig ungdommelig Pudsenmager? 
Al Ære være Cæsar — men den Strøm 
af Lune, den unge Kunstner ejer, burde 
ikke dæmmes op, men sprudle frit afsted. 

Saadanne Tanker faar man, naar man 
i sine udenlandske Teaterbetragtninger 
vender Blikket mod Nord. Og retter 
man derefter sin Opmærksomhed Syd 
Paa, ser man Richard Strausz” Musik- 
Lystspil Der Rosenkavalier i samme 
Grad begejstre Berlinere og Romere, 
og man følger — lidt misundeligt under 
vor egen hjemlige Træghed — For- 
beredelserne til Aabningen af den store 
nye Kurfiirstenoper i Berlin. To danske 
Operister, Frk. Rosa Hjort og Hr. Aage 
Wang-Holm, begge kendte fra deres 
Debut'er paa Det kgl. Teater, er blevne 
knyttede til det ny Foretagende, der 
atter markerer den tyske Rigshoved- 
stads ubestridte Stilling som Fører i 
Europas Musikliv. 

Kurfiirstenoper ledes af Max Morris, 
der er velkendt i kunstneriske Kredse 
i København fra gentagne Besøg. I 
en Aarrække var han knyttet til den 


kgl. Opera i Dresden som Sceneinstruk- 
tør. Han er en energisk og myndig 
Teatermand, en Operachef, som baade 
forstaar at holde Traadene i sin Haand, 
og at have de rette Hjælpere paa de 
udsatte Poster. 


Juncker Jensen, phot. 
Peder Møller 


OPERA- OG MUSIK-SÆSON 


Ja — det er næsten overflødigt at 
tale om en Operasæson, for i Køben- 
havn marscherer man paa Stedet. Der 
er ingen Variation i Repertoiret. En 
hel Maaned igennem har man omtrent 
levet paa Mme Butterfly alene — man 
sukker formelig efter Afveksling. For- 
haabentlig ruller nu snart det Wagner- 
ske Musikdrama sine mægtige Tone- 
bølger gennem Det kgl. Teater, hvad 
der vil virke opflammende efter den 
Puccini'ske lidt ensformige Sødme. 

Heller ikke i Koncertlivet har der 
været større Begivenheder at antegne. 
Hakon Børresen lod under ærefrygtind- 
gydende orkestral Torden Thor køre 
til Jotunheim paa «Dansk Koncertfor- 
ening>s første Koncert, der forøvrigt 
af Nyheder bragte en smuk Ouverture 
til en desværre ved Forholdenes Magt 
lagret Opera af Ludolf Nielsen, og et 
forvredent og forskruet Stykke Musik 
af Knud Harder, der har forset eller 
rettere forhørt sig paa Nytyskernes 
Eksperimenter over Eyne. Mon denne 
golde og ufærdige Musik vilde have 
taget sig anderledes ud, hvis den havde 

fundet et Asyl i det Tempel, Har- 
der i en affekteret Pjece, der udkom i 
Fjor, fordrede for festlige Musikopfø- 
relser? Hr. Harder maa vist vente med 
sit Tempel, til han er bleven den mo- 
derne Ypperstepræst, han øjensynlig 
aspirerer til at være. Foreløbig er han 
kun en musikalsk Fusentast. 

I disse Dage finder der i Odd-Fellow- 
Palæet to Koncerter Sted, som kræver 
vort Musikpublikums udelte Interesse. 
Violinisten Peder Møller vil med Or- 
kester under Kapelmester Fr. Rungs 
Ledelse spille et Par store Værker. Man 
kommer derved til at erindre hin Søn- 
dag Formiddag for 17 Aar siden, da 
han, den jydske Yngling — barnefødt i 
Hjørring — første Gang traadte frem for 
en Tilhørerkreds i Hornung & Møllers 
Sal, præsenteret af sin Lærer Fr. Hilmer. 
Siden da er der løbet meget Vand i 
Stranden, og Peder Møller er bleven en 
fuldtfærdig Kunstner. Længe levede 
han i Paris, og her vandt han sine 
Sporer som Virtuos. Hjemlængslerne 
blev dog i Tidens Løb for stærke. Han 
ombyttede derfor Verdensstaden med 
det mere beskedne København, hvor 
han vist i Længden befinder sig bedst, 
og han sejrede med Lethed i Konkur- 
rencen om en ledig Plads i det kgl. 
Kapel. Men han har bevaret en Rude 
ud til det store Europa og spillede 
f. Eks. nylig med Bravur i Berlin. 
Naar den stadig unge Kunstner nu er 
traadt frem paa. Podiet i København, 
kan samtidig vort Koncertliv herefter 
regne med et nyt Talent, som man vil 
kunne bygge og stole paa. 

Atter skal der lyde svensk Studenter- 
sang i vor By. Kapelmester Alfred Berg 
med sine hvidhuede Lundensere, der 
tidligere saa ofte var vore kære og 
beundrede Gæster, har svigtet Køben 
havn siden det for alt nordisk Sam- 
arbejde saa skæbnesvangre Aar 190£. 
Naar de nu paany søger til os — sam- 
tidig med, at den baltiske Udstilling i 
Malmø kalder paa københavnsk indu- 
strielt Snille — tør man heri se et 
Bevis paa, at «Søndringens Tid» er 
forbi, og at de brudte Traade igen er 
i Færd med at blive knyttede. 

Der er noget festligt, ungdomskækt 
og dithyrambisk over den svenske Stu- 
dentersang, men den ejer ogsaa de 
smægtende, lyrisk-bevægede Klange, 
som griber saa uimodstaaeligt. Mid- 
sommernattens blege Trylleri og Vaar- 
dagens Ynde formaar denne Sang at 
udtrykke i Rhytmer, som betager alle, 
de Unge med Forhaabninger, de Gamle 
med Vemod. 

Julie Laurberg & Gad, phot. 


Julius Cæsar (Johannes Poulsen) 


«JULIUS CÆSAR» 


KARLS 
Sol, 


Calpurnia (Augusta Blad) Julius Cæsar 
En Sandsiger (Peter Jerndorff) 
En Sandsiger: Vogt dig for Idus Martii. 
Cæsar: Hvem er den Mand? 
Brutus: En Spaamand, som advarer 
Dig for Idus Martii, 


jJELV om /ulius Cæsar aldrig før er 
bleven spillet paa dansk i København, 
: har Shakespeares Tragedie dog naaet 
Møles en Opførelse paa tysk hos OS, og det 
kunde ikke være andet, end at Det kgl. Teaters 
smukke og velforberedte Forestilling paa enkelte 
Punkter maatte vække en levende Erindring om 
Meiningernes maleriske og udtryksfulde Frem- 
stilling af dette Drama. 

Det var i Maj 1889, at det berømte tyske 
Skuespillerensemble blandt mange andre klas- 
siske Værker ogsaa bragte /ulius Cæsar til Op- 
førelse paa Casino. De fleste af de Kunstnere, 
som bar denne Forestilling over Scenen i af- 
rundet Gengivelse, er nu døde: Paul Richardt 
Leopold Teller, Alexander Barthels — alle har 


Cæsar advares mod den 15de Marts 


Georg Lindstrøm phot. 
(Johs. Poulsen) Antonius (Dr: Mantzius) Casca (Vald. Møller) 


Cicero (Axel Madsen) 
Brutus (Nic. Neiiendam) 
Cassius (Thorkild Roose) 


«Julius Cæsar», I. Akt, En Torveplads i Rom 


de maattet skatte til Forkrænkeligheden — Karl 
Weiser lever derimod som en af den Weimarske 
Hofscenes paalideligste Støtter. Det mærkelige 
ved Meiningernes Opførelse, som den nu for- 
foner sig i Erindringen, var dette, at den ikke 
svækkedes efter tredie Akt, som er Tragediens 
Klimaks. Da Cæsar var faldet, og Marcus Anto- 
nius ved sin Ligtale påa Forum har bevirket 
det afgørende Omslag i Romerfolkets Stem- 
ninger og Følelser, begyndte en ny Tragedie — 
Brutus? og Cassius? Tragedie, som ender med 
deres selvvalgte Død. Scenen i Teltet, da Cæsars 
Genfærd viser sig for Brutus, der isner i For- 
færdelse, for saa atter at genvinde sit Mod, fik 
en Storladenhed, som de svundne Aar ikke har 
kunnet udslette af min Erindring. 

Og denne Erindring svækkede Indtrykket af 
Det kgl. Teaters Forestilling for de to sidste 
Akters Vedkommende — ligesaa lidt som de 
fra Digterens Haand kan staa Maal med de tre 
første i teatralsk Virkning, formaar de det i dette 
Tilfælde for Udførelsens og Iscenesættelsens 
Vedkommende. Hr. Neiiendams Brutus blev for 
akademisk-afmaalt, selv om der var meget smukt 
og værdigt i hans Fremstilling af «den bedste 
Romer af dem alle», — han, der kun lededes af 
cærlig Kærlighed til Fædrelandet og det Heles 
Vel», han, som var «en Mand». Netop fordi 
Brutus ligesom er Shakespeares Forstudie til 
Hamlet, kunde man have ventet, at Hr. Neiien- 
dam var naaet endnu dybere i Karakteristik, 
havde ævnet at gribe end- 
nu stærkere og hæve Skik- 
kelsen frem til den Monu- 
mentalitet, hvormed den er 
tænkt. Hr. Rooses Opfattelse 
af Cassius syntes velfunde- 
ret,men hos denne Skuespil- 
ler savnedes den Fantasi, 
som skulde have givet Fi- 
guren Relief. Shakespeares 
Skikkelser kan nu engang 
ikke hentes lige ud af Dag- 
ligdagen. Han kræver det 
højeste — den vældigste Ind- 
sats, og dette ikke blot af 
Skuespillernes Fantasi, men 
ogsaa — paa den moderne 
Scene — af Iscenesætterens, 
medens han i sin Samtid 
stillede samme Fordring til 
sit Publikum. Og Renæssancens Mennesker var 
letbevægelige, letpaavirkelige — Teatrets Drape- 
rier og Tæpper revnede, og de saa ud i Fantasiens 
vidtstrakte vældige Riger, de saa Krigshære tumle 
sig mod hinanden, hvor vi — trods al moderne 
Teater-Teknik — med vor bedste Vilje kun kan 
se Statister løbe over en Scene og ikke altid 
eje den Behændighed, som skulde forlene deres 
Flugt med Illusion, Scenens dyrebareste Kle- 
nodie. 

I Julius Cæsar har Shakespeare ladet sin 
Helt blive dræbt i 3die Akt (i Det kgl. Teaters 
Bearbejdelse allerede i 2den), men hans blodige 
Lig, hans store Skygge behersker Resten af 
Tragedien, hæver sig truende paa den Vej, 
Brutus og Cassius træder. Her viser Digterens 
Geni sig i sin allermest ærefrygt-indgydende 
Vælde — dette, at den døde Hersker fornemmes 


Marcus Antonius (Dr. Mantzius) 
«Julius Cæsar» 


bagved alt, hvad der sker. Mordernes Sværd 
traf ham paa Capitolium, men hans Aand har 
de ikke kunnet ramme. De Sværd, der dræbte 
ham, rettes nu mod hans Morderes eget Bryst. 
«Det er Romerfærd», at dø for sit eget Sværd, 
naar alt andet er glippet. 

Som handlende scenisk Figur er Cæsar en 
fragmentarisk Skikkelse. Han har saa lidt at 
sige, men hans Ord er til Gengæld som mejslede 
i Malm, som vejede paa Guldvægt. Af de An- 
tydninger, Shakespeare hentede hos Plutarch, 
skabte han en Teaterskikkelse, der nok saa 
meget — der tænkes her kun paa Opførelsen 
paa Teatret — virker ved, hvad han ikke siger, 
som ved, hvad han udtaler. Dette Indtryk skyldes 
nu i høj Grad Hr. Johannes 
Poulsens ypperlige Maske- 
ydre og Fremtræden. Der 
blev aldeles tyst i Salen, 
da denne Skikkelse gik hen 
over Scenen og et Øjeblik 
standsede for at svare Spaa- 
manden — en Hersker i 
Purpur, med et Ansigt, der 
i sine markerede Træk bar 
Mærker af Aarenes Slid og 
Strabadsernes Haardhed. 
Tilvirkelig Højhed og Stats- 
mandskløgt hævede han sig 
i Scenen paa Capitolium, 
da han staar fast paa Cim- 
bers Landsforvisning. Og 
gribende var Synet af den 
døde Cæsar, da Marcus 
Antonius blotter Liget — et 
enestaaende Udslag af Maskeringskunst. Men 
en Tilbøjelighed til overdreven Stilisering af 
Repliken bør Kunstneren i sine unge Aar være 
opmærksom paa. Den kan udarte til varig Manér. 

For Det kgl. Teaters Opførelse blev ellers 
først og fremmest Dr. Mantzius? Udførelse af 
Marcus Antonius betydningsfuld. Selv om Litte- 
raturhistorikerne med Rette hævder, at Brutus 
er Tragediens egentlige Hovedperson, vil ingen, 
der har overværet denne Forestilling, kunne 
nægte, at Marcus Antonius blev det i langt højere 
Grad. Den stærke Følelse, som bevæger ham, 
da han stedes foran Cæsars Lig, klædte vel 
ikke Kunstneren, men i den store Tale paa 
Forum viste Dr. Mantzius, hvilken Behersker 
han er af Sprogets Valører, hvor intelligent 
han formaar at virke ved Pavser, Understreg- 
ninger, Overgange — altid med haarfin Betoning 

De Sammensvorne myrder Cæsar i Senatet ved Foden af Pompejus 


Julius Cæsar», II. Akt, Capitolium 

Billedstøtte 


Georg Lindstrøm phot. 

Antonius: Han var den bedste Romer af dem alle; 
hver af de Sammensvorne, ham undtagen, 
har kun af Avind dræbt den store Cæsar; 


Georg Lindstrøm phot. 
Antonius (Dr. Mantzius) Brutus (Nic. Neiiendam) Octavianus (Poul Reumert) 


kun han var med af ærlig Kærlighed 
til Fædrelandet og det Heles Vel. 


Tragediens Slutningsscene 


«Julius Cæsar», II. Akt, ved Philippi 


netop af de Ord, hvorpaa det mest kommer 
an. Antonius” Tale er Tragediens Højdepunkt, 
et Mesterværk af demagogisk Ophidselse. Glim- 
rende har Shakespeare her ævnet at frembringe 
Omslaget i Folkeskarernes Stemning, saa Brutus, 
Hædersmanden, og hans Venner — ogsaa disse 
Hædersmænd —- tilsidst staar som Cæsars, Folke- 
Velgørerens, Mordere. Testamentet, der ligestraks 
nævnedes, er næsten gledet ud af Bevidstheden 
igen — nu bringer Antonius det atter i Erin- 
dring, da Cæsars Lig er blevet blottet, da Folkets 
Taarer rinder, og Forbandelser mod hans Drabs- 
mænd fylder Luften. Nu opruller han dets rige 
Gaver til Folket, nu gør det sit store ubetvin- 
gelige Indtryk. — Cassius” og Brutus? Sag er 
paa Forhaand tabt. 

Dr. Mantzius” Tale var et Mønster paa Klar- 
hed, skarp Pointe, glidende Underforstaaelse, 
hurtig Slaaen ned paa sit Bytte. Han beherskede 
i samme Grad Scenens Tilhørere og Salens Til- 


skuere — den bedste og største Ros, der kan 
ydes ham. 

Men han fortjener dernæst Anerkendelse for 
den levende, i koncise Træk henkastede, af 
brogede og farverige Dekorationer indrammede 
Iscenesættelse, han havde iklædt Shakespeares 
Værk ved dets første Fremkomst paa dansk 
Grund. 

Der var gaaet lange og besværlige Forbe- 
redelser i Forvejen, og med Held var det til- 
stræbt at bringe et herhjemme hidtil ukendt 
Liv ind i de store Masseoptrin. Meiningernes 
Specialitet var jo netop Masseoptrinet. Senere 
har Max Reinhardt — navnlig ved Opførelsen 
af Kong Ødipus — hidset Fordringerne til En- 
semblescener adskillige Grader endnu i Vej- 
ret. I Forum-Optrinet mærkedes det tydeligt, 
at Dr. Mantzius havde studeret den tyske Teater- 
leders Forsøg paa illuderende Helhedsvirkninger. 
Men i det hele var alle Grupperinger — som 

paa Capitolium — og Optog baarne af et vagt- 
somt Sceneinstinkt. Det laa udelukkende i selve 
Tragediens Væsen og Struktion, at den nedad- 
gaaende Handling maatte virke svagere end den 
opadgaaende, som krones af Talen paa Forum 
ved Cæsars Lig. É 

Her var baade for Øjne og Øren, her var 
et Shakespeare'sk Digterværk for første Gang 
opstaaet paa den danske Scene. Selv om der som 
allerede nævnt mod Forestillingen kunde an- 
mærkes ikke lidt, forlod man dog den af Pu- 
blikum med virkelig Enthusiasme hilste Første- 
opførelse i Følelsen af det sande i Digterordet 
om, at Mennesket vokser med sine store Maal. 

Julius Cæsar blev en Sejr for det klassiske 
Drama og dets hjemlige Dyrkere — en Fore- 
stilling, der viser Strømpilens Retning. Den Dag 
bør heller ikke være fjern, da en Shakespeare- 
Cyclus kan blive fuldt saa indlysende og paa- 
krævet paa Det kgl. Teater som Rækken af Wag- 
ners musikalske Storværker. 

FEET forekommer mig, at Hr. Peter Nan- 
f| sens Bemærkninger til mig i dette 
Tidsskrifts sidste Hefte er en Kende 
bær: flabede i Tonen, — hvad saadan en 
pæn, ældre Herre dog skulde være kommet ud 
over for mange Aar siden! 

Tilmed har han læst mig som Fanden læser 
Bibelen. 

For at ironisere over Teatrets Væsen — som 
jeg afskyr, men som pirrer mig, fordi det er saa 
mærkeligt levende og lunefuldt — skildrede jeg 
det som besværet og tynget af den beundrings- 
værdige Ibsen, og som befriet gennem de aands- 
fattige Vaudeviller og de frække ungarske Ko- 
medier. Er der noget sandt i dette, — saa 
meget des værre for Teatret! 

Men Nansen har faaet det Indtryk, at jeg 
«nærer en glødende Kærlighed til Teatret», at 
jeg lykønsker det til endelig engang at være 
sluppet af med Ibsen, og at jeg komplimenterer 
det, fordi det synes at have fundet sit Væsen 
igen i de ovennævnte Nichtswiurdigkeiten! 

Er jeg en «Paradoksmager», — hvad er da 
Nansen? 


For at finde sin gode, klare Forstand igen, tør 
jeg maaske anbefale ham at rage sig en fornyet 
Dukkert i en Bog som Det store Skød, som 
hans bekymrede Forlæggerhjerte endnu bløder 
ved at tænke paa: — dér ligger den muligvis 
begravet! 

EG har ikke et Øjeblik tvivlet om, 
at Sven Lange, naar han ikke netop 
TY ÆRE morede sig med at udslynge nogle 
te] vovede Paradokser, i Virkeligheden 
var ganske enig med mig. 

Lange og jeg fastslaar saaledes nu i skøn 
Endrægtighed: 1) at Henrik Ibsen baade ved 
sine egne Skuespil og rent symbolsk udtrykker 
Teatrets højeste Maal; 2) at de Heiberg'ske 
og Hertz'ske Vaudeviller er Teatret som blot 
munter Underholdning og 3) at Hr. Molnår er 
Teatret, saadan som vi inderst inde foragter det. 

Jeg er glad over at have faaet Lange til saa 
uforbeholdent at lægge sin Hjertens Mening paa 
Bordet. 

At han gør det med nogle smaa Uartigheder 
til mig, er ham oprigtigt tilgivet. 

En kritiseret Kritiker synes altid, der handles 
ondt og flabet mod ham. Jeg tror dog, det er 
nyttigt for Kritikere en Gang imellem at høre, 
hvad vi, der ikke længere er stort med i Legen, 
mener om dem. 

Mit Forlæggerhjerte glæder sig særlig paa 
den «beundringsværdige» Ibsens Vegne. 

Hold nu endelig Beundringen fast, kære 
Lange, til De næste Gang skal anmelde en 


Ibsen - Forestilling. 
VA SEER. 
Lie: Ab tieelere 


FOLKETEATRET 


«Barrikaden» 
SFJOLKETEATRETS Opførelse af «Barrikaden» 
i blev ikke den store Begivenhed som 
Y Vaudeville-Teatrets.. Mærkeligt nok. 
keen SN Thi man skulde dog tro, at vi lige 
efter en Sporvejsstrejke, hvor ikke blot Arbej- 
derne stod skarpt mod Arbejdsgiverne, men 

Langouél (Carlo Wieth) 


Gaucherond: Der er endnu fire Skud i Revol- 
veren. De fire første af Jer, der 
rører sig, faar dem i Skallen. 


endog Politiet tog et saa bestemt Standpunkt, 
maatte interessere os for og indfanges af Paul 
Bourgets sociale Skuespil om Arbejdernes Kampe. 

Naar dette ikke sker, er Grunden den, at Lys 
og Skygge er meget slet fordelt i dette dramatiske 
Arbejde, hvor Arbejdsgiveren og Strejkebryderen 
formelig udstraaler Ædelhed og Opoffrelse, me- 
dens Arbejderne truende og skumlende lister 
over Scenen og forøver det Hærværk, som 


Thubeuf (P. Nielsen) 


Philippe Breschard (Viggo Friderichsen) 


Philippe: Strejken er endt. Arbejdet er genoptaget paa vor Fabrik. 


Louise Mairet (Dagny Brincken) 


Georg Lindstrøm phot. 
Gaucherond (Emil Helsengreen) 


«Barrikaden», III. Akt 


Oversætteren ikke har fundet noget dansk Ord 
til og derfor benævner: Sabotage. Og især har 
man vanskeligt ved at forsone sig med den 
Fagforeningsleder, som Forfatteren har tillagt 
en ganske tølperagtig Opførsel, der yderligere 
understreges i Folketeatrets Instruktion. 

Efter Forsøgene med fremmede Stykker gaar 
Folketeatret nu lidt efter lidt over til den Art dan- 
ske Skuespil, som det saa mesterligt behersker. 

Langouél (Carlo Wieth) 


«Barrikaden», IV. Akt 

DEN STUMME KUNST 


CÆN Tilslutning til den Artikel, jeg for 
mn ag et Par Maaneder siden skrev i dette 
SY XO! Tidsskrift om Teatrets Væsen og om 
52 då de nye Former, som det søger at 
skabe i den nuværende Brydnings- eller Op- 
løsningsperiode, vil det være rimeligt at anstille 
nogle Betragtninger over de 
levende Billeder og over 
den Rolle, de spiller som 
scenisk Surrogat. De be- 
skæftiger jo for Tiden man- 
ge Menneskers Sind og de 
bedømmes saa forskelligt. 

Teatrets smukke svenske 
Søsterorgan Thalia havde 
fornylig sammenkaldt et 
stort Møde i Stockholm, 
hvor forskellige fortræffelige 
Folk drøftede det Spørgs- 
maal med hinanden: Kan 
man kalde Biografdramatik 
og Biografspil for Kunst — 
eller kan man det ikke? 

Det samme Spørgsmaal 
vil jeg stille her, og jeg 
vil i al Fredelighed forsøge at løse det. Jeg 
vil betragte det udelukkende fra et kunstnerisk 
eller ideelt Synspunkt og ikke beskæftige mig 
med de Betragtningsmaader, der kan tænkes at 
være paavirkede af andre, mere praktiske Hen- 
syn — som Konkurrencefrygt; thi deres Stand- 
punkt er selvfølgeligt. Selvfølgelig er ogsaa den 
etiske Betragtning af Spørgsmaalet, den moralske 
Bekymring; den kan være mere eller mindre 
udpræget, og er det øjensynlig mere i Sverige 
end her i Landet, hvor en forstandig Censur 
hidtil har faaet Lov at raade. 

Men altsaa: Kan «den stumme Kunst» over- 
hovedet betragtes som Kunst? 

Hvis man ser den i Sammenhæng med den 


Valdemar Psilander og Augusta Blad 
i «Det mørke Punkt» paa Panoptikonteatret 


almindelige Udvikling, som Teatrets Væsen har 
gennemgaaet i de senere Tider — den som jeg 
forsøgte at skitsere i min forrige Artikel, og 
som Peter Nansen og jeg er blevne enige om 
at begræde, om end hans Taarer jo nok er 
noget tungere end mine — vil man sikkert føle 
sig slaaet af, at den staar 
i den nøjeste Forbindelse 
med Udviklingen selv: den 
er mere end et Led af den, 
den er et Udslag af den 
Aand, som præger den maa- 
ske mere end nogen anden. 
Den stumme Kunst er gan- 
ske vist fremstaaet som 
Følge af en tilfældig teknisk 
Opfindelse, men den havde 
aldrig naaet en saa umaa- 
delig Udbredelse som den 
har, hvis den ikke stod i et 
harmonisk Forhold til noget 
meget dybt og noget meget 
intimt i Tidens Aand: dens 
Sensationslyst, dens Trang 
til hurtig og heftig Nydelse, 
dens nervøse og brutale Hast, — ja, hvorfor 
ikke blive højtidelige og kalde det, hvad vi mener: 
dens Sjæl. 

«Den stumme Kunst» er intet tilfældigt og 
flygtigt Smagslune; saalænge Tiden er, som den 
er — og hvem kan vel sige, hvornaar den for- 
andrer sig — vil den bestaa ved samme legitime 
Ret som de andre Fænomener, der giver den 
dens Mærke. 

Og som alle Sejrherrer bøjer den de Over- 
vundne henimod sig: der skrives snart ikke et 
Skuespil, som ikke præges af Biografteknik. 

Men er den Kunst? 

Ja, — hvad er Kunst? 

Den er ikke Kunst i den Forstand, hvori vi 

længe har brugt Ordet 
om Poesi:som Udtryk 
forde Enkeltes person- 
lige Opfattelse af, hvad 
de ser og føler. Ogsaa 
isaa Henseende følger 
den Udviklingen af Ti- 
den, der mere og me- 
re nivellerer alle Sær- 
standpunkter til Fordel 
fordenalmindelige Be- 
tragtningsmaade. Den 
Personlighedskultur, som Romantismen skabte 
ved Shakespeare som Ophav, har den sandt at 
sige ingen Brug for; dens Stykker.er anonyme 
som Middelalderens og Oldtidens næsten altid 
var det, og som deres lagt an paa at give Ud- 
tryk for en Opfattelse, der er fælles for den, 
der skriver Stykkerne og for dem, han skriver 
dem for. Var dette Kunst — eller var det ikke 
Kunst? 

Ogsaa overfor «den stumme Kunst»s sceniske 
Virkemidler kan man spørge paa samme Maade. 
Manglen af Ordet — som man altid taler om — 
spiller i Virkeligheden en mindre Rolle, end der 
siges: saalænge Teatret har bestaaet paa denne 
Jord, har det mimiske Skuespil ledsaget det 
talende, og i Perioder endogsaa fortrængt det. 
Det gamle Roms historiske og mytologiske Spil 
fremstilledes næsten altid mimisk, og i Middel- 
alderens Moratorier mimede alle Djævle og Engle, 
som de kunde bedst. «Den stumme Kunst» er 
kun en Fornyelse — tværs over alle de Ballet- 
attituder, der fyldte de senere Aarhundreders 
Teatre — af den Mimik, der har bevæget Mil- 
lioner og Millioner af naive Tilskuere. Hvorfor 
skulde den ikke være — eller kunde blive — 
Kunst? 

Svaret ligger i, at dens Teknik er som den 
er. Dens Teknik er det, som gør den moderne, 
idet den giver et saa tro og prægnant Udtryk 
for Tidens nervøse og brutale Smag. Biograf- 
komediernes hurtige, abrupte, handlingsfyldte 
Optrin imødekommer deres Publikums Sans for 
de hastige og mangfoldige Sceneindtryk, — og dets 
stedse mere svigtende Interesse for Menneske- 
skildring tilfredsstilles endog af, hvad denne 
Teknik i Følge Sagens Natur ikke kan give. 

Alligevel vil disse tekniske Forhold næppe 
være til Hindring for, at «det stumme Teater» 
kan frembringe det, som vi plejer at kalde for 
Kunst. 

Men Tekniken frembyder Vanskeligheder, 


Mlle. Polaire 
i «Den sidste Nat» paa 
Victoria Teatret 


som er mere pinlige, — ja, som er afgørende 
paa dette Punkt. 

Paa de «rigtige» Teatre spiller Poesien jo som 
oftest en Lakajrolle, dækket og skubbet til Side 
som den bliver af Skuespillernes Gengivelse af 
den. Men paa Biografteatrene bliver ikke alene 
Poesien reproduceret af Skuespillerne, — men 
Skuespillerne bliver igen reproducerede af Foto- 
grafen. Med andre Ord: Hvad Poesien kan eje 
af digterisk Ejendommelighed bliver altfor ofte 
fortæret af Skuespillernes Personer, — og hvad 
disse kan give af menneskeligt Liv og Puls og 
Varme og Duft, bliver atter snuppet bort af Fo- 
tografkassens Mekanik. Selv den ægteste Poesi 
i den smukkeste Fremstilling vil paa Biograf- 
teatrenes graa Lærred aldrig kunne komme til at 
føre andet end et Skyggeliv, en Slags Spøgelse- 
tilværelse. 

Derfor — men ogsaa kun derfor — vil «det 
stumme Teater» aldrig komme til at give, hvad 
vi i egentlig Forstand kalder scenisk Kunst. Det 
mangler det væsentligste: Liv. 

Men dette vil ikke forhindre dets Sejersgang 
gennem Tiden. I hvad Retning dets Udvikling 
vil gaa, er det umuligt at sige: maaske bliver 
Publikum for en Tid træt af de altfor voldsomme 
Effekter, — og Billederne vil da søge ud i 
Idyllen eller eksperimentere sig frem gennem 
finere og mere usædvanlige Virkninger. Men paa 
Grund af den store Tilgang, som deres Publikum 
daglig har blandt dets ukultiverede Bestanddele, 
saavel i de højere som i de allernederste Sam- 
fundslag, vil de sandsynligvis i en lang Fremtid 
bevare deres nuværende Præg. 

Men som «den stumme Kunst» nu engang 
er, har den i en saa opløst Tid som denne sin 
Eksistensberettigelse. Man kan henvise til dens 
fundamentale Mangel paa Liv, og derudfra for- 
kaste den helt som Kunst — hvad jeg person- 
ligt vil være tilbøjelig til at gøre. Man kan be- 
brejde dens Ledere en svigtende Smag — hvad 
jeg ogsaa gerne skal gaa med til, — men jeg maa 
Samtidig indrømme dem, at deres helt uprøvede 
Publikum er vanskeligere at opdrage end noget 
andet. 

Man kan ikke benægte denne «Kunst»s Evne 
til at vække den folkelige Fantasi og udfylde 
den med ejendommelige Indtryk, — ogsaa af 
værdifuld Art. Og som Eksempel hidsætter jeg 
nogle Billeder fra to Filmsdramaer, der for nylig 
fremstilledes her i Byen: Det mørke Punkt 
(Panoptikonteatret) og Den sidste Nat (Victoria 
Teatret). Det første, der spilles af Fru Blad og 

Hr. Psilander, giver ligesaa levende Indtryk af 
den specielt danske, snart vigende, snart skelmske 
Følsomhed, som det andet, gennem Polaires for- 
tærende Sensualisme, giver Indtryk af det mo- 
derne parisiske Elskovlivs Brutalitet og golde 
Gløden. 

Og hvordan man end stiller sig overfor de 
levende Billeder, bliver man nødt til at regne 
med den Magt, som de gennem deres uophørlige 
og mangeartede Paavirkninger allerede har faaet 
over de Tusinders Sind. 


"5/OM "sen 


Til yderligere Drøftelse af Biografteatrenes kunstneriske Virksom- 
hed bringer vi nedenstaaende Udtalelser fra forskellige interesse- 
rede Parter: Biografteatre — Teatre — Skuespillere — Forfattere. 


FORFATTEREN OG 
MALEREN LOUIS v. KOHL: 


SEVENDE Billeder kan maaske more og 
I fornøje, naar de indtages med Maade- 
ØS BERN hold — men Kunst bliver de aldrig. 
fed) Alt for hastigt glider de vekslende 
Scener over Lærredet og alt for flygtige, alt for 
overfladiske er de Indtryk, de fremkalder. Næppe 
er een Følelse vækket til Live, før den jages paa 
Flugt af en ny; alt hvirvles rundt i et forvirret 
Kaos, hvor kun de brutale Knaldeffekter dukker 
frem som dødfødte Stjerneskud. 10 m. Mord, 
15 m. Brystsyge, 25 m. Kys og 15 m. Rør- 
strøm — godt og ondt, helligt og profant, komisk 
og tragisk i eet folkeligt Sammensurium, alt- 
sammen udsat for Stortromme — det er det 
typiske for levende Billeder. Hvordan skulde 
alt dette overfladiske kunne blive Kunst, Kunst, 
der jo er det dybeste, det fineste, det sandeste 
Udtryk for Menneskesjælens intimeste Rørelser? 
Films kan more — det er deres Mission. Men 
de kan aldrig uddybe eller berige vort Sind — 
det er deres Begrænsning. 

Det er ikke blot Indtrykkenes hastige Veks- 
len, der er Skyld deri, men lige saa meget 
rent tekniske Forhold, selve den fabriksmæssige 
Tilvirkning. Den fotografiske Optagelse og Ko- 
pieringen er det første, der forflader Spillet, 
Projiceringen ned paa Lærredet det næste og 
værste. Alt bliver flovt og grovt, idet Mimikens 
Detailler, der skulde gøre Figurerne til Menne- 
sker, tilintetgøres helt og forsvinder. Derfor er 
der blandt Verdens utallige Filmsskuespillere 
og Kino-Duser kun een eneste, der har været 


genial nok til at være 
genial selv i Filmen; 
det er Le Bargy. 

Enhver Industri er 
Forretning. Selvfølge- 
lig ogsaa Filmsfabri- 
kationen, lige saa vel 
som enhver anden. — 
Der maa tages Hensyn 
til Kundernes Ønsker, 
der atter dikteres af 
Tilskuerne. Fabrikan- 
terne maa rette sig efter de tilfældige Luner 
hos et lunefuldt og tilfældigt Publikum. Derfor 
oversvømmes Markedet selvfølgelig af simple, 
overfladiske, rørstrømske Billeder, thi Publikum 
faar baade de Films og de Skuespil, det fortjener. 

Vor Tid sværmer for Imitationen, Surrogatet, 
det sidste Aarhundredes ærefulde Opfindelse. 
Derfor foretrækkes de levende Billeder for Skue- 
spil. Og for at forhøje Publikums Glæde over 
det billige Surrogat, der skal erstatte det ideelle, 
har Filmsfabrikanterne klogelig opfundet Ordet 
Kunstfilm, der ingenlunde betegner nogen ny 
Afart af Racen, men giver Publikum Illusionen 
af at nyde noget særlig fornemt; naar blot Eti- 
ketten «Kunstfilm» klistres paa en for længst 
kasseret Ide, faar den fornyet Livskraft. Verden 
vil jo narres, og det maa indrømmes, at den bliver 
det. Men Filmsfolkene burde smile og blinke til 
hinanden som de Augurer, de er — ÅAugurer, 
der i Sandhed forstaar at tage Varsler af Vejr 
og Vind. 


Le Bargy og Mlle. Provost 
i «La Tosca» 
Fransk Kunstfilm 


INSTRUKTØR VED 
NORDISK FILMS Co., AUGUST BLOM: 


E dramatiske levende Billeder har øjen- 
synlig i sin sejrrige Fremgang foruden 
: mange Venner og Tilhængere, skabt 
= sig mange grumme Fjender, og man 
fristes til at spørge: hvorfor Fjender? 

Ikke fordi, man ikke kender Angrebenes Årt 
og Form, — men fordi man saa daarlig forstaar 
deres Berettigelse. Det er særlig Biografteatrenes 
Repertoire det gælder. Er dette da saa slemt — 
og i saa Fald — hvem har da Skylden? 

De levende Billeder har jo kun haft et saare 
kort Aaremaal til sin Udvikling, og det er rigtigt, 
at der har været en Periode, hvor de kraftige 
Forbryderdramaer og ret fjollede komiske Styk- 
ker var fremherskende — det var en daarlig 

Lili Bech i «Den utro Hustru» paa Victoria Teatret 


Smag — men det var Publikums; og de levende 
Billeder var endnu for nye til at lede, — de 
maatte følge. Det er jo med Kinematografi som 
med Teatret. Personalet kan ikke betales med 
Idealer. 

Men Viljen og Lysten var tilstede, og den har 
mere og mere trængt Gøglet tilside. Der arbej- 
des i Kinematografien ligesaa ærligt — villende 
det bedste, — som paa de «rigtige» Teatre, og 
Resultatet er jo heller ikke udeblevet. De mo- 
derne Dramaer og Lystspil, som Biografteatret 
nu har paa sit Program, har formaaet at samle 
et trofast og interesseret Publikum. 

Gaar man nu vore forskellige Forstads- og 
Privatteatres Repertoire igennem i de senere 
Aar, vil man kunne finde en ret artig Samling 
af Forbryder- og Rabalderkomedier — isprængt 
slibrige Emner i fri Behandling, som ikke virker 
absolut opbyggende. 

Hvori ligger nu deres kunstneriske Beret- 
tigelse? 

Har en Tyveknægt lavet et særlig fikst kom- 
poneret Indbrud, — eller en skørhovedet Dreng 
en Loftsbrand, straks har de været i Biograf- 
teater, og der himles op om Censur. Gaar Børn 
og Tyveknægte da ikke i Teatrene — de rigtige — 
eller læser de aldrig Bladenes alenlange For- 
bryderberetninger — fortalte til de mindste En- 
keltheder? 

Man skal være abnormt skabt for at forstaa, 
hvorfor en Fremvisning af et levende Billede 
kan virke mere demoraliserende paa Individet, 
end en Fremstilling i et Blad, eller paa et Teater, 
hvor tilmed Repliken lægger et ganske godt 
Plus til Forstaaelsen. 


TEATERDIREKTØR JOHANNES NIELSEN: 


EG har kun faa Gange — to — set 
«Komedie» paa Biografteater. 

Om det tiltalte mig? Nej! Om 
| det var Skuespilkunst? Nej! Hvorfor? 
Fordi — blandt andet — stumme ikke kan tale, 
og Talen er Menneskets vigtigste Udtryksmiddel. 
Den «Kunst» er altsaa kun god for den, der intet 
har at skulle have sagt. Hvad jeg da mener om 
Biografteater? At det er en forbandet Konkur- 
rence — en Forbandelse for Kunsten og Publikum. 


REDAKTØR CHRISTIAN GULMANN: 


KK SSØJET STUMME TEATER er en for indviklet 
Hi | Historie til at lade sig behandle en- 
to-tre. Alene dets frugtbare interna- 
Free) tionale Folkelighed giver det uhyre 
Interesse. Det er den levende Verdens- Avis, 
fuld af flyvende Frø-Fnug. De gaar ind paa et 
Biografteater Via due Macelli i Rom for at se 
Dante udsat for Films og oplever en Billed- 
komedie fra hint fjerne Land Danmark med Fr: 
Johs. Poulsen og Fru Blad i fodhøje Bogstaver; 
sidenhen en Gang løber De paa Dante i Om- 
egnen af Vesterbro... Drejede det hele sig kun 
om en Konkurrence med vore Teater- Kasser, 
lod Spørgsmaalet sig løse, f. Eks. ved at Direk- 
tørerne gjorde deres Skuespilhuse bedre. 

Straks vakte «de levende Billeder»s Teater 
min Opmærksomhed som den tydeligste Protest 
mod den fhv. moderne Dramatiks Overtro paa 
Ordet, der endogsaa havde skabt Drømmene om 
«det intime Teater» som Fremtids-Teatret — 
Kammermusik som de kommende Dages ene 
saliggørende Tone-Kunst!.. Teatret er efter sit 
Væsen først og fremmest det plastiske Billedes 
Kunst. Films-Komedien satte Streg undet dette. 
Her var for Teatret noget at lære. Ulykkeligvis 
misforstod en hel Del Dramatikere det: de gik 
hen og lavede levende Billeder med døde Ord til. 

De aflurede Biografteatrene disses Idiot- 
Tricks. Faren ved det stumme Teater er ikke 
dets hastige og urolige Livfuldhed. Det er en 
Væsens-Ejendommelighed, som Shakespeare - 
Elskere ikke vil laste. Biografteatret har til For- 
klaring af sin Succes andre helt moderne Egen- 
heder, der giver det Berøringspunkter med 
Automobiler, Smaablade og Automatkaféer. Men 
Grundskaden er Million-Tilskuernes  Kultur- 
Mangel, som kræver de bloddryppende Rædsler 
og de blegrøde Chokolade-Billeder. 

Der er en anden og dybere Grund til, at 

Filmen aldrig kan blive Kunst. Kunst er Liv — 
Teatrets Kunst er Menneskets Øjebliks-Liv. Der- 
for tror jeg ikke en Gang paa Filmen som Op- 
bevarer af Teatrets Kunst: det vil kun blive en 
Forøgelse af Teaterhistoriens i og for sig inter- 
essante Støvmasse. Og som nyskabende «Kunst» 
kan det stumme Teater kun byde Drømme- 
billeder, flygtige som Feberfantasier — henkogt 
Teater — Kunst-Hermetik. 


SKUESPILLER JOHANNES POULSEN: 


(EKK SKK EEN Ka XX] 


IN vidunderlig Opfindelse, en glimrende 
| Idé, et fantastisk Middel til menneskelig 
IC | Flygtigheds Bevaring, en Kulturhisto- 
kærre] riens Medhjælper og Fornyer for kom- 
mende Aarhundreder! 

Men — slet udført, paa Undtagelser nær i 
Hænderne paa smarte Eventyrere, paa fikse 
Charlataner, paa Folk uden Gran af Dannelse, 
uden Gnist af kunstnerisk Forstaaelse eller Evne, 
uden Anelse om Historie eller menneskelig 
Kultur, udsprungne af og endnu væltende rundt 
i den Pøl, som den guddommelige Kunst aldrig 
blot maa lade sit Klædebon svæve henover, 
nemlig den stinkende Simpelhed. 

Stykker, ofte skrevne af uvidende Provins- 
sagførere, sværmeriske Butiksjomfruer eller Bog- 
holdere paa Filmskontorer, iscenesatte af forret- 
ningsdygtige Handelsmedhjælpere, udførte af et 
ukendt Skuespillerproletariat, der er hentet frem 
for Dagens Lys fra Provinsens mørkeste Afkroge. 

Saaledes i Udlandet, og saaledes ogsaa her. 
Som sagt, paa nogle hæderlige Undtagelser nær. 

Andet og mere behøves der efter min Me- 
ning ikke at siges om den Ting. 


SKUESPILLER - FORBUNDETS FORMAND, 
GODSEJER JOHAN KNUDSEN: 


BE TED] EVENDE Billeder er en fiks og pudsig 
S CR) Opfindelse, men med Kunst har de 

! gg] ikke nogetsomhelst at skaffe. Naar de 
1" alligevel har kunnet skabe en alvorlig 
Konkurrence for vore Teatre, er det et beklage- 
ligt Tidernes Tegn og et Udslag af den Smags- 
forvirring, der paa kunstneriske Omraader gør 
sig gældende. 

Det er kun naturligt, at de Herrer Teaterdi- 
rektører ikke ser med venlige Øjne paa denne 
pludselig fremtraadte Konkurrence, men hvis 
de tror at kunne standse den ved at forbyde 
deres Skuespillere at filme, hvorved mange i de 


Egill Rostrup i «Den utro Hustru» paa Victoria Teatret 


senere Aar har haft en meget betydelig Ekstra- 
indtægt, er de inde paa forkert Vej. Thi ligesaa 
lidt som en Teaterleder, der for at lamme sine 
Kolleger opkøber alle de celebre Skuespilkræfter 
og alle de dramatiske Arbejder, han kan faa fat 
paa, i Længden vil kunne hindre Tilgangen af 
nye Talenter og nye Stykker, ligesaa lidt vil 
Filmskomedierne komme til at savne dygtige 
Fremstillere — de vil dukke op udenfor Kred- 
sen af de professionelle Skuespillere, og af Skue- 
spillerne vil fler og fler ved fortsat Forbud drages 
over paa det nye Virkefelt, hvor der lokkes med 
meget større Gager end Teatrenes. 

Danske Skuespillere ønsker kun Tilladelse 
til at filme, fordi de ønsker at forbedre deres 
økonomiske Stilling, og det er uklogt af Teater- 
direktørerne at nægte dem denne Tilladelse. 
Forbudet som Princip maa bort. Og at fastsætte 
en bestemt Gage, udover hvilken der ikke maa 
filmes, bliver ikke blot meningsløst, fordi den 
Enkeltes Kaar bestemmes af mange andre For- 
hold end af selve Gagen, men er i og for sig 
en Urimelighed. 


TEATERDIREKTØR ANTON MELBYE: 


| IOGRAFTEATRE og levende Billeder har 
Å aldrig interesseret mig synderligt, før 
5 jeg blev Teaterdirektør. Og nu, da jeg 
gere er Direktør, interesserer de mig for 
saa vidt heller ikke, som jeg til Dato saa godt 
som aldrig har sat mine Ben i et Biografteater. 

Men unægteligt interesserer det mig at se, 
hvor denne Branche interesserer en Mængde 
Mennesker. At den skader Teatrene er givet, og 


— 57— 


at den vil skade endnu mere fremtidigt, kan der 
ikke være Tvivl om. Den har svækket Interessen 
for en hel Række Forestillinger, Teatrene hidtil 
har haft stort Publikum paa, og det Publikum, 
den allerede har berøvet Teatrene og yderligere 
vil berøve dem, er i jævn Stigning — samtlige 
Teatre kan bevidne det. 

Det er og bliver mig en Gaade, at Teater- 
direktørerne ikke hurtig saa dette og indrettede 
sig derefter. De har til deres egen Skade givet 
los overfor deres egne gennemgaaende godt 
gagerede Skuespillere og ladet dem uhindret — 
til Tider uhindret af Teatrenes egne Prøver — 
filme saa galt de vilde. 

Og nu sidder vi der med Smerten. For 
adskillige Skuespillere er Teatrene nu blevet en 
lille Bibeskæftigelse. Og om Direktørerne nu 
med nogen Virkning kan træde op og forbyde 
deres Kræfter at filme — jeg vil se det, før jeg 
tror det. Det er sagtens for sent. 


DIREKTØR FOR VICTORIA TEATRET, 
V. GLUCKSTADT: 


[VERFLADISK Set, er Billedteatrene den 
i ) | Nyskabning paa Forlystelsesomraadet, 
Å LEN der har den livligste Omsætning og 
Bed tilsyneladende de mindste Udgifter. 

Vrangsiden er imidlertid ikke saa solbeskinnet. 

Alle Funktionærgagerne har her som overalt 
været i stærk Stigen. 

Konkurrencen, der i Øjeblikket er haardere 
end nogensinde før, har drevet Udgifterne til 
Films op i svimlende Højder; naar hertil kom- 
mer, at Fordringerne til Lokalernes Indretning, 
Belysning, Musik osv. er voksede stærkt, uden 
at Entréindtægten viser nogen udlignende For- 
højelse, vil enhver kunne se, at det slet ikke er 
nogen let Sag at drive et Biografteater for Tiden. 

Her skal der ikke tales om den ulykkelige 
Forlystelsesskat, den har maattet høre saa meget, 
men dens Virkninger svækker ogsaa Billedtea- 
trenes Budget betydeligt. 

I den senere Tid er der imidlertid opstaaet 
helt nye Vanskeligheder for Biografteatrene: 
Bryderiet med Presse og Censur. 

Der sparkes til Biografteatrene ligesom til 
en Fodbold i visse Dele af Pressen, naar der 
i Øjeblikket ikke er andet at sparke til; og i 
andre Udsnit af Dagspressen ankes der altid 
over de slette, moralløse Billeder. 

Det er for Børnenes Skyld, siges der. Men 
Aviserne selv, skriver de altid for Børn paa 


Emilie Smith og Richard Jensen i «De Fire» 
paa Victoria Teatret 


15 Aar? Det burde de i alt Fald gøre, naar de 
optræder saa aggressivt — thi en Avis er dog 
mere let tilgængelig for Børn end et Biografteater. 

Det indrømmes jo dog — selv fra Modstan- 
dernes Rækker — at de levende Billeder har en 
Opgave, ved Siden af den rent underholdende; 
hvorfor saa lægge Branchen alle disse Hindringer 
i Vejen — den har nok at kæmpe med endda. 


DE SENBER: FORESTILLINGER 


RU Barbara Ring kom sejlende herned 
| fra Norge, medbringende et Eventyr- 
' stykke, der i Følge hendes eget Udsagn 

Satsdee) ; Det ny Teaters Programblad ikke 
blot er «enkelt og naivt som en Folkevise», men 
hvis Skikkelser alle «skulde være karakteristiske 
Mennesker». Heraf ses det, at Forfatterinden 
ogsaa selv er naiv, naar hun nemlig kan tro, at 
der i hendes skikkelige og ubehjæpsomme Efter- 
middags- og Barnestykke fra det norske National- 
teaters forrige Julefest skulde findes nogetsom- 
helst, der blot tilnærmelsesvis kan bringes i For- 
bindelse med Menneskeskildring. 

Det ny Teater havde ofret flere smukke De- 
korationer paa denne norske Tvebaksmad, og 
medens man i festlig Julestemning saa paa det 

Georg Lindstrøm phot. 


Jeronymus (Emil Helsengreen) Magdelone (Anna Jacobsen) Pernille (Suzanne Friis) Rosiflengius (Jacob Texiére) 
Rosiflengius: Bene, bene, jeg har tilgivet Jer af mit Hierte, hvad I har giort mod mig. 


poesiforladte Dynd, faldt det En ind, hvorfor 
Teatrets Direktør ikke hellere havde ladet sine 
anerkendelsesværdige Bestræbelser komme et 
naturligt Digterværk til gode? 

Forfatterindens unge Datter Frk. Gerda Ring 
talte et nydeligt, klart og indsmigrende Norsk, 
saa desuden saa eventyrfrom ud og bevægede 
sig saa husvant paa de hende dog i mere end 
en Forstand fremmede Brædder, at hun næsten 
forsonede En med Stykket. Naar man nemlig 
saa paa hende og lyttede til hendes Stemmes 
Melodi, kunde man godt lade være at opfatte 
de Banaliteter, hun havde at sige. — — — — 


— Det plejer i Reglen at være halsløs Gærning 
at spille Holberg udenfor Nationalscenen. Folke- 
teatret vovede det midt i Juletravlheden endog 
med Det lykkelige Skibbrud, der i over 20 
Aar har været forsvundet fra Det kgl. Teater, 
hvorfra man endnu mindes Olaf Poulsens Skip- 
perforklædning og Karl Mantzius? kvækkende 
Skadedyr. 

Og nu saa man kun en spinkel Henrich 
og en konturløs Rosiflengius, og Philemon havde 
mistet en Del af den Romantik, hvormed Skue- 


pladsens ypperste en Gang omgav Holbergs 
Selvportræt. 


Leander (Carlo Wieth) 


Henrich: Ick gratuleere ock die Heerschapp. 
Philemon: Jeg takker. 


Georg Lindstrøm phot. 


Magdelone (Anna Jacobsen) Henrich (Richard Christensen) Pernille (Suzanne Friis) 
Jeronymus (Emil Helsengreen) Philemon (Viggo Friderichsen) 


Rosiflengius (Jacob Texiére) 
Leonora (Dagny Brincken) 


«Det lykkelige Skibbrud» 

ERU LILY LAMPRECHT I MY” BUTTERFLY 


ÅEN tredje Butterfly, som optraadte paa Frederiksens dramatiske Evner, blev hun dog 

f] Det kgl. Teater, Fru Lily Lamprecht, ved sin Ungdom og sin Stemmes skære Klang- 

gjorde lige saa stor Lykke som For- farve netop den ideale 15-aarige Butterfly, — 

gængerinderne. Hun havde fremfor rørende i sin Tro paa Pinkertons Komme og i 

dem ubestrideligt Rollens Ydre og Ynde, og selv sin Kærlighed til deres lyshaarede Barn, illu- 
om Fru Lamprecht endnu savner Frk. Tenna derende i sin Maske og sine Bevægelser. 

Krus. 
Hun er optugtet 
3 XErbarhe) ag Cbriftendom; fun veed, 
Art Lydighed er Dvindens Dovedimytte. 


Irel. 
Nei, Munk! ved affe Simlens Stierner . Valborg 
ster vi Hafon, hun er Urels Scud, 


Knut. 
Du troer at giennembdrive denne flere 
BForargelfe? 

Arer. 

Nermæsfigt af bun vorde 
Min Brud, for Gud, fore for mit Hierte, 


Knud. 
Areft 


Hvorledes? — 


Areal. 


i Derom taler jeg med Kongen, 

Af Rosings Instruktørbog 
til «Axel og Valborg» ('/4 Størrelse) 


DANSK HISTORISK 


TEATERMUSEUM 


| EATERUDSTILLINGER først i Wien 1892, 
derpaa i Berlin 1910, i Stuttgart 1911 
| men endnu intet Teatermuseum! Det 
: < er paa Tale i Tyskland, foreslaas hen- 
lagt til en af de mindre Hovedstæder — Stuttgart 
er nævnt —, men noget endeligt og afgørende 
Initiativ er stadig ikke taget. Derfor ser det 
næsten ud til, aa København kan komme i For- 
købet. 

Nu maa det ikke forstaas saaledes, som om 
Tyskland aldeles ikke skulde besidde teaterhi- 
storiske Samlinger. Teatrene ejer dem, ofte hele 
smaa Museer og Gallerier, der er tilgængelige 
for Publikum paa visse Tider eller bestemte 
Dage. Hofoperaen i Dresden raader f. Eks. over 
et herligt Malerigalleri, hvoraf Prøver var at se 
paa Teaterudstillingen i Berlin i Fjor Vinter, og 
i Burgtheater er der samlet mangfoldige Kost- 
barheder og Relikvier. Hos os er desværre 
utallige Ting gaaet til Grunde i Tidens Løb — 
Ildebrande har ogsaa paa dette Omraade ubarm- 
hjertigt hærget og ødelagt meget — menneskelig 
Uforstand ikke mindre. Tænk blot paa, at ingen 
i rette Tid søgte at bevare blot saa meget som 
en Relikvie fra Holbergs Grønnegade-Teater! 
Intet Billede af Indre eller Ydre, ingen Genstand, 
der med Vished kan siges at have tilhørt det! 

Det er da paa høje Tid at grundlæge et dansk 
Teatermuseum. Idéen er Operasanger Edvard 
Agerholms, og i Oktober 1911 dannedes «Sel- 
skabet for dansk Teaterhistorie», hvis endelige 
Konstituering er nær forestaaende. Dette Selskabs 


Hovedformaal er som bekendt at grundlægge og 
opretholde et dansk historisk Teatermuseum, og 
det er paa Forhaand — ved Imødekommenhed fra 
Ministeriet for offentlige Arbejder — lykkedes at 
sikre Museet et Lokale i det gamle Vagthus bag 
Rigsarkivet. Naar Vagthuset, der er en stilfuld 
Bygning, er blevet underkastet en højst fornøden 
Restaurering efter mange Aars Vanrøgt, vil den 
danne en tiltalende Indfatning om de Samlinger, 
der her skal finde en midlertidig Plads. 
Teatermuseet, som det foreløbig er tænkt, 
vil faa en dobbelt Opgave — i begge Tilfælde 
er den historisk, men i det ene mere universel, 
i det andet mere stedfæstet og tidsbundet — 
mere speciel. I Teatermuseet skal den Besøgende 
kunne aflæse Teatrets Udvikling fra Oldtiden til 
den nyere Tid. Han skal kunne følge Teatertek- 
nikens Udvikling fra Primitivitet til den højeste 
Sindrighed og Kultur. Altsaa: han skal kunne se 
den Forvandling, Teaterbygningens Ydre og Indre 
undergaar gennem Tiderne — en Forvandling, 
der lettest og anskueligst illustreres gennem en 
Række Modeller — og følge Belysningsteknikens 
Udvikling, et meget vigtigt Kapitel i det moderne 
Teaters Udvikling. Han skal se, hvorledes Deko- 
rationskunsten og Sceneudstyret forandrer sig fra 
Aarhundrede til Aarhundrede, hvorledes f. Eks. 
Fortidens beskedne aabne Stuedekorationer for- 
vandler sig til Nutidens elegante Tapetsererkunst, 
hvori der uddanner sig en hel Skole af Iscene- 
sættere, til Nutidens gennemførte Interiører med 
virkelige Døre, med alt virkeligt og intet malet - 
i Modsætning til fordum, hvor alt var malet, og 
intet virkeligt, og.de Spillende ikke indtog natur- 
tro Stillinger, men i Reglen stod en face foran 
Lamperækken. Videre skal man kunne forvisse 
sig om, hvorledes Skov- og Havedekorationen, 
i Stedet for fantasiløst malet Lærred, bliver til et 
Forsøg paa ved fritstaaende Træer, Buske med 
omhyggeligt imiterede Blomster, Plænetæpper, 
at vække Illusion. Her foreligger da en betyd- 


Dekorationsskitse til Samsøes «Dyveke», 1796. 


— fe — 


S. V. Giillich: Dekorationsskitse til «Liden Kirsten», I Akt 


ningsfuld Mission for Teatermuseet: at illustrere 
Udviklingen — Modsætningen mellem før og 
nu, mellem den famlende Fortid, der savnede 
tekniske Udtryksmidler, og Nutiden, som ved 
Hjælp af Elektriciteten ogsaa paa Teatret kan 
fremkalde Underværker. Man bør saa vidt mu- 
ligt ogsaa se de forskellige Apparater, hvormed 
man før og nu frembringer Torden og Lyn, 
Storm og Regn paa Teatret — i saa Henseende 
gav den berlinske Udstilling i 1910 Lejlighed 
til tankevækkende Studier og Jævnførelser og 
mangt et Fingerpeg for den praktiske Teatermand. 


Men for denne mere universelle, almindelige 
Opgave vil Teatermuseets specielle Mission selv- 
følgelig ikke blive glemt. Det er et dansk Teater- 
museum — det skal vise Udviklingen i dansk 
dramatisk Kunst. Fra den før-holbergske Tid, 
fra Skolekomediernes Dage, fra de pompøse 
dramatiske Hoffester i det 17de Aarhundrede, 
fra Peblingernes mere beskedne Opførelse af 
Karrig Niding vil der ikke kunne bringes andet 
end muligvis enkelte Billeder. Og fra den Hol- 
bergske Scene i Grønnegade synes nu endog de 
Dekorationsrester, der efter Sigende opbevaredes 
i den Fraenckel'ske Forretning, saalænge denne 
domicilerede i samme Ejendom i Ny Adelgade, 
hvor Grønnegade-Teatret en Gang havde ligget, 
at være gaaet tabt. Men med Komediehusets 
Aabning paa Kongens Nytorv i 1748 begynder 
ogsaa den Periode, hvorfra der kan tilføres Mu- 
seet væsentligt Stof. Hvor meget dette vil blive, 
kommer i høj Grad til at afhænge af, hvilke 
Resultater der opnaas ved den Henvendelse, 
Foreningen for dansk Teaterhistorie i disse 
Dage har rettet til By og Land om at skænke 
eller testamentere til Teatermuseet, mulig ogsaa 
deponere i dette, Sager af teaterhistorisk Værd, 
enten disse nu er Breve og Dokumenter, Billeder 
af Skuespillere og dramatiske Forfattere, Scene- 


Dekorationsskitse til Operaen «Orpheus og Euridice», 1786 

Af Iver Als?” Regiebog (”/s Størrelse). Personlisten udviser, hvor mange af Kvinderollerne der den Gang (Midten 

af det 18. Aarhundrede) blev spillet af Herrer. Paa højre Side har Als og en senere Regissør optegnet: 1 Par 

Handsker til Ørsted som Fruentimmer. 1 Brev Kønplaster og noget Sminke. 2 Flasker gammel Vin en halv 

YA Pund brændte Caffe Bønner. NB. En Pige som varter op i 2 og 3 Act Portnerens Datter. 12 Steenkager til 
Fruen en Flaske at lukte til for Barsel Konen. 


skitser og Relikvier, Dragter og Instruktøreks- 
emplarer. Boghandler Herman Lynge har allerede 
gjort Begyndelsen ved at forære det vordende 
Museum Instruktørbogen til Førsteopførelsen af 
Axel og Valborg. 

Der er ikke Tvivl om, at der ved privat 
Initiativ maa kunne tilflyde Museet en Række 
værdifulde, maaske helt ukendte Sager. Men 
dernæst maa man haabe, at offentlige Institu- 
tioner vil slutte sig velvillig til Tanken om at 
skænke, udlaane til eller midlertidig udstille i 
Museet saadanne Genstande, hvortil der knytter 
sig teaterhistorisk Ry. I Nationalmuseets Gaard 
findes f. Eks. Frontispicen til det gamle kgl. 
Teater. Dubletter af betydningsfulde Billeder 
eller Tegninger opbevares sikkert i flere af vore 
Samlinger. En Privatmand, Arkitekt H. Kock, 
har i sin bygningshistoriske Samling af Teg- 


ninger ogsaa en Række, der vedrører Det kgl. 
Teater i dets forskellige Bygnings - Faser fra 
1748 —1874, som han maa kunne bevæges til at 
deponere i Museet, indtil hans egen Yndlings- 
plan om et bygningshistorisk Museum ad Aare 
kan blive virkeliggjort. 

Et Pantheon for dansk Teater og en Oversigt 
— i store Træk — over selve Skuespilkunstens 
Udvikling fra de første famlende Forsøg til Nu- 
tidens højeste Kultur, saaledes aftegner sig 
Museets Opgaver i sine Konturer. At grund- 
lægge Samlingen, drage dens Rammer og i Aare- 
nes Løb udfylde disse — det er det Krav, som 
nu og senere vil blive stillet til dets Ledere. 

Tanken om Museet har straks vakt Opmærk- 
somhed og Sympati, og Selskabet for dansk 
Teaterhistorie, der ikke var beregnet paa at 
skulle blive populært i den Forstand, at høje 

Edv. Lehmann: Loke 
i «Thrymskviden» (Scharff) 


Bernh. Olsen: Dansemesteren 
i «Kongen har sagt det» (Olaf Poulsen) 


Edv. Lehmann: Rosita 
i «Fjærnt fra Danmark» (Juliette Price) 


Edv. Lehmann: Nattens Dronning 
i «Tryllefløjten» 


KOSTUMESKITSER 

Pietro Krohn: Mephistofeles 
i «Faust» 


Rosenstand: Bisp Nicolas 
i «Kongsemnerne>» (Dr. Mantzius) 


og lave straks vilde strømme til for at indmelde 
sig, kan allerede nu mønstre henved 100 Med- 
lemmer. Til Hovedstadens rige Samlinger vil 
forhaabentlig allerede næste Efteraar Dansk histo- 
risk Teatermuseum, som Det kgl. Teaters Be- 
styrelse vil støtte ved rundhaandet Deponering 
af Bøger, Manuskripter, Breve, Dragter og De- 
korationsstykker (hvoraf vi bringer nogle Billed- 
prøver), kunne slutte sig. Selv om det maaske 
bliver jævnt i sin første Form, beskedent skjulende 
sig bag Rigsarkivets Facade, men nær dog ved 
selve Byens og Landets bankende Hjerte, vil 
det utvivlsomt kunne hævde sig en Plads baade 
som Studium for Fagmændene og som en Kilde 
til Belæring og Underholdning for det store 
Publikum. Dette glemmer ikke sine Yndlinge 
blandt Skuespilkunstens Udøvere, men ser dem 
gerne hædrede og bevarede i Erindringen ud 
over det Øjeblik, da Tæppet majestætisk sænker 
sig for deres sidste Afgang. 

Julie Laurberg & Gad phot. 
Fru Anna Bloch som Emily i «Den kære Familie» 
KOSTUME: MAGASIN DU NORD 


Julie Laurberg & Gad phot. 
Fru Anna Bloch som Emily i «Den kære Familie» 
KOSTUME: MAGASIN DU NORD 


FRU ANNA BLOCH 


ET KGL TEATER kan med Sandhed sige, 
at det ejer vor eneste Primadonna: 
| Fru Anna Bloch. 

Fru Bloch har i alle de mange Aar, 
hun har tilhørt Det kgl. Teaters Ensemble, med 
en Omhu og et Talent, der blev paaskønnet fra 
alle Sider — Pubiikums saavel som Kritikens —, 
spillet sig igennem et Utal af varierede Ingenue- 
og Ungpigeroller, indtil hun i de sidste Sæsoner 
viste sit Talents Mangfoldighed gennem Roller 
som Rosalie i Guldfuglen og dets Frodighed 
med Else Skolemesters i Barselstuen. i 

Ved sin Udførelse af Emily i Den kære 
Familie har Fru Bloch yderligere understreget, 
hvor uvurderlig og uundværlig for vor Scene 
hun er. Hun har anlagt Emilys Skikkelse og 
Karakter med Understregning af den søsterlige 
Godhed og Hjælpsomhed, og skønt Undertonen 
stadig er Emilys muntre Humør, skyr Fru Bloch 
enhver Publikumseffekt og pointerer overfor Til- 
hørere og Medspillende Respekt baade for sin 
Kunst og for Forfatterens Repliker. 

Saaledes fastslaar Fru Bloch Sandheden i 
Dr. Mantzius” løfterige Ord til hende ved hendes 
25 Aars Jubilæum: «Deres Kunst er for dette 
Teater som en sart og sjælden Meissner-Figur, 
til hvilken Formen er slaaet itu, og som aldrig 
kan erstattes. Tro derfor, at vi vogter over den 
som det dyrebare Unicum, den er.» 

Fru Edith Psilander i «Dengsemand>» 


KOSTUMER: EDUARD SPIES” SALON, A/S VAREHUSET FREDERIKSBERGGADE 


Siden Teatret i Fjor i al Beskeden- 
hed begyndte sin Moderubrik, er der 
paa vore Teatre foregaaet en stor og 
glædelig Udvikling hen imod at bringe 
fikse og smagfulde Kostumer. Bestræ- 
belserne herfor understøttes af vore 
forskellige Modehuse, der nu lidt efter 
lidt faar Øjnene op for, at Teatrenes 
Publikum med Interesse og Forstaaelse 
følger og optager den Tanke, som bør 
ligge bag Komponering af ethvert Ko- 
stume: Accentuering af den personlige 
Smag. I deres Bestræbelser herfor er 
de heldigere end for Eksempel de pa- 
risiske Modesaloner, for hvem Hoved- 
sagen ved et moderne Scenekostume 
er, at det kan lancere et nyt Mode- 
Fif, medens Kostumesalonerne her- 
hjemme agter paa, at Vanskelighederne 
for dem ved Udarbejdelsen af Scene- 
toiletter er saa meget større, som der 
ved disse skal tages Hensyn baade til 
Rollens Karakter og Skuespillerindens 
Personlighed; men ved de Kostumer, 
som vi i Dag bringer Billeder af, kan 
man roligt sige, at alle Fordringer herom 
er sket Fyldest. 

Fru Bloch bærer saaledes som Emily 
i Den kære Familie et Kostume, der 
klæder baade Rollen og Fruen selv. 
Det er et blaat Liberty-Toilette med 
rynket Overkjole, lukket hen paa venstre 


Julie Laurberg & 
Frk. Ingeborg Larsen i «Den kære Familie» 
KOSTUME: MAGASIN DU NORD 


Gad phot. 

Side med tre store Knapper. Det ene 
Ærme er af Silke, det andet af Tyll, 
dertil det meget moderne skæve Cha- 
bot, altsammen holdt i samme blaa 
Farve. Rundt om Ærmerne og forneden 
er Kjolen kantet med den for Foden 
saa uhyre flatterende udflossede Ruche. 

Ingenuen, Frk. Ingeborg Larsen, er 
i en hvid Duchesse Mousseline med 
pastelblaat Chiffon, besat med Sølv- 
frynser. Bred Sølvbort omkring Livet 
og ned bag den ligeledes skæve Over- 
kjole. Den ungdommelige runde Hals- 
udskæring er afsluttet med en Sølv- 
perlekant — et fikst Toilette for en 
18-aarig Bourgeoisie-Frøken. 

I Casinos muntre Farce Dengsemand 
bærer Fru Edith Psilander tre forskellige 
Kostumer. Det ene er en graa Silke- 
fløjls Kjole med Overtræk af Marcramée- 
kniplinger, dertil sort Lak-Støvle med 
graa Gamasche; det andet — det origi- 
naleste — bestaar af en giftgrøn Silke- 
underkjole og pariserblaa Overkjole med 
haandbroderede ægyptiske Motiver i 
orangegult, grønt og blaat, hvortil der 
bæres en stor sort Fløjlshat med hvide 
Fjer; det tredje er marineblaat Liberty 
med gammelt Guld forneden. og paa 
Livet — alle tre smukke og farveskønne 
Dragter som Ramme om Fruens lille 
indtagende Skikkelse. 

I hvert af disse Kostumer er der 
Ideer, som vore Læserinder kan optage 
nu til Højsæsonen, 


Anna Otto 
phot. 

TEATERMUSEET 


Ved et Møde, der den 16. Oktober 
f. A. afholdtes paa Det kgl. Teater, stif- 
tedes Selskabet for dansk Teaterhistorie, 
hvis største og nærmeste Opgaver skal 
være Oprettelsen og Vedligeholdelsen af 
et dansk historisk Teatermuseum samt 
Udgivelse af teaterhistoriske Skrifter. 

Det foreløbige Forretningsudvalg til- 
lader sig herved at opfordre Teatrets 
Læsere til at støtte dette Selskab i dets 
betydningsfulde Bestræbelser ved at ind- 
tegne sig som Medlem hos en af under- 
tegnede eller hos Selskabets midlertidige 
Kasserer Hr. Max Levig, Havnegade 9. 

Kontingentet bliver 10 Kr. aarlig 
eller 100 Kr. en Gang for alle. 


Dr. Karl Mantzius, 
Kgl. Teater. 


Carl Behrens, 
Strandboulevard 60. 

Selskabet for dansk Teaterhistorie 
tillader sig at opfordre Ejere af teater- 
historiske Billeder, Bøger, Breve, Reli- 
kvier og Rekvisiter, om at skænke dem 
til eller deponere dem i det vordende 
Teatermuseum, der ventes aabnet Ok- 
tober 1912. 

Meddelelse bedes sendt under Adr.: 
Operasanger Agerholm, Det kgl. Teater. 


Edvard Agerholm, 
Kgl. Teater. 


Hanni Schwarz, Berlin, phot. 
Michael von Zadora 


OPERA- OG MUSIK-SÆSON 


Det har været Me Butterfly først og 
Me Butterfly sidst — to Sangerinder 
har ført ædel Kappestrid i Titelpartiet, 
og en tredje har debuteret. Ellers har 
Operarepertoiret kun bragt Tannhåuser 
med den fra London hjemvendte Kam- 


Rude, Drammen, phot. 
Anders Rachlew 


mersanger Cornelius og som diminutiv 
Nyhed eller Nybearbejdelse anden Akt 
af Lange-Miillers Førsteopera Tove under 
Titlen Der gaar Dans i Borgegaard, 
hvis Folkevise-Lyrik virkede smagfuldt, 
uden at byde de stærke, fuldttonende 
Indtryk. Men nu skal Ringen skride 
over Scenen — Det kgl. Teater ifører sig 
atter den tunge Wagner'ske Rustning. 

Efter Nytaar tog Koncerterne straks 
Fart den 4de Januar, da Hr. Georg Høe- 
berg i Palæets store Sal dirigerede et 
efter danske Forhold Monstre-Orkester, 
der udførte hans egne Kompositioner, 
bl. a. en ny Symfoni, der var livfuld 
og bevæget, men snarere bragte gode 
Opera- Motiver, end absolut Musik. 
Balletrytmerne af Et Bryllup i Kata- 
komberne er og bliver Høebergs mest 
umiddelbart fængende Komposition — 
han burde en Gang skrive os en ny 
Ballet. 

En ung Nordmand Anders Rachlew, 
der bl. a. skylder Teresa Carreno sin 
Uddannelse, havde en vellykket Klaver- 
aften, hvor han ogsaa viste sine kom- 
positoriske Anlæg, og den amerikansk- 
polske Pianist Michael von Zadora, der 
er en af Busonis Yndlingselever, har 
atter gæstet os og lagt sine sjældne 
Evner som Liszt-Spiller for Dagen. En 
Pianist, der slaar Gnister af Klaveret og 
rejser Tangenterne som i Storm under 
sine Mesterhænder. 

Ogsaa de kommende Dage kalder 
paa Musikdyrkernes og Musiktilhører- 

nes eksklusive Menighed. Den herlige 
Brysselerkvartet vil koncertere tre Af- 
tener i Begyndelsen af Februar, og 
midt i Maaneden vaagner det kgl. Kapel 
endelig af sin Koncertdøs og giver sin 
længe ventede, tidt opsatte Symfoniaften 
med Assistance af den prægtige hol- 
landske Sangerinde Julia Culp. Dog 
maa det desværre paa Forhaand siges, 
at Kapellet ikke har haft den Ærgær- 
righed at møde med et virkeligt Ny- 
hedsprogram. Ingen ny Symfoni, men 
Brahms” allerførste, ingen ny dansk 
Rhapsodi, men Johan Svendsens Pariser- 
Karneval. Det kgl. Kapel burde føre an 
i vort Musikliv. Nu holder det sig for- 
sigtigt tilbage paa kendte Veje, og lader 
det private Initiativ om at være Sti- 
finder. 

Og saa, og saa... Koncerter saa 
talrige som Himlens Stjerner og Ør- 
kenens Sand. 


FØRSTEOPFØRELSER 1911—1912 


10. November. FOLKETEATRET: Den 
letsindige Markis, Lystspil i 4 Akter af 
Arthur Pinero, oversat af C. A. Bang. 

11. November. DAGMARTEATRET: 
Den ukloge Jomfru, Skuespil i 4 Ak- 
ter af Henri Bataille, oversat af Hr. 
Johannes Nielsen. 

25. November. FOLKETEATRET: 
«Barrikaden», Folkeskuespil i 4 Ak- 
ter af Paul Bourget, oversat og bear- 
bejdet af Einar Christiansen. 

25. Novbr. CASINO: «Dengsemand»! 
amerikansk Farce i 3 Akter, af 
Margaret Mayo, oversat af Charles 
Kjerulf. 

26. November. DAGMARTEATRET: 
Vognmand Henschel, Skuespil i 5 
Akter af Gerhard Hauptmann, over- 
sat af Charles Kjerulf. 

30. November. DET KGL.TEATER: Ju- 
lius Cæsar, Tragedie i 5 Akter af 
William Shakespeare, oversat af Edv. 
Lembcke og P. Foersom. Scenemu- 
siken af Gustave Doret. 

13. December. DAGMARTEATRET: 
«Grace», Komedie i 4 Akter af W. 
Somerset Maughan, oversat af Hr. 
Johannes Anker-Larsen. 

26. December. DET NY TEATER: Kon- 
gens Hjærte, Eventyrkomedie i 5 Ta- 
bleauer af Barbara Ring, bearbejdet 
paa Dansk af Carl Arctander. Mu- 
siken arrangeret og tildels kompo- 
neret af Nicolai Hansen. 

TEATRENE EFTER JUL 


dU efter Jul synes det at gaa. Gud være 


| lovet. Om Det kgl. Teater behøver man 

ikke at tale. Den kære Familje har 
ØM) forlængst samlet sig om AÅrnen. Og 
Lygtes Ampel lyser festligt Aften efter 
Aften over en Trofasthed, der ikke kender For- 
skel paa Godt og Ondt, og som med samme Hen- 
givenhed nyder vor henrivende Balletungdom 
og vore endnu ikke eksporterede Operister og 
vort ikke altid lige kongelige Skuespilpersonale, 
der forøvrigt, ligesom Balletten, i de senere Aar 
blænder ved en vis Ungdoms-Charme. 

Det er virkelig interessant at se, hvordan 
Det kgl. Teater, der indtil for faa Aar siden var 
berømt for sin Pietet mod den ældre Genera- 
tion, nu, paa faa Undtagelser nær, favoriserer 
de Purunge. (Indtil altsaa nu i de allersidste 
Sæsoner var man paa Det kgl. Teater «lovende», 
til man var langt oppe i Fyrrerne, og man fik 
sit «Gennembrud» og begyndte at blive betroet 
de voksne Roller, samtidig med at man fik Børne- 
børn). Ude af Spillet er Dhr. Zangenberg og 
Reumert sen., hvem der med lidt for tydelig 
Elskelighed bevilges forholdsvis ubegrænsede 
Permissioner, Hr. Axel Madsen, der endog er 
berøvet sine hævdvundne Hostrup-Studenter — 
for ikke at tale om Hr. Liebman, der fik Per- 
mission for at forsøge sig som Direktør ved 
Dagmarteatret, hvor man klogeligt beholdt ham, 
da Det kgl. ikke syntes ivrigt for at vinde ham 
tilbage. Og selv Hr. Neiiendam, der indtil nylig 
regnedes for et sprælsk Barn, glider nu saa 
underligt ind i Nirwana. 

Paa Spindesiden er Fru Jonna Neiiendam, 
der tidligere brugtes som bonne å tout faire 
baade i Tide og i Utide, gaaet saa temmelig ud 
af Sagaen. Fru Augusta Blad, der tilkaldtes 
som en frelsende Jeanne d'Arc, blev stillet i 
Bero efter kun én Sæsons Kampagne. Fru Anna 
Bloch kasseres, ligesom hendes Tur ifølge An- 

cienniteten skulde synes at være kommen. (Er 
det muligt, aa man i Længden kan handle saa 
samvittighedsløst mod et af vort Teaters største 
Talenter?) Fru Soffi Walleen, en fortræffelig Spe- 
cialitets- Skuespillerinde, afskediges. Frk. Anne 
Grethe Antonsen ligeledes. Frk. Zangenberg, der 
med Held maatte kunne benyttes i det muntre 
Damefag, eksisterer kun, naar man vil lade 
hende knække Halsen paa et teknisk Virtuos- 
Nummer som Sophie i Nei. 

Sikkert kunde der nævnes flere endnu, der 
enten er sat helt ud af det eller å la suite. Hvad 
og hvem er da nu Det kgl. Teater set fra et 
Skuespil-Standpunkt? 

Det er let og kort sagt: 

Olaf Poulsen, der spiller røde Lygter ind 
paa sit gamle Parforce-Repertoire. Det er DE 
Mantzius, der dog langtfra dominerer som for 
to Aar siden (og han maa endelig ikke nu føle 
sig forpligtet til at sætte sig mere ud af Spillet, 
det gaar ikke an. Det er nok nu). Der er først 
og fremmest Hr. Johannes Poulsen (Gud være 
lovet for ham, men skaan ham en Smule, han 
begynder at blive mat i Kanterne). Der er 
fremdeles Ingenuen Hr. Poul Reumert (saa sød, 
saa sød, men lidt for lyserød). Hvem flere af 
Mandspersoner? Ja en Gang imellem den pæne 
Hr. Roose og den problematiske Hr. Vald. Møl- 
ler. Og Hr. Hofman, hvis Hverv det er at be- 
lyse Hr. Olaf Poulsens Genialitet. En sjelden 
Gang, som en cadeau til os Ældre, Hr. Jern- 
dorff, der sikkert vil blive benyttet meget mere, 
naar han om et Aar eller to har fejret sin 70-Aars- 
Dag (saa bliver han en Mærkelighed ligesom Fru 
Hennings — Pokker maa forresten vide, hvorfor 
Fru Phister, der er i fuld Vigueur, ikke engageres 
som Gæst? Det har dog kulturhistorisk Interesse 
at vide, hvordan man spillede Holberg kort efter 
hans Død, og den Gang havde man jo ikke Film- 
Teatre). 

Thomsen (Rasm. Christiansen) Quist (Cajus Bruun) Thorup (Emm. Larsen) 


Herz (Henrik Malberg) 


Georg Lindstrøm phot. 


Andersen (Holger Strøm) 


Mathisen (Ch. Wilken) 


Thorup: Pas paa mine Herrer, nu kommer Herkules. «Den kære Quist», III. Akt 


Ja, og saa er der af Damer Frk. Ingeborg 
Larsen og Frk. Gudrun Houlberg. Og den nye 
Fru Neiiendam (hun er god nok i sin Genre, 
men ikke noget Barn). De to andre er for Børn 
at regne ved Det kgl. Teater. 

Desværre er de kun to, saa de kan ikke blive 
nogen Brønd. Hvis der var én til — og hvis 
der ogsaa var en Brygger Jacobsen for Skue- 
spillet — vilde de kunne tage Konkurrencen op 
med deres Kollegaer i Balletten. 

De er hver for sig nydelige. De har ogsaa 
til en vis Grad Talent. Men alligevel. Det er 
ligesom de ikke rigtigt er i Niveau med de 
Kunstnerinder, der før spillede Hovedrollerne 
paa Det kgl. Teater. Det er ligesom Fordringerne 
nu er blevne andre. 

Der er noget tiltalende i, at Ungdommen 
kommer til. Der er noget frimodigt og nyt og 
forfriskende i, at Det kgl. Teater ikke længere 
følger Anciennitets-Principet. Men man skal være 
forsigtig med en altfor voldsom Overgang. 

Det kunde ellers tænkes, at alle de gamle 
berømte Navne forsvandt fra Det kgl. Teater, 
og at der opstod et Privatteater, som samlede 
paa altfor tidligt kasserede Berømtheder. 

Hvis f. Eks. jeg var Teaterdirektør (hvad jeg 
heldigvis ikke er), vilde jeg (bortset fra de to 
Kunstnerinder, der ikke i Øjeblikket kan regnes 
med) lave et Personale bestaaende af: Fru Anna 
Bloch, der nok gik, naar hun fik Udsigt til et 
Repertoire, Fru Maria Ring, Frk. Thorberg-Som- 
mer, Fru Oda Rostrup, Frk. Bodil Ipsen, Fru 
Blad (hvis hun ikke blot vilde spille paa sin 


tragiske Stemme), Fru Mathilde Nielsen, Frk. 
Krause (der burde ind i et specielt københavnsk 
Repertoire), Frk. Antonsen og Fru Soffi Walleen. 
Og jeg vilde supplere denne kvindelige Ynde 
og Talentudfoldelse med saadan maskuline Evner 
som Liebman, Fjelstrup, Adam Poulsen, Mal- 
berg, Ring, Cajus Bruun, Reenberg, Johs. Nielsen, 
Albr. Schmidt og Sophus Neumann. 

Gud ved, om det ikke skulde blive omtrent 
ligesaa godt som det, Det kgl. Teater præsterer? 
Der kan tænkes Forskydninger. Der kan være 
de og de Kunstnere, der kunde sættes i Stedet 
for de og de. 

Men — mon man ikke uden altfor store Van- 
skeligheder kunde stable et Personale paa Benene, 
der spillede omtrent ligesaa god Komedie som 
Det kgl. Teater? 

For dette Personale burde afvekslende Johs. 
Nielsen og Herman Bang være Instruktører. 

Og vi vilde atter faa den kunstneriske Ballance, 
som vi i Øjeblikket mangler. 

«Foreningen til Scenekunstens Fremme» har, 
hvad der ikke kunde være tvivlsomt for skeptiske 
og blot nogenlunde nøgterne Naturer, ganske 
overvurderet sine egne bestikkende Evner. Det 
er godt nok at ville fremme Skuespilkunsten. 
Man skal ogsaa regne med saa forholdsvis nyttige 
Faktorer som Skuespillere, Forfattere og Kritik. 
Det er ikke tilstrækkeligt at etablere en Bod eller 
to for Scenekunstens Fremme. 

Enhver, der ikke var med i den af Friluft- 
leatrets første Succes skabte Rus, kunde have 
forudsagt, at det vilde blive lige uheldigt for 

til os igen. Og gid vi aldrig maa 
miste ham — den kære Quist. 


Georg Lindstrøm phot. 


Fru Quist: Ja Børn, Fa'r er kommen hjem Fru Quist (Karen Poulsen) Frandsen (Johs. Ring) Georg (Rob. Schmidt) 


Quist (Cajus Bruun) Rosalie (Ellen Rindom) Ane (Mathilde Nielsen) 


Helga (Clara Wieth) 


«Den kære Quist», V. Akt (Slutningsscenen) 


Folketeatret og Dagmarteatret at skulle samar- 
bejde. Et Teater med vekslende Repertoire, 
som Dagmarteatret, kan aldrig faa et nyttigt 
Samarbejde med et Teater som Folketeatret, der 
skal baseres paa et uforandret Repertoire (Den 
Martinius Nielsen'ske Dobbeltdrift salig Ihu- 
kommelse). 

Det er ligesaa indlysende som at 2X2 ikke 
er 5. At Wied har faaet en Verdenssucces paa 
sit Paradoks, modbeviser intet, bekræfter kun 
Reglen. Direktør Nørgaard, der lod sig op- 
flamme af Skov-Komediens Nyheds-Succes, kom 
ind paa et Vildspor, naar han troede, at Teater- 
drift kun behøvede forretningsmæssig Smartness. 

Det er en meget mere indviklet Sag at for- 
staa sig paa Teater. Det er ikke alene gjort med 
Puk-Haler og Skov-Mus og den Slags spøge- 
fulde Effekter. 

Hvad er nu f. Eks. Grunden til, at Teatrene 
efter Jul melder Succes paa Succes, medens de 
før Jul gispede som Fisk i det Neergaardske 
Hyttefad? 

Ingen kan dog mene, at Gutter om Bord er 
bedre end Faldgruben eller Gildets Hemmelighed 
eller Et Folkesagn. Og man kan let enes om, at 
den kunstneriske Indsats i Ambrosius er mindre 
end i Vognmand Henschel f. Eks. Og naar Folke- 
teatret faar en virkelig stor Succes paa det til 
2x2— 5 omdøbte Ranke Viljer kunde det dog 
ogsaa nærmest se ud som Manna fra en veldædig 
Himmel. Thi Stykket var, paa faa Undtagelser 
nær, morsommere paa Dagmarteatret. 


Alt dette viser, at Teater-Trangen i Køben- 
havn endnu er saa stor som nogensinde. Alt, 
hvad der tales om Skadeligheden af Film-Tea- 
trene osv., er Humbug. Selv de Neergaard'ske 
Skatter hæmmer ikke vor Byes Trang til at nyde 
Teatret. Men de udmærkede Mænd, der ud- 
styres med Privilegier, maa selvfølgelig have en 
vis flair. Casino skal have Svin og Faar og 
Hunde. Folketeatret skal have noget at le eller 
græde over paa en ikke altfor spidsfindig Maade. 
Og Dagmarteatret skal have noget, der konkur- 
rerer med Det kgl. Teater, og som ialfald ikke 
er paafaldende daarligere, end hvad dette præ- 
sterer. 

Hvad Det ny Teater skal have, er foreløbig 
kort udtrykt i Martinius Nielsen og Fjelstrup. 

Skabagtig Fruentimmer-Poesi som Kongens 
Hjærte, opreklameret ved skabagtige Fruentim- 
mer-Interviews, bør der ikke ofres Penge paa. 
Det er noget ganske andet og mere reelt, et 
Vesterbro-Publikum lader sig lokke af. 

Der er ikke noget at sige til det. De For- 
stadsbeboere, der ikke før har set Fjelstrup som 
Charleys Tante, maatte være nogle slemme Død- 
bidere, om de ikke strømmede til for at dø af 
Latter over hans Ageren i dydsirede Skørter. 
Men de vil ikke have ham i de dystre Klokker. 


16. Jan. 1912. 

ANDERS De WAHL 


Et Førsteindtryk 


IØ OM ud imorgen og spis med. Anders 
Lg QE| de Wahl har meldt sig. Der kommer 
NG ikke andre». 

Sz i… Det var Kammersanger Herold, der 
engang i Sommer telefonerede. 

Jeg havde aldrig set den navnkundige sven- 
ske Skuespiller, næppe nok et «privat» Billede 
af ham, saa paa Vejen derud gjorde jeg mig 
uvilkaarligt Forestillinger om, hvorvidt han nu 
var af Lindberg-Typen eller Fredrikson- -Typen. 
Og jeg undredes over, at vi endnu aldrig havde 
set ham hos os, skønt hans Gæstespil havde 
været bebudet snart i adskillige Sæsoner. Hvoraf 
kom nu det? Vor dramatiske Kunst var Sverrig 
stor Tak skyldig. Hvorfor gjorde den saa ikke 
Gengæld? Er det Tilfældigheder, der raader? 
Eller stikker der noget andet bagved? Og nu 
Herold, der truer med at gaa i frivilligt Eksil! 
Hvåd er det for Teaterforhold, der tvinger vor 
berømteste sceniske Kunstner bort fra at virke i 
sit eget Fædreland? Hvor er Meningen i alt det? 
Hvor findes Ansvaret? — Javist, «Ansvar» er jo 
snart et Ord, der mødes med ironiske Skulder- 
træk, en Fjerbold, som behændigt kastes videre 
til den næste, indtil den ender ude mellem andet 
kasseret Skrammel paa Ligegyldighedens Affalds- 
dynge. 

Saadanne Tanker er borte i samme Øjeblik, 
man træder ind i Herolds Villa og modtages af 


Værtens aabne Hjertelighed. Her har man den 
velgørende Følelse af at befinde sig paa et Fristed. 

— «Du vil nok synes om Anders de Wahl. 
Intelligent Fyr, brillant Menneske og storslaaet 
Kunstner. Han holder Sommerferie ude paa 
Skodsborg. Nu maa jeg ned paa Hellerup Sta- 
tion og hente ham, for at han ikke skal tage fejl 
af Vejen». 

Det er naturligvis en naiv Overlevering, men 
man tænker sig gerne et «Navn» i Forbin- 
delse med en vis ydre Værdighed, om just ikke 
i dette Tilfælde netop Patriark- Skæg, saa dog 
noget i Retning af — saadan som Folk var i 
gamle Dage, naar Berømmelsen var gaaet dem 
i Næsen. Desto mere overrasket blev jeg, da vor 
Vært præsenterede en slank, livlig ung Mand, 
der saa ud til at være midt i 30-erne. Man kunde 
jo let regne ud, at han maatte være noget æl- 
dre, men det var hans livfulde Væsen, hans 
frejdige Blik, der gjorde ham saa ung. Og hvor 
var han dog velsignet fri for «Teater». Det 


Anders de Wahl som Helge og Fru Bosse 


som Agda i «Johan Ulfstjerna> 

ANDERS DE WAHL SOM TITUS FLAVIUS I «TITUS» 


Anders de Wahl som Gregers Werle i «Vildanden» 


lysblonde Haar havde han ladet klippe kort 
til Sommerbrug, det strittede næsvist i Vejret, 
Kinderne var solbrændte og saa friske i Farven, 
som om de aldrig havde kendt til Sminke, de 
blaa Øjne tindrede af Liv. Han var noget for 
sig, og dog var der Træk, vi kendte, noget, der 
mindede om Bjørn Bjørnson, Herold og Reen- 
berg. Kunde man tænke sig disse tre Fysiogno- 
mier sammenlagt, saa maatte Anders de Wahls 
Ansigt saa omtrent blive Resultatet. 

Den nye Gæst saa sig beundrende om i 
Herolds prægtige Villa, og med fin Kunstfor- 
stand nød han først og fremmest Herolds Skulp- 
turer, — Anders de Wahl beskæftiger sig selv 
med baade at modellere og male — og dernæst 
de andre udsøgte Genstande, der smykker dette 
vistnok enestaaende Kunstnerhjem. Men Herold 
kan returnere enhver Kompliment med at for- 
sikre, at Anders de Wahls eget Hjem i Stockholm 
er et Unikum, en Drøm. 

Ved Bordet fortsættes Samtalen om Kunst. 
Den svenske Gæst taler ikke meget om sig selv. 
Kun da vi kommer til at berøre hans forestaaende 
Gæstespil hernede, siger han: 

— «<a, Gudskelov, det endelig bliver til noget. 


For der har nu i saa mange Aar været talt om 
det Gæstespil i København, at hele Stockholm 
smiler højt, bare der hentydes til det. Og jeg er 
dog virkelig ganske uskyldig i den Sag, saa det 
har været mig højst ubehageligt. Nu til Vinter 
kan jeg da endelig faa rammet en Pæl gennem 
den Fabel, min Optræden hernede er bleven i 
Sverige». 

Og han fortalte om sine Underhandlinger 
med Det kgl. Teater, hvor elskværdig han fandt 
Teaterchefen, og hvilke store Forhaabninger han 
knyttede til den kommende Sæson. — Nu ser vi! 

Han ytrede endvidere sin Glæde over den 
udmærkede Lægebehandling, han havde faaet 
hernede. Hans Hals var bleven overanstrængt 
i en Kæmperolle, Titus, og nu fik den elektrisk 
Behandling, der havde gjort Vidundere. Da Sam- 
talen atter gled over til Kunsten, viste de Wahl 
sig i sjelden Grad hjemme paa dens mest for- 
skelligartede Felter, og man forstod det først rig- 
tig ved at erfare, at han baade er Maler, Billed- 
hugger, Digter og Komponist, — altsaa en fuld- 
kommen Renaissance-Type. 


Anders de Wahl som Montanus i «Erasmus Montanus» 

Om hans sceniske Begavelse fik vi det mest 
overbevisende Indtryk, da vi sad ude paa Ve- 
randaen og udspurgte Anders de Wahl om hvilke 
Roller, der var ham kærest. Han nævnede Erik 
XIV., Mester Olof, Helge Ulfstjerna, Titus og 
en Del moderne Roller. Men saa standser han 
pludselig ved Gregers Werle. 

— «Ja», siger han, «det er ejendommeligt, at 
jeg netop med den tilsyneladende lille Rolle 
skulde vinde en af de kunstneriske Sejre, jeg 
selv har været mest glad for. Da vi skulde have 
Vildanden op, vilde jeg naturligvis helst have 
spillet Hjalmar Ekdal. Men en udmærket ældre 
Kollega havde Ancienniteten, og det var der ikke 
noget at sige til. Jeg fik Gregers Werle, som 
jeg efter mit Kendskab til Stykket kun betragtede 
som en Bifigur. I Begyndelsen vidste jeg ikke 
rigtig, hvad jeg skulde stille op med ham. Jeg 
havde set ham fremstillet som en naiv, næsten 
fjoget Idealist, men jo mere jeg beskæftigede 
mig med ham, desto tydeligere stod det for mig, 
at Ibsen har villet meget mere med ham. Gre- 
gers Werle er den, der med sine ideale Fordrin- 
ger kaster Lys over Stykkets øvrige Personer, 
den, der vil have Idealet virkeliggjort, og som 
lider Stykkets mest tragiske Sammenbrud, da det 
efter Katastrofen staar ham klart, hvilke Ulykker 
hans utopiske Ideer har anstiftet, og hvor for- 
fejlet hele hans Liv har været. Han er Vild- 
andens virkelige Hovedperson>». 

Anders de Wahl taler sig varm, illustrerer sin 
Opfattelse med at fremsige flere af de berømte 
Repliker og gør det med en begejstret Overbevis- 
ning, med en Klang af Sjæl, som betager. Han 
staar pludselig for os som den skarpsindige Psy- 
kolog, den hjertevarme Menneskekender med den 
geniale Fremstillingsevne. Fængslede af hans in- 
citerende Personlighed sidder vi endnu længe 
ude paa Verandaen, medens Solen daler ned 
mod Horisonten. Oplevelser og Minder skifter 
i altid fængslende Billeder. Han har været over 
alt i Norden og kender saa godt som alle i Kunst- 
ens Verden. 

Talen falder paa Edvard Grieg. 

— »Ja hør nu engang», siger Anders de Wahl, 
idet hans Øjne luer ved Tanken om et kært 
Minde. «Da jeg for en 6—7 Aar siden var paa 
Gæstespil i Kristiania, opholdt Grieg sig netop 
der, og han var saa elskværdig at invitere mig 
og et Par andre Kunstnere til Middag. Jeg blev 
unægtelig noget forbavset over Stedet, han havde 
valgt. Det var en gammel Restaurant, som laa 
deromme bag Storthinget. Den havde vistnok 


Anders de Wahl som Prins Henrik i «Henrik den Fjerde» 


kendt bedre Dage, men var forlængst distanceret 
til 2.—3. Rang. — Naa, hvad vi fik, var upaa- 
klageligt, og vi havde et Værelse for os selv, 
gammeldags var det og ikke meget restaurant- 
mæssig, for henne i Hjørnet stod et gammelt, 
taffelformet Klaver. Grieg og Nina var fortræffe- 
lige Værter, vi havde det hyggeligt og glemte 
snart, at vi ikke sad i et af Byens fineste Lokaler. 
Da vi havde spist, hævede Grieg sit Glas og 
sagde: «Ja, I er naturligvis forbavsede over, at 
jeg har ført Jer herhen. Men jeg skal sige Jer, 
at i dette Værelse færdedes Halfdan Kjerulf 
ofte, og ved det Klaver har han komponeret 
nogle af sine bedste Sange. Det er for at mindes 
min store Forgænger og vise Jer dette for mig 
hellige Tempel, jeg har bedt Jer komme her hen». 

Saa satte Grieg sig med en egen højtidelig 
Alvor til Klaveret, og Nina sang Kjerulfs Sange 
for os, saa dybtfølt, saa uforglemmeligt! — Ja, 
var det ikke skønt»? 

Og Anders de Wahl fik næsten Taarer i Øjnene 
ved Tanken om den storladne Kunstner-Venera- 
tion, som ved denne Mindefest havde grebet 

Meddelt af Sekretær Chr. Behrend. 


Aug. Chr. Wilh. Haack debuterede 
paa det kgl. Teater '%/, 1806, kun 18 
Aar gammel. Han fik snart et stort 
Repertoire, der omfattede de mest for- 
skelligartede Roller, komiske, alvorlige, 
elegante, tragiske. Som en af Tidens be- 
tydeligste Kunstnere, fik han (sammen 
med Zinck) i 1819 en Understøttelse 
paa 300 Specier til en Udenlandsrejse. 
Allerede 2 Aar efter døde han. — Hans 
Hustru f. Aubertin var ogsaa ved Tea- 
tret; hun tog sin Afsked samme 
Aar som Manden døde (1821), men 
levede lige til 1860. 

Hamburg. 
Alter Stadt London d. 31. Aug. 1819 
Tirsdag Middag Kl. 2. 

Høitagtede Lærer, Ven og Br.! 

Med tryg Tillid nedskriver jeg 
disse Linier i Haab om Din Over- 
bærelse, som jeg saa meget mere 
forventer, som jeg kiender Dit ædle 
Hierte og velvillige Sindelag imod 
mig; — jeg veed ej, om Du erin- 
drer, at jeg under dit Ophold i 
Hamburg lod mig giøre en sort 
Klædning; samme var mig alle- 
rede dengang nødvendig, men er 
end senere bleven mig det Mere 
ved min Broders Dødsfald, for 
hvem jeg da maatte anlægge Sorg. 
Bemeldte Klædning har jeg betalt 
med Sp. 30, for hvilken Priis jeg 
umuligen kunde have den i Kiøben- 
havn; og er nu for Øieblikket i For- 
legenhed for samme; min Bøn til Dig 
er altsaa denne: om Du vilde tale for 
mig hos Etatsraad Collin!), om mig 
maatte forstrækkes til Laans 50 Sp., 
hvoraf Jeg ønskede en Anviisning paa 
de 30 Sp. og de resterende 20 Sp. 
maatte tilskikkes min Kone. Jeg har 
saamegen mere Grund til at giøre denne 
Bøn, som Etatsraaden ved min Afreise 
hellig forsikrede, Intet skulde afkortes 
af min Gage til Tilbagebetaling i al den 
Tid jeg var borte; og dog har Hr. Justits- 
raad Printzlau”) egenraadigen giort det; 
thi det har aldrig været Etatsraadens 
Villie, saalidt som det er Skuespil Di- 
rectionens, at Justitsraaden begegner 
en skikkelig Kone uhøflig, som jeg har 
havt Beviis paa af min Kones Breve, 

1) Jonas Collin var Sekretær ved Fonden ad 
usus publicos, men endnu ikke i Teaterdirektionen, 
som da bestod af Kammerherre Fr. Conr. Holstein, 


K. L. Rahbek og G. H. Olsen. 
?) Teatrets Hovedkasserer Fr. Chr. Printzlau. 


som vist ej lyver; og meget maae jeg 
takke Kammerherrens Godhed, som 
har viist hende saamegen Opmærk- 
somhed. — Skulde dette imidlertid ej 
lykkes mig, saa beder jeg Dig ej derom 
at tale til noget Menneske, da det mu- 
ligen, ifald det kom til almeen Kund- 
skab ved Theatret, kuns vilde i Vintren 
paadrage mig Uvillie og Ubehagelig- 
heder og som mit Sind ej godt taaler. — 
Jeg vil formode, mine Colleger og Thort- 
sen”) have berettet Dig, hvorledes jeg 
har det, saa jeg finder det overflødigt 
at betroe Pennen det. Jeg venter at 
forlade Hamburg i Dag 14ten Dage altsaa 
d. l4de, og haaber at være med Damp- 
skibet i Kiøbenhavn Fredagen d. 17de 


C. Ferslew & Co. phot. 


Fru Dagny Grunert som Carmen 


Septbr. Man venter Schall og Funck:) 
hertil, altsaa kunde jeg maaskee giøre 
Touren med Dem. Siden mine Colle- 
gers Afreise har jeg ret havt megen 
Kunstnydelse ved at see: Julius af Ta- 
rent [af Leisewitz], Wallensteins Lager, 
Egmont, Don Carlos; paa Løverdag 
gives Hamlet og skal i næste Uge op- 
føres: Das Leben ein Traum, Die Schuld 
[af Millner], Ahnfrau [af Grillparzer], 
med flere herlige Sager. — Jeg beder 
min ærbødigste Respekt formeldet til 
Din gode Frue; skulde der være noget, 
hun ønskede herfra, skal samme promte 
blive besørget. I Haab om, at jeg ej har 
paadraget mig Din Vrede undertegner 
Jes mg med dyb Høyagtelse 

Din hengivne Wilhelm Haack. 


3) Uden Tvivl Thom. Peter Thortsen (1788— 
1853), der skrev dram. Kritiker og var gift med 
en Skuespillerinde f. Bassøe; han blev senere 
afskediget som Kontorchef, og derpaa Læge i 
Tyskland. 

1) Claus Schall død som Musikdirektør 1835, 
Solodanser Poul Funck (+ 1837). 

P.S. Dog skylder jeg at lade Dig 
vide, at mit hele Ophold til d. 15de 
Septbr. allerede forud er betalt, som 
jeg giorde for at securere mig. 

S.T. Hr. Professor, Theater Direkteur 
K. L. Rahbek, Ridder af Dannebrogen. 


OPERA- OG MUSIK-SÆSON 


Bizets Opera Carmen oplever i dette 
Foraar et Jubilæum paa Det kgl. Teater, 
idet det bliver 25 Aar siden, dette paa 
en Gang effektfulde og originale Værk 
naaede dansk Grund — ganske vist 
havde den stockholmske Opera opført 
det et Par Aar forinden ved sit navn- 
kundige Gæstespil. 

Titelpartiet øver stadig en for- 
tryllende Magt paa dramatiske San- 
gerinder. Her i Byen har vi saa- 
ledes i Tidernes Løb set en Række 
Carmer'er: Frk. Dons, Fru Oselio, 
Fru Wolf-Schiøler, Fru Lendrop 
og Frk. Krarup-Hansen for blot 
at nævne de mest fremragende. Og 
nu har en ny ærgerrig Kunstner- 
inde nærmet sig dette Parti, som 
kræver saa meget — Fru Dagny 
Grunert, der for et Par Sæsoner 
siden havde en saa heldig Debut 
som Orpheus. 

Fru Grunert har startet en 
Opera-Turné med Carmen som 
Program, og, før Afrejsens Time 
slog, lod hun ved en Generalprøve 
i Casino det københavnske Publi- 
kum bedømme Resultaterne af den 
af Kammersanger Nissen smag- 
fuldt iscenesatte Forestilling. Fru 
Grunert sang det fordringsfulde Parti 
med Intelligens, men uden egentligt 
Temperament. Der var intet gnistrende 
ved hendes Carmen. 


FØRSTEOPFØRELSER 1911—1912 


10. Januar. DAGMARTEATRET: «Den 
kære Quist», Borgerlig Familieidyl 
i 5 Akter af Brødrene Holstein. 

26. Januar. DET NY TEATER: Mo'er og 
Datter, Skuespil i 4 Akter af Felix 
Duquesnel og André Barde, oversat 
af P. A. Rosenberg. 


Alle Billeder i dette Hefte af Hr. 
Anders de Wahl er fotograferede af 
Atelier Jaeger, Stockholm. 

HERMAN BANG I PARIS 


Ex) Øregangen gemmer jeg en Erindring 
BEA HÆ: 
DN al om hans Stemme, saaledes som han 
[4 SE udtalte mit eget Navn, snart med paa- 
SS kaldende, snart manende, eller endog 
advarende Tonefald. Ingen, der har kendt Bang, 
og en Tid lang har været optaget i dette Venskab, 
der ytrede sig i saa ædelmodige Former, vil 
mere kunne glemme, hvor vel smedede Sæt- 
ningerne fødtes paa hans Tunge, og med hvilken 
smidig Sikkerhed deres Lyd ramte vor Høre- 
sans, netop hvor den var modtageligst. Men 
særlig overtalende virkede det, naar han nævnte 
Vennens Navn. Hvad han ofrede af klog For- 
staaelse og mandig Sympati paa Mennesker, med 
hvem han tilfældig førtes sammen i sit omflak- 
kende Liv, er uoverskueligt og for de fleste af 
os næppe til at fatte. 

Medens han altid var villig til at lade sig 
blænde af titaniske Kræfter og Maal, kunde han 
bøje sig til Jorden for at lytte til Rørelserne hos 
smaabitte bekymrede Sjæle. Der var heri noget 
selvmodsigende, men kun tilsyneladende. Thi 
hvem kan afgøre, hvad der virkelig er smaat, 
og hvad der er det virkelig store? 

Og — altsaa — mange var Bangs Venner 
og højst forskellige. Men hver af dem husker 
den Stemmeføring og det særlige Udtryk, hvor- 
med han nævnte dem. Det er ejendommeligt: 
skal de rigtigt levende forestille sig Bang, maa 
de først nogle Gange raabe deres eget Navn! 

«Claussen!» sagde han til mig. Han stod i 
mit Ungkarleværelse i Vaugirard lige overfor 
Luxembourg-Museet. «Antoine vil spille Bjørn- 
son! Jeg kan ikke gaa derhen alene. — De 
maa med!» 

Jeg kendte den Gang saa lidt til H. B., at 
jeg ikke begreb, hvorfor han, som Romanforfatter 
og Novellist, beskæftigede sig med Bjørnsonske 
Stykkers Opførelse paa Antoine. Endnu mindre 
begreb jeg, hvad der kunde tvinge ham derhen, 


naar han ikke engang kunde gaa der alene. Og 
endelig følte jeg mig noget stødt over det by- 
dende: «De maa,» hvormed han gjorde Vold 
paa min Person og frie Vilje. Jeg havde fra 
min tidlige Ungdom megen Beundring for Bang 
personlig og som Skribent. Men jeg dyrkede 
ganske andre Muser. 

Og jeg var kun lidet stolt af dette første 
Besøg paa Antoines Teater, hvor jeg fulgte Bang, 
som trængte sig ind med en Fuldmagt fra Bjørn- 
stjerne Bjørnson, og hvor Hr. Antoine koldsindig 
lod os. tage Plads, forundret over en slig Ind- 
blanding. 

Bang var dengang seksogtredive Aar og havde 
mistet meget af sin Ungdoms Charme. Jeg var 
ti Aar yngre. Og han forekom mig ældet, stiv- 
net — nærmest jordisk, med et Overskæg og 
Haar af en realistisk, temmelig brunsort Farve. 
Jeg husker ogsaa en gulbrun, noget pauvre Ul- 
ster, han gik med. 

Hr. Antoine var saa hensynsfuld at spørge 
os om vor Mening paa et eller andet ligegyldigt 
Punkt. Og Bang samlede pludselig sine Kræfter 
sammen. Og entrede op paa Scenen! 

Under det, som derefter skete, sad jeg og søgte 
at skjule min Flovhed. Min eminente Landsmand 
vilde have en Sortie. Han udbad sig derfor, 
under et højtlydende kunstfærdigt Latterudbrud, 
Tilladelse af Hr. Antoine til at forhandle med 
Mademoiselle Odette de Fehl, Indehaverske af 
den kvindelige Hovedrolle. Skuespillerinden 
nærmede sig forbløffet — men lærvillig — 
aldrig vilde en dansk Aktrice have vist en slig 
Beskedenhed. Og tre Gange maatte Frøkenen 
raabe: Pére, pére! — hvilket Udraab øjeblik- 
kelig korrigeredes af Bang med et kraftigere: 
Par!. Far! 

Under dette stod Antoine i Kulissen uberørt 
til det sidste, og han syntes ikke stærkere be- 
rørt, da vi lidt efter trak os tilbage. 

Herman Bang, 17 Aar 


Fjorten Dage derefter polemiserede Bang i 
parisiske Blade mod Antoines Mishandling og 
Beskæring af Bjørnsons: En Fallit! 

Antoine svarede kort og afvisende, at Digteren 
havde været repræsenteret af to Herrer, som 
havde faaet Adgang til Prøverne, men kun over- 
været én eneste. Ved .denne ene Prøve havde 
de ikke varetaget Digterens Interesser, men bian- 
det sig i Ting, som ene angik Sceneinstruktionen. 

Det var sandt nok. 

Men med sine Skrig deroppe paa Scenen 
havde Bang villet bevise, at han var Teatermand 
af Fag. 


EH 

Dette var i Aarene 1893—94. 

Jeg sad i Paris, som en ung Poet, der endelig 
har faaet Luft og sendte mine «Naive Breve>» 
hjem til København, hvor de blev trykte som 
Bladkorrespondancer. 

Hvad angik mig «Idéernes Teater», som litte- 
rære Foregangsmænd skrev om i de franske 
Blade? Og hvad vedkom mig de store Skandi- 
navers Problemskuespil med samt deres Scene- 
lykke i Paris? Jeg havde set et Ibsensk Stykke 
opført af Lugnée Poé og hans Kammerater — 
Fruen fra Havet — og det var en Forestilling, 
som burde være beskrevet i et «naivt Brev», 
men som jeg umuligt kunde tage for Alvor. 

Jeg troede paa Poesien — som en stor ny 
Tids aabenbarende Skønhed og Sandhed — 
paa Vers, paa Prosa eller i dramatisk Form til 
Hjemmelæsning. 

For længe siden havde jeg opgivet at regne 


med Teatret eller tillægge det en aandelig Mis- 
sion mellem Menneskene. 

Og saaledes oplevede jeg selvanden, at to 
af Henrik Ibsens Stykker sat i Scene af Herman 
Bang holdt deres sejrrige Indtog i Paris. Bang 
var «selv» og jeg var «anden». 

Mere end én Gang har jeg med en vis Angst 
maattet spørge mig selv, om det gik rigtig til, 
eller om overnaturlige Midler stod til Hr. Bangs 
Raadighed! 

Han kom festligt og kimede for mine døve Øren. 

«Claussen!» sagde han til mig, nej, han 
raabte det! 

Og det var, som om han med sit Udraab 
paakaldte ikke blot alt det aabne lyse, men til- 
lige alt det sluttede mørke, der rummes i dette — 
i hans Mund ikke længere almindelige — Navn. 

Hvorledes han bar sig ad, ved jeg ikke. Thi 
han var som oftest nedslaaet og syg. Og han 
oplevede stadig Nederlag. Sammenstødet mellem 
Antoine og Bjørnsons Repræsentant kunde vel 
ikke kaldes glorrigt heller. Men en Dag, da jeg 
vilde besøge ham i det lille venlige Håtel des 
Américains, som jeg havde fundet til ham, traf 
jeg ham omgiven af Udsendinge fra Tidsskrifter 
og Blade, der interviewede ham, og kaldte ham 
den «illustre» Hr. Bang, eller endog «Grev» 
Bang. Og før jeg vidste af det, var jeg selv 
overflyttet til Hotel des Américains og blev in- 
terviewet i Hr. Bangs Fraværelse. 

Bang trak mig med til Prøve paa Lugnée 
Poés Teater, og han fik mig til at skrive Artikler 
hjem om Teaterbegivenheder. Den Iver og Be- 
gejstring, hvormed de unge, ofte saa talentfulde 
Skuespillere af begge Køn kastede sig over de 
skandinaviske Opgaver og tog mod Raad og 
Vejledning, var smittende for os Nordboer selv. 
De var saa opvakte, nogle af dem, og Resten 
var ubegrænset taknemmelige. Det forklares ved, 
at Forholdene i Paris er uhjælpeligt strenge 
for Udøvere ogsaa af denne Kunst. Et barskere 
Vinterklima for ildfulde lovende Talenter kan 
næppe tænkes. Der er et Overskud af brugbare 
Kræfter, saa at Kunstnere med et vist Navn 
kan gaa og mangle Engagement. Den fortræffe- 
lige Madame France, der hos Antoine havde 
vundet Berømmelse for sin Regina i Gengangere, 
fristede denne Skæbne og spillede derfor med 
mellem Lugnée Poés Frivillige, instrueret af Bang, 
som Madam Helseth i Rosmersholm. France ejede 
jo ikke Ungdommen og Yndigheden. 

Det var bare Frivillige, lutter «Venner», fra 
Førsterollerne til de femhundrede Statister i En 

Folkefjende. Det gjaldt om at slaa et Slag, som 
kunde spørges, saa at de store Teaterdirektører 
kom til for at rekruttere deres Personale. Først 
og sidst var det for alle en Æressag. — Bang 
indprentede det personligt i enhver, hvorledes 
det maatte være netop dem, der førte Henrik 
Ibsens store Navn til Sejr i Frankrig! 

var som sagt ogsaa France, en af de gode gamle 
Teaterrotter, i hvis Forbavselse og Humor man 
kunde læse Stykkets Skæbne, «De hvide Heste» 
voldte hende Knuder, de havde bragt hende 
noget ud af sig selv, og da Bang forklarede hende 
dem ganske jævnt, sagde hun umaadelig skuffet, 
mens hun samlede sine Hænder: «Aah, jeg havde 

tænkt mig noget 


Men han var syg 
midt under det he- 
le, og det var, som 
om han gik i Styk- 
ker. «Jeg er saa 
syg, Claussen!» 

I tre Dage vilde 
han ikke staa op. 
Denfjerde Morgen 
var han oppe før 
fem og skrev tre 
Artikler, før han 
drak Chokolade, 
derefter nogle Si- 
der af sin Roman 
før Frokost. Om 
Eftermiddagen to 
—tre større Kor- 
respondancer. Og 
ved Middagen Kl. 
syv sagde han: 

«I Aften maa vi 
ud og gøgle!» 

Og vi gøglede. 
Bang «selv» og jeg 
«anden». Den unge 
Direktør Lugnée 
Poé fik Lov til 
at spille Komedie 
paa sin egen Maa- 
de, som Bang ikke 
blandede sig i... 
Men alle Hoved- 


megetsmukkere! 

Hvorledes bar 
han sig ad med, 
efter en anstræn- 
gende Dag at lede 
disse Prøver paa 
et fremmed og 
vanskeligt Sprog? 
Hans Glosefor- 
raad var betyde- 
ligt mindre end 
mit eget, hvad jeg 
selv konstaterede, 
oghvadmine Ven- 
ner blandt de Ind- 
fødte ogsaa gjorde 
mig opmærksom 
paa. Usikker var 
han tillige i Gram- 
matiken. Men han 
fortalte,at han hav- 
de haftfransk Bon- 
ne fra fem til otte 
Aars Alderen; det 
maatte vel støtte. 

Det kunde end- 
da gaa i Rosmers- 
holm. Men i En 
Folkefjende, med 
dens Masseudfol- 
delse! 

Lokalet i Rue 
de Turgot, hvor 


rollerne blev truk- 
ne igennem i fem 
strengeAftentimer, 
saa ar Staklerne én for én, hypnotiserede og 
sveddampende segnede om i forskellige Kroge. 
Der var Berthe Bady, den Gang Direktørens 
Frue, nu Skuespillerinde ved Odéon. Hun spil- 
lede Rebekka Vest i Rosmersholm og var Gen- 
stand for Instruktørens særlige Forkælelse, men 
efter tilendebragt Arbejde, mens de andre prøvede, 
gik hun og snurrede som en Teaterkat og nyn- 
nede: «Je suis contente — je suis contente!» — Der 


Herman Bang 


Lugnée holdt Prø- 
ver paa En Folke- 
fjende med fire— 
femhundrede vildt udseende « Venner», indtager 
en særlig Plads paa et af Lofterne i min Hukom- 
melse. Mens Bang og jeg boede paa venstre 
Bred i en lille hvid Gade, som løber langs med 
Døvstummeinstitutets høje uigennemtrængelige 
Mur og munder ud overfor et Hjørne af Lux- 
embourghaven, laa Rue de Turgot langt oppe 
paa den højre Bred, Pokker i Vold ved de ydre 
Boulevarder i Retning af Place Pigalle, og Huset 


Georg Lindstrøm phot. 


var højt og øde, Trappen mindede om et Vare- 
lager. Øverst i det rædsomt nøgne Hus fandt 
man Statistforsamlingen under et Atelierloft med 
Lugnée midt imellem sig. De havde Piber i 
Mundvigen, svære strikkede Tørklæder om Hal- 
sen og ned paa Brystet, og Knipler i Haanden 
som Tøjrekøller. De lignede farlige Apacher 
nedstegne fra Montmartretoppen tæt herved, og 
nogle af dem var visseligt ægte nok! De løftede 
næsten Taget af Huset med deres Hyl. 

Den snakkesalige og meget belæste lille van 
Bewer, som var Sekretær (nu er han en højt 
betroet Mand ved Mercure de France), stod ved 
Indgangen og hilste ærbødig : 

«Prøven er begyndt, Hr. Bang!» 

Bang styrtede sig midt ind mellem Vild- 
mændene, skubbede et Par Stykker voldsomt 
til Side, trampede lidt paa en tredje, som blev 
fornærmet, og kastede sig derefter mod Lugnée 
Poé, som blev afskediget og under Knurren 
jaget ned fra et Kateder. 

I Haanden holdt Bang en stor tyk Bog, som 
han netop havde faaet tilsendt fra Danmark: 
Professor William Blochs egenhændige Opteg- 
nelser fra Stykkets Indstudering paa vor Natio- 
nalscene. 

«Mis-en-scénen til En Folkefjende ved Det 
kgl. Teater i København!» sagde han. 

Vildmændene murrede og saa rødt. Anar- 
kister var de — revolutionære. De gav Det 
kgl. Teater i København en god Dag. De anede 
kun svagt hvad en «Mis-en-scéne» var — tilmed 
en bogført! Noget af det mest latterlige. Og 
denne fremmede Mand, hvis Ansigt var dem 
ukendt, og som forstyrrede dem og jog deres egen 
Lugnée Poé ned fra Tronen. Frem med Lugnée! 

Og Prøven begyndte forfra. 

Bang væltede sig ubehersket ind i Massen: 

«Hér staar De! Og hér staar De! Og De 
derhenne: staa dér!» 

Et Par sortøjede af Hunkøn, som selv havde 
bestemt, hvordan de vilde staa, blev hadefulde: 

«Nej, sé den lille brune! sé den lille brune!» 

Andre var revnefærdige: 

«Han er gal!... han er gal!» 

Og én, som ansaa det for en højst alvorlig 
Sag at figurere, vilde trække sig tilbage, tavs, 
krænket paa Kunstens Vegne. 

Lugnée Poé skaffede sig Lyd for nogle kam- 
meratlige og ordnende Ord. Mytteriet er endt. 
Man bøjer sig for den danske Sceneinstruktør. 
Men der opstaar en stille Lystighed, som breder 
sig og bliver til et Smil. 


Bang uddeler Repliker til Folket. Og dér 
beder han én om at sige: «Vi er Folket!» og 
paabyder ham ikke mere at glemme det: «Nous 
sont le peuple». 

Det er kun en Fortalelse. Det hedder: nous 
sommes og ikke sont. Det er en grammatikalsk 
Bommert. 

Men en af Figuranterne svarer sirligt: 

«Ja, vi er Folket! Lad os bare sige: nous 
sont le peuple — det er meget mere chik!» 

Dog ogsaa Folket maatte omsider lystre. 

Og naar endelig alle Statisterne var besørgede 
og udvandrede, tog Bang fat paa Aktørerne og 
kørte dem træt, enkeltvis lige til Klokken et—to. 

Naar vi saa stod ude paa Gaden, efter en 
Arbejdsdag, der for ham havde varet fra Klokken 
fem Morgen, tog han mig under Armen: 

«Nu skal vi gaa hjem — saa haaber jeg at 
komme til at sove». 

Det var en Nattevandring paa halvanden Time. 

Opførelsen af Rosmersholm blev meget om- 
talt. Selve Sarah Bernhard var kommet til Stede 
og havde endnu samme Aften engageret Monsieur 
de Max efter at have set hans Ulrik Brendel. 

Dette er min private Stolthed. Thi da Bang 
opfattede denne Rolle anderledes end jeg og 
sagde, at den laa ham fjernt, havde han bedt 
mig om at indgive de Max min Opfattelse af 
den. Det er den eneste Gang, jeg er optraadt 
som Sceneinstruktør — og atter spørger jeg mig 
selv, om det gik rigtigt til, eller om overnaturlige 
Midler stod til Hr. Bangs Raadighed. 

Da En Folkefjende løb af Stabelen, var det 
en Begivenhed ikke blot i Paris — men ogsaa 
i den skandinaviske Koloni. 

sg Eg 
FA 

Aar derefter, da jeg besøgte Bang i Køben- 
havn, raadførte hans bekymrede Husholderske sig 
med mig om forskellig Slags Overtro, og nævnte 
mig bestemte Jertegn og Varsler, som hun havde 
fornummet. Om jeg kendte noget til det? 

«Nej det gør jeg ikke», sagde jeg, «men 
jeg ved noget andet...» 

[ej 


«Hr. Bang kan hekse!» 

Morten (Axel Frische) 


Hans Bringsted (Johs. Nielsen) 


Georg Lindstrøm phot. 


Ingrid (Agnes Thorberg-Sommer) 


Morten: Det er Dig, der skal tage Dig i Vare. Nu er det mig, der har Tag i Dig. Jeg har Vidne paa Dig. 


«I Kongens Fred», III. Akt 


«Il KONGENS FRED» OG ANDRE PREMIERER 


Sk ARON ROSENKRANTZ kan alt. Fra sin 
fx BÆR Slægt, den han selv fører helt ned til 
RA & %& Hamlet, har han arvet en ridderlig 
song! Elskværdighed, som gør Indtryk paa 
hans Venner. Som Jurist er han tilstrækkelig 
habil til at skabe sig et Klientel, der med Be- 
undring følger hans sindrige Lovfortolkninger. 


Han er begavet nok til at kunne sætte en Ar- 


tikel op med journalistisk Sans for det øjeblikke- 
lige, og hans Dannelse sikrer ham i Selskabet 
en afgørende Indsats i Diskussionen, ikke blot 
som Journalisten, ogsaa som Idealisten og Mo- 
ralisten . .. ja, Baron Rosenkrantz er mere end 
alt, hvad der rimer paa Gnisten, han er end- 
videre Filosof. Hans sidste Skuespil, som Folke- 
teatret har opført under den dybsindige Titel 


— 


Jens (Albr. Schmidt) 
Hans: Sig, Fru Halling, sig, at De tilgiver mig. 

Hans (Johs. Nielsen) Enkefru Halling (Marie Dinesen) Ingrid (Agnes Thorberg-Sommer) 


«I Kongens Fred», IV. Akt 

I Kongens Fred, viser os, hvor langt han kan 
naa som Tænker. Man turde forudse, at Filo- 
sofien ikke vilde føre Baronen ud over de fire 
første Opførelser. . . 

Hr. Palle Rosenkrantz kan alt. Og det var 
en Uretfærdighed, om man af Oppositionslyst 
vilde paastaa, at Hans Højvelbaarenhed kan intet. 
Selv om der i Modsigelsen fandtes det Gran af 
Sandhed, der kunde belyse Skikkelsen som et 
samtidigt Fænomen. — Thi Baron Rosenkrantz 
blander sin medfødte Elsk- 


værdighed med et junker- 
ligt Hovmod, der under- 
tiden giver sig Udslag i 
spøgefulde Flaberier, der 
mere splitter end samler 
Vennekredsen. Hans juri- 
diske Habilitet plejer at 
fejre sine største Triumfer 
forinden Domsafsigelsen, 
der i Reglen desværre 
ikke befæster Klienternes 
Tillid,oghansJournalistik, 
der kan synes blændende, 
opløser sig ved et nøjere 
Eftersyn i straalende, men 
altfor hastigt bristende Sæ- 
bebobler. Jeg mindes, 
ved min borgerlige Ære, 
i dette Øjeblik ikke én af 
Baronens ekvilibristiske 
Øvelser indenfor mit Fag. 
Paa samme Maade med 
Idealisten og Moralisten… 
Filosofen lærer vi at 
kende i Folketeatrets sid- 
ste Skuespil. Baron Ro- 
senkrantz har her haft 
en udmærket Idé. I Kon- 
gens Fred handler om to 
Kammerater, der i Fællesskab begaar en For- 
brydelse. Den ene tager Straffen paa sig, den 
anden gaar fri og stiger jævnt og smukt paa 
Samfundsstigen. Med de to Ungdomsvenners 
Møde efter Straffens Udsoning begynder Hand- 
lingen. Her tager ogsaa Filosofien fat — over 
Straf og Frifindelse, over Samfundets Ret og In- 
dividets Ret 0.s.v. Palle Rosenkrantz vil vise, 
hvorledes Straffen har ødelagt det.ene af de unge 
Mennesker, medens det andet unge Menneske i 
Frihed har udviklet sig til Mand. Men pludselig 
gaar Dramaets «gode Hensigt» i Stykker under 
Forfatterens altfor habile Hænder. Midt under 


Markisen (Elisabeth Rosenberg) 
Markien (Martinius Nielsen) 
Markien: De har ikke været rigtig venlig imod mig. 


Markisen: Det stod der ikke noget om i Kontrakten. 


«Mo'er og Datter» 


den moralske og filosofiske Udfoldelse træder 
en ung Pige ind bag et grønt Gardin og bliver — 
ved et ikke ukendt Trick, — det ufrivillige Vidne 
til Opgøret mellem de to Ungdomsvenner. Akten 
ender rocambolsk og underholdende med, at den 
løsladte Fange stødes ned af sin sympatiske Med- 
skyldige, der i det afgørende Øjeblik er saa hel- 
dig paa sit Bord at finde en livsfarlig Papirkniv. 
Sidste Akt er med et godt dansk Ord Pærevrøvl. 
Af Frygt for det ufrivillige Vidne — sin egen 
Forlovede — har den unge 
Samfundsstøtte dræbt sin 
Ven, nu indvies ikke blot 
den unge Pige, men og- 
saa hendes Broder og den 
dræbtes Moder i Mordets 
Historie, — og Dramaet 
ender med, at disse tre 
lyser Morderen i Kongens 
Fred. Skuespillets gode 
Idé er saaledes forflygtiget 
under den dramatiske Be- 
skrivelse, Filosofen har af- 
sløret sig som en Para- 
doksmager, der godt og 
billigt skal redde sig ud 
af en Diskussion. 

Baron Rosenkrantz kan 
alt, og — han kan intet. 
Han er en elskværdig og 
behændig Dilettant. 

Naar I Kongens Fred 
alligevel fik Pressesucces, 
skyldes det Udførelsen. 
Paa Teatret er et Stykkes 
logiske Sammenhæng af 
ringere Betydning end Op- 
trinenes og Personernes 
Udformning. Her er de 
afgørende Scener, skreven 
af en rutineret Dramatiker, sat virkningsfuldt op, 
og Hr. Johannes Nielsens Kendskab til Provin- 
sens Typer fejrer paany en lille Sejr. Typedan- 
nelsen er vel'i det Hele denne Instruktørs for- 
nemste Evne. Hans Lærer og Mester, Herman 
Bang, savnede den næsten ganske. Hverken i 
sine Bøger eller paa Scenen formaaede Bang 
at særtegne en Person gennem dens Profes- 
sion. 

Han kunde frembringe stærke Udtryk for 
Kærlighed, Had, Jubel, Skuffelse, Smefte . 
alle Lidenskabens Ytringsformer gav han scenisk 
Liv, men om en Person var Ekscellence eller 


Georg Lindstrøm phot. 


Se RE 


Skurekone bekymrede ham mindre. Hos Hr. 
Johannes Nielsen er en Lommeprokurator netop 
Saa snu og fedtglinsende som en Lommeproku- 


rator skal være, en frisindet 
Skolebestyrer saa overbe- 
visende og højttalende, som 
man venter af en Skolebe- 
styrer i et Interiør med 
liberale Litografier paa 
Væggene af gode, danske 
Mænd... ofte synes man 
under Hr. Johannes Niel- 
sens Instruktioner at sidde 
overfor en blændende dyg- 
tig Hurtigmaler, der gan- 
ske nøje ved, hvilke Far- 
ver et højtæret Publikum 
venter at finde paa hans 
Palet …« 

Saaledes ogsaa her. Hr. 
Albrecht Schmidt var af 
udmærket Virkning som 
den frisindede Skolebesty- 
rer, der er haardt pumpet 
med Rosenkrantz'ske Aand- 


righeder. — Hr. Bewer virkede pengegridsk 
og snæversynet som Lommeprokuratoren, Frk. 
Thorberg-Sommer var en nydelig og indtagende 
ung Pige, og i de to Hovedroller spillede Hr. 
Johannes Nielsen selv den pædagogiske Idealist 
med den betændte Samvittighed, og Hr. Fri- 

Raymonde (Ella Ungermann) 


Markien (Martinius Nielsen) 
Raymonde: Tag Dem nu sammen, kære Fa”'er. Saa adopterer 


jeg Dem, De skal være mit eget store Barn. 


«Mo'er og Datter» 


Gilbert (Gerhard Jessen) Markisen (Elisabeth Rosenberg) 


Raymonde (Ella Ungermann) 


Cottin-Chappardon: Juryen er jo ikke saadan at regne ud. Dens Domme er særdeles gaadefulde. 


«Mo'er og Datter», I. Akt 


mær. -; Hen 


Cottin-Chappardin (Vald. Lund) 


sche særtegnede sin løsladte Fange med Kains- 
mærket ved en virkningsfuld graabrun Teint, 
der henledte Tanken paa Galejslavernes Tid. 


Et Par Barneroller, for- 
træffeligt udførte af Mindre- 
aarige, forøgede ikke egent- 
lig Respekten for Skuespil- 
kunstens Udøvere. Børn 
påa Scenen er en Fare, og 
der ligger her en Opgave 

for Skuespillerforbundets 
Formand... 

Iøvrigt har man af Maa- 
nedens Repertoire set, hvad 
Vejrliget betyder ogsaa for 
den sceniske Kunst. Paa 
Dagmarteatret gør Under 
Snefog Lykke med Frk. 
Karen Poulsen, Frk. Krau- 
se og den — som det 
synes — evigt unge Fru 
Ellen Rindom i de kvinde- 
lige Hovedroller. 

Ogsaa gamle Hostrup 
forstod sit Haandværk, og 


han var i Modsætning til yngre Kolleger klog 
nok til aldrig at gabe over mere end han kunde 
overkomme. Og helt i Modsætning til de to 
danske Skuespil staar Det ny Teaters Mo'er og 
Datter, hvor to Franskmænd paa det eleganteste 
jonglerer med Livets højeste Værdier, og hvor 

Gerbier (Leo Tscherning) 

Fru Chappardon (Clara Schønfeldt) Gerbier (Leo Tscherning) 


Gilbert (Gerhard Jessen) 


Gerbier: — — Jeg sagde til dem — ja, nu 
kan jeg ikke huske, hvad jeg sagde. 


Professor Martinius Nielsen — i 13 Graders 
Frost — skjuler sit eget afholdte Frilufts-Ansigt 
bag en god og karakteristisk Maske, og gennem- 


Miss Fly (Annamaria Christiansen) 

Markisen (Elisabeth Rosenberg) 


Chappardon (Vald. Lund) 
Raymonde (Ella Ungermann) 


«Mo'er og Datter», II. Akt 


fører en fordrukken Marquis med Klogskab og 
menneskelig Forstaaelse. 


EVENTYRET OM JENS LARSEN NYROP 


F, 11. April 1831. — Debut 12. Febr. 1862. — D. 4. Oktbr. 1904. 


W gyndelsen lyde; for det, der følger, er 
| et Eventyr. 

Altsaa: der var en Gang en fattig 
Bondedreng, der vogtede Kvæg mellem Refsnæs 
Banker. Faderen, som boede i en lille Udflytter- 
gaard, havde mange Børn og faa Penge, og der 
maatte slides i det. Vogterdrengen hed Jens, 
havde brune Øjne og sort Haar og mindede 
langt mere om Spaniolerne, der en Gang havde 
huseret dér paa Egnen, end om en dansk Bonde- 
dreng. Ogsaa han maatte hænge i, men for- 
uden at passe Skolen i Raklev og Kreaturerne 
i Bakkerne, fik han dog Stunder til at spille 
paa en Violin, han selv. havde lavet sig. Paa 
den klimprede han Solsortens Sang efter. Snart 
drev han det saa vidt, at han kunde melde sig til 
Tjeneste hos en Onkel, der var Landsbyspille- 
mand. Først fik han dog et lille afsluttende 
Musikkursus hos en Snedkermester Petersen i 
Kallundborg, og nu var han kapabel til at spille 
ved Gilderne. Og Lykke gjorde han, bl. a. fordi 
han mødte med et nyt og aktuelt Repertoire, 


som han skaffede sig ved at følge efter de om- 
vandrende Liremænd, hvis Melodier han lærte sig. 

Men saa en Dag hørte han Tale om Lumbye 
og Tivoli, og nu havde han hverken Fred Nat 
eller Dag: han maatte ind til Kongens København! 

En Dag, han stod og tærskede Ærter, kastede 
han Plejlen, stak selv i sit bedste Vadmelstøj 
og Violinen i et rødt Kalveskind, og uden at 
sige Farvel til nogen vandrede han til Kallund- 
borg og kørte derfra med Postvognen til Kø- 
benhavn. Her opsøgte han Lumbye, som boede 
i Dronningens Mølle paa Volden ved Østerport. 
Og han sagde kort og godt, at han var Jens 
Larsen fra Nyrop, og nu vilde han gerne spille 
ude i dette her Tivoli! 

Lumbye mente, at det var bedst, den sære 
Kavaler først kom ud og overværede en Prøve, 
og han kom, saa” og tabte Modet; men Lumbye 
klappede ham opmuntrende paa Skulderen og 
skaffede ham den senere Prof. Tofte til Lærer. 
Det gik ret godt; men ak, hvad der ogsaa gik, 
var hans Spareskillinger! Saa tyede han til Assi- 
stenshuset; men da han havde pantsat alt, var 

der ikke andet for, end han maatte vandre den 
tunge Gang hjem til den vrede Fader. 

Atter begyndte Jens at spille til Gilde; men 
hvem der ikke morede sig ved de Gilder, var 
Jens; han længtes mod den forjættede Stad; han 
vilde derind igen, men hvordan? Saa fandt han 
paa en Krigslist, skrev et Brev til Faderen, hvori 
dennes begavede Søn Jens blev tilbudt en Vio- 
linistplads til 30 Rigsdaler om Maaneden i Tivoli. 
Nedenunder skrev han Lumbyes Navn. Dette 
kunde Faderen ikke staa for, og med Tærepenge 
i Lommen drog Jens nu for anden Gang paa 
Eventyr til København. Men ak, Eventyret blev 
kort, Pengene slap op, og den 
forlorne Søn maatte atter vende 
hjem. Da vilde Lykken, at han 
skulde i Kongens Klæder, og 
som Gardist stillede han nu for 
tredie Gang i København. Da 
han blev permitteret, tog han 
Engagement som Musiker i en 
skrækkelig Dansebule i Mag- 
stræde, derfra avancerede han 
til Dansesalonen «Kæden»; hvor 
det udsøgte Publikum dog som 
Regel kun sloges mellem Dan- 
sene, og derfra naaede han til 
Folketeatrets Orkester, hvor C. 
C. Møller var Dirigent. 

Aften efter Aften steg hans 
Lyst til at blive Skuespiller, og 
især var det Stigaard som Grev 
Boudelot i Den sidste Nat, der 
begejstrede ham. Ved at lytte 
godt efter, lærte han hele Rol- 
len, og en Dag stillede han hos 
Høedt og spurgte, om han maatte spille den 
for ham. Høedt roste hans Spil, men var for- 
tvivlet over hans skrækkelige Sprog. Og helt 
galt blev det, da Nyrop fortalte ham, at han var 
gift og havde et Barn. Mistrøstig gik Nyrop saa 
fra den store Mand, og hans Mod steg ikke 
meget, da han senere prøvede for Skuespiller 
Hagen og Erik Bøgh. 

Men saa en Dag forsøgte han at synge for 
Hagen, der med ét raabte: «Guds Død, De har 
jo Tenor! De skal ikke være Skuespiller, men 
Sanger!» 

Saa raadede han Nyrop til at gaa over paa 
«Det kongelige» og lære at synge af «lille Schmidt», 
der var Korist. Med ham indstuderede han Sove- 
kavatinen af Den Stumme i Portici. Nogen Tid 
efter aflagde han Prøve for Teatrets Bestyrelse, 


Jens Larsen Nyrop 


der bl. a. bestod af Justitsraad Christensen og 
Høedt, der modtog ham med: 

«Hvad er det Dem, skal De nu være Sanger?» 

Og det skulde han, og det blev han! Nu fik 
han fri Undervisning og 30 Daler om Maaneden. 
Til Lærere fik han Helsted i Sang, Chr. Mant- 
zius i Dansk og Fissel i Plastik, og tre Aar 
efter sang han for første Gang paa Scenen ved 
en Prøve som Masaniello for et Publikum af 
Wiehe'erne, Nielsen, Høedt, Fru Heiberg, Juliette 
Price og Bournonville. Og alle var de begej- 
strede, men end mere steg Begejstringen, da den 
store Dag oprandt 12. Febr. 1862, da Debut'en 
skulde finde Sted. 

Publikums Forventningervar 
meget store, for i Uger havde 
man drøftet Begivenheden. Til 
en Begyndelse var Stemnin- 
gen lidt kølig; men da den 
skønne Masaniello udslyngede 
Sangen om den nyfødte Sol, 
smeltede alle Hjerter, og overalt, 
hvor Nyrop efter. den Aften 
viste sig, blev han hyldet, og en 
Morgen efter en Forestilling 
mødte han Frederik den Sy- 
vende, der raabte til ham: 

«God Morgen, Nyrop, Tak 
for i Gaar Aftes!, 

Ja,VogterdrengenfraRefsnæs 
var nu steget til at blive Kongens 
og Folkets Yndling. 

I 11 Aar varede det skønne 
Eventyr, saa svigtede Stemmen, 
i 1883 sang Nyrop for sidste 
Gang Masaniello, og nu, 50 Aar 
efter han sang den første Gang, er kun Min- 
derne tilbage: mange smukke Ord hos Overskou, 
et gulnet Portræt i en og anden gammel Dames 
Gemme og saa Graven ude paa Gentofte Kirke- 
gaard, hvor han hviler sammen med sin Datter 
Skuespillerinden Margrethe Nyrop. 

Og derude er det, som Eventyret lever endnu. 

Paa Graven har hans Børn rejst en skøn 
Obelisk, og hver Aften, naar Sol gaar ned, sidder 
en Solsort paa Obelisken og synger mod Aften- 
røden — ja, det lyder som et Eventyr; men det 
er sandt, og tvivler De, kan De spørge Graveren 
derude. 

FRA UDLANDETS TEATERVERDEN 


Det dramatiske Arbejde, som i det 
nye Aar har vakt mest Opmærksomhed 
i Tyskland, er, betegnende for Forhol- 
dene, ikke spillet — det er Gerhart 
Hauptmanns Skuespil Gabriel Schillings 
Flucht, der findes trykti «Neue deutsche 
Rundschau> for Januar. Stykket, der vist 
nok er en halv Snes Aar gammelt, ind- 
tager en særpræget Plads i Hauptmanns 
Produktion, skildrende en Mands Kamp 
med fordærvelig kvindelig Indflydelse — 
der er noget, som kan minde om Strind- 
berg i dette Værk, hvis plastiske, tanke- 
rige Dialog skænker det fremragende 
Værdi. 

Derimod er det Farcen, som Her- 
mann Bahrs nye Stykke Das Tånzchen — 
paa Lessingtheater i Berlin og samtidig 
paa en Mængde andre tyske Teatre — 
stiler mod. Man siger, at Vreden skaber 
Vers, men det lader ikke til, at den i 
samme Grad har Evne til at frembringe 
betydelige dramatiske Arbejder. Thi 
Indignationen over visse Foreteelser i 
det moderne Tysklands offentlige Liv 
synes at have været Udgangspunktet 
for Bahr, men han har givet tabt paa 
Halvvejen og ikke evnet at iklæde sin 
Satire den store, almengyldige Form. 


Østrig har atter mistet en storscenisk 
Kunstner — Kammersanger Hermann 
Winkelmann er afgaaet ved Døden, 62 
Aar gammel. Han var født i Braun- 
schweig som Søn af en Klaverfabrikant, 
men da han midt i 60erne opholdt sig 
i Paris for hos den berømte Klaver- 
bygger Erard at blive uddannet i sin 
Faders Fag, blev Lederen af den tyske 


Anna Otto phot. 


Hans Almdal 


Mandssangforening «Teutonia», den be- 
kendte Hugo Wittmann opmærksom paa 
hans prægtige Stemme. og nu var Lod- 
det for hans Fremtid kastet. Hans For- 
ældre gav efter nogen Tøven efter, og 
Winkelmann blev Sanger — og hvilken 
Sanger? Om hans Evne er allerede 
dette et Vidnesbyrd, at Richard Wagner 
valgte ham til i 1882 at kreere Parsifal 
i Bayreuth. Wagner var bleven indtaget 
af den unge Sanger i Hamburg, hvor 
Pollini, denne Opdager af sceniske Ta- 
lenter, havde engageret ham, efter at 
han i Leipzig under Sucher havde ind- 
studeret de Wagner'ske Tenorpartier. 

1883 blev Winkelmann knyttet til 
Hofoperaen i Wien og tilhørte nu i over 
en Snes Aar dette fremragende Kunst- 
institut. Han blev den ypperste Helte- 
fremstiller, Wien havde set, betagende 
baade ved Pathos og naturlig Fremstil- 
ling. Hans lidende Tristan, hans im- 
pulsive Tannhåuser, hans ædle Walter 
von Stolzing, hans rørende Florestan, 
mindes med Vemod nu ved hans Død. 
Hos Meyerbeer blændede han i Pro- 
fetens hvide Kappe, han var fremdeles 
Massenets Cid og Verdis Othello. 

Sanger var han af Guds Naade, stor 
Kunstner, pligttro Menneske, og i sin 
Kunsts Zenith sagde han Farvel til alle 
Triumfer og trak sig tilbage til et stille 
Landsted nær ved Wienerwald, stedse 
dog savnende Teatrets Trylleverden, 
stærkt følende den Melankoli, som ofte 
er en pensioneret Kunstners pinefulde 
Ledsager ud i den Privatlivets Stilhed, 
der staar i saa skærende Modsætning 
til det svundne Kunstnerlivs larmende 
Triumfer. 

.…. Wien har nu indført Hermann 
Winkelmanns Navn i sin Operas gyldne 
Bog jævnsides Ander, Beck, Reichmann 
og Demuth. 


Juncker Jensen, phot. 
Ea Dinesen 


OPERA- OG MUSIK-SÆSON 

Blandt de forløbne Koncerter faar 
man særlig Lyst til at nævne J. Bruun 
de Neergaards, thi denne unge Kom- 
ponist har honnet Ambition. Stort Or- 
kester og udvalgt Solistassistance lagde 
Glans over hans Koncert, hvor han 
som Slutstenen paa et langt Program 
fremførte en egen Symfoni, som vidnede 
om hæderlige Bestræbelser og ivrigt 
Studium af store Forbilleder, ganske 
særlig Tschaikowsky, hvis Klaverkon- 
cert spilledes med teknisk Raffinement 
af Professor Godowsky. 

Saa har Brysslerne været her— denne 
herlige Kvartet, der ved sine nu længe 
gentagne aarlige Besøg har vundet sig 
en fast Vennekreds, der aldrig svigter 
ved dens Fortolkninger af klassiske 
Værker. Denne Gang hørtes endog en 
Beethoven'sk Novitet for København, 
den nylig fundne «Duo mit 2 obligaten 
Augenglåsern» for Bratsch og Violoncel. 

Men nu rykker en lille Falanks af 
danske Kunstnere frem i den nærmeste 
Tid — Sangerinden Ea Dinesen og Pia- 
nisten Fritz Crome vil den 22de Februar 
koncertere i Fællesskab, den første 
syngende den andens Sange, kompo- 
nerede i Berlin, hvor Hr. Crome er 
Lærer ved det Stern”ske Konservatorium 
og hvor Frk. Dinesen har studeret. 

En ung Pianistinde Frk. Gerda Chri- 
stensen, Datter af Grosserer P, Chri- 
stensen, debuterer paa en egen Koncert 
den 29de Februar — hun er Elev af 
Roger Henrichsen, og Ignaz Friedmann. 
Og næste Maaned indleder Pianisten 
Hans Almdal med en Klaveraften. Om 
de unge Kunstnere vil vi sige de samme 
Ord som Kammerherre Fallesen ytrede, 
da han af en genert Ynglings Mund fik 
skitseret et stort litterært Foretagende: 
«Ungdommen leve!» 

Grev Steen (Dr. Mantzius) Henrik Steen (Thorkild Roose) 


Henrik: Steenslundeborgs Jord! Hvis Steenslundeborgs Jord kunde tale, 
vilde den fortælle smukke Ting, som Du ikke gerne vilde høre. 
Grev Steen: Vrøvl! Den kan ikke tale. 


«Grev Bonde og hans Hus», II. Akt 


Jørgen (Nic. Brechling) 


Astrid (Gudrun Houlberg) 


David (Poul Reumert) 


Grev Bonde: Naar Grev Steen ligger for Døden, kan jeg maaske tale 
med ham som med en Ven. Desværre heller ikke før. 


ER forgæves mod sin 
Familie og den flinthaarde 
Grev Steen, der ihærdigt og 
anspændt har forøget sine 
Jorder og sin Magt. Denne 
Kamp er menneskelig, og 
Skuespillet kunde være ble- 
vet betydeligt, men — des- 
værre — er Grev Bonde 
altfor kraftigt og indtil En- 
keltheder kalkeret over Dig- 
teren, Tænkeren og Menne- 
sket Leo Tolstoj. 

Tolstoj kan aldrig blive 
Teaterhelt; hans storlad- 
ne Skikkelse maa kaste sin 
Skygge over Rodes Teater- 
greve. Og dog lader Helge 
Rode ofte Stykkets Personer 
tale i lyrisk pragtfulde Stro- 


fer og stiller dem op mod hinanden i Scener, hvis 
Poesi og Skønhed nærmer sig det ophøjede, 
men ak! Du sublime au ridicule il n'y-a q'un 
Over dette Trin er Dramaet snublet. 


pas. 


[REV BONDE, den blide Olding, der spre- 
JS der sin Ejendom og sine Penge ud 
i mellem Bønder og Fattige, kæmper 


Georg Lindstrøm phot. 
Grev Steen (Dr. Mantzius) Grev Bonde (Nic. Neiiendam) 


Grev Bonde: Vi er gamle Mænd, Steen, vort Regnskab skal 
snart gøres op. Hvorledes tror Du, Dit ser ud? 


Kun for to Skuespilleres Skyld vil det huskes: 


mn gen 


Georg Lindstrøm phot, 


Ørn (V. Møller) Johannes (Johs. Poulsen) Marie (Harriet Lehmann) 
Grev Bonde (Nic. Neiiendam) 


DET KGL. TEATER: «GREV BONDE OG HANS HUS» 


Dr. Mantzius” skarpe og voldsomme Grev Steen, 
gennemført indtil Enkeltheder i Maske, Bevæ- 
gelser og Organets Hidsighed vil nævnes sam- 


men med Hr. Rooses Hen- 
rik Steen, hvis sværmeriske 
Idealisme og brændende In- 
derlighed i Blik og Hold- 
ning bør føre denne Skue- 
spiller frem til de Opgaver, 
der kun løses af alvorligt 
stræbende Kunstnere. 

— Tilbage til Vurdering 
og Sammenligning bliver at 
overveje, hvorfor den store 
russiske Reformator, gengi- 
vetpaa den danske National- 
scene, maa virke interesse- 
løs, endda hans Saga formes 
og gennemglødes af Rodes 
stemningsfyldte Poesi, me- 
dens Gunnar Heibergs Jeg 
vil værge mit land, med po- 
litiske Portrætter fra Norge 


1905, ætsede og gennemsyrede af Heibergs Had 
og Haan, vækker Begejstring og Modsigelse paa 
det norske Nationaltheatret. 


Phetirdeeukrn, 

Frits Berger (Stub Wiberg) Sigrid (Aagot Nissen) Kasper (David Knudsen) Skogstad (Egil Eide) 
Dalberg (Aug. Oddvar) Tangvold (Gustav Thomassen) 
Rufus (Harald Stormoen) 


Berger: Jeg er hverken nogen Cavour eller nogen Bismarck. Langt- 
fra det. Jeg er sildegrosserer Frits Berger som er blit 
anmodet om at overta ledelsen av forretningerne her i 
landet, nu de er blit enige om at de vil ut av unionen. 


Rude & Hilfling, Christiania, phot. 
John Løwen Berger 
(Ingolf Schanche) 


«Jeg vil værge mit land», I. Akt 


NATIONALTHEATRET - CHRISTIANIA 


«(JEG VIL VÆRGE MIT LAND»: 


«Ve det folk som ikke er stolt, som ikke har li- 
denskap, når skjæbnens sus er over dets hoder». 
SRIER er i folkenes liv ligesom i de enkel- 
| tes liv store øjeblikke, hvor man kan 
| si: nu har du din besøgelses stund, 
2 vis nu hvem du er, har du modet og 
viljen! Det er de i egentlig forstand dramatiske 
øjeblikke, for da bestemmes en skjebne og da 
åbenbares summen af de mange modsætninger 
i menneskesindet, som man tilsammen kalder en 
karakter. Der er utallige enkelte, som aldrig for 
alvor føler skjæbnens sus over sit hoved. Men 
de, som har følt det, blir siden stående med et 
billede af sit selv, som enten virker opreisende 
eller nedslående. Øieblikket kan møde en mand 
i hans offentlige liv eller i hans private, kanske 
i det intime, i kjærligheden: har du modet og 
viljen! Men altid er resultatet et stort lys eller 
en stor skygge. Mens de enkeltes skjebne hyp- 
pig drukner i en dyb gråhed, har folkeslagene 
næsten alle sin besøgelses stund: nu skal du vise 
hvem du er. Når man følger folkenes vandring 
gjennem historien, er det disse øjeblikke, som 
bestemmer deres ansigt. 
Dette emne er det Gunnar Heiberg har be- 


£ Bogudgaven af Gunnar Heibergs Skuespil er udkommet hos H. Asche- 
houg & Co. 


handlet i sit sidste skuespil. Han har taget det 
op således, at han ser et folk gjennem dets 
forskjellige typer, og at han ser det samlet i 
dets modsætninger hos en enkelt type. 
Heiberg er som bekjendt blit angrebet, fordi 
han til sit verk har brugt den nutid, som alle 
kan se, han har skåret Norge i 1905 levende 
ud af historien. Som om det ikke var denslags 
begivenheder, der til alle tider har inspireret 
digterne! 1905 er iøvrigt i Norge allerede be- 
sunget af større og mindre digtere, især mindre. 
Ja, der var endog en, Jacob Breda Bull, som 
besang selve demoleringen af fæstningerne. At 
Heiberg har måttet bruge levende model, er 
selvsagt, når emnet er en historisk begivenhed 
kjendt af alle. Men naturligvis har den harme, 
hvormed Heiberg har flenget en legende, som 
man helst vilde tro på, fremkaldt forbitrelse på 
mange hold. Samtidig vil ingen kunne negte, 
at denne harme har git dramaet en glans og en 
glød af dyb og varig virkning. Set fra dette 
synspunkt fortoner det sig som et sorgfuldt og 
lidenskabeligt kvad af en mand, der netop fordi 
han elsker sit folk føler det som en stor ulykke, 
at det ikke bestod i sin besøgelses stund. Men 
dramaet har betydning langt ud over dette. Selve 
formen gjør, at man vanskelig ved en enkelt 

Berger (Stub Wiberg) Rufus (Harald Stormoen) 
Kasper (Daniel Knudsen) 
Der ropes: Længe leve Berger! 
Berger: Hadde jeg tænkt på dette, så 
hadde jeg reddet mit skind. 


opførelse eller ved en enkelt gjennemlæsning 
får et sikkert billede. Det minder mig om et 
stort billedhuggerverk, som man må betragte 
længe, før man helt kan tilegne sig dets rigdom. 
Heiberg er i norsk digtning mere skulptør end 
nogen anden. Han hugger sit materiale til det 
står der uden en overflødig linje. Men han vilde 
kanske nået lettere frem til de mange, om hans 
kunst havde været mindre streng, mere imøde- 
kommende. 

Hovedpersonen i /eg vil værge mit land er 
det norske folk, og dettes hovedrepræsentant i 
stykket er Skogstad, han, som har boet i landet 
i tusen år. Skogstad er ovenikjøbet repræsentant 
for folkets bedste egenskaber, han er den ideelle 
nordmand. Men han gjemmer også den indre 
brist, som Heiberg mener at ha set hos stammen, 
den svaghed ikke at kunne gjennemføre, den tvil, 
som bunder i århundreders modløshed. Skog- 
stad fornemmer denne tvil som en tvil om folket, 
dets evne og vilje, og dette gjør, at han selv i det 
øieblik, da handlingenskal komme, vil advare. Han 
er så ærlig, at han bekjender sin mangel paa mod, 
han er så modig, at han vedstår sin mistillid, skjønt 
alle er samlede på den anden side. I hele sin byg- 
ning minder Skogstad om Bjørnstjerne Bjørnson, 
han har det myndige og det storladne, men denne 
Bjørnson er tillige skeptiker, han er naiv og 
skeptisk, en krydsning af stammens svaghed og 
dens styrke. Hans tragedie er, at han, som hele 
sit liv har set frem mod den ene store begivenhed, 
oplever den og ser den forfuskes: «De skjønte 


«Jeg vil værge mit land», IV. Akt 


Rude & Hilfling, Christiania, phot. 
Dalberg (Aug. Oddvar) 
Sigrid (Aagot Nissen) 
Skogstad (Egil Eide) 


ikke, da eventyret og virkeligheden skulde flyte 
sammen i deres længsel og deres evne». Han 
tvinges til at gjennemleve en mislykket revolu- 
tion, hvor han selv er sat udenfor. Han, som 
både har evne og vilje, får intet udrettet, han 
er overflødig, ja selv for sine nærmeste er han 
overflødig; da han står ene igjen med sin datter, 
blir hun borte for ham, fordi kjærligheden kalder, 
selv beder han hende skynde sig, kjærligheden 
venter. Han, som stod midt i sit folk og havde 
glæde ved livet, er nu helt ene, han hører bare 
den falske musik, der forkynder en seir, som 
var et nederlag. Han har intet at udrette hos 
eller for sit folk, men da er der heller ikke 
noget, som binder ham til livet. 

Ligeoverfor denne mand har digteren stillet 
en anden, som repræsenterer potensen af prak- 
tisk kløgt, af djerv, men fantasiløs opportunisme, 
en mand, som både er i stand til at handle og til 
at forhandle, en mand, som ser sit folks skjebne 
som et regnestykke, der er overdraget ham til løs- 
ning. Statsminister Berger virker afgjort mandig, 
han er et herskeremne, men han er uden storsyn, 
han vil navnlig ikke, at hans folk skal vove sin 
eksistens for sin ære, da er det bedre at slå af 
på æren og være sikker på eksistensen. Han 
løser sin opgave, men han løser den slig, at et 
folk, der kunne fået sin ilddåb som folk, frem- 
deles føler sig kuet. 

Der er en tredie mand, statsministerens bror, 
John Løwen Berger, han er stykkets kloge og 
forrykte nar, en overordentlig fantasifuld skik- 


OA 


kelse, en af de merkeligste i norsk litteratur 
overhovedet; hans sorgfulde og bitre vid ledsager 
handlingen som de bedske nidviser engang fulgte 
Roms triumfatorer: en slig triumf havde Norge 
i 1905! 

Der er en fjerde, den unge praktiske inge- 
niør, som efter nederlaget vil søge landets frem- 
tid, ikke i fantasiens, men i økonomiens lykke, 
som med hvas ironi udtaler sin glæde over, at 
det romantiske rasket er feiet ud, og som for 
fædrelandets skyld vil udsuge de indfødte så 
godt han formår: det nye Norge! 

— Opførelsen var delvis udmærket. Forfat- 
terens ypperlige instruktion havde skabt et hel- 
hedsbillede, som man ikke let glemmer. Dog 
kunde man på premieren, særlig i de sidste 
akter, mærke en vis nervøsitet, fremkaldt af de- 
monstrationerne. Bl. a. røbede den sig hos Egil 
Eide, der var Skogstad; hans diktion var tildels 
uklar, hans spil forjaget. Ikke så, at der både 
var kraft og varme i fremstillingen, men den 
store kunstner nåede dog dennegang ikke helt 
frem, Skogstad virkede rigere og merkeligere 
ved læsningen end ved opførelsen. Stub Wiberg 
gav som statsminister Berger et ypperligt billede 
af manden, herskeren og af gaminen, gemytlig 
i selve faren, munter midt i revolutionen, altid 
åndsnærværende, duperende andre, fordi han 
selv aldrig lader sig dupere. En stor og glædelig 
overraskelse bragte Ingolf Schanche som narren, 
han havde her erobret et helt nyt omraade, hans 
fantasi havde fanget den bizarre skikkelse fuld- 
kommen ind, det var en teateroplevelse af de 
sjeldneste. Den klare hårdhed hos den unge 
ingeniør kom udmærket frem hos August Odd- 
var. Mellem disse mænd står der en enkelt 
kvindeskikkelse, Skogstads datter, spillet af fru 
Aagot Nissen. Den unge kvinde har i stykkets 
økonomi væsentlig den opgave at belyse faren; 
deres forhold er skildret med en egen ømhed, 
mellem far og datter udspilles stykkets kanske 
skjønneste scene. Faren har mistet alt sit, men 
han vil ikke, at datteren skal miste sit; midt i 
sin egen store sorg opmuntrer og opildner han 
hende: «Bryd dig ikke om mine småtterier. 
Verden stanser jo ikke for om vi stanser. Det 
umådelige er foran os. Det lille begrænsede, 
som var vort, og som vi elsket — det kommer 
så aldrig igen. Ikke netop som det var og som 
vi tænkte det kanske kunde blit. Men i andre 
former — som vi endnu ikke kjender, Sigrid» 
— — «Søk ham. La ham ikke forhærde sig. 
Find ham. Elsk ham. Vær ødsel, Sigrid. Du 


er ung, og I elsker hverandre. Det er skjønt i 
verden — stjerner veksler med sol — himlen 
er over os alle og der er plass til alle glæder 
i verden. Skynd dig. Skynd dig Sigrid. Han 


venter dig.» — 

— I det første øjebliks ophidselse har den 
norske kritik ganske væsentlig fæstet sig ved 
dramaets djerve og vittige hån; når år er gået, 
vil man kanske roligere kunne nyde dets skjønne 

poesi. 


C. Ferslew & Co. phot. 
Celestin (Peter Fjelstrup) Denise (Mabel Norrie) 


«NITOUCHE» 


SST ERVES gamle Sangspil har bevaret sin 
W Glans. Det var selve Judic, som kree- 
Wi rede Rollen her i København ved sit 
| Gæstespil paa Folketeatret, men da Fru 
Oda Nielsen den 31. August 1884 skabte en dansk 
Frøken Nitouche, udslettede hun næsten Erin- 
dringen om sin franske Forgængerske. Og nu viser 
den unge Mabel Norrie, der synger Rollen paa Det 
ny Teater, at hun har arvet sin Moders Sangtalent. 
Hun er ualmindelig nydelig, frisk og fornøjelig, 
smiler med et saa ungt og livsgladt Smil, at selv det 
mest vrantne Publikum faar Lyst til at smile med. 

AES Fru Lily Lamprecht 
Form KOSTUME: P. TROLLE 
ttlve «aurberg 

Fru Ella Gregers i «<Sommerrejsen» 


Frederiksberg Teater har i denne 
Sæson ført en fredelig Tilværelse. Naar 
dets nye Lystspil, Sommerrejsen, der 
for øvrigt har gjort Lykke, skal nævnes 
i vor Kostumerubrik, skyldes det de 
pragtfulde Toiletter, Direktør Gregers 
i dette Stykke har ødslet paa sin Frue. 

I anden Akt bærer Fru Gregers saa- 
ledes et henrivende Kostume, som leder 
Tanken tilbage til Ægyptens Kongedøtre. 
Om hendes sjældent smukke Linier er 
snoet det blødeste Silkespind, indvævet 
med ægte Guldmønstre fra en herlig 
lyserød Silkebund, og afsluttet i Slæbet 
med to lange Spidser. Om Haaret et 
græsk Smykke med Vædderspiraler ved 
Ørene. 

I sidste Akt møder Fruen i et meget 
fikst Visit-Kostume af koralrødt Liberty- 
Silke, Det lange Overstykke er draperet 
stramt om Figuren, og burnus-lignende 
Gevandter er slyngede om Livet. Over 
Skulderen en hvid grov Marcramé-Knip- 
lingskrave og Opslag. Dette egenartede 
Kostume har vel Antikens Linier, men 
er dog stemt efter Modens sidste For- 
dringer. 

En fiks Hat af koralrødt Fløjl med en 
Puld af Guld og røde Stene og en chic 
Taske fuldender det elegante Kostume. 

Samtidig med Beskrivelse af disse 
yderst moderne Scenetoiletter, vil vi 
glæde vore Læserinder med Billeder 
af den unge Operasangerinde Fru Lily 
Lamprecht i to pragtfulde Aftenkaaber. 
Paa Det kgl. Teater har vi set Fru Lam- 
precht som den lille yndefulde Mme 
Butterfly, nu viser vore Billeder tillige, 
at Fruen som Koncertsangerinde har 
Holdning til at bære den overdaadige 
Pragtudfoldelse, som en moderne Aften- 
kaabe efterhaanden er bleven. 

Den ene Aftenkaabe er en Pariser- 
model af Silke, der changerer i grønt 
og rødt, med en Skunkbesætning rundt 
om Kraven, ned foran og afsluttende 
Kaaben forneden. Over Skunkbesæt- 
ningen et bredt, gammelt, ornamenteret 
Guldbroderi. Foret er af pragtfuldt 
Silke, hvis røde Farve svarer til den 
changerende Farve i Ydertøjet. 

Den anden Aftenkaabe er af elfen- 
bensfarvet Klæde besat med sorte Silke- 
frynser og store sorte overtrukne Knap- 
per, der fremhæver Stoffets ualmindelig 
fine Glans. Foret er af det sarteste 
lysegrønne Liberty. 


== 


Fru Lily Lamprecht 


KOSTUME: P. TROLLE 


Fru Ella Gregers i «Sommerrejsen>» 
KOSTUMER: EDUARD SPIES” SALON, A/S VAREHUSET FREDERIKSBERGGADE 

Redaktion: CARL BEHRENS og VICTOR LEMKOW (Ansvarhavende) 


Jean (Johs. Poulsen) Pierre (Poul Reumert) 
Jeg kand ikke lide disse Danske Ansigter for min Død. 
Mademoiselle Isabelle har dog et kiønt Ansigt. 


Ja, det er kiønt nok, men det er dog saa Dansk, c'est une 
visage a la Danois, a la Vimmelskaft, par Di! 


Jean de France», III. Akt 

TIL «SCENEKUNSTENS FREMME» 


iI har nu haft Sæsonens 2det Krak. Og 
ål det var større og mere skæbnesvangert 
i end det første. 

Over Hr. Fjeldgaards rapide Beta- 
lings-Standsning var der et ungdommeligt for- 
sonende Skær af Tragikomik. 

Det Krak, som «Foreningen til Scenekunstens 
Fremme» efter knap 3 Fjerdingaars Levetid har 
besørget, og som har bragt Elendighed over en 
Mængde dygtige og brave Teaterfolk, er af langt 
mere ondartet Natur. 

Hr. Fjeldgaard gik Fallit og — forsvandt. Men 
Teatret var der og førtes videre. Casinos Per- 
sonale fik den Chance, der altid ligger i over- 
hovedet at have et Teater. Og et gammelt Kasse- 
stykke bragte ialfald Redning for Størsteparten 
af Sæsonen. Hvorpaa fra næste Sæson en ny 
Direktion tager Affære. 

Men «Foreningen til Scenekunstens Fremme»! 

Denne Forening optraadte ved sin Start som 
et ideelt Foretagende, som en Art «Rednings- 
Falck» for Teaterdrift i København. Desværre 
havde i de sidste Sæsoner Teaterforholdene væ- 
ret usikre, Nu vilde «Foreningen til Scenekun- 
stens Fremme» betrygge dem. Saa og saa mange 
velhavende Kunstvenner havde med Smerte Set; 
hvor letsindigt Folk gik til at drive Teater. Med en 
Kapital paa blot 25—30,000 Kr. troede man, at man 
kunde overtage en saa stor Forretning. Et Uheld 
eller to til at begynde med -— og Kraket var der. 

Nej, herefter skulde det blive anderledes. 
Kapital og virkelig Kunstbegejstring slog sig sam- 
men for at skabe rolige og sikre Teaterforhold. 
Nu skulde en Gyldenalder opgaa over køben- 
havnske Teatre. 

Der var Skumlere. Der var de, som tvivlede 
og paapegede alskens Farer. Som paaviste, at 
den Kapital, som Aktieselskabet nominelt raadede 
over, ikke virkede imponerende i Forhold til hvad 
man var vant til, eftersom det var to Teatre, For- 
eningen tog under sin Varetægt, og at Fælles- 
drift af flere Teatre var mer end uheldig, ja vel 
egentlig aldrig burde tillades, saalænge vi levede 
paa Privilegie-Systemet. 

«Scenekunstens Fremme», der følte sig lykke- 
ligt benaadet som en moderne Henrik Sieffens — 
ligesom denne havde inspireret Adam hin Unge, 
saadan havde «Scenekunsten» ved Hjælp af en ny 
Adam skabt en Renæssance for den gamle Adam 
(ude i Dyrehaugen) — «Scenekunstens Fremme» 
afviste med Højhed alle Betænkeligheder. 


Eftertryk forbydes. 

Foreningen appellerede til vor Tillid. Hvor 
kunde nogen mistænke den for at ville andet 
end det bedste? De Penge, dens offervillige 
Kapitalister satte i Foretagendet, var ikke stygge 
Forretningspenge. Ingen af Aktionærerne ventede 
at tjene. Mer end 5% vilde de overhovedet 
nødig have. Gudbevares, det var jo dejligt, om 
der blev stort Overskud. Men i saa Fald skulde 
det bruges til at skabe et Reservefond. 

Altsaa: Tryghed, Tryghed. 

Først og fremmest: Tryghed. 

Og hvor kunde nogen tro, at Fællesdriften 
under saa ideel Ledelse skulde komme til at 
aabenbare sig paa en raa Trust-Maade. 

Det var jo netop for at alle, der havde bun- 
det deres Skæbne til Teatret, kunde føle sig fuld- 
komment rolige, at denne Forening var stiftet. 

For de Kapitalister, der havde lavet den, 
spillede virkelig de beskedne Summer, hver af 
dem tegnede sig for, ingensomhelst Rolle. Alt- 
Saa: hvorfor mane Fanden paa Væggen? Altsaa: 
I kære Mennesker, der hidtil ikke har vidst, om 
I var købte eller solgte, læg Jer nu for en Gangs 
Skyld roligt til Hvile paa Jeres Engagementer. 
Over Jer vaager en Engleskare af vingede Kapi- 
talister—«Foreningen til Scenekunstens Fremme». 

— — Der er gaaet knapt 3 Fjerdingaar. Og 
«Foreningen til Scenekunstens Fremme» har for- 
anstaltet en Nedslagtning af Personale, som man 
aldrig tilforn har oplevet i dansk Teaterhistorie. 

Det er en Fallit og en Fallit- Erklæring af 
større Rækkevidde end noget andet Krak, der 
har ramt københavnske Teatre. 

Det, som gør Tilfældet særlig ondartet, er, 
at man ligesom ikke har nogen at holde sig til. 

Hvem har Ansvaret? 

Det vilde være Uret at vælte alt Ansvar over 
paa Hr. Adam Poulsen og Hr. Johannes Nielsen. 
Hr. Poulsen har da ogsaa erklæret, at hans Hjerte 
bløder. At hans Hjerte bløder, er kun smukt. 
Han har desforuden sagt Ting, som han ikke 
burde have sagt. Men han er jo saa ung og i 
Kraft af, at han er en Søn af Emil Poulsen, lidt 
for forkælet. Thi naturligvis mener han ikke, at 
en dygtig og nyttig Mand, der 24 Aar har hængt ved 
Dagmarteatret i gode og onde Tider, og hvis hele 
Arbejdskraft har været bunden til dette Teater i 
en betroet Stilling, er bleven overdaadigt hono- 
reret og er bleven økonomisk forvænt med ca. 
4,000 Kr. i Gage. Det er den Slags Letsindig- 
heder, som plumper ud af en ubetænksom Mund. 


== 08 == 


Men hvis Direktørerne, fordi de økonomisk 
er bundne af Hensyn til fremmed Kapital, ikke 
har Ansvaret, hvem har det saa? 

Prøv at gaa til Bestyrelsen for «Scenekunstens 
Fremme». Man vil dér blive belært om, at Be- 
styrelsen absolut intet Ansvar har. Bestyrelsen 
blander sig ikke i Direktørernes Dispositioner. 

Nuvel. 

Direktørerne har intet Ansvar. Thi de maa 
sørge for, at de kunstinteresserede Kapitalister 
intet Tab lider. Og «Scenekunstens Fremme» 
har endnu mindre Ansvar, thi Engagementer 
og Afskedigelser (navnlig Afskedigelser) sorterer 
under Direktørerne. 

Alt dette fik endda være. Det værste er, at 
de to Teatre, «Scenekunstens Fremme» nu i 
3/4 Sæson har haft under sin Røgt, aldrig nogen- 
sinde har været ledede med saa ringe Hensyn- 
tagen til Scenekunstens Fremme. Det er, taget 
over en Bank, den interesseløseste Sæson, Folke- 
teatret og Dagmarteatret i Mands Minde har haft. 

Man vil formodentlig ripostere med at spørge, 
hvad jeg da mener om min egen Forestilling. 
Jeg giver Svaret straks. Jeg tillægger ikke min 
egen vellykkede Aften nogen verdenshistorisk 
Betydning. Og det maa nødig være den Fore- 
stilling i en Sæson, der vækker størst Interesse, 

Det gaar meget vel an, at Dagmarteatret har 
lette og muntre Forestillinger paa sit Repertoire. 
Vi skal jo ikke græde hver Aften. Dog, Teatre 
som Dagmarteatret og Folketeatret bør vove 
noget samtidig med at de tillader sig noget. 

Men ikke en eneste stor Indsats. 

Den Kapital, der skulde betrygge, har kun 
tænkt paa at betrygge sig selv. Alt, hvad der var 
lovet af store Forestillinger, er blevet strøget. 
Det var for dyrt og risikabelt. 

A la baisse har Parolen været. Spare, spare, 
formindske Budgettet, formindske Risikoen. 

Og samtidig: til Scenekunstens Fremme. 

Det er dette, der er det forargelige. 

Til Scenekunstens Fremme laver man en 
Sæson, der har det mindst mulige med Scene- 
kunst at gøre — en ren Forretnings-Sæson. Til 
Scenekunstens Fremme, fordi man intet har gjort 
for at fremme Scenekunsten og vække Publikums 
letvakte Interesse, afskediger man fuldkomment 
ubarmhjertigt i et hidtil ukendt Omfang veltjente 
Kræfter. 

Og fordi selvfølgelig saa rige Folk som An- 
delshaverne i «Scenekunstens Fremme» ikke kan 
være bekendt at gaa Fallit, giver man de slette 
Teater-Tider og den Neergaard'ske Skat Skylden 

for, at man søger at undgaa Falliten ved en Fattig- 
mands-Drift. 

Sludder. 

Det kgl. Teater, der aldrig før kendte til Skat, 
har iaar haft en bedre Sæson end nogensinde, 
til Trods for den Neergaard'ske Skat. Nørre- 
bros Teater kender kun udsolgte Huse. Det ny 
Teater klarer sig stolt, og Casino har siden 2den 
Juledag spillet med stort Overskud. 

Men kan nogen fortænke Publikum i, at det 
ikke lader sig friste af de sløve Forestillinger, 
som «Scenekunstens Fremme» som Regel i denne 
Sæson har ladet opføre paa Dagmarteatret og 
Folketeatret? 

Folk gaar hellere end gerne i Teatret. Men 
de vil se noget, som paa den ene eller anden 
Maade kan interessere dem. En ligegyldig Re- 
prise i svigtende Udførelse gør det selvfølgelig 
ikke. Hvor taknemmelige Folk er, blot de faar 
Lov at more sig, viser den eneste Succes, Folke- 
teatret har haft — Genopførelsen af Ranke Viljer 
eller, som det nu med'tysk Succes-Titel hedder, 
2X2—5. 

Og den Neergaard'ske Skat. 

Selvfølgelig kan alle, der holder af Teater, 
enes om, at det var en meningsløs, en kultur- 
fjendtlig, en Anti-Hovedstads Skat. Men den 
Maade, hvorpaa Teatrene væltede den over paa 
Publikum, var nu just heller ikke lutter Kultur. 

Tidligere betalte Teatrene en Fattigskat til 
Kommunen paa 5”. Den Neergaard'ske Stats- 
skat blev 10%/o, samtidig med at den 5% Kom- 
mune-Skat forsvandt. 

Hvad gjorde nu Teatrene? 

De fik 5% mere i Skat. Men de forhøjede 
Billetpriserne med alle de 10%. D. v.s. at 
Teatrene, hvis Besøget forblev uforandret, fik 
en direkte Mer-Indtægt af 5/0. For Dagmar- og 
Folketeatrets Vedkommende vilde det nominelt 
betyde en Mer-Indtægt paa 30,—40,000 Kr. 

I Kraft heraf afskediger «Scenekunstens Frem- 
me» ikke blot Musikere, men Administrations- 
Personale og Skuespillere. 

Og de Folk tror, at de kan vinde Sympati 
for deres Taktik. 

Mer end nogensinde maa alle med Interesse 
for Teaterkunst fordre Privilegie-Systemets Op- 
hævelse. 

Privilegier i en Trusts Hænder er Brutalitet. 

Og til syvende og sidst ligger Ansvaret da 
hos dem, der stædigt opretholder Privilegie- 
Systemet. 

Hvis de Skuespillere, der nu sættes paa Ga- 

Sine (Dagmar Orlamundt) 
Missionæren (Johs. Nielsen) 


Per: Hvad skal dette her betyde? 


Kandidaten: Naar han ta'er Hans, og Du ta'er Din, saa ta”er han Sine! 


Sognefogden (Emil Helsengreen) 
Hans (Hr. Rassow) 


Georg Lindstrøm phot. 

Kandidaten (Albr. Schmidt) Per Madsen (Axel Frische) 
Marie (Marie Dinesen) 

Anna (Dagny Brincken) 


«Landsbyens Magdalene», I. Akt 


den, blot havde Lov at tjene deres Brød, det 
vilde maaske ende med, at det gik dem bedre 
end de Teatre, der taabeligt tror, at Vejen til 
Succes gaar gennem «Budgettets Nedsættelse». 

Martinius Nielsen var ikke nogen beundrings- 
værdig Teaterleder. Hans Smag var altfor usik- 
ker. Hans egen Spillemaade som Regel altfor 
facademæssig. Men i én Henseende saa” han 
rigtigt: han samlede i sin gode Tid om sit Teater 
alle de gode Navne, som det var muligt at vinde 
for Penge. Han fik et Personale, som intet 
Privatteater har haft Magen til. 

Og i Kraft deraf fik han Indtægter, som man 
aldrig havde troet det muligt for et Privatteater. 

Det er taabelig Snak, at Dagmarteatret ikke 
den Gang betalte sig. Det havde Sæsoner med 
et endog imponerende Overskud. 

Martinius Nielsens Fald skyldtes Dobbelt- 
Driften Casino-Dagmarteatret og Personalets For- 
ringelse. 

«Scenekunstens Fremme», der søger en Støtte 
for sin Fremfærd i den Martinius Nielsen'ske 
Skæbne, konkluderer saa galt som vel muligt. 

Det gik godt med Dagmarteatret i den Pe- 
riode, Teatret havde de fleste dyre Kræfter. Der 
gik galt, da Personalet splittedes og — opløstes. 


«Scenekunstens Fremme» har dokumenteret 
sin Umulighed. Den burde loyalt trække sig 
tilbage. Dens eneste raison d'étre var at betrygge. 
Den har, efter faa Maaneders Modgang, som er 
vel fortjent, afsløret sig som en ren og skær 
Geschåft. 

Den trækker sig ikke tilbage. Den appelerer 
til en tankeløs Offentligheds Velvilje. - Den: und- 
skylder sin Fallit med en Skat, hvis Halvpart den 
selv indkasserer, og den søger at reparere den 
ved brutalt at udnytte det Dobbelt-Privilegium, 
den har faaet af Skatte-Paalæggeren. 

Et saa forkert Spil opdages, selv naar stærke 
Magter prøver at sige god for det. 

Hvad skal vi med «Scenekunstens Fremme», 
naar ikke de Folk, der staar bagved, tør risikere 
noget? 

Lad os saa i Guds Navn hellere leve videre 
paa en glad og offervillig Zigøjner-Letsindighed. 
En Letsindighed, der undertiden tjener Kunsten. 
Fordi den holder af den. 

25. Februar 1912. 

Sine (Dagmar Orlamundt) Kandidaten (Albr. Schmidt) Per (Axel Friche) 
Sognefogden (Emil Helsengreen) Hans (Hr. Rassow) 


Hans: Hvem er det, vi hilste paa? 
Per: Jeg hilste paa den samme som Sogneføgden. 


Georg Lindstrøm phot. 


Anna (Dagny Brincken) 


Sognefogden: Jeg hilste paa den samme som Kandidaten. 
Kandidaten: Jeg tog Hatten af for Sine. 


«Landsbyens Magdalene», III. Akt (Slutningsscenen) 


Efterskrift. 

Ogsaa mit Hjerte bløder. Det er saa sandelig 
ikke morsomt at se Mennesker, hvem man sætter 
Pris paa, lade sig overmande af Begivenhederne 
og blive ført med til noget, de kort forinden 
vilde have fordømt. 

I Forstaaelsen af, at noget maatte der gøres 
for at berolige Stemningen inden- og udenfor 
Teatrene, ikke mindst indenfor «Hippodromen»s 
Bestyrelse, der raader for Folketeatret, kund- 
gjorde «Scenekunstens Fremme» forleden en 
ny Ordning. Om denne erklærede Hr. Adam 
Poulsen, at den var rent ud ideal, og Hr. Jo- 
hannes Nielsen, der er det elskeligste og besked- 
neste Menneske, naar han er paa den sikre Side, 
men som i vanskelige Situationer bliver en Des- 
perado, udstødte mange Forbandelser mod dem, 
der vovede Kritik. 

Den nye Ordning er, at alt bliver ved det 
gamle. Blot at man for en Forms Skyld flytter 
nogle Brikker. 

Fællesdriften bevares. Og dermed er alting 
sagt. Fællesdriften og den fælles Driftskapital. 

Hvor kan man bilde sig ind, at noget blot 
nogenlunde i Forretninger erfarent Menneske 
skulde tro paa fri Konkurrence mellem to sia- 


mesiske Tvillinger, der er bundne til hinanden 
i Liv og Død? 

Hvert Teater skal herefter atter styres efter 
sine særegne Traditioner. 

Det er ved Gud mageløst. Hvis der over- 
hovedet er nogen Mening i denne Proklamation, 
maa det da være en Indrømmelse af, at de to 
Teatre i den forløbne Sæson er bleven styrede 
mod al Rimelighed. 

Men er forøvrigt det med Traditionen ikke 
til syvende og sidst — Vrøvl? 

Begge Teatre har i Aarenes Løb med Held 
dyrket Lystspil, Skuespil, Vaudeviller. Samme 
Stykker er afvekslende og ofte med samme Held 
spillet paa begge Teatre. F. Eks. Ranke Viljer, 
Madame Sans-Géne, Agnete, Den grimme Kone, 
Klokkerne, Kameliadamen, Frk. Nitouche, Lad 
os skilles, Fætter Georg, 0. m. fl. Eller skulde 
Samson og Dalila være mere overensstemmende 
med Folketeatrets Tradition? Eller Over Evne og 
Leonarda eller Rosmersholm? Og Sigurjonssons 
Bjerg-Eyvind, der før Fællesdriften erhvervedes 
af Folketeatret, men under Fællesdriften er over- 
draget Dagmarteatret, hvor skal det nu havne? 
Hvor finder det den rette Tradition? 

Man kan maaske sige, at der er visse Højstils- 

Stykker, som ikke egner sig for Folketeatret, paa 
Grund af Scenens Mangel paa de store Per- 
spektiver. Men forøvrigt. Ethvert Teater, der 
ikke paa Forhaand vil stille sig paa et ganske 
ukunstnerisk Niveau, kæmper selvfølgelig for at 
hævde sig efter Tidens skiftende Krav. 

Johannes Nielsen, der satte saa megen Energi 
ind paa at bevise dette i sin Ledelse af Folke- 
teatret, mener han nu pludselig, at hans gamle 
Teater, til hvilket hans største Arbejde er bundet, 
bør springe de sidste ti Aars Udvikling over 
og vende tilbage til M. V. Bruun og Robert 
Watt? 

Og hvilken Tradition paa Dagmarteatret er 
det, han nu vil vie sit Talent, mens han over- 
lader den kloge og fine Einar Christiansen til 
Folketeater-Traditionerne? Er det Nitouche- og 
Niniche-Traditionen? Eller er det Klytemnestra 
og Kong Hjarne Skjald? «Scenekunstens Fremme » 
vil sikkert paaskønne ham mest, naar han vælger 
Nitouche. 

Haabløst Væv det hele. Man vil være noget 
hver for sig. Og man vil dog ikke skilles. Man 


skal konkurrere, og man bliver samtidig tvungen 
til at tage Hensyn hver Dag til hinanden. Af 
Hensyn til den fælles Pengekasse. 

F. Eks. Gustav Wied eller Sven Lange skri- 
ver et nyt Stykke. Eller et tysk eller fransk 
eller engelsk Teater faar en stor Succes. Hvilket 
af de to Teatre skal erhverve Nyheden? Plat 
eller Krone. Betyder Plat Tradition for Einar 
Christiansen eller for Johannes Nielsen? 

Jeg tilstaar, ligesom Adam Poulsen, at mit 
Hjerte bløder. Over et saa gennemført Vanvid. 

Men samtidig maa jeg smile. Naar jeg tæn- 
ker paa, at de udmærkede Mænd, der leder 
vore Anti-Automat-Teatre, har inddelt deres Per- 
sonale i Film-Rangklasser. En Skuespiller, der 
ved Anti-Automaterne kun kan faa en Løn af 
under 2,000 Kr., maa filme baade i Juni og 
Juli. De paa 2,000 Kr. maa filme alene i Juli. 
De bedre maa overhovedet ikke filme. 

En saadan Bukseangst for moderne Opfin- 
delser har Verdenshistorien endnu aldrig oplevet. 

Dr. Mantzius har ved Gud let Spil. 


"/s. 1912. P..N. 


Elsebet (Gudrun Houlberg) Antonius (Robert Schyberg) 


DANSK KOMEDIE 


i >) medie, ny og gammel, men den gamle 
Sl fordunklede langt den nye. Holberg 
viste atter, at han — som det paa Rahbeks Tid 
hed sig — har skrevet for alle Tider. Selv et 


Georg Lindstrøm phot. 
Jean (Johs. Poulsen) 
Pierre (Poul Reumert) Jeronimus (Peter Jerndorff) 
Jean: Tie stille, mon cher Sviger Papa! nu seer I par di ud, som en Ambassadeur. 


«Jean de France», IV. Akt. 


af hans svagere Stykker fra Manddoms-Perioden 
i hans Forfatterskab som /ean de France hævder 
sig paa Teatret og viser, at de, der nu om Dage 
skriver danske Lystspil, kunde have godt af at 
tage sig et befriende Foryngelsesbad i det hol- 
bergske Lune. 

Jean de France mønstrer siden 1751, da denne 
Komedie spilledes første Gang paa Kongens Ny- 

torv, en lang Række Fremstillere, næsten alle 
gode Navne — i det 19de Aarhundrede saaledes 
Phister, Emil Poulsen og Jerndorff — og dog 
har dens sceniske Bane været tornestrøet. Lige- 
saa hurtig den var bleven indstuderet, forsvandt 
den igen — den virkede som et Lejlighedsspil, 
filistrøst, altfor improviseret. 

Nu har Iscenesætteren, Hr. Nicolai Neiien- 
dam, i hvem Holberg har en saa varmt inter- 
esseret og forstaaende Dyrker, søgt at skabe en 
ny Ramme omkring den gamle Komedie, at rykke 
den et moderne Publikum nærmere ind paa Livet, 
ved at illustrere dens københavnske Karakter 
stærkere, end Tilfældet hidtil har været paa 
Skuepladsen gennem de forløbne 160 Aar. Hr. 
Neiiendam har arbejdet som en ivrig Elev af 
William Bloch, hvis holbergske Nyiscenesættel- 
ser — især af Den Ilte Juni og Hexeri eller 
blind Allarm — Teatret har handlet Uret mod 
ved ikke at bevare dem paa Repertoiret. Hr. 
Neiiendam har gennemgaaende været heldig med 
sit Forsøg — man mærker Byens Atmosfære, 
følger Dagens Akkompagnement til Komediens 
vekslende Optrin fra Morgen til Aften. Kun er 
det næppe berettiget at ville forbedre Holberg, 
ved at præsentere Jean de France straks ved 
Tæppets Opgang som ankommende fra Paris i 
Portechaise og med stort Følge. Holberg vidste 
nemlig nok, hvad han gjorde, naar han først 
efter omhyggelig Forberedelse, efter de gamle 
Fædres Samtale og Arvs Fortælling, lod den 
hjemvendte Gæk vise sig i fuld Belysning. 

Ellers kan Hr. Neiiendams Iscenesættelse kun 
anerkendes som en Holberg-Elskers vellykkede 
Forsøg paa for Nutidsscenen at redde en af 
Mesterens hurtig henkastede, næsten improvi- 
serede Komedier, som uden at kunne maale 
sig med de berømte Karakter- og Intrigestykker 
dog bærer fuldlødigt Mærke af Holbergs Vid og 
Aand, af hans overlegne Syn paa Menneskene. 
Naar Marthe f. Eks. taler om den Tid, da Kvinden 
ikke skal tie i Forsamlingen, men snarere end en 
udygtig Mand bør kunne blive Herredsfoged, 
mærker man som den første Luftning af Kvinde- 
emancipationen hos en Digter, der ellers kunde 
se skarpt nok paa Kvindekønnet. Og skarpt saa 
han, som selv havde fægtet sig gennem det halve 
Europa, ogsaa paa de Narre, der ved deres 
Modedaarskaber og abekatteagtige Efterlignelses- 
trang bragte de udenlandske Rejser i Miskredit. 

Hr. Johannes Poulsen, der længe havde øn- 
sket at spille Jean de France, kastede sig med 
ungdommelig Verve og springsk Lune ind i 


Rollen, dansende og piroutterende saa godt som 
nogen franzøsisk Dansemester, snakkende dansk- 
fransk Kragemaal — en eneste munter Overdri- 
velse, men berettiget i en Komedie, som nøjere 
beset dog kun er en Farce, et Lejlighedsspil, en 
Harlekinade. Karakterkomedie kan umuligt for- 
langes her -— Hr. Poulsen var morsom og vittig 
og skabte derved /ean de France den Succes, 
denne Komedie kun i Holbergs egen Levetid 
efter hans egne Udtalelser har vundet. Hr. Poul 
Reumert med et uforligneligt Gavtyve-Fjæs som 
Pierre og Fru Jonna Neiiendam med sin dra- 
stisk-karikerende Marthe var sammen med Hr. 
Jerndorffs letkomiske og fra Diktionens Side 
mønsterværdige Jeronimus Komediens øvrige 
Støtter. Men hvis Hr. Jerndorff havde spillet 
Frands i Stedet og Hr. Olaf Poulsen iført sig 
Jeronimus” Frakke, vilde Udfaldet være blevet 
endnu lystigere. Nu maatte man nøjes med i 
det Heiberg'ske Efterstykke Køge Huskors, der 
viste, at Holberg dog var langt den overlegne 
blandt Skuepladsens H'er, at faa et Vidnesbyrd 
om den store Skuespillers stadigt uformindskede 
Evne til at tegne en glimrende Karikatur. 
Baade Egill Rostrup, Ingeborg Volquartz og 
Anker Larsen burde som Lystspilforfattere søge at 
tilegne sig noget af Holbergs sunde og ranke Lune. 
Der var Humør i Petersen og hendes Søstre, og 
Sentimentaliteten i det forkuede Officershjem 
blev holdt Publikum fra Livet ved en Række 
lystigt-overfladiske Repliker. Men man kunde 
have ønsket, at Forfatteren havde boret ned til 
Lunets ægte Kildespring i Dybet. Man vil fra 
Dagmarteatrets Opførelse især mindes Fru Ro- 
strups yndefulde Spil, ligesom man fra Anker 
Larsens Landsbyens Magdalene paa Folketeatret 
egentlig kun bryder sig om at huske Fru Dine- 
sens ydmyge Blik som den vanføre Pige. En 
god Novelle var her bleven til et udramatisk 
Lystspil — et nyt Bevis paa, hvor uheldig den 
Sammenblanding af Genrerne er, som det mo- 
derne Dramatiserings-Raseri har medført. 


Af Hensyn til Paaskehelligdagene udkommer «Teatret»s 
næste Hefte Fredag d. 29. Marts. De følgende Hefter vil 
derefter udkomme den 19. April, den 10. og 24. Maj. 

Hyrdinden (Clara Wieth) Skorstensfejeren (Adam Poulsen) 


«Hyrdinden og Skorstensfejeren: 


Hollænderen (Albert Høeberg) 


Matroserne: Ak, kære Søndenvind, blæs til! 
Min Elskede venter mig. 


Styrmanden (Poul Hansen) 


Georg Lindstrøm phot. 
Daland (Max Miiller) 


«Den flyvende Hollænder», I. Akt 


OPERA-BETRAGTNINGER 


ZEN FLYVENDE HOLLÆNDER blev en Suc- 
) fl! ces paa Det kgl. Teater, takket være 
ål) Hr. Albert Høeberg. Hans Skikkelses 
d) og Stemmes Dimensioner gjorde det 
muligt for ham at erstatte N. J. Simonsen, som 
man ansaa for uerstattelig i dette Parti. Den 
afdøde Kunstners Venner vil glæde sig over i 
den unge Efterfølgers Præstation at genfinde 
den brede Mandighed, den mørke Uhygge, den 
rørende Sjælfuldhed. Og de vil finde det rime- 
ligt, at Det kgl. Teater af Hensyn til Hr. Høeberg 
har genoptaget paa Repertoiret dette Wagners 
Ungdomsværk, skønt det vel egentlig kun kan 
blive populært paa Grund af sin Fremmedartet- 
hed i Egne med Fastlandsklima, medens dets 
Saltvandssprøjt og Stormhyl og Skipper-Ohøj i 
mindre Grad øver dragende Virkning paa os 
heroppe med Øklima. For at kunne finde «Hol- 
lænderen» interessant maa man have henlevet 
sit Liv i f. Eks. Minchen eller Leipzig. 

Men maaske er det ikke alene for at lade 
Hr. Høeberg vinde en Sejr som Hollænderen, 
at Det kgl. Teater har ofret Indstuderingsarbejde 
paa Værket et halvt Aar igennem. Der er jo 


ogsaa talt om, at saa naaede man saa meget 
videre frem mod Maalet: at give en hel «Wag- 
ner-Cyklus». 

Det er ubestrideligt, at man for hvert Værk 
af Wagner, man indlemmer i Teatrets Reper- 
toire — og holder paa det —, kommer et saa- 
dant Maal nærmere. Men maa det være tilladt 
at spørge: hvad skal vi herhjemme med en 
«Wagner-Cyklus»? Er det ikke et af de Til- 
fælde, hvor vi kritikløst efterligner et udenlandsk 
Arrangement uden Hensyn til, om det nu ogsaa 
virkelig passer for vore Forhold, og om det i 
og for sig er efterlignelsesværdigt? 

En Cyklus Forestillinger af en enkelt drama- 
tisk eller musikalsk Stormands Værker kan have 
sin Berettigelse og Interesse paa en Storstads- 
Scene, der Aaret igennem udfolder en saa rig 
og alsidig Virksomhed, at man uden at træde 
andre Retninger indenfor Kunsten for nær kan 
afse dels de Uger, hvorover Cyklus'en strækker 
sine Forestillinger, dels den Tid, der gaar med 
til Forberedelserne, dels de Penge, det koster 
eventuelt at engagere berømte Gæster til at give 
Cyklus-Forestillingerne særlig Glans. 

Thi en Wagner- eller Mozart- eller Richard 
Strauss- Cyklus er i Udlandet en stor Teater- 
og Musikbegivenhed, som der slaas til Lyd for 
længe i Forvejen i baade den hjemlige og den 
fremmede Presse, — eg der spares hverken paa 
Trompetstød eller paa Trommehvirvler i den 
Anledning! — og som med Forkærlighed hen- 
lægges til saadanne Aarstider, hvor Turiststrøm- 
men er i Bevægelse, og hvor det gælder om 
at faa indfanget den Musik-interesserede eller 
Musik-snobbede Del af den til vedkommende 
Cyklus-By. 

Det er ikke lutter Spas paa en Rejse at komme 
til en stor Stad med et ellers frodigt Musikliv 
paa et Tidspunkt, hvor der er «Cyklus». Vil 
man høre en Opera, maa 
man gaa til denne «Cyk- 
lus», — saafremt man da 
kan faa Billet; og hvis man 
tilfældigvis ikke bryder sig 
om «Cyklus»-Komponisten 
(det kan jo hænde, man 
kender hans Værker ud og 
ind andetsteds frå), men øn- 
sker at høre anden Opera- 
Musik, maa man vente de 
Uger, til Cyklus'en er forbi, 
og Farvandet atter frit. Det 
er i Virkeligheden en Tvang 
at lægge baade paa Stadens 
eget Publikum og paa det 
tilrejsende, og der burde 
aldrig arrangeres Opera- 
Cyklus'er i andre Byer end 
dem, hvor der findes mindst 
2 Operahuse, saa at det ene i alt Fald kan møde 
med et afvekslende Repertoire. Den, der skriver 
disse Linjer, er en Gang i Paris dumpet ned 
midt i en Massenet-Uge og har ikke glemt, hvor 
vanskeligt det var at faa de Aftener, Besøget 
varede, udfyldt med dramatisk Musik af Inter- 
esse og Værdi. 

Vi, der paa vort kgl. Teater kun kan ofre 
et Par Aftener om Ugen paa den dramatiske 
Musik af alle Genrer og fra alle Tider og Lande, 
har da selvfølgelig ikke Raad til at indlade os 
paa en saadan Luksus som en Wagner- eller 
Mozart-Cyklus. Vi er Smaafolk og bør være 
uhyre sparsommelige med, hvad vi giver ud af 
Tid og Kræfter. 

Men vi er lige det modsatte. 

Vi har — ikke mindst i denne Sæson — 
ruttet, som vi var Millionærer. Vi har faaet én 


Hollænderen (Albert Høeberg) 
«Den flyvende Hollænder: 


Operanyhed frem: Puccinis Me Butterfly — 
det var tidlig paa Efteraaret — og har derefter an- 
vendt Tiden paa Nyindstuderinger og Nybesæt- 
telser. Betegnende er det, at i den ovennævnte 
eneste Nyhed har vi til Dato haft Lejlighed til 
at beundre 3 forskellige Damer i Titelpartiet, 
2 forskellige Herrer som den amerikanske Ma- 
rineløjtnant og 2 forskellige Herrer som Kon- 
sulen. Det kan være behageligt for de paagæld- 
ende Damer og Herrer at komme til at synge 
disse Partier i en ny Opera, der har Succes, 
og for deres Paarørende og Venner at kunne 
applaudere dem deri. Men en Opera som vor 
har ikke Raad til den Slags Puzzlespil, fordi den 
med sin stærkt begrænsede Virketid maa tage 
mere Hensyn til Repertoi- 
rets Fornyelse end til Perso- 
nalets skiftevise Optræden 
i det gamle. 

Saafremt man vilde sam- 
menlægge det Antal Timer, 
der i denne Sæson har væ- 
ret anvendt paa det løbende 
Operarepertoires Oppuds- 
ning med nye Rollehavende, 
kom man sikkert til det Re- 
sultat, at der i den Tid 
havde kunnet indstuderes 
en helt ny Opera. 

Men en saadan betrag- 
tes jo paa Kongens Ny- 
torv som en stærk Fæstning, 
man ikke vover at binde an 
med, uden at der mange 
Maaneder igennem har væ- 
ret truffet de mest omfattende Belejringsforbe- 
redelser og har været foretaget Fremstød paa 
Fremstød, ofte med lange Tiders tilsyneladende 
umotiverede Pusterum imellem hvert. 

At det hele aldeles ikke er saa højtideligt, 
har Dagmarteatret vist ved sin Enna-Forestilling. 
Man kan have sine Tvivl om, hvorvidt det egent- 
lig er en naturlig Opgave for Skuespilscenen i 
Jærnbanegade at indlade sig paa at give en Opera- 
Aften. Og man gaar jo til en saadan i Dagmar- 
teatret med andre Forventninger og andre Krav 
end i Det kgl. Teater. Men man kan ikke komme 
udenom, at det virkelig er lykkedes Dagmar- 
teatret i Løbet af faa Uger at indstudere og op- 
føre en Opera, ovenikøbet med Sangkræfter, der 
slet ikke eller kun meget lidt har været paa en 
Scene før. En tilsvarende Resoluthed og prak- 
tisk tids-økonomisk Sans vilde paa Det kgl. Teater 

Senta (Emilie Ulrich) 


Mary: Saa flittig, som nu her de spinde, 
Sig søger hver en Mand at vinde. 


med dets store udmærkede og rutinerede Solist-, 
Orkester- og Korpersonale let kunne give os den 
Fornyelse i Repertoiret, som nu savnes -— og 
for hver Sæson stærkere. 

Dagmarteatret har haft den gode Idé til sit 
Eksperiment at vælge en ny Opera af en af vore 
egne Komponister, der i sin Tid hørte til paa 
Kongens Nytorv, men nu i en Aarrække ikke har 
været fremme dér. 

Det er en fremrakt Haand til den danske 
Opera, og den Gestus fortjener Opmærksom- 
hed og Paaskønnelse. 

At selve Værket, der bødes os, ikke hører 
til August Ennas bedste, er en Sag for sig. Der 
har vel ikke været meget at vælge imellem i 
Øjeblikket. Man kan finde, at Komponistens 
Penselstrøg er for brede og hans Farver for 
stærke og for tykt lagt paa i Skildringen af Ung 
Elskov, og at hans hele musikalske Behandling 
af Emnet er for skablonmæssig. Men man kan 
ikke frakende ham — saalidt som i hans andre 
Operaer — en sikker Sans for Klang og Effekt, 
og han havde i Frk. Ingeborg Steffensen — som 
her debuterede paa en Scene — og i Dhrr. 
Bruusgaard og Aage Fønss talentfulde Fortalere 
for sin Sag, medens Hr. Alfred Koefoed i alt 
Fald ved Premiéren kom til at skylde os Bevis 

Mary (Frida Andersen) 


«Den flyvende Hollænder», II. Akt 


for sin Tenors charmerende og blændende Egen- 
skaber. 

Et af Ennas mest vellykkede Arbejder præ- 
senteredes efter Operaen Ung Elskov — den 
lille Pantomime Hyrdinden og Skorstensfejeren. 
Her, hvor Ordet ikke træder imellem ham og 
hans fra H. C. Andersen laante Emne, synes han 
at røre sig sikrere og friere. Med sit medfødte 
Teaterinstinkt griber han Situationerne, der er 
saa enkle og naive og ikke giver Anledning til 
nogensomhelst psykologisk Uddybning, — det 
gælder jo blot Porcelænsfigurerne paa Konsollen, 
som ved Midnatsklokkens Slag faar Liv og op- 
fører en lille Kærlighedsscene, om Kortene, der 
stiger ud af Skabet og træder en Polonaise osv. ES 
og paa Grundlag af sin fuldkomment ureflekte- 
rede Opfattelse af Eventyrets Figurer og Episoder 
skriver han en velklingende og letløbende, kvik 
og underholdende Musik, med baade fin Pointe- 
ring, lyrisk Varme og karakteristiske Enkeltheder. 
Og paa Dagmarteatrets Scene var Fru Clara 
Wieth og Hr. Adam Poulsen i Titelrollerne lige- 
saa nydelige som Musiken. 


Jr mear ESS; 

Janos (Aage Fønss) 
Janos: Frygt ikke mer! Hun er frelst! 
Saa uskyldsren hun staar for Gud. 


Matthæus (Holger Bruusgaard) 
«Ung Elskov», II. Akt 


Georg Lindstrøm phot. 


«SCENEKUNSTENS FREMME» 


Hr. Redaktør. 

D Tak maa jeg afslaa Deres venlige Til- 
bud om Plads til at imødegaa «Rea- 
Y liteterne» i Hr. Peter Nansens Angreb 
E <A: paa Selskabet med ovenstaaende Navn. 
Og jeg formoder, at Redaktionen ikke nærer Hr. 
Nansens Anskuelser. 

Morer det Hr. Nansen at raabe: «Trust» som 
et Smædeord efter et lille Selskab af uegen- 
nyttige Kunstvenner, maa han om det. Han 
kender formodentlig fra egen Virksomhed de 
Mangler, der følger med en Trust! Bringer det 
ham Lindring for Skuffelser at være Koncert- 
mester i det Dilettantorkester, hvis Sladdersym- 
fonier al Tid ombruser Teatre og forstyrrer deres 
Arbejde — ham om det. Selv om det skulde 
lykkes ham at blæse Murene om — Herre Gud! 
Verden staar nok endda, selv om den Aandfuld- 
hed, Hr. Nansen har udfoldet baade paa Scenen 
og udenfor denne, skulde faa en Tumleplads 
mindre. 

Kun en enkelt Oplysning maa det være mig 
tilladt at give Deres Læsere. 

Paa et Punkt kan jeg give Hr. Trustdirektør 
Nansen Ret, Jeg er et beskedent Menneske. 
Saa beskeden, at jeg indrømmer, at mit Arbejde 
paa Folketeatret i mangt og meget har været 
mangelfuldt; men min Beskedenhed tillader ikke, 
at han fritager mig for Ansvaret derfor. Jeg — 


og ingen anden — har det. Og jeg bærer det 
saa frimodigt, at jeg endogsaa faar Raad til at 
sige: Tak! til de Mennesker, det Selskab, «Scene- 
kunstens Fremme», som hjælper mig, uden at der 
kræves anden Valuta derfor, end at Hr. Adam 
Poulsen og jeg bevarer vor Kærlighed til Skue- 
spilkunsten og trods Kulissevaas og Tartufferier 
af emeriterede Teaterdiplomater søger at gøre 
den frugtbar. 

At dette sidste kan være svært, vil selv Hr. 
Nansen indrømme, naar han overtænker, at baade 
han og vi — han i sit Forlag, vi paa vore Tea- 
tre — påa samme Tid maa beskæftige os med 
de samme Forfattere. I Aar f. Eks.: Emma Gad, 
Bjørnson, Bergstrøm, J. L. Heiberg, Hertz, Ho- 
strup, Overskou, Holberg, Wied, Rosenkrantz, 
Anker-Larsen, Peter Egge, Gnudtzmann osv. — 
ja, endogsaa Peter Nansen har vi maattet døje. 
Jeg gaar ud fra, at Hr. Direktør Nansen vii under- 
skrive dette Ræsonnement — selv om han paa 
«Ligeunervis» formaar at trøste sig hos Frøken 
Nitouche og Charley's Tante. 


rl JE bo 
Eg 


Naturligvis har Direktør Johannes Nielsen Ret: Den af 
Hr. Nansen signerede Artikel staar i et og alt for Hr. 
Nansens egen Regning. Redaktionen. 

FRU HEIBERG | 
OG «COSTUMECOMITEEN» 
ved Edvard Agerholm. 

Den 21. Novbr. 1841 sammentraadte 
paa Det kgl. Teater et Udvalg, bestaaende 
af Dr. Ryge, Instruktør Nielsen, Økono- 
miinspektør Lassen og, for Ballettens 
Vedkommende, Bournonville, til hvilke 
Herrer det var overdraget at ordne og 
besørge alt, Costume- og Dekorations- 
væsen betræffende. Kort Tid efter be- 
gyndte Aviserne med Carstensens « Fi- 
garo» i Spidsen deres Skumlerier over, 
at Komitéen ingen Gavn gjorde paa 
Grund af enkelte Damers Egensindig- 
hed. I nogen Tid nævnedes intet Navn, 
men snart tog Angrebene fastere For- 
mer, og Fru Heiberg nævnedes som 
den, der, navnlig ved sin Kostumering 
i Scribes Komedie Et Glas Vand, ingen 
Hensyn vilde tage til d'Herrer Komité- 
medlemmers Meninger og Bestemmel- 
ser. Angrebene paa Fru Heiberg kul- 
minerede endelig i «Figaro» for d. 26. 
Decbr. 1841, hvor følgende fandtes: 

«Fru Heiberg vedbliver endnu trods 
Alverdens Costumecomitéer og al sund 
Sands at spille i den meget omtalte og 
meget korte rødstribede Kjole i Et Glas 
Vand>. 

I den Anledning skrev Johan Lud- 
vig Heiberg følgende til Teatrets Chef, 
Kammerherre v. Lewetzau: 


Hr. Kammerherre! 

Ifølge min Kones Begjæring, og ikke 
mindre efter mit eget Ønske, tillader 
jeg mig herved at bede Deres Høivel- 
baarenhed om, at hun, efter nu at have 
spillet 10 Gange i Comedien Et Glas 
Vand, maa herefter blive fritagen for at 
udføre Rollen i dette Stykke, ifald samme 
oftere skulde blive opført i denne Saison. 
Grunden til dette Ønske er en rimelig 
Frygt for, at de pøbelagtige Invectioner, 
som «Figaro» og andre Blade have frem- 
ført imod hende, i Anledning af hendes 
Costume, muligviis kunne influere paa 
det for nærværende Tid saa depraverede 
Theater-Publicum, og fremkalde Optrin, 
hvis Undgaaelse maa være selve Di- 
rectionen vigtigere, end et enkelt Styk- 
kes fortsatte Opførelse. (Med Hensyn 
paa denne sidste tager jeg mig dog den 
Frihed at erindre om, at Jomfru Peter- 
sen har spillet Rollen i Sommer, under 
Skuespillernes Ophold i Odense). 

I nærværende Sag befinder nemlig 
min Kone sig i et Alternativ, som ikke 
tilsteder noget Valg eller nogen Udvei. 


Beholder hun sin Dragt uforandret, da 
udsætter hun sig og Theatret for mu- 
lige Ubehageligheder; — forandrer hun 
derimod, da viser hun en svag Efter- 
givenhed for Stemmer, som ikke fortjene 
Agtelse; thi mod Costumets Rigtig hed 
er der, under alle de kaade Angreb, ikke 
fremført en eneste motiveret Indven- 
ding. Det er klart, at da Gjenstandens 
Realitet i sig selv er altfor ubetydelig til 
at kunne vække nogen Opmærksomhed 
enten hos Publicum eller hos Journa- 
listerne, saa maa Interessen for den 
være forceret frem; og denne Omstæn- 
dighed, i Forbindelse med en anden, 

Bodil Hartvig 


nemlig at Theatrets indre Forhandlinger 
ikke af sig selv kunne blive bekjendte 
for Publicum og Journalisterne, synes 
at angive den første Costume-Comités 
Mangel paa Discretion i Embedsforret- 
ninger, som Kilden til alle disse Op- 
hævelser, om man end ikke vil antage, 
at Journalisterne, som ellers ikke pleie 
at være saa nøieregnende, hverken i 
Stort eller Smaat, have skrevet med 
paaholdende Pen, eller under Dictat 
(være sig middelbart eller umiddelbart) 
af Personer, som derved have compro- 
mitteret deres Embedsstilling. 
Kjøbenhavn 3. Januar 1842 
i allerærbødigst 
J. L. Heiberg. 
Høivelbaarne 
Hr. Kammerherre v. Lewetzau, 
Storkors af Dbr. og D.M. 

BALLETTEN 

Det er ikke nogen omfattende Virk- 
somhed, der i Sæsonens Løb tilfalder vor 
Ballet. Kun gamle Repertoire- Numre 
gentages atter og atter til Kedsomme- 
lighed, højst med et Par opmuntrende 
Rolleforandringer, som nu Askepot med 
den nydelige Frk. Grethe Ditlevsen i 
Titelpartiet. Den længe bebudede Ny- 
hed St. Hubertus” Jagt synes dog at 
blive til Alvor inden alt forlænge, men 
den overvejende Del af Sæsonen har 
altsaa været Dødvande. 

Man beundrer under disse Omstæn- 
digheder Personalets usvækkede Evne 
til at holde Modet og Humøret oppe 
og ser med Glæde, hvorledes stadig ny 
Ungdom slutter sig tilde hævdvundne 
Navne. I Vinter har Publikum i de 
solodansendes Rækker især bemærket 
en pur ung Dame Frk. Bodil Hartvig, 
hvisyndefulde Fremtræden ogsvævende 
Dans synes at love hende en kunstne- 
risk Fremtid. Sammen med Fru Jørgen- 
Jensen og Hr. Uhlendorff tilhører hun 
det nye Turné-Ensemble «De Tre», der 
baade paa Aarhus og Ødense Teatre 
har gjort megen Lykke. 


OPERA- OG MUSIK-SÆSON 


Blandt den forløbne Maaneds Kon- 
certer indtager Carl Nielsens Symfoni- 
koncert den mest fremskudte Plads. 
Baade hans Violinkoncert, der blev 
mesterlig spillet af Peder Møller, og 
hans 3die Symfoni var Værker, man 
maatte respektere som Udslag af en 
original Kunstnerpersonligheds Bestræ- 
belser for ikke at gøre den gamle Saga 
om igen. 

Blandt Solister, som dels har, dels 
skal give Koncerter, maa nævnes Fru 
Elna Tofft, der blandt vore hjemlige 
Sangerinder er bleven Koloratursangens 
ivrige Dyrker, og Alexander Stoffregen, 
der har udviklet sig til en fuldt moderne 
Pianist, for hvem der selv i en Verdens- 
Musikby som Berlin kan vækkes Op- 
mærksomhed. En ung engelsk Violinist- 
inde Aimée Carvel lagde for Dagen, at 
hun i Auers Skole havde uddannet sig 
til en ferm Kunstnerinde, og Fru Adelia 
Hofgaard, der er født ved den mexi- 
kanske Grænse, men norsk gift, viste, 
hvad hun havde lært hos Kapaciteter 
som Annette Essipoff og Leschetizky. 


FRA UDLANDETS TEATERVERDEN 

Der er ikke meget nyt at melde fra 
dette Foraar. Mod Nord — i Kristiania 
— er Echegarays Skuespil Flekken, som 
renser bleven et Tilløbsstykke for Na- 

tionaltheatret. Fru Dybwad excellerer i 
Hovedrollen og har forøvrigt selv be- 
sørget Iscenesættelsen. I Stockholm 
interesserer man sig især for Hellig- 
trekongers Aften paa Kgl. dramatiska 
Teatern, beundrende Fru Harriet Bosse 
som Viola og Personne som Mal- 
volio, 

I Berlin møder man Gustav Wieds 
berømte Navn paa Kleines Theater, der 
opfører hans Satyrspil Dansemus, som 
intet dansk Teater har tænkt paa at 
spille. Ilka Grining har faaet en stor 
komisk Succes i denne Forestilling, hvis 
Premiére Forfatteren hædrede med sin 
Nærværelse. 

Ernst Hardts Tragedie Gudrun er 
Burgtheaters sidste Nyhed. Hardt har 
med denne Opførelse befæstet sin Posi- 
tion — som Berlin syntes lidt utilbøjelig 
til at ville anerkende —-, støttet af den 
overlegne Gengivelse, hans Værk fik 
paa Tysklands første Scene. 

Wiens litterære og kunstneriske 
Kredse har til mange smertelige Tab 
i de sidste Aar maattet føje et nyt: 
Hofrath Max Burckhard, Burgtheaters 
tidligere Direktør, blev pludselig bort- 
revet den 16de Marts. Han var egent- 
lig Jurist, Docent ved Universitetet og 
Embedsmand i Kultusministeriet, da 
han til Overraskelse for alle og vist 
ikke mindst for sig selv 1894 blev ud- 
nævnt til Direktør for Burgtheater, efter 
at Adolf Wilbrandt misfornøjet havde 
trukket sig tilbage til sin Fødeby Ro- 


stock. Der fortælles følgende mor- 
somme Anekdote i Wien om Burckhards 
Udnævnelse. Den høje Embedsmand, 
som skulde foretage den, spurgte en 
Dag paa sin Stamkafé en Ven, paa hvis 
Dom han satte særlig Pris: Hvem skal 
jeg gøre til Direktør? Vennen, som 
troede, at Spørgsmaalet gjaldt den Bank, 
ved hvilken Embedsmanden ogsaa havde 
den ledende Stemme, svarede: Burck- 
hard, og saaledes blev denne Burgtea- 
ter-Direktør. 

Han blev en dygtig Leder, der ind- 
førte Ibsen paa den fornemme Scene, 
fremdeles dyrkede Schnitzler, Hof- 
mannsthal, Hauptmann, og knyttede 
baade Mitterwurzer og Kainz til Tea- 
tret. Skuespillernes Dom over ham nu 
ved hans Død er varmt anerkendende. 
Georg Reimers fremhæver f. Eks; 
hvorledes der lidt efter lidt indtraadte 
et varmt venskabeligt Forhold mellem 
Direktør og Kunstnerstab, som oprigtig 
beklagede hans Afgang. En rastløs, 
ivrigt arbejdende Mand var Burckhard 
til sin sidste Time. Han blev, efter at 
have været Teaterdirektør, Dommer, 
han skrev lærde og skarpsindige juri- 
diske Undersøgelser om Teaterlovgiv- 
ning, han udsendte store Romaner og 
fik vittige Komedier spillede, især Rat 
Serhimpf. Han var en uforfærdet, fri- 
sindet Mand og blev derfor ofte lagt 
for Had af de «kristelig-sociale». 

Burckhard foragtede Hykleri, Kry- 
beri — han var en oprigtig, rank og 
ærlig Natur, en Modstander af Kleri- 
kalisme og Bureaukratisme. Burgthea- 
ter vil altid mindes ham som en af 
dem, der skød Bresche i megen gam- 
mel Fordom — heroppe i Norden skal 
han huskes som den, der indførte den 
største skandinaviske Dramatiker paa 
den selvsamme Hofscene, hvor Schiller 
endnu i Menneskealdre efter sin Død 
stod paa det sorte Brædt. 

Ogsaa i Berlin vækker et uventet 
Dødsfald almindelig Beklagelse — den 
bekendte Skuespiller Willy Frobåse ved 
Lessingtheater har taget sig selv af 
Dage ved et Pistolskud. Han var en 
overordentlig kraftig og sikker Karak- 
terfremstiller, der for en halv Snes Aar 
siden tilhørte det kgl. Skuespilhus i 
Dresden og her indtog en fremskudt 
Plads i Repertoiret. Fra denne Scene 
erindrer vi ham især i en Række ældre 
og nyere tyske Lystspil — Freytag og 
Otto Ernst — hvor han udfoldede baade 
Lune og Alvor. 

I Berlin havde Frobåse med Held 
forsøgt sig i Ibsen-Repertoiret — bl. a. 
som Bernick i Samfundets Støtter. 

M. Lindstrøms Eftf. phot. 
Alexander Stoffregen 


FØRSTEOPFØRELSER 1911—1912 


3. Februar. FOLKETEATRET: I Kon- 
gens Fred, Skuespil i 4 Akter af Palle 
Rosenkrantz. 

10. Februar. DET KGL. TEATER: Grev 
Bonde og hans Hus, Skuespil i 3 
Akter af Hr. Helge Rode. 

21. Februar. CASINO: Eva, Operette i 
3 Akter af Dr. A. M. Willner og Ro- 
bert Bodanzky, oversat af Charles 
Kjerulf. Musiken af Franz Lehår. 

28. Februar. DAGMARTEATRET: Pe- 
tersen og hendes Søstre, Lystspil i 
4 Akter af Fru Ingeborg Vollquartz 
og Hr. Egill Rostrup. 

2. Marts. FOLKETEATRET: Lands- 
byens Magdalene, Lystspii i 3 Akter 
af Anker Larsen. 

8. Marts. DAGMARTEATRET: Ung 
Elskov, Opera i 2 Akter af August 
Enna. Teksten efter Koloman Miks- 
zåth. 

22. Marts. DET NY TEATER: Firklø- 
veret, Lystspil i 4 Akter af Ellen 
Reumert. 

23. Marts. DET KGL. TEATER: Inden 
for Murene, Skuespil i 4 Akter af 
Hr. Henri Nathansen. 

28. Marts. DAGMARTEATRET: Prin- 
sen af Homburg, Skuespil i 5 Akter 
af Heinrich von Kleist, oversat af 
Einar Christiansen. 

Even Neuhaus phot. 


Fru Gerda Krum-Juncker i «Den moderne Eva» 


KOSTUME: EDUARD SPIES” SALON, A/S. VAREHUSET FREDERIKSBERGGADE 

Esther (Anna Bloch) Gamle Levin (Dr. Mantzius) 


Etatsraadinde Herming (Augusta Blad) 
Sara Levin (Sigrid Neiiendam) 


Fru Levin: Hvad De dog har for en dejlig Lejlighed. 
Etatsraadinden: Aa ja, saamænd. 
Fru Levin: Hvor stor er Deres Spisestue med Forlov? 


Georg Lindstrøm phot. 


Dr. Jørgen Herming (Thorkild Roose) 


Etatsraad Herming (Peter Jerndorff) 


Etatsraadinden: 12X 121. 
Fru Levin: Pyssch — — hører Du, Adolf? 
Gamle Levin: Ja, jeg hører. 


«Indenfor Murene», III. Akt 


DET KGL. TEATER: «INDENFOR MURENE» 


[AN kommer uvilkaarligt til at sige, naar 
Ø man gaar fra denne Forestilling: «Det 
/ Stykke glæder jeg mig til at se igen», 
E £ og lige efter kommer man til at tænke: 
«Gud, hvor det er længe siden, man har kunnet 
sige det!» 

Og man betragter Forestillingen som en Hel- 
hed, man er ikke som saa ofte, naar man gaar 
fra et nyt Stykke, tilbøjelig til at dele Indtryk- 
kene, til at sige: «Det var Synd, at den Rolle 
ikke blev spillet bedre», eller «Det var skam 
Udførelsen, der reddede den Scene», eller »Ja, 
havde det ikke været sat saa godt i Scene, osv.» 

Stykke, Spil, Iscenesættelse, alt smelter sam- 
men til en Symfoni, den smukkeste, vi i lange 
Tider har nydt i et Teater. 

Bagefter kommer saa maaske Lysten til at 
tage hvert Instrument for sig og undersøge, hvil- 
ken Virkning det har gjort i Samklangen. Først 
kommer man maaske til Skuespillerne. Der er 
tre, hvis Spil absolut er af aller første Rang, 


saaledes som ingen Scene kan yde det bedre. 
Der er Mantzius, der en Tid bød os halvfærdigt 
Arbejde, Kunst, der ikke havde faaet den nød- 
vendige Tid til at blive udmærket, — her var 
alt saa ypperligt, at vi slet ikke kan gøre os for- 
trolige med den Tanke, at Dr. Mantzius skulde 
ombytte Scenen med en Kontorstol. 

Der er Johannes Poulsen, den af Guderne 
benaadede, den, der maaske mindst kan indordne 
sig under Scenereglementer og Instruktioner, 
men hvis fine Intelligens og Iagttagelsesevne 
staar paa Højde med hans sprudlende Lune 
og Vid, han, der i Vuggegave yderligere har 
faaet den gavtyveagtige Charme, der hæver selv 
hans barokkeste Skikkelser op i Skønhedens 
Rige. — j 

Vi kan — og vil ikke tro paa Rygterne om, at 
han vil anvende næste Aar til en Jordomsejling. 

Og saa den ny Kraft, Poul Reumert, der i 
ganske forbavsende kort Tid ikke alene er blevet 
scenevant paa Det kgl. Teater, men er blevet en 

C. Ferslew & Co. phot. 
Prokurist Meyer (Poul Re mert) 


«Indenfor Murene» 


af Teatrets solideste Støtter — den, man maatte 
sætte sit Haab til, hvis virkelig de to udmær- 
kede Kunstnere Mantzius og Johannes Poulsen 
skulde melde Pas. 

Selv de, der ventede sig meget af Hr. Reu- 
mert, da han i September viste sig i de nye 
Omgivelser, anede næppe, hvor fortræffelig og 
mangesidig en Kunstner han er. Den unge Mand 
i Hvo som elsker —, Grev Maagenhjelm, Pierre 
i Jean de France, og nu den herlige Meyer i 
Indenfor Murene ..! Og saa helt ny er denne 
Figur, medens Mantzius” fortrinlige gamle Levin 
ikke er væsensforskellig fra gamle Hertz i Da- 
niel Hertz og Poulsens Jacob spilles næsten med 
samme Maske som Ludvig i Den kære Familie. 

Det er en sjælden Nydelse at se disse tre 
Kunstneres Ydelse i dette Stykke, og hvor nyde- 
ligt er ikke Sammenspillet med Hr. Neiiendam, 
Frk. Zangenberg, der vist aldrig har været saa 
heldig som i denne lille halvkomiske Rolle, med 


Hr. Roose og Fru Bloch, der gør deres bedste 
for at faa Skik paa Stykkets svagest tegnede Væse- 
ner, Hr. Jerndorff og Fru Blad, der begge har 
Ære af, hvad de faar ud af Etatsraadsparret, — kun 
Fru Sigrid Neiiendam faar ikke nok ud af Fru 
Levins udmærkede Skikkelse; der er sikkert 
anvendt megen Flid baade af Instruktøren og af 
hende selv, og Talent har Fruen jo nok af — 
men ikke til denne Rolle; man synes, at det 
næsten maa bero paa en Navneforveksling, at 
Rollen er sendt til Fru Sigrid i Stedet for til 
Fru Jonna Neiiendam. 

Ja, Det kgl. Teater har virkelig et udmærket 
Personale — i Parenthes bemærket: blot det 
havde nogle unge Skuespillerinder, der hævede 
sig, om det saa kun var lidt, over det jævntgode — 
og hvor kan de undertiden spille mageløs Ko- 
medie derovre, naar Instruktionen er god. Og 
i Indenfor Murene har den været saadan, som 
kun en kyndig Mand, der elsker det Stykke, 
han sætter i Scene, kan gøre det. Hr. Nathan- 
Sen har vist sig lige saa god som Iscenesætter, 
som han har vist sig som Forfatter. 

Ja for det maa der jo da ogsaa blive Plads 
til i denne lille Anmeldelse at sige, at det er 
et dygtigt og fornøjeligt Stykke, en god dansk 
Komedie med en vittig Dialog og en passelig 
Blanding af Spøg og Alvor. Der kan naturligvis 
gøres mange Indvendinger — og der er gjort 
saadanne i forskellige Kritikker, men et Stykke, 
der er saa godt at se og saa godt at læse, kan 
taale en Del. Der er blandt andet sagt, at det 
ikke skildrer et jødisk Hjem i det Herrens Aar 
1912. Nej, det skildrer ikke Gennemsnittet af 
jødiske Hjem, hverken fra i Aar eller fra ifjor. 
Det gaar maaske med dette som — lad mig 
sige med en sjællandsk Bondestue paa et Folke- 
musæum. Alt i denne Stue er samlet rundtom- 
kring fra, maaske Sengen er lavet i Roskilde 
1710 og Bilæggerovnen støbt i Frederiksværk 
1720, og Skabet er maaske snedkereret sammen 
af en gammel Bonde fra Køgeegnen til eget 
Brug Anno 1730 — maaske har der ikke noget 
bestemt Aar været nogen Bondestue, der saa 
nøjagtigt saaledes ud i Danmark, og dog kan 
denne Stue være et kønt Nummer i et Musæum, 
baade fornøjeligt at se paa og godt at faa For- 
stand af. 

Gamle Levins Hjem er ikke Typen paa et 
jødisk Hjem 1912, men hver lille Enkelthed er 
ægte nok lige fra Barnets Evne til at lugte Kød- 
bollesuppe i iste Scene til Moderens Replik i 
sidste Scene: «Jeg venter, til Esther kommer». 

Sara Levin (Sigrid Neiiendam) 


Georg Lindstrøm pho:, 


Gamle Levin (Dr. Mantzius) 


Gamle Levin: — — Jeg har læst et Sted, Sara, at hvis vi Mennesker kunde enes om Livets 
Goder, saa var der nok til os allesammen. Lad os haabe, at den Tid maa komme. 


«Indenfor Murene», IV. Akt (Slutningsscenen) 


Jødiske Hjem, eller rettere jødisk fødte Borgeres 
Hjem i vore Dage er meget, overordentlig meget 
forskellige, mange gaar maaske i Retning af 
Etatsraad Hermings — og hans Hjem er da for 
Resten heller ikke en Type paa en kristen født 
Etatsraads Hjem. 

Det er overordentlig sandsynligt, at det om 
25 Aar vil blive ligesaa vanskeligt at finde et 
Hjem i Danmark, der kan kaldes typisk jødisk, 
som at finde en fuldstændig velbevaret sjællandsk 
Bondestue fra 1699. Der er derfor ingen Grund 
til at være ked af, at Hr. Nathansen har «kom- 
poneret» gamle Levins Hjem en Smule; det, der 
er væsentligt, er, at han har bredt Poesi over 
dette Hjem, maaske lidt for barokt paa sine 
Steder, maaske lidt for følsomt paa andre. Maa- 
ske har han af Glæde over det Levin'ske Hjem 
noget negligeret dem, der er udenfor og som 
søger udenfor Murene. Hans Stykke er i al Fald 
blevet en god Komedie i den Litteratur, blandt 
hvis første Mænd M. Goldschmidt med Rette 
nævnes. 


RE es se 


GAMMELT OG NYT 


ste Værk Prinsen af Homburg spillet 
| 4 Gange paa Det kgl. Teater og — 
led) kan man tro Overskou — ypperligt 
spillet af Madam Eisen som Nathalie, N. P. 
Nielsen som Prinsen og Ryge som Kurfyrsten. 
J. L. Heiberg skrev i «Den flyvende Post» den 
indgaaende Kritik, som nu kan læses i hans 
Prosaiske Skrifter. Mere end 40 Aar senere 
paaviste Georg Brandes i «Romantiken i Tysk- 
land» dette Skuespils uvisnelige Betydning. 
Nu, da Dagmarteatret fortjentsfuldt har draget 
Prinsen af Homburg frem af dets sceniske For- 
glemmelse herhjemme faa Maaneder efter, at 
Tyskland mindedes Digteren paa 100-Aarsdagen 
for hans tragiske Død, er Dommene i høj Grad 
afvigende om dette Skuespil, der for den, som 
har tilegnet sig det ved atter og atter gentagen 
Læsning, rummer saa mange uforglemmelige Ord 
om Livets brogede Mangfoldighed, saa mange ud- 
prægede Udtryk for Mandsvilje og Mandstugt. 
En Kritiker har endog med sit gode Forfatter- 
navn indestaaet for, at Prinsen af Homburg var 
«et daarligt Stykke», «et fattigt Stykke», og kaldt 

Georg Lindstrøm phot. 
Nathalie (Bodil Ipsen) Kurfyrstinden (Maja Bjerre Lind) Prinsen af Homburg (Adam Poulsen) 


Prinsen: Jeres —? er Handsken jeres? Kurfyrsten (August Liebman) 
Nathalie: Det er den, jeg savnede før. 


«Prinsen af Homburg», I. Akt 


Georg Lindstrøm phot. 


Prinsen af Homburg (Adam Poulsen) Kurfyrsten (August Liebman) Feltmarskalk Dårfling (Alfr. Møller) 
Oberst Kottwitz (Henrik Malberg) 
Kurfyrsten: Ej sandt — den Fane er den svenske Livvagts? Kottwitz: Saavidt jeg mindes — 
Ganske rigtig. Og det endog fra Gustav Adolfs Dage. Dårfling: «Per aspera ad astra». 


Hvad staar der paa den? — Læs! 


«Prinsen af Homburg», II. Akt 

Frk. Amalie (Elisabeth Rosenberg) Henry Skeel (Gerh. Jessen) 
Jonna (Ella Ungermann) Søren Balle (Cajus Bruun) 


Søren Balle: Kære Bertha, jeg haaber, at Du skal komme 


til at holde rigtig meget af os allesammen. 


Digteren «en gammel Skolemester bag Pulten 
med sin Pegepind». Egentlig gør man den Slags 


Udtalelser al for stor Ære 
ved blot at citere dem, men 
de er betegnede for, hvad 
der i København kan siges 
om et Skuespil af høj Rang, 
hvis digteriske og litteratur- 
historiske Betydning er i 
lige Grad uanfægtet. Daar- 
ligdommen og Fattigdom- 
men maa søges paa ganske 
andre Steder. 
Dagmarteatret spillede 
Prinsen af Homburg i en 
Oversættelse af Einar Chri- 
stiansen, hvis Smag selv- 
følgelig heller ikke i dette 
Tilfælde fornægtede sig — 
han var blot altfor smag- 
fuld. Der er større Vidde i 


Kleists Jamber, de er paa en Gang mere malm- 
klædte og mere følelsesfulde, end denne Over- 


Jonna (Ella Ungermann) Poul Brix (Leo Tscherning) 


Brix: Det er mig, hun elsker! 


Bertha Kånig (Inga Meyer) 


sættelse gav Udtryk for. Skade var det dernæst, 
at de elleve Afdelinger blev ligesaa mange Åkter, 


da Changementerne ikke 
kundeske for aabent Tæppe. 
Derved trættedes Publikum 
for tidligt. 

Der var Tilløb i Fore- 
stillingen til det helt gode. 
Den Art Forsøg i det store 
Drama fortjener baade Op- 
muntring og Anerkendelse i 
vor smaatskaarne Tid, som 
sjælden naar ud over det 
pillent-pæne Lystspil. 

Et saadant var Ellen 
Reumerts Firkløveret, der 
spilledes fermt paa Det ny 
Teater og gled behageligt 
forbi, uden at vække Li- 
denskaber eller Menings- 
kamp. Ingen nænnede at 


være ubehagelig mod det, som hin Kritiker mod 
Kleists Skuespil. -— 


GB 


Holm (Lauritz Lauritzen) 
Poul Brix (Leo Tscherning) Frk. Amalie (Elisabeth Rosenberg) 
Alle: Aa! Tante Malle! 


Eugenia (Thilda Fønss) Balle (Cajus Bruun) Rode (Viggo Wiehe) 


«Firkløveret » 

Redaktion: CARL BEHRENS og VICTOR LEMKOW (Ansvarhavende) 


C. Ferslew & Co. phot. 


Inga (Johanne Dybwad) Dr. Gar (Johs. Nielsen) 
Inga: Hvis det bare hjalp noget, vilde jeg be dig om aldrig at læse de digtene, Ove. 
Dr. Gar: Hvorfor skulde jeg ikke læse dem? 
Inga: Fordi de vil gøre dig meget ondt, — meget mere, end du aner nu 


«Idyllen», I. Akt 


rr au EET 


Tosse Hans (Chr. Christensen) 


Cr Lindstrøm phot. 
Lodsen (Hr. Iversen) 
Marie (Elna Jørgen-Jensen) Anna (Fru Beck) 


«Sankt Hubertusfesten», I. Akt 


«TEATRETS RET» 


AN finder en Dag i et københavnsk 
J Blad en Notits omtrent saalydende: 
4 «Det kgl. Teater agter endnu i denne 
Ses] Sæson at opføre Shakespeares Køb- 
manden i Venedig, da Teatrets Ret til Stykket 
ellers udløber». Det københavnske Publikum 
læser Notitsen og beundrer Det kgl. Teaters 
smarte Forretningsledelse. Tænk, hvor Departe- 
mentschef Weis og Teaterchef Mantzius passer 
godt paa. Det er da virkelig storartet, som de 
vaager over Teatrets Ejendele. 

Notitsen bringes uden Ironi af Bladene og 
Publikum modtager uden Ironi den Kendsger- 
ning, at Dhr. Weis og Mantzius ejer Købmanden 
i Venedig. 

Om dog Shakespeare kunde se ned til os fra 
sin Krystalhimmel! Om han dog kunde faa den 
Fornøjelse med! Han vilde af Grin holde sig 
paa det Sted, hvor han i sin jordiske Eksistens 
havde en Mave. 

Og det siges ganske alvorligt, og Ingen falder 
paa, at det er Sindssyge, at Dhr. Weis og Mant- 
Zzius i det Aar 1912 optræder som Shakespeares 


Eftertryk forbydes. 


legitime Arvinger, der sidder inde med en Ret 
til de og de af hans Stykker. 

Oprindelig var Sofokles vistnok ogsaa blandt 
de Forfattere, som Det kgl. Teater ejede. Paa 
en eller anden Maade er dog den gamle Græker 
sluppen fri for sine Forpligtelser og kan nu 
uhindret slutte Kontrakt med Scenekunstens 
Fremme. 

Moliére derimod sidder endnu i Saksen. Og 
Sheridon og mange andre berømte udenlandske 
Henfarne. For ikke at tale om vore egne fra 
de svundne Aarhundreder: Holberg, Prof. Oluf- 
sen og Oehlenschlåger, Heiberg og Hertz. 

Man vil spørge: har alle Tiders og alle 
Landes Digtere virkelig indsat Det kgl. danske 
Teater til deres Arving? Umuligt. Thi Det kgl. 
danske Teater er jo knapt 200 Aar gammelt. 

Shakespeare, for ikke at tale om Moliére, 
vilde utvivlsomt have elsket det, hvis de havde 
kendt det. Men det faldt nu ikke i deres Lod. 

Har da deres Efterkommere overdraget Retten 
til Weis og Mantzius? 

Ligesaa umuligt. Thi i hine Tider havde 

Munken (Georg Berthelsen) 
«Sankt Hubertusfesten», II. Akt 


Digternes Efterkommere endnu mindre Ret end 
nu. Shakespeares Maaske-Børn fik ingen Tan- 
tiémer. Moliéres Niecer heller ikke. 

Ak nej. Sagen er langt simplere. Og Det 
kgl. danske Teater har absolut ikke ødslet nogen 
Formue paa at erhverve Retten til Alverdens 
bedste Stykker. 

Det har ganske stille tyvstjaalet dem. 

I Kraft af at det var oprindelig en suveræn 
Konges og senere en suveræn Stats officielle 
Teater. 

Det er i sidste Omgang den danske Rigs- 
dag, der i bred Rundhaandethed med fremmed 
Ejendom har foræret Det kgl. Teater saa og saa 
mange Stykker af Shakespeare, Moliére, Schiller, 
Holberg, Oehlenschlåger osv. Det skete efter 
sagkyndigt Samraad med afdøde Kammerherre 
Fallesen, der endda følte sig som en uhyre Flot- 
tenhejmer, da han gav Afkald paa en Del af 
de Tyvekoster, Teatret hidtil havde vaaget over 
som en Drage. 

Danmark er som Teaterland et Unikum. Det 
kan ikke nytte at ville forklare en Udlænding 
vore Teaterforhold — han tror simpelthen, at 
man vil holde ham for Nar. Han kan nemlig 
ikke faa ind i sin Hjerne, at der endnu i vore 
Dage kan eksistere noget saa taabeligt. 


Det kgl. Teater i København har større Ret 
over Shakespeare end noget engelsk Teater, og 
større Ret over Moliére end selve Théåtre Fran- 
cais. Er det ikke vidunderligt? Er det ikke saa- 
dan, at man begriber Udlændinges Mistro, naar 
man paa ærlig dansk Vis vil forklare dem det? 

Herhjemme forbavses vi kun, naar vi hører, 
at et af de andre Teatre har faaet Lov at spille 
et af de Stykker, som vi er opdragne til at anse 
for Hr. Weis” Privatejendom, men som han ikke 
røber nogen overdreven Iver for at lufte paa sin 
egen Scene. Det er virkelig pænt og liberalt 
gjort af Weis — siger vi. Og vi tilføjer: mon 
han ikke har haft et skrækkeligt Vrøvl med 
Mantzius om det! (Der hersker nemlig i vort 
teaterfanatiske Publikum en vis Mistænksomhed 
mod Hr. Weis for aitfor stor Skikkelighed). 

Men visse Ting giver altsaa selv Hr. Weis 
ikke fra sig. F. Eks. Købmanden i Venedig. 

En skønne Dag opdager Hr. Weis, at der 
snart er gaaet ti Åar siden Det kgl. Teater sidst 
spillede Købmanden i Venedig. (Fordi vi her- 
hjemme delvis er Molboer, er vi dog ogsaa 
Fremskridtsfolk og vor Rigsdag bestemte derfor, 
for 30 Aar siden, at Det kgl. Teater fortabte sin 
Ret til sine tyvstjaalne Stykker, naar det i ti Aar 
i Træk ikke havde følt Trang til at udnytte dem. 

Et Fremskridt, som vi ikke gik til uden store 
Betænkeligheder). Nuvel, Hr. Weis opdager, at 
med Udløbet af denne Sæson er der gaaet ti 
Aar siden Købmanden i Venedig blev spillet. 
Med Rædsel tænker han paa, at Teaterchef 
Mantzius maaske næste Aar kunde faa Lyst til 
som Gæst at spille Shylock paa et af Scene- 
kunstens Teatre, ligesom den paa Grund af Syg- 
dom og Svagelighed pensionerede Fru Hennings 
i Aar afvekslende har glædet Folke- og Dag- 
marteatret og ligesom den paa Grund af Træt- 
hed fra Det kgl. Teater bortgangne Direktør Hr. 
Einar Christiansen fra næste Sæson er spil- 
levende Medleder af Scenekunsten. Og haps! 
sætter han Købmanden op i det 10de Aars 12te 
Maaned og erhverver derved en ny 10 Aars 
Eneret for Det kgl. Teater til dette Shakespeares 
Mesterværk. 

Er det ikke mageløst? Er det ikke stolt, at 
vi herhjemme har et Teater, der til den Grad 
vaager over Shakespeare og de andre store dra- 
matiske Digtere? 

Blot det nu maa lykkes Det kgl. Teater at 
faa Tid til denne Sikkerhedsforanstaltning i den 
12te Time. Saa faar vort Publikum altsaa Lov 
til et Par Gange i den smukke Maaned Maj at 
svede over Købmanden, hvorpaa Stykket atter 
roligt kan hvile i 10 Aar. 

Paa samme Maade spærres der af for en 
Række andre gamle og nyere Mesterværker. 
En Gang hvert 10de Aar flages der med dem. 
Resten af Tiden sidder den kgl. Teater-Direktion 
blødt og mageligt paa dem. 

Det københavnske Publikum finder det saa 
rimeligt. Og vor Rigsdag glæder sig over, at 
de Par Hundred Tusind, Det kgl. Teater koster 
Staten, anvendes saa nyttigt til Kunstens Fremme. 

Tænk hvor skrækkeligt hvis et Privatteater 
skulde faa et Kassestykke paa Shakespeare eller 
Oehlenschlåger! Hellere maa de to gamle Herrer 
da spærres inde paa Det kgl., med Udgangstil- 
ladelse et Par Gange hvert 10de Aar! 

Sæt det skulde vise sig altfor ofte, at de 
Stykker, som Det kgl. har gemt hen, netop har 
Bud til den brede Masse, der søger de andre 
Teatre! Fordi gamle Stykker efterhaanden bliver 
Folkeskuespil; fordi et litterært-naivt Publikum 
altid har lettere ved at tilegne sig Klassikere end 
Moderne; fordi f. Eks. Ibsen, der oprindelig var 
Kaviar for Hoben, nu maaske keder Det kgl. 
Teaters Parket-Fruer, hvorimod han i høj Grad 
interesserer smaa Kontordamer og unge Stu- 
denter med deres Kærester. 


Ja, sæt det skulde gaa her som andetsteds: 
at det statsunderstøttede Teater maatte konkur- 
rere ganske moderne med de andre Teatre og 
at Understøttelsen blev givet som en Forpligtelse 
til at opføre visse berømte klassiske danske og 
udenlandske Skuespil og ikke som en Ret til 
at forhindre andre Teatre i at gøre det. 

Ja, sæt at Det kgl. Teater blev nødt til at 
frigive endogsaa Advokat Pathelin og Køge 
Huskors! : 

Jammer, Jammer! 

Saa blev vort kære lille Land en national 
Ejendommelighed fattigere. 

Men til Gengæld kunde vi maaske begynde 
at reklamere med Scenekunstens Fremme. 


21. April 1912. 
; SEBBE. 

&ORAARSSOLEN kaldte Balletten — som 
| om den var Scenekunstens Blomst — 
| frem af en lang Sæsondvale, og det i 

åd) Aar og Dag bebudede nye Værk St. 
Hubertusfesten, som skylder et Tremands-Raad 
sin Tilblivelse, kunde omsider præsenteres Kunst- 
artens forventningsfulde Venner. 

Nu er det ingen misundelsesværdig Opgave at 
skulle skrive en Iliade efter Homer — eller i dette 
Tilfælde en Ballet med Christian Winther'sk 
Ballademotiv efter Bournonvilles Et Folkesagn. 
Og navnlig kunde det ikke ventes, at en Mand, 
hvis Livsgerning har bevæget sig ad helt andre 
Baner end Teatrets, pludselig i en ret fremrykket 
Alder skulde vise sig i Besiddelse af uanede 
Evner til at forme et brugeligt Balletprogram. 
Fhv. Stationsforstander Carl Sørensens Tekst er 
ogsaa bleven endog i ualmindelig Grad stivbenet, 
og som den er forelagt Publikum, virker den 
snarere som en Conrad Møller'sk Parodi fra et 
Studenterkarneval end som et højt romantisk 
Værk fra den kgl. Scene. 

Balletdanser Chr. Christensen, der er en habil 
Arrangør, havde tilvejebragt en Jagtdans, som ved 
Frk. Ditlevsens indtagende Medvirkning et Øjeblik 
kastede ligesom et forsonende Skær over Tekstens 
Urimelighed. I det hele var Teatrets egen Ind- 
sats den bedst mulige baade med Hensyn til 
Dekorationer og Dragter, — saa flunkende nye, 
at de ligefrem skinnede af Pyntelighed — og 

6 p É Pathelin (Poul Reumert) 
Mare (ElnaJørgen Jensen) Henrik (Hans'Beek) Guillemette (Jonna Neiiendam) Bobinette (Margrethe Lendrop) 


«Sankt Hubertusfesten» «Advokat Pathelin 

baade Fru /ørgen-Jensen og Hr. Beck satte deres 
bedste Kunst ind paa at forvandle Balletten til 
en Sejr, hvad der under de givne Forhold nu 
ikke kunde lykkes. 

Til A. Eggers Musik var der knyttet ikke 
ringe Forventninger — han erindredes især fra 
en farverig Orkester- Komposition, som for et 
Par Aar siden slog til Lyd for hans Navn. Men 
til at skrive Balletmusik savnede han Rutine. 
Han fik ikke rigtig Orkestret med sig og dette 
til Gengæld heller ikke de dansende med sig — 
kun i Valsen og Jagtscenen var der noget af 
den karakterfulde Ynde, man nødvendigvis maa 
kræve af Balletmusik efter Gade og Hartmann. 

Til at indlede den nye 
Ballet var der valgt et gam- 
melt Sangspil, Bazins Ad- 
vokat Pathelin,der morede, i 
da Emil og Olaf Poulsen væg. 


var unge, men nu, til Trods i 
for pikant Rhytmik i sine SGØK 


Soloer og Ensembler, faldt 
noget langsommeligt. Hr. 
Poul Reumert sang Titel- 
rollen med Liv og Lyst, 
men dette var alligevel ikke 
nok til at sikre denne Bear- 
bejdelse af en af den fran- 
ske Folkefigurs gale Streger 
den fulde Bevaagenhed hos 
Publikum. Man har fore- 
trukket at skaffe Teatret ud- 
solgt Hus hver eneste Aften, 
Indenfor Murene er blevet 
opført, og forøvrigt fulgt 
Fru Dybwads nye køben- 
havnske Sejr i Idyllen paa Folketeatret med usvæk- 
ket Opmærksomhed og den varmeste Interesse. 

Peter Egges seneste Skuespil er absolut et 
af de betydeligste i den Efter-Ibsen”ske norske 
Litteratur. Ja, man kan rolig paastaa dets direkte 
Nedstamning fra et saadant Skuespil af Mesteren 
som Rosmersholm, med enkeltvis Tilslutning til 
Vildanden. Ligesom nemlig Hjalmar Ekdal for 
sent vil gøre sin Uret god igen mod Hedvig, 
saaledes forbereder Dr. Gar sig først til at for- 
klare Inga, at han har taget fejl, just i det Øje- 
blik, hun allerede har fuldført sin fortvivlede Be- 
slutning. Stykket bliver i for høj Grad en Duet 
mellem et Par Ægtefæller, som Livet fjerner i 
Stedet for at nærme til hinanden, men Fru Dyb- 
wads udtryksfulde, af fine og ægte Iagttagelser 
opbyggede og virtuost gennemførte Spil, der 


Clementine (Clara Wieth) 
Beaugerard I (Aug. Liebman) 


Beaugerard II (Adam Poulsen) 


Beaugerard I og II: Vi har begge to faaet en Bro'r, 
en lille Tvillingbro'r ! 


«Tvillingerne fra Brighton» 


støttedes fortræffeligt af Hr. /ohannes Nielsens 
menneskeligt bevægede Fremstilling, dækkede 
over de Punkter, hvor den dramatiske Støbning 
ikke var lykkedes for Forfatteren. Hr. Johannes 
Nielsen havde ydermere iscenesat Forestillingen 
ret con amore — det blev en af de Teateraftener, 
der bragte Vinterens rigeste kunstneriske Indtryk 
og atter viste, at der kan ydes ypperlig Kunst 
ogsaa paa de københavnske Privatscener. 

I sin Art var Dagmarteatrets Opførelse af Tri- 
stan Bernards Komedie Tvillingerne fra Brigh- 
ton overordentlig underholdende. Den franske 
Skribent har med ægte gallisk Behændighed og 
med det underfundige og bidende Lune, hans 
øvrige Lystspil ogsaa er 
prægede af, løst den tilsyne- 
ladende vanskelige Opgave 
at iføre en romersk Kome- 
die som Plautus? Menæchmi 
moderne Klædebon. Det 
tager dog mere Tid end 
fornødent, inden Handlin- 
gen og med den Forveks- 
lingerne kommer i Gang, 
og muligvis burde det mo- 
tiverende Forspil helt have 
været udeladt. Men da først 
de to Brødre Beaugerard 
afløser hinanden, uden at 
deres Omgivelser kan fatte, 
hvem der er hvem, lægger 
den gamle Komedies løs- 
slupne Lune Glans over 
de hastigt skiftende Optrin 
— den Festivitas besjæler 
dem, som er en af de klas- 
siske Komediedigteres Hemmeligheder. 

D'Hrr. Adam Poulsen og Liebman førte an 
som Tvillingbrødrene i det muntre Spil, og til 
dem sluttede sig værdigt blandt Herrerne Robert 
Schmidt og Rasmus Christiansen, blandt Da- 
merne Frk. Krause og Fru Wieth. Dette Forbund 
mellem en romersk Klassiker og en moderne 
Galler overstraalede ganske, hvad en Franskmand 
alene som Maurice Hennequin havde evnet med 
Farcen Alt for Firmaet, der forsvandt hurtig 
efter Paaske fra Det ny Teaters Plakat for at 
give Plads for et Arbejde af hel anden Vægt- 
fylde: P. A. Rosenbergs velkendte Skuespil Døn- 
vig Præstegaard, hvori Censor-Forfatterens unge 
Søn Hr. Walt Rosenberg havde en lovende De- 
but som Pastor Thorild. Men paa Casino hvæser 
hver Aften Den sorte Panter. 

SCENEINSTRUKTØR JULIUS LEHMANN 


ED Paasketid kom den uventede Efter- 
retning, at Operaens Sceneinstruktør 
' Hr. Julius Lehmann havde begæret og 
i < faaet sin Afsked fra Det kgl. Teater, 
hvor han blev Pietro Krohns Efterfølger og en 
Tid ogsaa var Inspektør. Lehmann har allerede en 
lang scenisk Virksomhed at se tilbage paa. Den 
unge cand. mag., hvis lille Lystspil Afdansning 
i 80-ernes kendte Pro- 
verbestil havde naaet et 
anseligt Antal Opførelser 
paa Det kgl. Teater, hvor 
det spilledes med Over- 
legenhed af Fru Eckardt 
og Emil Poulsen, blev 
den reddende Engel for 
Dagmarteatret, da Direk- 
tør Cetti allerede ved Be- 
gyndelsen af Sæsonen 
1888-—89 saa sig ude af 
Stand til at opfylde For- 
pligtelserne mod sit Per- 
sonale. — Dette spillede 
Sæsonen ud paa Deling 
med Lehmann som arti- 
stisk Leder, og mange 
vil endnu erindre en 
Opførelse af . Schillers 
Røverne — med Vilhelm 
Wiehe som Karl Moor — 
der var meget ærefuld, 
skønt det store Minde 
fra Kainz” Spil i Udstil- 
lingssommeren paa For- 
haand nok kunde ned- 
stemme Humøret. 

Af det Triumvirat, der 
overtog Dagmarteatret fra 
næste Sæson, og hvormed den Riis-Knudsen- 
ske Æra indlededes, var Julius Lehmann Med- 
lem, men indre Uenighed splittede det hurtig ad 
igen: Karl Mantzius vendte tilbage til Det kgl. 
Teater, og Julius Lehmann viede foreløbig Folke- 
teatret sine Kræfter. Her tjente han som In- 
struktør af Komedier og Lystspil sine Sporer 
og ydede navnlig noget ualmindeligt dygtigt i 
sin Iscenesættelse af Thérése Raquin ved Det 
fri Teaters første Forestilling i April 1891. 

Alligevel vil han nu især huskes som Ope- 
raens Iscenesætter. Forholdene derovre har væ- 
ret vanskelige at bakses med. Operaens evige 


Julius Lehmann 


Kamp for Lys og Luft og Udvikling, for nyt 
Repertoire udover Gæstespillenes evindelige 
Gentagelser af de samme gamle Værker, kan 
nok i Længden tage Humøret fra den Mand, 
som paa sine Skuldre maa bære en overvejende 
Del af Dagens Byrder. Hvad der end med Føje 
vil kunne kritiseres i Julius Lehmanns Teater- 
gerning, staar dette dog fast, at en Række store 
Operaer skylder ham de- 
res sceniske Iklædning — 
saaledes især de sidste 
Sæsoners Storbedrift, den 
Wagner'skeTrilogi, hvori 
alt maaske ikke har kun- 
nettilfredsstille Bayreuth- 
Fanatikerne, medens en- 
hver uhildet maa aner- 
kende, at der her efter 
dansk Maalestok er ydet 
nogetudoverdetalminde- 
lige Hverdagsniveau. Og- 
Saa andre «store» Ope- 
raer har Lehmann sat 
op — Samson og Dalila, 
to af de Puccini”ske Vær- 
ker, Mascarade, Aladdin 
for kun at nævne enkelte, 
mere notable i den he- 
le Række, hvortil hans 
Navn som Sceneinstruk- 
tør er knyttet. Endvi- 
dere har han ledet Indstu- 
deringen af forskellige 
Skuespil — Shakespeares 
Richard den 3dieog Kong 
Lear med Anvendelse af 
Minchener - Forbilledet 
kan især fremhæves — 
og i det hele ikke ligget paa den lade Side i 
den Snes Aar, han har viet Nationalscenen sit 
Arbejde. 

Hans Efterfølger, hvem det nu bliver, tager 
ingen let Opgave i Arv. Selv vil Julius Leh- 
mann, hvis Kultur og Smag er hævet over 
Tvivl, næppe svigte Teatret — den, der en Gang 
har set ind i dets fortryllede Verden, slipper 
ikke ud igen af Troldeskoven, til Trods for nok 
saa mange Ærgrelser, Skuffelser og Modgang. 


Julie Laurberg &” Gad phot. 

Mariane (Ingeborg Larsen) Harpagon (Dr. Mantzius) 
Harpagon : "Min smukke Jomfru vil ikke fortørnes derover, at jeg kommer til Jer med Briller paa. Jeg ved, at 
Eders Skønheder skinne noksom i Øjnene og ere synlige nok i sig selv, og at man behøver ikke 
Briller for at se dem; men derimod er det og bekenut, at man med Briller betragter Stjernerne. 


Den Gerrige», III. Akt 


FORFATTERNES ARVING 


ER ÅL takke Direktør Peter Nansen for hans 
' N vittige og overlegent førte Angreb paa 
— 2) Det kgl. Teaters Eneret. Lidt stærkt 
vil de jo nok finde det; de vil bl. a. gøre op- 
mærksom paa, at Det kgl. Teater ikke kan siges 
at have «tyvstjaalet» Stykker, der forlængst er 
frigjorte for Ejendomsrettens Baand, og maaske 
vil de henvise til den gamle Retsregel, at «hvad 
ingen ejer, det ejer Kongen» (Staten), en for- 
træffelig Bestemmelse, der foruden paa klassiske 
Stykker ogsaa anvendes paa herreløst Hittegods 
samt Dane- og Driftefæ. 

Vi, som er mere fortro- 
lige med danske Teaterfor- 
hold, vil se Fænomenet kun 
som et enkelt Led i et Sy- 
stem, der ikke savner Kon- 
sekvens. Lad os sætte, at 
Det kgl. Teaters Privilegier 
i Morgen blev frigivne, til 
Fordel for hvem vilde det 
da blive? For de Herrer 
Teaterdirektører og for in- 
gen anden! Men er de ikke i 
Forvejenprivilegerede nok? 
Af Hensyn til Centraltea- 
trets kunstneriske Mission 
forbydes det Thomas S. Lo- 
renzen at spille Komedie; 
Den moderne Eva og Nutte 
skal — er statsbeskyttet, au- 
toriseret Kunst. Eller lad 
os tænke os, at nogle unge Kunstnere, Digtere 
og Skuespillere i deres Hjerters Begejstring slog 
sig sammen om at leje Koncertpalæet for der 
at skabe et nyt dansk Teater. De vilde meget 
hurtigt blive belært om, at Den sorte Panters 
Kulturmission er sikret mod en saadan Konkur- 
rence? Er det ikke nok? Har i Grunden Wulff 
Krav paa ydermere at faa Købmanden i Venedig 
udleveret? Kan de nødlidende Casino-Skuespil- 
lere med Føje gøre Fordring paa Den Gerrige ? 
Er det saa urimeligt, at et lille Antal klassiske 
Stykker er forbeholdt det Teater, som tilhører 
Landets Borgere og hvor de, i hvert Fald for 
Tiden, gennemgaaende spilles bedst? 

Ja, maaske er det urimeligt i og for sig. Man 
husker f. Eks. at det i sin Tid blev forbudt Febre 
at optræde her i Tartuffe, fordi — Det kgl. 
Teater ejede Stykket. Men en Slags højere Ret- 


Ah! Det er mig selv! 


Harpagon (Dr. Mantzius) 


«Den Gerrige», IV. Akt 


færdighed viser sig for Blikket, naar man ikke 
standser ved det enkelte Fænomen, men anskuer 
Tingene i deres Sammenhæng. I hvert Fald 
tør Shakespeare og Moliére ikke antages at ram- 
mes altfor smerteligt; de har jo dog noget at falde 
tilbage paa. 

Men der er andre, som rammes. Det er de 
danske Forfattere, som efter Lovgivningens al- 
mindelige Regler har fri Ret over deres Arbejder, 
naar de ikke er spillede i 5 Aar. Lad dem for- 
søge af gøre denne ved Statens Love hjemlede 
Ret gældende overfor Statens eget Teater: de 
vil, hvis Stykket i sin Tid 
har gjort Lykke, faa det 
Svar, at Retten gælder til 
Wandsbeck; Det kgl. Teater 
forbeholder sig Stykkerne i 
10 Aar. Og ikke nok her- 
med: efter den 51. Opfø- 
relse ophører desuden al 
egentlig Honorarbetaling; 
kun saalænge Forfatteren 
eller hans Enke lever, udbe- 
tales fremdeles en Tantiéme 
af 2 pCt. De eventuelle Ar- 
vinger faar ingenting; Det 
kgl. Teater indsætter i Vir- 
keligheden sig selv som 
sine Forfatteres Arving, paa 
samme Maade som visse 
milde Stiftelser arver sine 
Lemmer. 

Og det er ikke Smaating, 
det drejer sig om. Hvilken fed Arvelader var 
ikke f. Eks. afdøde J. L. Heiberg? Mens Provins- 
direktørerne pænt maatte punge ud, hver Gang 
de spillede Elverhøj, og det i dyre Domme, har 
Det kgl. Teater haft det og alle Vaudevillerne 
ganske gratis. Ikke en Gang de 2 pC+t. fik Hei- 
bergs Kone, saa længe hun levede. De er af 
Humanitetshensyn indsat længe efter hendes 
Tid. Havde Heibergs, Hertz og Hostrups Styk- 
ker frit kunnet sælges til Privatteatrene, havde 
de indbragt Formuer. Hvad mener man f. Eks. 
om Genboerne? 

Men der er ogsaa nyere Forfattere, der har 
efterladt sig et pænt Bo. Der var engang — er 
f. Eks. et nyttigt og solidt Stykke Inventarium, 
for hvilket Drachmann ikke har faaet nær saa 
meget, som han med en tilsvarende Succes kunde 
have opnaaet ved et Privatteater. 


C. Ferslew & Co., phot. 


Staa! Giv mig mine Penge igen, Du Skelm. .. 

Naturligvis skylder adskillige Forfattere Det 
kgl. Teater meget. De er desuden selv gaaet 
ind paa de Vilkaar, hvorpaa Stykkerne antages. 
Hvem gider tænke paa Procenter af de Opfø- 
relser, der ligger ud over den 50. Opførelse, 
naar Stykket endnu ikke er naaet til den første? 
Man er foreløbig glad, blot Produktet i det hele 
taget kommer op. 

Men derfor er Ordningen ikke mindre be- 
kvem for Teatret, der paa en Sæsons samlede 
Repertoire næppe behøver at anvende stort mere 
end, hvad et Par velvoksne Skuespillergager kan 
løbe op til. Er et Stykke spillet over 51 Gange, 
har man det næsten gratis, i det højeste mod 
den lille Toprocents- Afgift til den glade Arve- 
lader, saalænge han og hans Kvinde endnu hen- 
sidder som Aftægtsfolk paa Gaarden. Naar de 
endelig er døde, er den lykkelige Arving ét stort 
Smil. Desværre er det nu fastslaaet ved Dom, 
at man ikke slipper for Enken, blot fordi hun 
gifter sig paany. 

Saavidt jeg ved, er denne Teatrets Arveret 
ganske national. Jeg har søgt Oplysninger hos 
fremmede statsunderstøttede Teatre; intet af dem 
har kendt til noget lignende. 

Naar man taler om den Sftøtte, dansk Litte- 
ratur modtager af Staten, bør det ikke glemmes, 
at Litteraturen her har ydet et ikke helt ringe 
Gengæld. 


[lor fer] man 


KLASSISK OG MODERNE 
KOMEDIE 


==" 7] den sidste Menneskealder har Det kgl. 

ig Teaters Moliére - Opførelser bevæget 

(&l| sig i en ret snæver Kreds. Fra enkelt- 
staaende Forsøg som Georges Dandin 
og Doktoren mod sin Vilje vendte Teatret hurtig 
tilbage til sine to hævdvundne Forestillinger: 
Tartuffe og Fruentimmerskolen, hvis Hoved- 
roller længe bestredes af Emil Poulsen, for efter 
hans Afgang at blive delte mellem Neiiendam 
og Mantzius. Allerede forinden — i Februar 
1898 — havde dog sidstnævnte Kunstner skabt 
sin udmærkede Harpagon i Den Gerrige, der 
efter et halvt Aarhundredes Hvile — lige siden 
Phister 1850 forsøgte sig i Titelrollen — nu gen- 
vaktes til fornyet Liv paa vor Scene og sluttede 


C. Ferslew & Co. phot. 
La Fléche (Poul Reumert) 


«Den Gerrige» 


sig til de to nævnte Komedier som en værdig 
Repræsentation for Holbergs store Forgænger 
og Forbillede. 

Og nu har Den Gerrige, der som Gnieren 
aabnede Grønnegade-Teatret den 23. September 
1722, allerede for anden Gang kunnet genoptages 
med Mantzius — første Gang var i 1904. Han 

Elise (Gudrun Houlberg) Mariane (Ingeborg Larsen) 


Harpagon (Dr. Mantzius) 


Valére (Nic. Neiiendam) Cléante (Johs. Poulsen) 


Harpagon: Jeg har ingen Penge at give mine Rørn til Udstyr. 


Anselme: Nuvel, da har jeg til dem; gør Eder kun ingen Bekymring derom. 


DRE" 


Georg Lindstrøm phot. 


En Retsbetjent (Ahnfelt-Rønne) 
Anselme (Rasmus Ottesen) Mester Jacques (Holger Hofman) 


«Den Gerrige», V. Akt (Slutningsscenen) 


SOLE FONSKREE BR Fu NEL 


g 


Georg Lindstrøm phot. 


Jensen (Holger Strøm) Sofie (Mathilde Nielsen) Ravn (Henrik Malberg) Peter Dam (Robert Schmidt) 


Niels (Rasmus Christiansen) 


Musse (Clara Wieth) 


Karen (Antoinette Winding) 


Einar Brun (Svend Rindom) 


Karen: Næh, det er den sorteste Løgn, er det! Jeg har aldrig holdt af nogen anden end af min 
Kæreste; og var han ikke død, saa havde han ogsaa giftet mig, at De ved det, De Hr. Sjofilus! 


«Det er ganske vist!», II. Akt 


spiller nu Rollen, hvor hans nøje Fortrolighed 
med fransk Teater heltigennem fornemmes, med 
en sikker Beherskelse af alle Detailler: ikke 
mere rørende i sin fortvivlede Gerrighed, end 
der netop kræves, ikke mere komisk, end at 
Karakterpræget aldrig udviskes, men paa Højde- 
punkterne saa betagende i sin Monomani, at 
Publikum rives med, som i Scenen, da Harpa- 
gon kræver hele Verden til Regnskab for den 
mod ham udøvede Forbrydelse. Her formaar 
Mantzius i sin vilde Lidenskabelighed at dæmpe 
de for en moderne Smag vanskelig tilgængelige 
Steder, hvor Moliére udleverer den Gerrige til 
Latter, samtidig med at han viser ham som en 
af Kærlighed til Guldet tragisk besat. 

Moliére har, for at føre Stykket til en lyk- 
kelig Afslutning, maattet tage sin Tilflugt til en 
af de i den gamle Komedie saa yndede Opda- 
gelser af uformodet Slægtskab, der i vore Dage 
gør Publikum lidt genert paa Digterens Vegne 
og som nok saa hasarderede traditionelle Paa- 
fund — den Gerrige med Lyset i sin Lomme — 
nu ikke mere formaar at aflede Opmærksom- 


heden fra. Men under disse afsluttende Scener 
lever man endnu paa det stærke og stærktvir- 
kende Indtryk af Mantzius” glimrende anlagte, 
med teknisk Overlegenhed og virkningsfuld 
Nuancering gennemførte «Hovedaktion», som 
man sagde i gamle Dage. 

Burde ikke vore unge Dramatikere sættes til 
at studere Moliére, for at aflære ham hans Kunsts 
Hemmeligheder? Bredere Vingefang trænger de 
til, dybere Konflikter, mere fængslende Personer. 
Dagmarteatret spillede Det er ganske vist!, en 
Komedie af en ung Forfatter, der kun havde den 
Lighed med Moliére, at han ogsaa var Skue- 
spiller og følgelig spillede med i sit eget Stykke, 
ovenikøbet dettes mest sympatetiske Rolle. 

Uden Elskværdighed var Komedien nu in- 
genlunde, men alt andet end ny i sin Idé og 
sine Virkemidler. 

Bedst iagttagne var egentlig de episodiske 
Figurer. 

Her var der da nogen Tilløb til komisk Ka- 
rakteristik. Men Saft og Fylde manglede. Det 
hele var en dramatisk Spøg. 

indstrøm phot, 


Axel Ravn (Henrik Malberg) Einar Brun (Svend Rindom 
Musse (Clara Wieth) 


Sørensen: Som en ringe Opmærksomhed tilbyder jeg at 


fotografere Dem ganske gratis — et helt Dusin 
Kabinets skal De faa. Saa kan De jo glæde 
alle Deres gode Venner med et vellignende 
Kontrafej. 


Peter Dam (Rob 
(Mathilde Nielsen) 
Rasmus Christiansen) 


Sørensen (Charles Wilken) 


«Det er ganske vist!», III. Akt. 

sa sine Erindringer skriver Bournonville, 
| at han fik Ideen til Fjærnt fra Dan- 
4 mark og dennes Middelpunkt, Rosita, 
SON stærkt paavirket af den Skildring, som 
Steen Bille i sin Jordomsejling giver af den 
navnkundige skønne Kreolerinde Manuelita, der 
ved sin Nærværelse illustrerede den festlige 
Aften ombord paa Corvetten Galathea i 1847. 
Bille, som kom en Del sammen med hende, og 
mod hvem hun var elskværdig og gæstfri, skri- 
ver: «Hun har en særdeles smuk Figur, et ual- 
mindelig elegant Væsen og en sjælden naturlig 
Ynde i alle sine Bevægelser. Jeg har set hende 
danse en Menuet ombord i Fregatten Bellona 
(1840) og ellers oftere i Selskab, paa en Maade 
og med en Anstand, som vilde have vakt Be- 
undring, om hun saa var traadt op midt i Paris” 


eller Londons første Salons>». 
Hvem var denne Kvinde? 
Datter af den tidligere Cow- 
boy, nu den berømte Gene- 
ral Juan Manuel de Rosas, 
Argentinas Diktator 1835—— 
52, det nittende Aarhundre- 
des Caligula, en blodtørstig 
Tyran, men en mærkelig 
voldsom Dygtighed og frem- 
ragende administrerende 
Kraft, Grundlæggeren af År- 
gentinas vældige økonomi- 
skeUdvikling og Betydning. 
Manuelita sagdes at være 
hans Gehejme-Sekretær og 
Medvider i hans blodige 
Ugerninger, men som om 
Rosas Grusomhed lød der 
ogsaa om Datteren over- 
drevne Beretninger, f. Eks. 
den, at de dræbte Fjenders 
afskaarne Øren laa til Skue 
i hendes Salon. Ihvertfald 
havde hun stor Indflydelse, 
var Faderens Ceremonime- 
ster, Værtinde ved de pragt- 
fulde Fester og Repræsen- 
tant overfor de udenlandske 
Diplomater. Hun blev Midt- 
punktet i det fornemme 
Selskab fra Ind- og Udlan- 

« Caras y Caretas», Buenos Åyres, copyright. det. Gesandterne fra Eu- 


BOURNONVILLES «ROSITA» 


ropas Herskere, engelske 
Lorder, franske Vicomter, 
danske Kaptajner kappedes 
om Æren at blive modtaget i hendes Salon. 
Man beundrede og forgudede hende og over- 
vældede hende med Smiger, naar hun sang de 
spanske Sange, spillede Klaver og med Vid og 
Aand deltog i Konversationen, men især naar 
hun ganske enthusiastisk, i Dansen ved enhver 
Bevægelse, enhver Drejning viste Kreolerindens 
ejendommelige Gracie. En smuk og forførisk 
Sirene, efter Fjendernes Sigende ulykkebrin- 
gende, efter Vennernes sød, elskværdig, naturlig 
og gæstfri. I 1852 maatte Rosas flygte ombord 
paa det engelske Krigsskib «Locust» og Manuelita 
fulgte ham forklædt som Skibsdreng. 

Med Velvilje af Bladet «Caras y Caretas» i 
Buenos Ayres bringer vi hosstaaende Gengivelse 
efter Pueyrredons Maleri af Manuelita, der hæn- 
ger i Nationalmuseet i Buenos Ayres. 

Vor Opera havde ikke forberedt no- 
gen spændende Nyhed eller blændende 
Ny-Indstudering til de lyse Foraars- 
maaneder, da Teaterbesøget erfarings- 
mæssigt svækkes. Ingen Nattergal og 
ingen Tryllefløjte, men Aida i ny Ind- 
studering, hvis det kan kaldes saaledes. 
ForVerdis pragtfulde Dekorations-Opera 
havde blot hvilet siden Oktober 1908. 
Nu lykkedes det kun at give den to 
Aftener — den tredje Opførelse maatte 
opgives paa Grund af Frk. Krarup-Han- 
sens Sygemelding. Hendes Amneris 
er en statelig Præstation, og baade Fru 
Brun som Aida og Hr. Høeberg som 
Ammonasro fortjener kun Lovord. Ny 
var — den usynlige Præstinde frareg- 
net — Hr. Niels Hansen som Radamés. 
Oprigtig talt skuffede han i dette stærkt 
bevægede Parti. 

Hofsanger John Forsell er atter i 
Aar Maj Maaneds Gæst — der er næ- 
sten Tradition for, at Sæsonens sidste 
Maaned som Piéce de resistance kræ- 
ver Gæsteoptræden af udenlandske 
Sangere. Teatret dvælede i Fjor saa 
udførligt ved Hr. Forsells Kunstner- 
skab, at der nu ikke er meget at tilføje. 
Han gjorde sin Entré som Hollænderen 
i Den flyvende Hollænder, et Parti, han 
ikke tidligere havde sunget i København. 
Hans storstilede Sang, der støttedes af 
ildfuld Aktion med mange Gestus og 
stærk Poseren, som Svenskerne nu en 
Gang ynder det, blev med Rette paa- 
skønnet, uden at Publikum dog af den 
Grund glemte, hvad Hr. Høeberg tid- 
ligere paa Sæsonen havde ydet i samme 
Parti. 

Endogen veritabelSymfoni-O pførelse 
har Teatret bragt til Veje — Carl Nielsens 
nye «Sinfonia expansiva», der spilledes 
som Indledning til Den Gerrige, en be- 
synderlig Sammenstilling, thi to mere 
stil-forskellige Værker end den danske 
Komponists Naturtilbedelse i Toner og 
den franske Klassikers Karakterkome- 
die skal man lede om. 

Noget helt nyt var Kapellets Pla- 
cering paa Scenen, et uheldigt Eksperi- 
ment, da Klangen blev ulden og sprød, 
og den fængslende og poetiske, originalt 
gennemførte Symfoni naaede derfor rin- 
gere Virkning end nylig i Odd-Fellow- 
Palæet, 

Koncerterne er langsomt sivede ud. 
Den svageste og ujævneste Sæson i 
Mands Minde. «I København er der 
faa Penge» — Hans von Biilows Ord. 


FRA UDLANDETS TEATERVERDEN 

Medens Fru Dybwad spiller i Kø- 
benhavn, har Nationalteatret i Kristiania 
slaaet sig paa Hostrup og fejret den fra 
Dansketiden overtagne Struensee'ske 
Bededag med Hostrups En Spurv i 
Tranedans, hvori Hauk Aabel morede 
som Peter Ravn, medens Komedien 
ellers virkede «altmodisch», hvad der 
ikke kan forundre dem, som i Vinter 
saa den paa Folketeatret. I Stockholm 
har navnlig det engelske Folkeskuespil 
Kamp fængslet i en ypperlig Udførelse 
paa Kgl. Dramatiska Teatern. 

Vender man Blikket sydpaa, er der 
fra Berlins Teaterverden at fremdrage 
den store og ubestridte Sejr, Hermann 
Wolfgang v. Walthershausens Musik- 
drama Oberst Chaberthar vundet paåaden 
nye Kurfiirsten- Oper. Komponisten er 
gaaet i Lære hos Wagner og Strausz, men 
han formaar alligevel at forme selv- 
stændig og er fremfor alt Dramatiker. 
Han er Effektens Mand, og hans Musik 
bliver ofte teatralsk. Han ejer imidler- 
tid paa en Gang Fantasi, Slagfærdighed 
og Knaphed i Udtrykket, og han har 
haft det store Held at finde et ypperligt 
Grundlag for den af ham selv forfattede 
Tekst. 

Emnet er hentet fra Balzacs Com- 
tesse å deux maris, og det Særsyn 
foreligger, at der for en Gangs Skyld 
er formet en god Tekst over en Ro- 
man. Titelhelten Oberst Chabert har 
afgjort Napoleons Sejr ved Eylau, men 
er bleven haardt saaret og som forment- 
lig død begravet med de faldne. Det 
lykkes ham dog, da han kommer til 
sig selv, at befri sig fra sit grufulde 
Fængsel, men Livet vil ligesom ikke 
mere have at gøre med den formodede 
døde. Kun den trofaste Korporal gen- 
kender ham. 

Dette er Forhistorien. 

Dramaet selv viser, hvorledes Cha- 
berts unge Hustru Rosine har giftet 
sig anden Gang med Grev Ferrand. 
Paa sin Bryllupsmorgen erfarer hun, 
at hendes første Mand lever. De to 
Mænd kommer til at staa overfor hin- 
anden. Ferrand er rede til at give sin 
Hustru fri, men da bekender hun, at 
hun aldrig har elsket Chabert. Budska- 
bet sønderknuser ham, der i Haabet om 
at eje hende havde kæmpet sig gennem 
alle Skuffelser. Han skyder sig i Par- 
ken, og Grevinden tager Gift ved hans 
Lig, overvældet af Anger. 

Opførelsen var fortrinlig, og Oberst 
Chabert er blevet en af Foraarsæsonens 
Begivenheder i Berlin. Det kgl. Teater 
burde vistnok ligesom Hofoperaen i 

Wien sikre sig dette højtdramatiske 
Værk. 

Eninteressant Skuespilnyhed er Tra- 
gedien Titus und die Jiidin af den unge 
Forfatter Hans Kyser, den samme, som 
i Neue deutsche Rundschau har ført 
den heftige og øjensynligt berettigede 
Kamp mod Administrationen af den 
tyske Schillerstiftelse. Førsteopførelsen 
paa Det kgl. Hofteater i Stuttgart den 
12te April blev en afgjort. Succes for 
Kyser. Hans Værk er et dramatisk 
Sjælemaleri, hvis Ramme er selve den 
verdenshistoriske Tragedie om Israels 
Undergang, Jerusalems Ødelæggelse"af 
Kejser Titus. Kyser er nu et af den 
tyske Digtnings Fremtidsnavne. 

Men et Fortidsnavn, der endnu virker 
og den 7de Maj kunde fejre sit 60-Aars 
Burgteater-Jubilæum, er Bernhard Bau- 
meister. Til Trods for sine 84 Aar 
spillede han Falstaff i Kong Henrik den 
Fjerde, en af hans Glansroller. Andre 
er Dommeren fra Zalamea og Gåtz. En 
Menneskefremstiller som faa! 


FØRSTEOPFØRELSER 1911—1912 


8. April. CASINO: Den sorte Panter, 
romantisk Skuespil med Sange og 
Kor i 5 Akter (6 Afdelinger) af Hol- 
ger Rasmussen. Den til Stykket 
hørende Musik komponeret af Flem- 
ming Hansen. 

8. April. DET NY TEATER: Alt for 
Firmaet, Farce i 3 Akter af Maurice 
Hennequin, oversat af C. E. Jensen. 

10. April. FOLKETEATRET: Idyllen, 
Drama i 4 Akter af Peter Egge. 

13. April. DET KGL. TEATER: Sankt 
Hubertusfesten, Ballet i 2 Akter af 
Hr. Chr. Christensen. Musiken af 
Hr. A. Eggers. Teksten af Hr. Carl 
Sørensen. 

16. April. DAGMARTEATRET: Trvillin- 
gerne fra Brighton, Komedie i 3 Ak- 
fer og et Forspil, efter Plautus af 
Tristan Bernard, oversat af Hr. Paul 
Sarauw. 

30. April. DAGMARTEATRET: Det er 
ganske vist!, Lystspil i 3 Akter. 


Abonnenternes Opmærksomhed hen- 
ledes paa, at Tidsskriftet «Teatret»s næ- 
ste Hefte udkommer Fredag den 14. Jiini, 

I Midten af Juli, August og September 
udkommer ligeledes et Hefte af «Teatret». 

Kåri (Adam Poulsen) Halla (Johanne Dybwad) 


Halla: Holder Du lidt af mig endnu? 
Kåri: Det ved Du. 
Halla: Jeg synes, jeg trænger til at høre Dig sige det. 


«Bjærg-Eyvind og hans Hustru», III. Akt 


Gudfinna (Mathilde Nielsen) 
En Faaredreng (Else Mantzius) 
Halla: Jeg hører, at I er glade. 


Georg Lindstrøm phot. 


Magnus (Peter Palludan) Halla (Johanne Dybwad) 


Kåri (Adam Poulsen) 


«Bjærg-Eyvind og hans Hustru», I. Akt 


DAGMARTEATRET: BJÆRG-EYVIND OG HANS HUSTRU 


OHANN SIGURJONSSON har kun høstet 
Lovord for sit Drama, Bjærg-Eyvind 
og hans Hustru, som Dagmarteatret 
= har opført, og for Skuespillet Gaarden 
Hraun, som Det kgl. Teater har antaget. Det 
Synes ogsaa, som om med ham vil indledes en 
ny Æra for Nordens dramatiske Kunst. 

Man har sagt, at Sigurjånsson mindede om 
og kan tænkes paavirket af Ibsen. Det er kun 
for saa vidt rigtigt, som begges Repliker er 
korte og knappe, hugget til i Kunstens Værksted 
som Skrift i Sten; men Sigurjånsson er fjern 
fra Ibsens Problemdigtning og Skæbnetragedier, 
foreløbig skildrer han kun Livet paa sin fjerne 
Fødeø; dog føler man gennem begge hans Arbej- 
der ligesom hos Ibsen Trykket af den knugende 
Naturmystik, der for en sydligere boende hviler 
over Nordens Lande. 

Naar Sigurjénsson saaledes lader en Karl 
forklare sit Indtryk af et Jordskælv: 

«Men jeg maa sige, da jeg tog fat paa 
mit Arbejde igen, saa kunde jeg ikke rigtig, 
det var, som jeg skar i noget levende, det 
var, som jeg flaaede et levende Dyr — og 


det Sted, hvor vi skar Græstørv i Fjor, det 

saa ud som et stygt Ar», 
medens en gammel Tjenestepige siger: 

«Jorden aabnede sin Mund og aandede», 
Saa risler det koldt ned gennem Læserens Ryg- 
rad. De faa Ord maler med Sagaernes Kraft 
Begivenhederne frem. Kun en Ætling af Snorres 
Ø kunde genskabe et Jordskælv for vore Øjne 
med saa knap en Fyndighed. 

Sigurjéånsson har som Dramatiker to store 
Fortrin: De korte maleriske Repliker og — i 
hvert Fald for Bjærg-Eyvinds Vedkommende — 
en voldsom Stigning og Spænding i den dra- 
matiske Handlings Udvikling. Rundt om Hoved- 
personerne grupperes en Skare Bipersoner, der 
skal anskueliggøre os en Islænders daglige Liv. 
I begge Stykker ser vi en Gaardejers Arbejden 
og Virken. I Bjærg-Eyvind er det Enken Halla, 
der styrer sin Gaard, giver Ordrene til Tjeneste- 
folkene, planlægger og gennemfører den daglige 
Drift. I Gaarden Hraun kommer Husbonden 
hjem med Varer fra Byen. Hver af Tjeneste- 
folkene sættes i Gang med sit Arbejde og til 
enhver har han Gaver med. Og Tyendet selv 

karakteriseres for os i faa Træk af deres Liv 
og i Repliker, der, selv om de snarere synes 
født i en Digters Hjerne end paa en Tjeneste- 
karls Læber, dog ved deres Naturlighed faar 
Figurerne til at springe lyslevende frem. 

Mellem dagligdags Virke begynder Dramaet 
Bjærg-Eyvind og hans Hustru. 

Til Hallas Gaard kommer en ukendt Mand, 
Kåri, som hun antager til Bestyrer. I næsten 
to Aar er han hos hende, og de fatter Kærlighed 
til hinanden. Saa lykkes det Hallas Svoger, 
Sognefogden, der selv vil giftes med hende, at 
opspore, at Kåri er en undvegen Tyv, Bjærg- 
Eyvind, der som fredløs har levet højt oppe i 
Islands Fjælde og øde Lava- 
marker. Bjærg-Eyvind til- 
staar Halla sin Brøde, hans 
Tyvelyst var medfødt, siger 
han, og sit Liv som Fredløs 
beskriver han hende som 
skønt og frit i al sin En- 
somhed. Dagen før Bjærg- 
Eyvind igen maa flygte for 
Fogden,træffes han og Halla 
ved destore Faarefolde oppe 
paa Højsletterne, og hun be- 
slutter at forlade sin Gaard 
og flygte for at leve sit 
Liv i Fredløshed med ham. 

I Aarevis lever de nu 
de Fredløses Vandringsliv. 
Hun føder et Barn, som 
hun maa dræbe, da det vil 
være dem umuligt at ernære 
og pleje det. Aar efter faar 
hun igen en lille Pige, som de beholder hos sig 
i en Hule, de har fundet inde mellem varme 
Kilder, En fredløs Vandrer, Arnes, slutter sig 
til dem. Han forelsker sig i Halla og bliver 
skinsyg paa sin Ven og Fælle Eyvind; derfor 
vil han hellere gaa tilbage til Menneskene og 
tage sin Straf, frem for at lide ved daglig at se 
Samlivet mellem Eyvind og Halla. Men just 
som han drager af Sted, styrter Fogden og hans 
Folk, der har været paa de Fredløses Spor, til, 
og Halla dræber sin lille Pige, hun slynger 
Barnet i en Afgrund, for at det ikke skal falde 
i Fogdens Hænder. — 

Efter 16 Aars Fredløshed sidder Eyvind 
og Halla paa syvende Dag indesneet i en 
Hytte uden Mad. Sulten nager og piner dem, 
og rasende af Hunger og Had slynger de mod 
hinanden Haans- og Skældsord. Efter Aaringers 


Kåri (Adam Poulsen) Halla (Johanne Dybwad) 


Kåri: Hvis vi dør af Sult begge to, saa er 
det Din Skyld, ene og alene Din Skyld. 


«Bjærg-Eyvind og hans Hustru», IV. Akt 


Samliv er alt dødt mellem dem, kun for Be- 
brejdelser og Ondsind finder de begge Ord. 
Intet Menneske vil tro paa et fortsat Samliv 
mere for disse to. 

I den trykte Udgave af Bjærg-Eyvind og 
hans Hustru lader Forfatteren derfor ogsaa sit 
Drama slutte med, at Halla Styrter sig ud i Sne- 
Stormen, medens Eyvind forvildet raaber efter 
hende. Men forinden denne Slutning blev trykt, 
havde Sigurjénsson digtet en anden: En Hest 
forvilder sig til de to Fredløses Hytte, og me- 
dens Eyvind og Halla graadigt sluger dens friskt- 
slagtede Kød, forsones de i det Velvære, som 
Mætheden breder over deres arme udslidte Sind. 
Med denne Slutning spille- 
des Dramaet paa Dagmar- 
teatret, og blev en Succes. 

Dette storslaaede Drama 
fordrer foruden en Udfø- 
relse af de største Kunst- 
nere en Iscenesættelse, der 
kan indleve sig i hver Per- 
sons Egenartethed og dens 
Stilling til hele Dramaet. 
Og hertil maa forlanges et 
ydre Udstyr, der for Til- 
skuerne staar som en fuldt 
korrekt Gengivelse af is- 
landske In- og Eksteriører. 
Paa dette allersidste Punkt 
glippede Dagmarteatrets Ud- 
førelse af Bjærg-Eyvind og 
hans Hustru, men til Gen- 
gæld var baade Iscenesæt- 
telse og især Udførelsen 
baade af Hoved- og Bipersoner fuldt ud Dramaet 
værdige. 

Fru Dybwads Halla og Hr. Adam Poulsens 
Eyvind vil blive nævnede som disse Kunstneres 
Største Indsats i vor Skuespilkunst. Deres Gen- 
nemførelse af de to Skikkelser, fra tryg Kærlighed 
gennem Fredløshedens Slid og Ulykker til Hun- 
gerens Pine og Rasen, var Kunst, saadan som 
kun de bedste yder den. Hr. Egill Rostrups 
spedalske Arngrim var en Studie, gennemført og 
gribende. Over Hr. Johannes Nielsens Årnes 
var Ensomhed og Storhed. 

Med Sigurjénssons Bjærg-Eyvind og hans 
Hustru og Dagmarteatrets Fremførelse af det 
før man haabe paa en ny Blomstringstid for det 
store Drama og den opløftende Scenekunst. 

PETER NANSENS SUCCES I TYSKLAND 


HSLÆR AN standsede en Formiddag midt i 
2 4 Paaskesolen foran et af de store Bog- 
NM | ' handler-Vinduer under Lindene og 
Sr sagde: — Ja, er det nu ikke morsomt 
for os Danske at staa og læse hvad for Forfat- 
ternavne, man for Tiden skilter med i Berlin — 
se nu dér: Gustav Wied, Herman Bang, Jo- 
hannes Jensen, Karin Michaélis, Ingeborg Sick 
og Nexø og Knud Hjortø, ikke? 

Jo. Der var ellers ogsaa en Del Bind med 
hans eget Navn paa, og de laa præcis i Midten, 
men dét kunde altsaa være det samme, han var 
virkelig bevæget ganske Patriotisk. 

Der var saadan en Begejstring i ham; og 
bagved stod de og lagde Mærke til denne ka- 
rakteristiske Herre, og en ung Frøken af Folket 
blev ildrød og vendte sig til sin Veninde og 
hviskede højt paa ægte Berlinsk (Grinegasse): 
— Ih Gudd, vil du tro, at dét var Peter Nænsen! 

Hun maa vist have læst ham; men ikke nær 
saa intimt som det højere Selskabs litterære 
Kvindetyper, hvor han gerne nævnes uden For- 
navn og bare kaldes der Nansen. Det lyder og- 
saa pænt. «Nansenen har i Gaar Aftes souperet 
hos os, henrivende amusant var han. Nansenen 
kommer igen til næste Paaske». 

Han ejer Berlin. Det lyder vel lidt flot, men 
han har da erobret hele den mægtige Kreds, 
som lever med i Teater og Kunst og Bøger. 
Der er maaske meget andet, han har indtaget, 
det ved man aldrig, men selv mellem Grosserere 
og Officerer ved Frokosten paa Hotellet raabte 
man — med denne Hvisken, som Tyskere har — 
at den smukke Herre dér ovre var Nansenen; 
og Tjenerne gled stilfærdigt hen og lagde ømt 
Kaviarens lyseste Perler paa hans Tallerken og 
betroede ham, hvilken Aargang de selv drak. 

Saa var det, han kunde faa dette milde rørte 
Blik i Øjnene og sige: — Synes De ikke, det 
bliver svært at rejse bort igen fra alle vore 
Venner her nede? 


— Naah. 
— Ja, jeg mener ikke dem, vi morer os med — 
men alle dem, der er gode mod os — Opvar- 


terne som lægger deres Sjæl i at gøre alting 
rart, Portiéren der vaager over os, Stuepigen 
som kærligt pylrer for Hovedpuden, og Srøvle- 
pudseren med al hans Omsorg for Lakket — 
hvor de dog støtter og trøster os; hvor maa de 
holde af os! 

De holdt vist virkelig af ham, han har det 


Trylleri, som hedder Elskværdighed, og som 
varmer Hjerterne lidt. Det skal ogsaa kunne 
have alvorligere Følger. 

Om Eftermiddagen saa” det i hvert Fald far- 
ligere ud. Det var i et bælgmørkt Rum, hvor 
Nansen sad omkranset af Kvinder, som var hen- 
rykte og vrede paa hinanden. Oppe for Enden 
af Salen var der Lys paa en Scene, og dér stod 
Professor Max Reinhardt og instruerede Skue- 
spillere til et Stykke om Don Juan; han udtalte 
hver evige Replik for dem, og saa abede de efter 
som Grammofoner (saaledes bliver Skuespil om- 
trent leveret paa Maskine) — men de smaa søde 
Snakkedukker hernede i Mørket, de hørte ingen- 
ting, og da de kom op, kunde de ikke deres Lek- 
tie, saa Professoren sagde, at nu havde de nok 
glemt Don Juan for Peter Nansen, hvorover de 
rødmede lyksaligt, medens et tilsvarende Antal 
Artister af Hankøn blev blege, uden derfor at 
beundre den danske Viking mindre. 

Men om Aftenen kulminerede det, thi da 
blev han fejret ved en halvofficiel Diner med 
Borgmester og den Slags, og efter Kaffen stod 
han ved et Bord med mange Sodavandsflasker — 
Nansen smager aldrig andet — og holdt en Tale 
saa god og smuk (han skulde jo egentlig have 
været Pastor Paulli), at intet Øje var tørt, i hvert 
Fald ingen Kvindes; og en af de mere halv- 
officielle Embedsmænd blev bleg og tog hjem 
uden at have sin Kone med. Hun vilde nem- 
lig ikke, 

Fra Slutningen af denne Diner sænker sig 
et Forhæng i blidt blegrødt Skær over alt, hvad 
der senere skete. Det sidste Syn fra den Dag 
var en Balsal, eller maaske det var et Tivoli 
eller en Kælder — i hvert Fald en dejlig Egn 
paa Jorden, hvor en Skare af unge Digtere og 
dansende Kvinder snoede sig i Musik om Stor- 
byens elskede Gæst, der i en Apoteose blev 
hævet fra Gulvet, synlig for alle de Sjæle, som 
holder saadan af ham og vil ham saa godt — 
baade Kunstnerne og Kvinderne og de kjoleklædte 
Kellnere, som rakte ham Nektar med Sodavand. 

Saa forsvandt den Dag. Hans Stykke, som 
jeg skulde skrive om her, fik jeg ikke set. Han 
er morsommere selv. — Men dette blev da 
alligevel lidt om Nansens Succes i Berlin. 

Becker & Maas, Berlin, phot. 


Peter Nansen og Johanna Terwin 


«ET LYKKELIGT ÆGTESKAB» 


&€ ARETS ubetinget største Berlinersucces 
Å var Peter Nansens Et lykkeligt Ægte- 
skab, som gik over tre Snese Gange 
É = paa Kammerspiele — hvilket er noget 
ret enestaaende, og først og fremmest maa til- 
skrives den ganske usædvanlige Popularitet, som 
Nansen nyder i Tyskland, hvor hans Bøger 
læses og elskes fuldt saa meget som her hjemme, 
og hvor han selv ikke har færre Venner. 


Stykkets sjeldne Sceneheld maa vel ogsaa 
tilskrives den udmærkede Instruktion ved Felix 
Hollaender og det livfulde Skuespil, hvor sær- 
lig den nydelige Frøken /ohanna Terwin havde 
en stor Succes i den morsomme kvindelige Ho- 
vedrolle. Frøken Terwin var hidtil ikke nogen 
Skuespillerinde med særligt stort Scenenavn, 
men hun slog ved denne Lejlighed fuldstændig 
igennem. 

Henri Manuel, phot. 


Mlle. Delsaux fra Paris? Opera 
Kostume af Changean Taffetas med broderet Halskrave. 
GREEN & Co., RUE DE LA PAIX, 23, PARIS. 


Naar vi i dette og nogle følgende 
Hefter kan vise vore Læserinder Ko- 
stumebilleder fra Pariserscener, skyldes 
det Elskværdighed fra et af rue de la 
Paix” største Modefirmaer, Green & C6,, 
hvis Chef, Hr. Green, nærer særlig In- 
feresse for nordisk Smag og Stilsikker- 
hed i Klædedragten. 

Hr. Green følger saaledes i sit Fag 
ikke nogen Tradition eller Skole, men 
det er hans Stolthed at kunne kompo- 
nere ethvert Kostume ud fra sin egen 
personlige Smag og i Overensstemmelse 
med de Fordringer, Skuespillerinderne 
og deres Roller stiller til vekslende 
Modeluner. Green & Co. leverer Ko- 
stumer til de største Kunstnerinder som 
Réjane, Destrelles, Badet, Nelly Market, 
og ønsker nu gennem Teatret at komme 
i Kontakt med den danske Dameverden. 

Ved de to Kostumer, af hvilke vi 
i Dag bringer Billeder, bør man særlig 
lægge Mærke til den smukke Krave af 
Marcraméekniplinger paa Mlle. Delsaux” 
Toilette. 


Her Manuel, phot. 
Madame de Valles 

Hvid Spadseredragt med blaa Striber og Læderbælte. 

GREEN & Co., 23, RUE DE LA PAIX, PARIS. 

FRA UDLANDETS TEATERVERDEN 


Tyskland er de sceniske Eksperi- 
menters forjættede Land. Man tilrette- 
lægger for Scenen ikke alene de Brud- 
stykker, der som Schillers Demetrius- 
Fragment paa Grund af Digterens ha- 
stige Død er vedblevne at være skønne 
Torsoer, men hæver ogsaa op i Ram- 
pens Lys de Udkast, som danner For- 
løberne for den modne Manddoms 
monumentale Værker. 

Og saaledes er det da gaaet, at man 
ikke blot spiller Faust — spiller det 
som paa Deutsches Theater i Forestillin- 
ger, hvis Længde næsten bliver Dage — 
men ogsaa Før-Faust eller Ur-Faust, 
Goethes Udkast fra 1775, der egentlig 
alene omfatter Gretgens Tragedie, me- 
dens Mephistopheles kun er en Kontur, 
som først nærmere skal udfyldes. 

Det var det storhertugelige Hofteater 
i Weimar, som til Ære for «Goethe- 
Gesellschaft» den 24de Maj vovede 
dette mærkelige Forsøg påa i Stedet 
for det fuldendte Drama at opføre Skit- 
sen,som Selskabets Præsident Professor 
ErichSchmidt just for 25 Aar siden havde 
den uomtvistelige Ære at fremdrage fra 
gamle Familiepapirer. En weimarsk Hof- 
dame havde nemlig til Glæde for Efter- 
slægten i sin Fritid moret sig med at 
iværksætte en sirlig Afskrift af Goethes 
oprindelige Manuskript, som Digteren 
senere tilintetgjorde. 

Den dygtige Dramaturg Paul Linse- 
mann havde iscenesat Forestillingen, 
der udmærkede sig ved farvefint sam- 
menstemte Interiører og interessante 
secessionistiske Forsøg paa at forny 
den dekorative Ramme — f. Eks. ved 
Figurernes mørke silhuetagtige Frem- 
træden mod stærkt belyste Baggrunde. 
Blandt de spillende var Gæsten Dr. 
Max Pohl fra Kgl. Schauspielhaus i 
Berlin som Mephistopheles adskilligt 
forud for de lokale weimarske Kræfter, 
om end Frk. Pils i Margarethes Kirke- 
scene fandt bevægende Udtryk for et 
forpint Hjertes Fortvivlelse. 


enn 


I Juli Maaned flytter «Teatret>s Re- 
daktions- og Ekspeditionskontorer til 
Lille Kongensgade 1, (Hj. af Kongens 
Nytorv) Telefon: Byen 2901. 

Åbonnenternes Opmærksomhed hen- 
ledes paa, at Tidsskriftet «Teatret»s næ- 
ste Hefte udkommer Fredag den 19. Juli. 

I Midten af August og September 
udkommer ligeledes et Hefte af «Teatret». 

PROFESSOR MAX REINHARDT 


Nicola Perscheid, Berlin, phot. 

LIDT OM MAX REINHARDT 


ge Planer, der har været oppe om at faa 
Max Reinhardt hertil og med Deut- 
sches Theaters Personale spille Ødipus 
paa vort Friluftsteater, er desværre 
strandede. I al Fald foreløbig. Desværre, fordi 
vi vilde have faaet Lejlighed til at se en Skue- 
spilkunst og en Instruktionskunst, der er skabt 
af et Verdensgeni, og udviklet i et stort Land 
og af et veldisciplineret Publikum, hvis kunst- 
neriske Fordringer og kunstneriske Maalestok 
er større og sikrere, end man kan forlange det 
af en Simili-Storbys Teaterpublikum. 

Paa den anden Side tør jeg ikke absolut 
Påastaa, at et saadant Gæstespil var bleven en 
Succes, kunstnerisk set. Maaske heller ikke 
pekuniært. Thi man kan aldrig vide, om det 
københavnske Publikum, der er hyperhenrykt 
og «europæisk dannet» over for alt, hvad der 
kommer fra Frankrig, ikke pludselig vilde blive 
«patriotisk» og «nationalt», naar der skulde spil- 
les tysk Komedie i den grønne, danske Bøge- 
skov. 

Men heller ikke kunstnerisk vilde man have 
faaet det fulde Indtryk af, hvad Reinhardt for- 
maar, og hvad der er ejendommeligt for ham. 
En Tourné er nu engang en Tourné, og saavel 
Personale som Dekorationer og Rekvisitter maa 
indskrænkes til det mindst mulige. Nu kræver 
ganske vist Ødipus, der i Berlin opførtes i 
Cirkus Schumann, intet særligt ydre Apparat. 
Men det fordrer, saaledes som Reinhardt har 
sat det op, et velsammenspillet Komparseri paa 
400 Personer. I al Fald var Antallet dette ved 
Premiéren i Berlin. Og netop i sin Korinstruk- 
tion er Reinhardt ejendommelig og belærende. 
Meiningerne raadede allerede over en impo- 
nerende og velinstrueret Kormængde, men Rein- 
hardt gør denne Mængde fuldt levende, lader 
den blive et Led, der griber ind i Helheden 
paa forskellig Maade. Snart er Korets Opgave 
den at fylde og beherske Scenen ved et broget 
Liv. Han digter da undertiden hele Smaascener 
til, som f. Eks, i Shakespeares Romeo og Julie 
eller i Lysistrate, der ender med et helt Orgie 
som Udtryk for Byens Hengivelse til Eros. 
Snart optræder Koret i sluttet Gruppe som en 
Medspillende. Hele Koret siger den samme 
Sætning; i det klassiske og det pseudo-klassiske 
Drama (som Helena-Scenerne i Faust) hele 
Vers. Al «Rabarbermumlen» er afskaffet. Et 
enkelt Ord — det, der er det centrale i Situa- 


tionen — raabes, først af enkelte, saa af flere, 
tilsidst af alle, højere og højere, indtil det kul- 
minerer som et unisont Skrig. «Massernes Wol- 
ter-Skrig» har man kaldt det. 

Denne Form for Replikfremsigelse kan vel 
til Tider virke noget monoton, men er til Gen- 
gæld af megen plastisk Virkning. Jeg kender 
af personlig Erfaring Eksempler paa begge Til- 
fælde. I Euripides Medea trættedes Øret ved 
de mange ensformige Lyde. Men i Maeterlincks 
skønne Legendespil Søster Beatrice skabtes en 
egen gribende Højtidelighed over Kirkescenerne, 
hvor Madonna er traadt i den bortflygtede Bea- 
trices Sted. Og i Fausts Helena-Scener stod 
«Koret» som een fast mejslet, enkelt Figur over- 
for Mefistofeles og Helena. 

Denne Instruktion af Koret hænger sammen 
med Reinhardts personlige Skuespillerevne. En 
dump-elementær Kraft i Udbruddet og en ud- 
præget teatralsk Accentuering i Forbindelse med 
en højt udviklet mimisk Detail-Fantasi, der gen- 
giver Dagliglivets Smaatræk, er ejendommelig 
for ham. Og denne Sans for Detaljer overfører 
han i sin Instruktion. Jeg mindes saaledes blandt 
meget andet Begravelsesscenen i Frank Wede- 
kinds Børnetragedie Friihlings-Erwachen. Det 
er Regnvejr, og om Moritz Stiefels aabne Grav 
staar med opslaaede Paraplyer Følget, Præsten 
og Faderen. Man ser kun Faderens Ryg og 
skimter det Lommetørklæde, hvormed han søger 
at dæmpe sin fortvivlede Hulken. Præstens 
Stemme lyder monoton og som sløret af Regn- 
vejret. Følget — Skolens Lærere — staar til- 
syneladende andægtige. Da, midt under Jord- 
paakastelsen, strækker en af Lærerne Haanden 
ud under Paraplyen — — for at mærke om 
Regnen er hørt op. Reinhardt kaster her midt 
ind i Tragedien et Strejflys af Komik, der levende 
understreger den Blanding af stort og smaat, som 
vi kan iagttage i det virkelige Liv. 

En Fare for Skuespillerne er der ved Max 
Reinhardts Instruktionskunst, nemlig den, at de 
let bliver Marionetdukker i hans Haand. Naar 
man overværer et Par Forestillinger i Deutsches 
Theater, og især hvis man har Lejlighed til at 
følge det daglige Arbejde, mærker man snart, 
der kun er een Vilje: Reinhardts. Naturligvis 
tages der Hensyn til en Personlighed som Albert 
Bassermann. Og Uoverensstemmelse i Opfat- 
telsen af en Rolle afgøres ved fuldt parlamenta- 
risk Forhandling, ikke ved et despotisk Magtbud. 

Men Reinhardts Smag og Synspunkter præger 
det hele Ensemble, saa hans Ideer, hans Inten- 
tioner mærkes klart bag de andres Udførelse. 
Dertil kommer, at Reinhardt har et sikkert Øje 
og Øre for at finde netop de Kunstnere, der 
passer til hans Arbejdsmetode. Italieneren Moissi 
og Fru Gertrud Eysoldt, begge lidt dekadente 
i deres Kunst, er saa at sige Produkter af den 
Reinhardt'ske Retning, har i al Fald kulmineret 
under hans Vejledning. Begge disse Kunstneres 
Personlighed falder for saa vidt sammen med 
Instruktørens, at de kan bevare deres eget Jeg 
og lade det skinne gennem den modtagne In- 
struktion. 

Derved bliver alt for dem naturligt og men- 
neskeligt, medens det ydre Arrangement — Stil- 
linger, Betoninger, Bevægelser — undertiden 
kan virke lidt søgt og anstrengt hos de yngre, 
der endnu kun har tilegnet sig Formen. Saaledes 
bliver Fortællingen om den hovedløse Dronning 
(i Friihlings-Erwachen) et indlagt lyrisk Vir- 
tuosnummer for den unge Feldhammer, der 
«snor» sig op ad Dørkarmen og betragter Aften- 
landskabet udenfor, medens Tilhørerne intet 
Øjeblik gribes af Stemningen, men beundrer det 
vel tillærte Arbejde, der ligger bag. 

Og Arbejde gaar der forud for alle de Rein- 
hardt'ske Forestillinger. Langvarigt Arbejde; thi 
Deutsches Theater har baade Tid og Penge til 
sin Raadighed. Og en Række fremragende, tek- 
nisk fuldendt uddannede Mennesker, hjælper 
ham til Virkeliggørelsen af hans Ideer. Hver 
enkelt er paa sit Omraade en Kunstner. Derfor 
virker Haven i Maeterlincks Aglavaine og Sely- 
sette, fremstillet af grønne Flortæpper, som et 
farveafstemt Billede. Derfor føles Uhyggen saa 
stærk, naar Vinden suser paa Kronborg Fort, 
og Hamlet standser sin Samtale med Horatio; 
og en Følelse af Rædsel og Mystik griber Til- 
skuerne, naar Hamlet i Dronningens Værelse 
kun ser Spøgelsets Hoved, medens Fløjlskaaben, 
der dækker Legemet, falder sammen med Far- 
ven af Stuens Tæppe-Vægge. Illusionen er paa 
Deutsches Theater fuldkommen. 

Til Prøverne møder Reinhardt fuldt færdig 
med sin Udarbejdelse af det Skuespil, han skal 
scenisk digte. Hans uendelige Fantasi gør, at 
han forud, paa Papiret, har hver mindste Ting i 
Orden. 

Undertiden deltager han ikke personlig i 
de første Prøver, men træder først til senere. 
Og i store Ensemblestykker arbejder han med 
Solisterne i Forgrunden, medens Teatrets andre 


Instruktører samtidig vejleder Komparseriet i 
Baggrunden, at ingen Tid skal spildes, men alt 
kan klappe, naar Reinhardt samler Helheden i 
sin Feltherrehaand. 

En velgørende Ro og en beundringsværdig 
Taalmodighed præger hans Fremtræden under 
Arbejdet, uden at hans Energi svækkes derved. 
Energi har jo alle Instruktører; det maa de have; 
det er deres første Eksistensbetingelse, men 
de anvender den eller bortødsler den paa for- 
skellig Maade. Jaroslaus Kvapil, det checkiske 
Nationalteaters højt begavede Førsteinstruktør, 
fortæres af sin Energi. Nervøst arbejder han 
med sine Skuespillere, næsten hypnotiserer dem 
ind under sin Vilje, til han selv har forbrugt 
sin hele Nervekraft, men ogsaa skabt en Række 
vel afstemte Forestillinger. Barnowsky paa Klei- 
nes Theater, han iagttager alt fra Parkettets 
første Række, og i et Spring sætter han over 
Rampen for at rette, gentage, arrangere, alt under 
mange Ord og megen Stemmeudfoldelse. Hans 
Energi fejrer derfor sine største Triumfer i vold- 
somme Scener som f. Eks. Skænderiet i sidste 
Akt af Leonid Andrejews Studentenliebe. 

Men Reinhardt — han er stilfærdig som en 
Universitetsprofessor af den ikke naragtig-pedan- 
tiske Type. Han anbringer sig paa et Slags Ka- 
theder, der er rejst paa det overdækkede Or- 
kesterrums Podium. Og herfra følger han Slagets 
Gang. 

Altid opmærksom lyttende, aldrig trættende 
i sin Vejledning. Men energisk til at tage om 
og om igen, indtil hvert lille Ord faar den Be- 
toning og den Værdi i Sætningen, som hans 
meget sikre Sprogøre siger ham er det rette. 
Lykkes Arbejdet for hans Skuespillere, nikker 
han bifaldende; men kniber det for dem at følge 
med, opmuntrer han med venlige og taalmodige 
Ord, indtil det rigtige kommer. Kun overfor 
Pjank og Gøren-Grin bliver han hidsig. Men 
man maa lade de tyske Skuespillere, at de — 
selv om de som Privatmennesker maaske ikke 
alle kan staa Maal med andre og mindre Lan- 
des i kulturel Henseende — i Arbejdstiden 
er de eksemplariske og efterlignelsesværdige i 
deres Alvor for den Kunst, de dyrker, og i 
deres Respekt for den Institution, i hvis Brød 
de er: 

Om Reinhardts Privatliv er kun lidet at for- 
tælle, stærkt optaget som han er af Arbejde. 
Han er henved 40 Aar, har Titel af Professor og 
er gift med Skuespillerinden Elise Heims. Rein- 
hardt er iøvrigt kun et Teaternavn, hans Familie- 


— 147 — 


navn er Goldmann, og han er Østriger af Fødsel. 
Som ganske ung spillede han Komedie i Provin- 
serne, indtil Otto Brahm 1893 opdagede ham i 
Salzburg, hvor han spillede Obersten i Hjemmet. 
Han blev nu engageret til Deutsches Theater, 
hvor han bl. m. a. spillede Achim i Mørkets 
Magt. 

Saa en Dag aabnede han sammen med 
nogle Kolleger Kabaretten Schall und Rauch, 
det nuværende Kleines Theater, blev senere Di- 
rektør for Neues Theater og Kleines Theater, 
hvorfra mange Danske vil erindre Opførelsen 
af Goethes Nachtasyl, og overtog derpaa efter 
nogle Aars Forløb Ledelsen af Deutsches The- 
ater og det dermed forbundne Kammerspiele; 
saaledes indledtes den Direktør- og Instruk- 
tørvirksomhed, som han ved sit administrerende 
Talent og sit organisatoriske Feltherregeni har 
gjort verdensberømt. 

Og et Geni er han, et Geni, som maaske 
mere skaber i Kraft af sin Evne til at se alt i 
Billeder, end i Kraft af sin psykologiske Sans, 
et Geni med mange Venner og mange Fjender. 
Fjenderne siger, han gør Forretning af sin Kunst. 
Det er kun for saa vidt sandt, som Reinhardt 
under Indstuderingen besætter flere Roller dob- 
belt, saa de Kunstnere, der spiller ved de første 
Forestillinger, senere erstattes af andre. Det kan 
ogsaa hænde, at Statisternes Antal ikke er det 


samme ved den 69 Opførelse som ved den første. 
Men hvad er det i Sammenligning med det Ar- 
bejde, han sætter ind paa en Førsteopførelse ? 
Hans Udkast til Iscenesættelsen, hans Opfattelse 
af Stykket, hans Forstaaelse af Digterværket bliver 
da ikke ringere derfor. Han skaber Kunst. Om 
han da senere — af praktiske Grunde, som f. 
Eks. af Hensyn til sine Tournéer — faar Kun- 
sten til at betale sig, synes mig at være ganske 
ligegyldigt. 

Naar Bjerget ikke kan komme til Muhamed, 
maa Muhamed komme til Bjerget. Og Vejen 
til Berlin er for os "Danske ikke lang. Vi vil i 
Deutsches Theater møde en scenisk Kunst og 
Kultur, som kun kan trives i en By, der er stor 
nok til at have et Publikum for enhver Retning 
og Smag, ogsaa den alvorlige og den gode. 

Og vi vil kunne beundre Arbejdet af en stærkt 
optaget Mand, hvis bedste Egenskaber er disse: 
et lydhørt Sprogøre, en overdaadig Fantasi, et 
sikkert Blik for den sceniske Virkning, en næsten 
ufattelig Arbejdsevne og en omfattende Dannelse, 
der bunder i' megen og forskelligartet Læsning 
i Forbindelse med en sjælden Evne til at iagt- 
tage og gengive Livets store og smaa Foreteelser. 


dear Ph 


I. Fuchs, Berlin, phot. 
«Hamlet» (Slutningsscenen) paa Deutsches Theater, Berlin 


Iscenesættelse: Max Reinhardt 

Gabriel Schilling (Grunwald) Rasmussen (Paschen) 


Maurer (Gebuhr) Lucie (Helene Thimig) 
Eveline (Rosa Bertens) 


Hanna: Det er mig ligegyldigt, hvad Du siger om mig. 
Jeg spytter derpaa, det er mig ligegyldigt. Jeg 
spytter paa Din forbandede Kærlighed. 


«Gabriel Schillings Flucht», 


Lisa Kønig, Leipzig, phot 


Hanna (Tilla Durieux) 


IV. Akt 


GERHART HAUPTMANN-SPIL 


ala «Neue deutsche Rundschau» aabnede 
W indeværende Aargang med Gerhart 
| Hauptmanns Drama Gabriel Schillings 
rmer£ Flucht, vakte Stykket, der allerede blev 
skrevet 1906, straks Opmærksomhed. Dette Ar- 
bejde, som Digteren i Følge sit Udsagn i en 
indledende Bemærkning ikke «vilde lægge paa 
en Førsteopførelses Hasardbord», da «det ikke 
henvender sig til det store Publikum, men kun 
til den rene Passivitet og Inderlighed hos en 
lille Kreds», viste sig nemlig de nyere Haupt- 
mannske Skuespil langt overlegent, klart bygget, 
med sikker Figurtegning og vel udformet Kon- 
flikt. Dette Drama, som Digteren havde tøvet 
med at udlevere til Teatret, var netop baade 
teater-mæssigere og teater-regelmæssigere end 
hans sidste, med saa ringe Held opførte Stykker. 

Til sin Bemærkning føjede Hauptmann disse 
Ord: «En enkelt Opførelse, af den mest fuld- 
komne Natur, i det intimeste Teaterrum, er mit 
uopfyldelige Ønske». Ikke saa uopfyldeligt endda! 
Nære Venner greb ind, Paul Schlenther stillede 


sig i Spidsen for en intim Opførelse, og fra 
Festspillene i Fjor fortrolig med Lauchstedter 
Goethe-Teatrets Dimensioner og den ypperlige 
Akustik i den gamle Træbygning, valgte han klogt 
denne som Ramme om Gerhart Hauptmann- 


.Spillet i Halvhundredaaret for Digterens Fødsel. 


Fra Berlin var det egentlige Hauptmann-Pu- 
blikum strømmet til Lauchstedt, der for nogle 
Timer paa tre efterfølgende Dage blev et Klein- 
Berlin. Overalt kendte Ansigter fra den litterære, 
kunstneriske og plutokratiske Verden, mange For- 
læggere, desuden talrige Teaterledere baade fra 
Nord- og Sydtyskland. Da de tre Forestil- 
linger — den14de, 15de og 16de Juni — var 
til Ende, var samtidig Hauptmanns Drama op- 
hørt med at være intimt. Det ene store Teater 
efter det andet bebuder dets Opførelse — Les- 
singtheater allerede til Oktober, Hofteatrene i 
Dresden og Miinchen snart efter. Og dette Re- 
sultat af Lauchstedter-Forestillingerne er allerede 
i og for sig en Sejr baade for Digteren og dem, 
der stod ham bi med Iscenesættelse og Spil. 

Gabriel Schillings Flucht foregaar paa en 
lille Ø i Østersøen, «Fischmeisters Oye», hvortil 
Maleren Gabriel Schilling er flygtet for i Efter- 
Sommerens salt-friske Bade ligesom at frigøre 
sig for alle de Kvaler, legitim og illegitim Kær- 
lighed har bragt over hans ulyksalige Hoved. 
«Renhed, Frihed, Luft» søger han her. Gud 
være lovet! Her kan han atter aande. Forhaa- 
bentlig kommer der snart en Storm, for han 
trænger til noget vildt, friskt, forrykt, brusende, 
saltholdigt i Modsætning til det sædvanlige Fruen- 
timmerskraal. 

Ja — Stormen kommer, men rigtignok paa en 
anden Maade, end Schilling havde haabet og ven- 
tet, og Befrielsen udebliver ganske. Medens den 
joviale, livsfrodige Billedhugger Maiirer og hans 
blonde Elskede, Violinistinden Lucie Heil finder 
hinanden i deres varme Tillid til Livet og dets 
bærende Kræfter, stivner Schilling overfor dets 
Medusa-Aasyn. Hanna Elias, hvis Overhæng 
han havde troet nu at skulle befris: for, ind- 
finder sig paa den lille Ø, ledsaget af en ung 
Veninde, Russerinde ligesom hun selv, og hun 
vinder hurtig sin gamle Magt over den stakkels 
karakterløse og svage Maler — hun er en af disse 
Harpyer, Lucie Heil omtaler: et af hine Kvinde- 
mennesker, der aldrig slipper det Offer igen, 
som de en Gang har slaaet deres Klør i: 

Med Schilling er det nu forbi. Hans Nerver 
svigter, han synker Sammen, og der maa tele- 
graferes efter hans gamle Ven, Lægen Rasmussen. 
Denne kommer ogsaa uden Tøven, men med- 
bringer rigtignok Schillings Hustru Eveline. Ved 
Sygelejet mødes de to Kvinder, og i et voldsomt 
Sammenstød mister de al Selvbeherskelse, ja 
Hanna gribes af et fuldstændigt sanseløst Raseri: 
Hun spytter paa Hustruens forbandede Kærlig- 
hed — Gabriel er hendes! Hun føler det! Medens 
Eveline frygter for at miste Forstanden og over- 
vældes af Graad. Scenen er Dramaets Højde- 
punkt, pinlig i sin Ubønhørlighed, men stærkt 
virkende. 

Sidste Akt bringer saa Afgørelsen. Schilling 
er ligesom baade aandelig og legemlig lammet 
af Katastrofen. I Feberparoxysme rejser han sig 
fra Sygelejet og finder i Havets Bølger den evige 
Fred efter først ligesom at have set sin egen 
Begravelse. 

Denne korte og i Følge Sagens Natur kun 
skeletagtige Gengivelse af Dramaets Indhold vil 
dog allerede have peget paa Ejendommelighe- 
derne ved Gerhart Hauptmanns nye Værk: Dets 
kraftig anslaaede Havstemning, det Slør af Mystik, 


der hviler over det, det Islæt af Drømme og 
Hallucinationer — «second sight» — hvormed det 
er gennemvævet. Vanskeligere er det i faa Ord 
at karakterisere Hovedpersonernes Væsen. I 
Gabriel Schilling har Digteren valgt sig en Helt 
af udpræget patologisk Støbning, — hans Vilje 
er syg, hans Karakter udmarvet. Man mindes 
den Ibsenske Hjalmar Ekdal — som i det hele 
Henrik Ibsen er en af dette Dramas aandelige 
Fædre — naar den russiske kvindelige Student 
Frk. Majakin i ham ser den store Kunstner og 
Professor, der er repræsenteret paa National- 
galleriet. Hanna Elias har digtet sin Helt stor — 
Hanna Elias, der erindrer om August Strindbergs 
fanatisk hadede Kvindeskikkelser. Hun er egentlig 
ikke mindre patologisk bestemt end Schilling: 
med sit voksgule, næsten ligfarvede Ansigt og 
sin dæmoniske Fanatisme. Og hvad den ulyk- 
kelige Eveline Schilling angaar, er hun i sin 
Forgræmmelse, Indskrænkethed og Hadefuldhed 
en Livsledsagerinde, som for Strindberg vilde 
have været et nyt Bevis paa Kvindernes demo- 
raliserende Indflydelse paa Mændene. Fanatis- 
men er hos den svenske Digter stærkere, paa 
en Gang blodigere og mere ensidig end hos 
Hauptmann, men det er ensartede Strenge, som 
udsender deres skurrende Klange. Fra Lucie 
Heils Læber lyder derimod kun ømme og fine 
Toner — hun er Dramaets mest poetiske Skik- 
kelse, blond og sød, og hun forsoner næsten 
med Slutningsscenens vilde Disharmoni. Den 
unge Frk. Majakin er ogsaa denne Disharmonis 
Repræsentant, en overordentlig livssand og skarpt 
opfattet slavisk Type, hyperblaseret til Trods for 
sine sytten Aar, nyfigen og behagesyg og samtidig 
udfordrende og indsmigrende som en Slange. 
Den godmodige Billedhugger Mairer er ikke 
langt fra at lade sig tryllebinde. 

Gabriel Schillings Flucht vil påa en stor 
moderne Scene, som har alle tekniske Hjælpe- 
midler til sin Raadighed, i ydre Henseende 
kunne virke stærkere end påa Goetheteatret i 
Lauchstedt, hvor Teatertekniken i Følge For- 
holdenes Natur ikke har kunnet hæve sig over 
et ret primitivt Standpunkt. Man var endog ved 
den anden Opførelse Vidne til, at det elektriske 
Lys strikede. Selve Dekorationerne, hvis Ud- 
kast skyldtes Max Liebermann, bar i al deres 
Skitsemæssighed Mesterens Præg — malede 
med den brede Pensel og med et friskt Pust af 
Østersø over sig. Men de indsnævrede Scene- 
forhold havde nødvendiggjort, at næsten alle 
plastiske Indretninger var blevne Strøgne og de 

Gabriel Schilling (Grunwald 


Lisa Kønig, Leipzig, phot. 


Kuhn (Junkermann) 


Læredrengen (Schiitz) 
Schilling: Sig mig en Gang, hvoraf kommer det, at den Figur der oppe altid afvekslende bliver lys og mørk? 


Kihn: Naa, det kommer ganske naturligt fra Blinkfyret. 


«Gabriel Schillings Flucht», V. Akt 


gammeldags malede Rekvisitter atter indsatte i 
deres Rettigheder. 

Indstudering og Udførelse var forøvrigt beun- 
dringsværdig. Under Paul Schlenthers aand- 
fulde Ledelse var der fra alle Parthaveres Side 
i det korteste Maal af Tid blevet arbejdet med 
den største Ihærdighed og Interesse, og Digte- 
ren selv havde yderligere ved sin Nærværelse 
paa de sidste Prøver virket baade inspirerende 
og vejledende. Udførelsen gjorde paa en dansk 
Tilskuer Indtryk ved den ret ydmygende Sam- 
menligning, han maatte anstille mellem tyske 
Skuespillerinder og danske. En Opførelse af 
Gabriel Schillings Flucht vilde i Danmark for 
Øjeblikket ganske simpelthen være umulig, fordi 
vi ikke ejer to Skuespillerinder, der blot nogen- 
lunde kunde gøre Fyldest i Hanna Elias? og 
Eveline Schillings Roller. Disse blev helt be- 
tagende spillede af Tilla Durieux og Rosa Ber- 
tens — den første med fængende Temparement 
udøsende alle Hadets Skaaler over sin ulykke- 
lige Medbejlerskes Hoved, den anden gribende 
En om Hjerterødderne ved sin graadkvalte For- 
tvivlelse. Som Lucie Heil viste Helene Thimig 
atter sit smukke og ægte Talent, og som den 


russiske Student var Gina Mayer typisk i sin 
sværmeriske Melankoli. Herrerollerne var for 
saa vidt utaknemmeligere, især Schilling selv, 
men det var et Held for Stykket og Opførelsen, 
at Willy Grunwald magtede de sidste Akter bedst. 
Særlig var hans søvngængeragtige Diktion i Vi- 
sionsscenen af stærk Virkning. Otto Gebiihr 
savnede som Billedhuggeren Livsfrodighed, men 
spillede forøvrigt intelligent og distinkt, og to 
Biroller: Lægen Rasmussen og Kroværten for- 
svaredes fortræffeligt af Paul Paschen og Jakob 
Tiedtke. 

Gerhart Hauptmann modtog ved den første 
af de tre Opførelser saavel fra Tilskuerplads 
som paa Scene Publikums Hyldest. Senere har 
Kritiken — selv den mest vrantne — af Op- 
førelsen og paa Prosa og Vers (ved Oskar Blu- 
menthal) af den trykte Bog fastslaaet Gabriel 
Schillings Flucht som et af Digterens blivende 
Værker. Den, der overværede Forestillingen, 
er et varigt og fuldttonende dramatisk Minde 
rigere — det var en Festopførelse, som sent vil 


glemmes! 

C. Ferslew &> Co., phot. 
Hagbarth (Johs. Poulsen) 


«Hagbarth og Signe» 


OTTO JACOBSENS 
FORESTILLINGER 


JELLEM de gamle erfarne Provinsdirek- 
| tører er i de sidste Aar Oito Jacobsen 
N dukket op og har ved Spil og Iscene- 
sættelse ydet et Arbejde, der fortjener 
Paaskønnelse. Otto Jacobsen har i ganske faa Aar 
vist Provinsens Publikum saa skattede Kunstnere 
som Oda og Martinius Nielsen og Sophus Neu- 
mann. I Aar har han sammen med Gerda Chri- 
stophersen spillet Taifun og med Gerda Krum- 
Juncker Madame sans géæéne. 


C. Ferslew & Co. phot. 


Hamund (Vilh. Birch) Alger (Otto Jacobsen) 
«Hagbarth og Signe» 


Hans sidste Forsøg: at spille Hagbarth og 
Signe i Sydjyllands Byer paa improviserede Fri- 
luftsscener og for et begejstret Publikum fra begge 
Sider af vor Sydgrænse faldt ud til stor Ære for 
ham og hans Personale, blandt hvem Jylland fik 
Gudrun Houlberg at se som Signe og Johs. Poul- 
sen som Hagbarth, medens Vilh. Birch spillede 
Hamund og Otto Jacobsen selv Alger. Otto Jacob- 
sens Arbejde for dansk Skuespilkunst i vore 
Provinser er præget af Omhu og Smagfuldhed. 


—æe 


Otto Nørmark, Odense, phot 
Catherine (Gerda Juncker) Napoleon (Otto Jacobsen) 


«Madame sans géne» 

Moliére (M. George Grand) Madeleine Béjart (Mlle. Berthe Cerny) 


Moliére: Mais vous ne comprenez donc pas que Von éprouve 
Quelquefois le besoin de dire ce qu'on sent? 


| «Le ménage de Moliére», III. Akt 


PARISERTEATRENE 


EN Tid er forbi,hvor Franskmændene ikke 
i! interesserede sig for fremmed Teater- 
| kunst. Man kan endnu imellemstunder, 
; naar en Oversættelse af et udenlandsk 
Skuespil opføres i Paris, støde påa ret haanlige 
Afvisninger ud fra den Betragtning, at fransk 
Kunst er sig selv nok, og at det Indførte dog kun 
er en Efterligning efter franske Mønstre med en 
eller anden eksotisk Tilsætning, uantagelig for 
den gode Smag. Saaledes vaklede man i sin Tid 
overfor Henrik Ibsen, om man skulde erklære 
ham for en Efterligner af den yngre Dumas eller 
for en forvirret og taaget Laplænder. Men man 
studerede ham alligevel, og endnu stadigt ud- 
kommer der Bøger om hans Skuespil, der kendes 
af alle litterært Sysselsatte. 

Men hvem vilde troet, at tysk Skuespil kunde 
indføres i Paris uden nogen national Forargelse 
eller udæskende Kritik. Det behøver ikke at 
nævnes, at alle Wagners Operaer hører til Store 
Operas Repertoire, og at alle Koncertprogrammer 
opfyldes med tysk Musik, og at tyske Virtuoser 
og tyske Kapelmestre indkaldes og føler sig vel 
til Mode i Paris. Den nu endte Sæson gik 
ud — ikke alene med de tyske Orkesteranføreres 
Weingartners og Lohses Triumfer — men med 
at selve Max Reinhardt opførte sit bekendte 
Iscenesættelses-Kunststykke Pantomimen Sumu- 
run under megen Interesse og mindre Begejst- 
ring, skønt Fremstillerne — Aktører og Aktricer — 
vandt stor Anerkendelse. Samtidigt var der ita- 
lienske Operaforestillinger og russiske Ballet- 
Opførelser under den stærkeste Tilstrømning. 

Imidlertid Ballet, Pantomime, Opera — alt 
dette har jo et mellemfolkeligt Præg. Men nu 
selve Tale-Kunsten. Ogsaa der viste Pariserne 
sig ingenlunde ensidige. Gammelspanske Ko- 
medier (Kongen den bedste Dommer, Sevillas 
Stjerne af Lope de Vega), gammelengelske Skue- 
spil af Shakespeare opførtes. En Forening af 
Kunstinteresserede dyrker særlig Shakespeare — 
i Paris vrimler det af dramatiske Privatselskaber, 
ligesom Rigmænd har deres egne Scener for 
Skuespil og Opera — men desuden opførte Stats- 
teatret Odéon, hvor Det frie Teaters fordums 
Direktør Antoine nu hersker, det sjældent spil- 
lede Shakespeare'ske Lystspil Troilus og Cressida 
med stort Held. Og gaar man fra det gamle til det 
mest moderne, saa møder En saadanne Navne 
som Bernard Shaw med Fru Warrens Forret- 
ning, der har oplevet en talrig Række Opførelser 


[SÆSONEN 1911 


(medens Stykket her i København trods alle- 
haande Løfter aldrig kom frem), Schnitzler med 
De sidste Masker, Fellinger med Vagabonden, 
der i Tyskland gjorde Opsigt men kun er et 
altfor følsomt Folkeskuespil, og selvfølgeligt Len- 
gyel med Taifun, der jo har en Art Verdens- 
Lykke men som ikke — trods megen Reklame, 
Forfatterens Tilstedeværelse og fortrinligt Spil — 
vandt det store Publikums Tilslutning. Paris 
fik først senere sit eget franske Japaneseri. 

Disse Foreteelser viser, at Paris? Teatre ikke 
er lukket Land, omend Scenerne beherskes af 
de hjemlige Forfattere og naturligvis med Rette. 
Vil man undersøge, hvad sidste Sæson bragte 
af Nyt eller Mærkeligt eller Værdifuldt, turde 
følgende Inddeling vist være anbefalelsesværdig 
for Oversigtens Skyld: først Théåtre Frangais' 
Nyheder — fordi denne Scene indtager en saa 
enestaaende Rang ved Alder, Autoritet og For- 
nemhed — saa de store Tilløbsstykker, der fylder 
den hele Sæson, og endelig de bemærkelses- 
værdige Skuespil som store eller smaa Teatre, 
selv de Scener, der kaldes til en Side, har frem- 
ført med eller uden Held. 

Paa Théåtre Francais spilledes ingen Nyhed 
af litterær Værdi. Mest Lykke — den fastsloges 
ved 100 Opførelser — gjorde de drevne Teater- 
forfattere de Caillavets og de Flers” Primerose, be- 
regnet paa et halvtklerikalt Publikum, der ønsker 
et halvt-uskyldigt Lystspil med en god Udgang 
langt borte fra vilde Lidenskabers og usikre 
Samfundsopgavers Spænding. Primerose er blød- 
sødent, virkelighedsfjernt og rørende, og des- 
uden spilledes Titelfiguren, en yndig ung Pige, 
af Parisernes Yndling Frøken Leconte, der skønt 
hverken smuk eller ejendommelig eller af et 
fængslende Talent har overfløjet alle sine Med- 
bejlere ved Nationalteatret — enkelte er endog 
flygtede bort som den meget talentfuldere og 
smukkere Frøken Provost, der fornylig optraadte 
hos den franske Udsending Cambon i Berlin 
for selve Kejser Wilhelm. Nu skal hun snart 
med Guitry til Sydamerika. I Primerose spillede 
desuden Teatrets første Komiker Féraudy, der 
er en yderst kløgtig og underfundig Personlighed 
paa Scenen, Millionæren fra Forretning er For- 
retning, en Ærkebiskop! En munter og dog 
fromt-troende Ærkebiskop, der forener de El- 
skende — Pariserne var henrykte. 

Noget værdifuldere var Maurice Donnays 
Moliéres Hjem, et velrimet og velskrevet Skue- 

Isabelle (Mme. Calvat) 


Vauchenu (M. Lévesque) 


Albert: Et voilå pour ta femme... Elle les a bien gagnés... 


Albert (M. Le Gallo) 


Bert, Paris, phot 
Bigredon (M. Mondos) 
Postbudet (M. Barral) 


«Le petit Café», I. Akt 


spil — men dog uden Poesi og uden Storhed, 
næsten uden Stil. Naturligvis, der er ingen Sam- 
menligning mellem Donnay og hine to Teater- 
skribenter, der kun duer, naar de slaar sig løs, 
thi de er ganske vittige og har i Forening med 
den begavede Journalist og Politiker Emanuel 
Årene frembragt det fortrinlige satiriske Lystspil 
Kongen. Imidlertid Donnay, der lige havde ud- 
givet en Forelæsningsrække om Moliéres Liv og 
Forfattervirksomhed, havde dog i sit Skuespil 
gjort et hæderværdigt Forsøg paa at skildre 
Moliére i Forholdet til hans letsindige og utro 
Hustru, der var et Barn af hans tidligere Elsker- 
inde. Hans Hensigt er at vise Moliére paa en- 
gang stor i Lidelsen og lille i Forelskelsen, mæg- 
tig i Arbejdet og kraftesløs overfor Dagens Krav. 
Men Skuespillets Vers klinger stivt og koldt, Livet 
og Flammen mangler, og Udførelsen med den 
altfor krampagtige Skuespiller Grand som Mo- 
liére og atter Frøken Leconte som Armande 
Béjart skabte hverken Livets Bitterhed eller 
dets Glans. 

Den fineste af Théåtre Frangais' tre Nyheder 
var Det vildfarne Faar, Gabriel Trarieux' Dra- 
matisering af Balzacs berømte Novelle Landsby- 
præsten. Tid og Sted — fransk Landsby i Be- 


gyndelsen af forrige Aarhundrede — gengives 
sikkert, og ligeledes de kirkeligt- konservative 
Omgivelser omkring den unge fromme Hustru, 
hvem en lidenskabelig Kærlighed har grebet til 
en jævn Arbejder, der begaar et Tyveri for at 
kunne flygte bort med hende. Men et ret Skue- 
spil bliver det dog ikke — de afgørende Optrin 
hæver sig ikke ud fra alle de forklarende — og 
man mærker bestandigt Fortællingen i den altfor 
sammenpressede Form. Frøken Bartet — den 
uforlignelige, Franskmændene siger endog gud- 
dommelige Talerske — spillede med sin fineste 
Kunst Hovedrollen, hvis Aar hun besad to å 
tre Gange. Dog, Stykket var for ægte, for op- 
rivende, for umoderne — det gjorde ringe Lykke. 

Saa tæller Sæsonen derimod tre store Trium- 
fer, der fylder hvert sit Teaterhus fra den første 
Opførelse hele Sæsonen ud. Den lille Kafé af 
Tristan Bernard er opført fra Oktober i ét Træk, 
og har endelig skaffet det næsten ødelagte Palais- 
Royalteater Heldet tilbage. Og dog — kun 
Parisere vil helt more sig over Stykkets Pudsig- 
hed og dets halvt ovenud, halvt rørende Ironi. 
Tristan Bernard er en Kunstner og en Digter i 
Lille-Stil. Handlingen drejer sig her om en fattig 
Opvarter, der arver en Formue og med denne 

forsøger sig uden Glæde i Pariserlivets Fest men 
vender tilbage til den lille Kafé og Ægteskab 
med Værtens beundrede Datter, der kan Engelsk 
og spille Piano. Rollen er overmaade snurrig, og 
den rette Fremstiller — i Paris den udmærkede 
Skuespiller Le Gallo — kunde maaske ogsaa i 
København more og røre Publikum og forklare, 
hvori Den lille Kafés Betydning og Magt be- 
staar, altsaa Haandværkets, det Hjemliges, Op- 
rindelsens Filosofi. Stykket har tre Akter, hvoraf 
den mellemste er den svageste. 

I højere Samfundslag op til Politikernes 
Kres kommer man med Henri Bernsteins nye 
Stykke Stormangrebet, der skildrer en ret sjofel 
Kamp mellem en tilstundende Minister, der en- 
gang i sin Ungdom under stor Nød har begaaet 
et Tyveri, og en Partifælle, der af Skinsyge 
angriber ham, og som ikke selv har rent Mel i 
sin Pose, hvorfor ogsaa den første faar ham 
kneblet og svinebundet. Hertil er knyttet en sen- 
timental Kærlighedshistorie mellem den aldrende 
Politiker og en næsten 30 Aar yngre Frøken, 
hans Datters Veninde: da han er Enkemand, 
forenes de til Slutning i det nydeligste Ægteskab. 
Hun frier og vil med Vold og Magt giftes med 
den 53-aarige Mand — i Moliéres Dage var den 
42 Aar gamle Arnolphe til Latter, naar han vilde 
gifte sig med den 17-aarige Agnés. Denne For- 
andring i Opfattelse er lige velsignelsesrig for 
ældre Herrer og unge Piger, der begge faar 
større Jagtrevier. 

Dog, Bernsteins Skuespil har liden Værdi, 
synes kun et behændigt lavet Fabrikarbejde — 
oven i Købet lavet for en enkelt Skuespiller, 
Paris? største, Lucien Guitry, og med Hoved- 
rollen ganske slavisk kalkeret over hans Væsen 
og Personlighed, hans sjældne Myndighed og 
Forstandsklarhed i Optræden. Han er en ufor- 
lignelig Skuespiller, naturligt virkende med smaa 
Midler, voldsom, jætteagtig og helt moderne. 
Han er altid en Samson, der staar i Begreb med 
at nedbryde Filisterhuset, en aldrig helt blindet, 
omend efterstræbt Helt. Mange er allerede de 
Skuespil, der skylder hans Talent og Personlig- 
hed deres Fremkomst — af Bourget for Eksempel: 
Folketribunen og Emigranten — men næppe 
noget tarveligere end Stormangrebet. 

Med den tredje Bombe-Succes (200 Opførel- 
ser) befinder man sig i det store Spioneris Ver- 
den; det rene Melodrama la flambée (omtrent: 
Flammeskær) stiller mod hinanden en dybt 
fædrelandskærlig, højtbegavet Officer og en frem- 
med (od: tysk) Spion, af hvilken Patrioten i Let- 


sindighed(!) har laant en betydelig Sum og som 
afkræver ham en Fæstningsplan, da han ikke kan 
betale med Guld. Hvorpaa Officeren kvæler 
den anden. Føj hertil, at Officeren er ulykkeligt 
forelsket i sin egen Kone, der ogsaa tilbeder ham 
men dog vil skilles fra ham — saa har man de 
rette Krydderier til Tilberedelse af en yderst 
kraftig Kost med Knald og Fald, Mord og Frelse, 
Had og Elskov. Til Slutning reddes Officeren 
netop af den Mand, der hæderligt elsker hans 
Hustru og vil giftes med hende. Den bekendte 
noget krampagtige men statelige Skuespillerinde 
Marthe Brandés — langt inde i den anden 
Ungdom — er den ombejlede Dame, og den 
dygtige men ganske ensformige Skuespiller Du- 
mény den, hvem Officerens lange Tirader er 
lagte paa Læberne. Forfatteren er den ansete 
belgiske Forfatter Kistemaeckers, hvis Talent her 
anvendes til Folkeskuespillets grove Virkninger. 
Mærkeligt nok paatænker Dagmarteatret en Op- 
førelse af Stykket, hvis Indhold og Form skulde 
synes lige fremmedagtige. 

Studenterteatret og Statsscenen Odéon har haft 
Held med to eksotiske Skuespil. Det ene var 
oldpersisk-assyrisk-jødisk, hvis man kan benævne 
saaledes et Stykke, der handler om Esther, 
Dronning af Israel og som dramatiserer det 
oldjødiske Sagn om Haman og Mardochai og 
Esther. Første Akt er pragtfuld: Kongens vilde 
Krav til hans Dronning Vasthi om at vise sig 
nøgen ved hans Fest, hendes Vægring og Drab. 
Med Esther og Mardochais Optræden bliver 
Skuespillet mere akademisk, indtil det atter hæ- 
ver sig imod Slutningen, hvor Esther viser sig 
ligesaa grum og blodtørstig som hendes Fjender. 
Forfatterne var André Dumas og Leconte. Det 
andet Skuespil er fuldt saa interessant: /apanesisk 
Ære af Anthelme, en dristigt udført Drama- 
tisering af Sagnet om de 40 Roniner, som ogsaa 
kendes i Europa. Det japanesiske Kostume og 
Talens Stil klæder Personer, som i Virkeligheden 
tilhører det almene europæiske Folkeskuespil: 
Helten er en Kriger, der for at hævne sin Fyr- 
stes Død forestiller sig sløv, fordrukken, ud- 
svævende, indtil han ser sit Snit og fuldbyrder 
Blodhævnen. Selv om ogsaa Optrin og Situa- 
tioner og i en vis Forstand Personer er kendte 
fra andre Skuespil, gør dog altid den japanske 
Farve et stærkt Indtryk, og sat op med megen 
Pragt og Finhed — saaledes som Odéon-Direk- 
tøren Antoine forstaar Scenens Magtmidler — 
maatte /apanesisk Ære udøve adskillig Virkning. 

Af den brogede Mængde Skuespil, som er 

Pont-Hébert (M. Guy) 


de Saint-Renan og La Måme Tison danser «Sketch» 


de Saint-Renan (M. Max Dearly) 


Bert, Paris, phot. 
Firmin (M. Moricey) 
La Mome Tison (Mlle. Mistinguett) 


«Le bonheur sous la main», III. Akt 


opførte paa Paris? Teatre i Sæsonen -— sikkert 
over et Par Hundrede naar alt medtages fra selv 
de mindste Scener — skal altsaa endnu kun frem- 
hæves de iøjnespringende. For Eksempel de lidt 
uartige Stykker fra de muntre Teatre. Den store 
Skuespiller Guitry har en Søn Sacha Guitry, 
højt yndet som Forfatter og Skuespiller i sine 
egne Stykker sammen med sin Kone Fru Lysés; 
han skriver en lystig og dristig og særdeles løs 
og undertiden vrøvlet Dialog, altid dramatisk- 
rammende. Han skrev og spillede for Renaissance: 
Et rigt Giftermaal, parisisk i Tone, ugengiveligt 
ved de løsslupne Forhold, der behandles — 
dernæst en voldsom Farce, Hans den Tredje, 
letkøbt Satire over Skuespillerverdenen. Langt 
fastere i Stilen er George Feydeau, Forfatter 
til saamange klassiske Farcer. Af ham vakte 
størst Glæde: Løb ikke nøgen omkring, Leonie!, 
hvis Titel vel omtrent fortæller Situationen. Det 
er den berømte og vittige Frøken Cassive, der 
farer rundt i Natchemise, skikkelig og hensyns- 
løs i Paaklædning og Manerer og fuld af de van- 
vittigste Paafund. Variétés-Teatret har intet stort 
Lystspil-Held haft. Capus” Stjerne er blegnet i 
de sidste Aar og hans Favoriter, trods Optræden 
af Max Dearly, Frøken Larvalliére og Guy — 


højtelskede alle tre af Pariserne — fik kun en 
krank Skæbne. Langt bedre gik Lykken lige 
ved Haanden, en meget utøjlet Farce af Paul 
Gavault; her tiljubledes atter Max Dearly som 
en gammel Laps, og blandt Damerne udmærkede 
sig Frøken Mistinguett, der er adskilligt ringere 
end Frøken Lavalliére og Frøken Polaire, men 
i Smag med begge. Stykket er en Kærligheds- 
Kispus, hvor Mænd og unge Kvinder jager rundt 
efter hinanden uden generende Principer. 
Forskellige Lystspil kan lige nævnes: Du- 
quesnel og Bardes middelmaadige Hans Datter 
(opført paa Det ny Teater med Prof. Martinius 
Nielsen); Lykken af Guinon, fremstillende højst 
udansk Uforeneligheden af Kærlighed og Ægte- 
skab i ret dristige Optrin; Græshopperne af den 
dygtige Forfatter Emile Fabre: en bitter Satire 
over Franskmænds Færd i deres Kolonier. De 
Smaa af NÉpoty, der er en sær Forfatter, tung 
og alvorlig, hvis bedste Skuespil hedder Det 
kløvede Øre (omtrent svarende til: Falden for 
Aldersgrænsen). Af hel anden Art var En god 
lille Fyr, et rimet Børneskuespil af Digteren 
Rostands Frue (hvis Forfatterindenavn er Rose- 
monde Gérard) og unge Søn, en Dramatisering 
af en meget læst Børnefortælling. Nydelige Vers, 


— 158 — 


en 


rørende og muntre Optrin — men af en Bredde 
og Langsommelighed, der ender i Kedsomhed. 
Imidlertid, Forsøget gjorde Opsigt, og Iscene- 
sættelsen var ligesaa virkningsfuld som i forrige 
Sæsons Børnekomedie, Maeterlincks næsten helt 
gode Den blaa Fugl. 

Til Slutning kan maaske anføres, at Sæsonen 
ikke fremførte nogen ny Operette bestemt til 
Verdens-Held. Hvorimod Paris dyrkede de 
samme tyske Operetter, som nu synges Jorden 
rundt: Dollarprinsessen og Greven af Luxem- 
burg. Medens de franske Nyheder mislykkedes, 
opførtes til Gengæld under stort Bifald og i 
festligt Udstyr Orfeus i Underverdenen, der 
skriver sig fra 1858. Dengang var Stykket saa 
dristigt, at en af Tekstforfatterne, den senere 
Akademiker Ludovic Halévy ikke vovede at 
navngive sig — nu synes Operetten saa uskyldig 
og klassisk som en dansk Vaudeville. 


H. Damgaard, pho! 
Krilles Jahntz (Frederik Jensen) 


«Sommerrevyen 1912» 


FOOTER REVYEN 1912» 


FN Sommer, hvor vi paa Friluftsteatret 


AN vo 


w os over det store Drama, har køben- 
YU havnsk Sceneliv kun udfoldet sig inden- 
for de snævre Grænser, som markeres af Tivolis 
Teatersal og Frederiksberg Morskabsteater. Begge 


Steder var Kunsten den gammelkendte: hist 
Sommerrejsen med Carl Alstrup som Midt- 
punkt, her Søommerrevyen med Frederik Jensen. 

Sommerrevyen er og bliver Sommerrevyen, 
elsket af nogle, forkætret af andre. Det kan 
ikke nytte, man vil skrive nedsættende om den, 
for Folk gaar alligevel til den; og rose den be- 
høves ikke. 

Frederik Jensen derimod kan man blive ved 
med at lovprise i det uendelige. Han er vid- 
underlig. Han har set det skrevet før, og han 
kan taale, at man skriver det igen. 


H. Damgaard, phot. 
Jan Krillesen (Frederik Jensen) 


Sommerrevyen 1912; 

Felix, Paris, phot. 
Mlle. Jeanne Bereyne 


Kostume af grønt changeant Taffetas 


med hvide Opslag 


GREEN & Co., RUE DE LA PAIX 23, PARIS 


FØRSTEOPFØRELSER 1911—1912 


20. Maj. DAGMARTEATRET: Bjærg- 
Eyvind og hans Hustru, Skuespil i 
4 Akter af Johann Sigurjénsson. 


Det kgl. Teater 


Dagmarteatret . 


Folketeatret.......….....…. 


Casino 


Det ny Teater 


Ialt ..… 

De danske Nyheder var: Hvo som 
elsker sin Fader —, Grev Bonde og hans 
Hus, Indenfor Murene, Sankt Hubertus- 


festen, Et lykkeligt Ægteskab, «Den 


kære Quist», Petersen og hendes Søstre, 
Ung Elskov, Det er ganske vist!, Bjærg- 
Eyvind og hans Hustru, Barnets Ret, 
I Kongens Fred, Landsbyens Magdalene, 
Portnerens Datter, Menneskebørn, Den 
sorte Panter, Firkløveret. 

De danske Forfattere var: Julius 
Magnussen, Helge Rode, Henri Nathan- 
sen, Brødrene Holstein, Egill Rostrup, 
Ingeborg Vollquartz (Debut), Johann 
Sigurjénsson (Debut), Emma Gad, Palle 
Rosenkrantz, Anker Larsen, Olga Han- 
sen-Ott (Debut), Walter Christmas, Hol- 
ger Rasmussen (Debut), Ellen Reumert 
og to Anonyme; Operaen var af August 
Enna, Balletten af Chr. Christensen. 


TEATERHISTORISK LITTERATUR 
I Anledning af, at der i Stockholm 
er blevet stiftet et «Selskab for Teater- 
historie» i Lighed med det danske, kla- 
ger «Svensk Tidsskrift» i sit sidste Hefte 
over, hvor daarlig bevendt det i Almin- 
delighed har været med Dyrkelsen af 
Teaterhistorie i Landet. De fra ældre 
Tid hidrørende Værker er paa faa Und- 
tagelser nær fuldstændig forældede, og 
nye Studier paa dette Omraade er kun 
fremkomne i yderst ringe Grad. 

Men gælder ikke noget lignende 
om dansk Teaterhistorie? Er Overskous 
bindstærke Værk til Trods for Oplys- 
ningernes Fylde og de uundværlige 
Sæsonfortegnelser ikke i høj Grad for- 
ældet paa Grund af den litterære Be- 
dømmelses Snæverhed i Synsmaade og 
Stilens brostensagtige Tunghed? Og 
hvor meget er ikke urigtigt opfattet og 
tendensiøst skildret — f. Eks. hele den 
Heiberg'ske Periode? 

Hvor langt vi har været tilbage i 
teaterhistorisk Studium, derpaa leverer 
Robert Neiiendam et slaaende Bevis 
med sine «Breve fra danske Skuespil- 
lere» (J. L. Lybeckers Forlag). 

Gennem disse med uhyre Flid og 
Udholdenhed fremskaffede Aktstykker 
er det lykkedes Neiiendam paa flere 
Punkter at korrigere den hidtil gæl- 
dende Opfattelse af Personer og Til- 
stande. Skarpt og nøgternt Lys kastes 
navnlig over Skuespillerstandens so- 
ciale Niveau i Slutningen af det 18de og 
Begyndelsen af det 19de Aarhundrede, 
og gennem det udførlige Notemateriale 
har Neiiendam desuden givet mange 
værdifulde Smaaoplysninger om dan- 
ske Skuespilleres Liv og dansk Teater- 
væsens Udvikling, som en fremtidig 
Historiker ikke vil kunne gaa udenom. 

Neiiendams Mangler som Tekstlæser 
har kyndige Videnskabsmænd forlængst 
dadlet, og beklageligt er det tilvisse, at 
det smukke, statelige Værk plettes af 
en Række forvirrende Fejl. 

Men Fejlene bør ikke overskygge de 
gode Sider, og naar den unge, flittige 
Skuespiller forhaabentlig i en nær Frem- 
tid faar Lejlighed til at afslutte Brev- 
samlingen med det projekterede andet 
Bind, vil det nok vise sig, at han har 
draget en gavnlig Lære af den mod 
ham rettede skaanselsløse, men ikke 
ufortjente Kritik. Da bør han ogsaa 
sørge for i et Anhang at rette sine 
Misforstaaelser, B. 


«Teatret>s Hefte 20, der bringer et 
Kunstbilag til Abonnenterne, udkommer 
Fredag den 12. September. Hermed slut- 
ter XI. Aargang. 

XII. Aargangs Iste Hefte udkommer 
Fredag den 27. September. 

Georg Lindstrøm phot 


Figaro (C. Madsen) Susanne (Karen Oderwald-Lander) 


Figaro: Længselsfuldt her jeg knæler; 
Kun Elskov mig besjæler! 


«Figaros Bryllup», IV. Akt 


Georg Lindstrøm phot. 
Bartolo (Max Miller) Greven (Helge Nissen) Susanne (Karen Oderwald- Lander) 
Grevinden (Emilie Ulrich) Figaro (C. Madsen) 


Greven: Rosina, Ak Naade! Cherubino (Margrethe Lendrop) 


«Figaros Bryllup», IV. Akt (Slutningsscenen) 


DET KGL. TEATER: «FIGAROS BRYLLUP» 


EN lovede Mozart-Cyclus udeblev, men fulde og elegante ny Iscenesættelse, der paa 
Figaros Bryllup indfandt sig efter over mange Punkter har forbedret det antikverede 
seks Aars Fraværelse som en ringe Årrangement — saaledes især den Scene i anden 
Del af det gav- Akt, hvor Pagens Bestalling 
milde Løfte. Selv om den er faldet i Hænderne paa 
ikke er «Operaernes Ope- Greven, og Grevinden og 
ra«, rummer dens Musik Suzanne hjælper Figaro ud 
dog en saadan Række hen- af Klemmen. 

rivende Udtryk for sværme- Hr. Carl Madsen udfol- 
risk Kærlighed, ungdom- der som Figaro et springsk 


melig Kaadhed, snærtende 
Vid, at man aldrig bliver 
ked af disse charmante Me- 
lodier. Efter Dagens graa 
Efteraarsvejr var det som 
om Stjernerne tændtes paa 
en mørkeblaa Sommerhim- 
mel, og den gule Maane 
nikkede skælmsk gennem 
Træerne i Grevens Park, 


Lune, Frk. Oderwald-Lan- 
der sang Susanne med Dyg- 
tighed.  Fortræffeligt traf 
ogsaa Fru Jonna Neiiendam 
Stilen som Marcellus — et 
helt gammelspansk Portræt. 

Af de ældre rollehaven- 
de gensaa man med særlig 
Glæde Fru Lendrop og Hr. 


Georg Lindstrøm pho…… Nissen. Den førstes Page 
hvor alle indfiltrede Traa- Cherubino (Margrethe Lendrop) Grevinden (Emilie Ulrich) ér baade i Sang og Spil et 
de klares, medens Susannes Cherubino: Hvorfor vil Du mig ej give lille Mesterværk, og Gre- 
højtjublende Arie strøm- ven raader i denne Kunst- 
mer som en Springvands- ners Fremstilling over den 
Kaskade gennem Lunden. rette Verdensmands-Kolo- 


Samme Ret, som Greven har? 


«Figaros Bryllup, IV. Akt 


Det kgl. Teater har stor Ære af denne Fore- rit. — Med sin sidste Iscenesættelse viser Hr. 
stilling. Det forekommer os, at Dagblads-Kri- Julius Lehmann, hvor stilsikker en Smag han 
tikken ikke tilstrækkelig har vurderet den stil- ejer, hvor stort Savn han vil efterlade. 

Godsejer Bork (Nic. Neiiendam) 


Mathiasen: Nu hedder det sig, at de gamle Ege paa 
Troldbakkerne skal bort til Efteraaret. . 
Bork: Rigtig! De burde have været fældede 


for længe siden. 


Mathiasen (Johs. Poulsen) 


«Den gamle Skov», II. Akt 


Georg Lindstrøm phot. 


Alsø (Holger Hofman) Jørgen Hessel (Lars Knudsen) 


DET KGL. TEATER: «DEN GAMLE SKOV» 


Fs= 


SES sin dramatiske 
RA | Digtning har 
fee REN P. A. Rosen- 
[OACEGAG bergallieretsig 
med Naturmagterne. I 
Byen ved Havet var det 
Bølgerne, som bidrog til 
Konfliktens Løsning. I 
Den gamle Skov er det 
deaarhundredgamleTræ- 
er, hele Skovens dystre 
Romantik, Forfatteren sø- 
ger at besværge. 

Men ind i den be- 
vægede og stærkt ro- 
managtige Handling, der 
drejer sig om Skovboer- 
nes Kamp mod en Gods- 
ejer, der vil fælde deres 
Skov, og indføre rationelt 
Forstvæsen, er lagt Mo- 
tiver med overvejende 
muntre næsten helt ud 
farceagtige Klange. 


I, 


C. Ferslew & Co. phot. 
Mathiasen (Johs. Poulsen) i «Den gamle Skov» 

Det kgl. Teater havde 
taget det Parti, at under- 
strege disse Lystspilsce- 
ner og lade de mere 
melodramatiske Effekter 
træde i Skygge. Det blev 
Hr. Johannes Poulsens 
ærgerrige,ræverøde Deg- 
nefysiognomi og Hr. Hof. 
mans forsjoflede,vindun- 
stende Hotelvært- Fjæs, 
som fremkaldte Latteren, 
hver Gang Alvoren true- 
de med at faa Overtaget. 

Med Interesse lagde 
man Mærke til en ung 
Debutantinde, Frk. Har- 
riet Lehmann, der rø- 
bede sceniske Evner, og 
Fru Anna Bloch over- 
beviste igen om, at hun 
ubestridt er vor Natio- 
nalscenes første Kunst- 
nerinde. 


Hertha (Harriet Lehman) 


Hjalmar: Mo'er! 
Fru Alsø: Forlad mig mine onde Tanker! 
Forlad mig mine onde Ord! 


Hjalmar (Th. Roose) 
Fru Alsø (Augusta Blad) 


«Den gamle Skov», IV. Akt 


eorg Lindstrøm phor. 


G 
Adler (Poul Reumert) 
Bork (Nic. Neiiendam 
Mathilde (Ingeborg Larsen) 


Olga (Anna Bloch) 


DAGMARTEATRET: «HÆVNEN » 


RU ÅGNES HENNINGSEN, hvis Skuespil 
Hævnen opførtes paa Dagmarteatret 
den 9. August, har som Romanforfat- 

2% terinde en betydningsfuld Produktion 
bag sig. Hendes store Roman Polens Døtre 
er vel nok det myndigste Værk, nogen kvindelig 
Skribent siden Amalie Skram har frembragt. 
Fru Henningsen viser i det store Galleri af 
Kvindetyper, hun i dette og senere Arbejder 
har skildret, et dybt og omfattende Kendskab 
til Kvindens Verden og Væsen — ikke alene 
til de Hemmeligheder, Kvinderne alene véd om 
sig selv, men endogsaa til dem, Mændene véd 
og udveksler om Kvinder. De to Lejre har vel 
hvert sit Frimureri. I sine Romanskildringer er 
Fru Henningsen aldrig ensidig — ikke for paa- 
gaaende intim, som andre Forfatterinder, og ikke 
abstrakt fjern, som tidt mandlige Skribenter. 
Damen, Elskerinden, Backfischen er vel næppe 
ofte skildret saa rundt retfærdigt og dog med 
saa lidenskabelig Kraft, som af Fru Agnes Hen- 
ningsen. 

Vanskeligere synes det at falde Fru Hen- 
ningsen at slutte et Emne i dramatisk Form. Det 


lykkedes hende vel i Elskerinden med kyndigt 
Greb at fastholde en erotisk enstrenget Konflikt, 
baade fængslende og indlysende. I Hævnen har 
hun synlig kæmpet med Overmagt. Det er ikke 
lykkedes hende at ordne Emnet logisk. Ganske 
vist har det naaet en vis Livagtighed, som bæres 
af Fru Henningsens overordentlig store Evne til 
naturlig Replik og de smaa Sceners vekslende 
Farvespil, men der er i Bunden af Skuespillet 
Brud, der gør det flygtigt i Stedet for førende 
til Flugt. Stykket bevæger ikke, som det skal, 
og synes heller ikke rigtig at bevæge sig selv, 
fordi man stadig er i Tvivl om de handlendes 
Bevæggrunde. 

I Hjalmar Bergstrøms Med i Dansen afstaar 
Hovedpersonen, den folkelige Politiker, fra Af- 
sløringen af dette Skuespils — nu snart lidt 
traditionelle — skurkagtige Minister, derved at 
han fornemmer «at hans egne Motiver ikke er 
rene». Det er en ægte mandlig Tankegang og 
beror paa den brede Hensyntagen til samlede 
Forhold af social og almen Art, som er Mændene 
egent, og hvor op imod det private Hævnmotiv 
maales. Dette skaber en virkelig sjælelig Konflikt. 

Karen (Elga Falkenberg) Gerda (Bodil Ipsen) 


NR 

RANE Van 

Georg Lindstrøm phor. 
Hermansen (Johs. Nielsen) Fru Valeur (Ellen Rindom) 


Cederfeldt (Aug. Liebman) Barner (Adam Poulsen) 


Barner: For at De ikke skal fortryde, at De vil kræve 


mig til Regnskab, ønsker jeg at sige et Ord, & Hævnen», III. Akt 


som De ikke vil kunne tilgive mig: Slyngel! 


Fru Henningsens Overretssagfører Barner er 
en Hader og en Hævner, men hans hensynsløse 
Energi under Forfølgelsen af sin Fjende, Han- 
delsministeren, der skal have drevet hans Ven 
i Døden, skræmmer mere end overbeviser, fordi 
der ikke gives tilstrækkelig gode Grunde for 
hans Bevægelses Retning, og fordi slet ingen 
konkurrerende Hensyn brydes i hans Bevidst- 
hed. Ministeren synes socialt og politisk set at 
staa overordentlig nobelt, har endogsaa gennem- 
ført en overmaade nyttig Arbejderlov. Herover- 
for lader Barner dog ikke sin Hævn vige, og 
hans Række af — iøvrigt mere raffineret spids- 
findige end mandigt rammende — Angreb paa 
Uvennen virker derfor baade overraskende ved 
deres dramatisk mangelfulde Forberedelse, og 
stødende ved Barners ensidige, næsten kværu- 
lante Fremfart. Tilmed viser det sig, at den 
egentlige Konflikt mellem Ministeren og den 
Afdøde var et erotisk Mellemværende, en Strid 
om en Dame, altsaa et saare kompliceret An- 
liggende, der altid rammer med godt og ondt til 
begge Sider, og derfor ikke paa Forhaand bør 
give den sejrende hele Byrden af Forfatterens 
og navnlig ikke Tilskuerens Antipati. Mini- 
steren synes da ogsaa ved sin koldt korrekte 
Optræden stadig Situationens Herre under Bar- 


ners Optræden, der end ikke respekterer Gæste- 
rettens Love. Saa meget desmere ubegrundet 
virker det tilsidst, da Ministeren pludselig for- 
løber sig saa' voldsomt, at han skyder paa sin 
Avindsmand — og ikke en Gang rammer ham 
afgørende. Barners Sejr bliver derved altfor let, 
som en Gevinst i -et hasarderet Spil. 

Ind og ud. mellem disse springende Sammen- 
støds-Scener vinder der sig en Del fint og na- 
turligt førte Samtaler mellem Stykkets Mænd 
og Kvinder, en flydende Række af Livets til- 
fældige Situationer og Samvær, der viser, hvor 
fin og god en Iagttager Fru Henningsen er. Men 
ved den bristende Handling i Hovedscenerne 
virkede de flimrende, omend muntert og rapt, 
omtrent som naar man i Solskin uden videre 
alvorlig Hensigt spadserer i en ikke tætvokset 
Allé. Lys og Skygge ligger ikke fast, men spiller 
ud og ind som Skæret gennem det levende Løv, 
og dette giver da ogsaa utvivlsomt en Øjeblik- 
kenes Glæde, der endda fortoner sig udover 
det vigende Indtryk, selve Stykkets Emne vakte. 

Spillet og Iscenesættelsen var da ogsaa synlig 
anlagt paa, at denne Livfuldhed i Replik og 
Scener skulde faa det mest mulige. Sammen- 
spillet var fint og naturligt. Derimod var det 
trods alt ikke let at faa Virkning i Konflikterne. 

Hr. Johannes Nielsen virkede som Ministeren 
myndigt og roligt. Det lidt fiskeagtige, som han 
nu og da søgte at lægge ind i den korrekte 
Handelsministers engelske Børsansigt, formaaede 
ikke at overbevise Tilskuerne helt om hans pri- 
vate Forbryderskhed. Som Barner spillede Hr. 
Adam Poulsen iøvrigt ildfuldt og heftigt, navnlig 
med stor Kraft i sidste Akt. I de erotiske Sce- 
ner, der forstyrredes noget ved idelige Afbry- 
delser fra Forfatterindens Haand, glædede baade 
han og Fru Bodil Ipsen ved deres fint afstemte 
Sammenspil, omend Rollen ikke gav Fru Ipsen 
Lejlighed til at vise noget nyt, udover den sjæl- 
fulde Naturlighed, der altid giver hendes Spil 
en egen overbevisende Magt. 

Hr. Liebman var morsom som Barners sande- 
lig altfor taalmodige Kompagnon, og Fru Winding 
samlede Bifald ved sit forstandige og faste Spil 
i den lidt baggrundsløse Scene af anden Akt. 


Hermansen (Johs. Nielsen) 


Barner: Det var smukt, at De kom. Tak. 
Hermansen: Hvad har Du her at gøre? 

Barner: Ikke sandt. De vil opgive alt for at hjælpe mig. 
Fru Valeur: Jo jeg vil. 


AARHUS TEATER 


Tidens Mand 


SE ARHUS TEATER havde ønsket at aabne 
Sw sin Sæson med et nyt dansk Stykke, 
ig ÅS; der ikke var opført i Hovedstaden, og 
EifeserÅ| Direktør Jacobsen valgte hertil Olga 
Ott's Tidens Mand. 

Fru Ott viser os i sit Stykke paa Baggrund 
af Fortidens hæderlige Købmandsmoral en mo- 
derne Struggler i hans Kamp for at hævde en 
Position, der opbygget som den er paa Urede- 
lighed, maa ende med et Sammenbrud; og ind 
mellem Scener af ægte dramatisk Virkning flettes 
Samtaler mellem unge Piger i et yndefuldt og 
naturligt Replikskifte. 

Fru Ott fastslog med Tidens Mand den 
Stilling som Dramatiker, hun i Fjor vandt med 
sit Debutarbejde paa Casino, Portnerens Datter. 
Og Direktør Jacob Jacobsen fik Fornøjelse af sit 
Valg, idet Stykket i Aarhus Teaters Udførelse 
blev udmærket modtaget af Publikum og Presse. 

Nu vil Tidens Mand blive spillet rundt i 
Provinsen og Nabolandene. Ogsaa København 
har Krav paa at lære dette Stykke at kende. 


Georc Lindstrøm phot. 


Barner (Adam Poulsen) 


Fru Valeur (Ellen Rindom) 


(Hermansen griber en Pistol, skyder hen imod dem). 
Fru Valeur: Hjælp os! 
Barner: Den Bedrift fælder Dem! Nu er ogsaa Deres Ministertid forbi! 


«Hævnen», IV. Akt 

Nolken &> Petersen, Ac rhus, phot. 


Fru Arnberg (Fru Scheby) Helga (Doris Johansen) Konsul Arnberg (Axel Strøm) Fru Dreyer (Frk. Jensen-Eck) 


Fru Arnberg: Ja, Sigrid, Du forstaar jo nok, at 


der kun er Plads til en af os to her. 


Paul Berger, Paris, phot. 
Nelly Market fra Operaen, Stockholm 
Kostume af 
blaat Liberty overtrukket med hvid Silkemousselin 


og med sort Kniplingsslør. 
Mat rosa Bælte. 


GREEN & Co., Rue de la Paix 23, Paris 


«Tidens Mand», III. Akt 


Georg Lindstrøm phot. 


Det ny Teater, Tilskuerpladsen 


DET NY TEATERS 
UDSMYKNING 


Det ny Teaters Tilskuerplads og 
Gange er bleven ukendelige. 


gg 


I Fjor gloede den hvide Stuk kold 
og haard de Tilskuere i Møde, der 
traadte ind i Teatret for at tilbringe et 
Par hyggelige Timer. Nu straaler fra 
Vægge og Lofter Dekorationer i varme 
og velafstemte Farver mod En. Medens 
Foden træder paa bløde Tæpper, gaar 
man ind til en Tilskuerplads, der nu 
byder Hygge, hvor den før bragte Kulde. 

Direktør Ivar Schmidt har med Ar- 
kitekt Helweg-Møllers Hjælp skabt et 
Teater - Interiør, som fortjener Publi- 
kums Paaskønnelse. 


Georg Lindstrøm phot. 


Det ny Teater, Foyeren 


Med dette Hefte følger til Abonnen- 
terne en Reproduktion efter en Tegning 
af Fru Gerda Ploug Sørensen. Hermed 
slutter «Teatret>»s XI. Aargang. 

XII. Aargangs Hefte 1 udkommer 
Fredag d. 4. Oktober. 


